Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ប្រធានHR ធ្វើការ៣៦ឆ្នាំ ប្រាប់ថាសញ្ញា៣ ពេលសម្ភាសន៍ អាចបញ្ជាក់ថា អ្នកនឹងត្រូវរើសឱ្យចូលធ្វើការ	https://business-cambodia.com/articles/3-sign-of-pass-job-interview	មនុស្សនឹងមានអារម្មណ៍ថាភ័យនៅកំឡុងពេលសម្ភាសន៍មិនដឹងថាខ្លួនឆ្លើយសំណួរត្រូវឬខុស  ហើយនិងមានអារម្មណ៍ថាមិនប្រាកដប្រជា នៅពេលសម្ភាសន៍រួច មិនដឹងថាខ្លួនជាប់ឬធ្លាក់ គេរើសឱ្យធ្វើការឬអត់។   យ៉ាងណាមិញបើតាមលោក Michael Doolin ជនជាតិអៀរឡង់ ជាប្រធានផ្នែកធនធានមនុស្ស ដែលធ្វើការអស់រយៈពេល៣៦ឆ្នាំ នៅក្រុមហ៊ុន PwC, British Airways និង DPD បានឱ្យដឹងថាបើមានសញ្ញាចំនួន៣យ៉ាងនេះ ក្នុងពេលសម្ភាសន៍អាចបញ្ជាក់បានថាអ្នកនឹងត្រូវគេរើសឱ្យចូលធ្វើការ បើយោងតាមប្រភពចុះផ្សាយ Business Insider។   ១. ការសម្ភាសន៍យូរម៉ោងលើសការគ្រោងទុក៖ ប្រសិនបើការសម្ភាសន៍នោះមានរយៈពេលយូរជាងការគ្រោងទុក ដែលអ្នកសម្ភាសន៍បានកំណត់នោះ លោក Michael Doolin បានបញ្ជាក់ថានោះជាសញ្ញាល្អមួយ បង្ហាញថាអ្នកជាបេក្ខជនម្នាក់ដែលមានអាទិភាពច្រើននិងគួរឱ្យចាប់អារម្មណ៍។   ប៉ុន្តែលោកក៏បានឱ្យដឹងថាជាទូទៅការសម្ភាសន៍ល្អ មិនមានរយៈពេលលើសពី ៥០នាទីនោះទេ ហើយអ្នកសម្ភាសន៍គួរតែនិយាយ ៨០% ហើយអ្នកដែលបេក្ខជនគឺគួរតែនិយាយ ២០% នៃពេលវេលា។   ២. ភាសាកាយវិការវិជ្ជមាន៖ ជាសញ្ញាមួយនៅពេលដែលការសម្ភាសន៍ដំណើរការបានល្អគឺ ភាសាកាយវិការរបស់អ្នកសម្ភាសន៍ និងរបៀបដែលពួកគេទាក់ទងជាមួយអ្នកមានភាពវិជ្ជមាន ដូចជាការប្រើទឹកដម សំឡេងនិងអាកប្បកិរិយា នៅចុងបញ្ចប់ការសម្ភាសន៍ ពេលខ្លះអាចផ្តល់ឱ្យអ្នកនូវតម្រុយខ្លះថាអ្នកនឹងក្លាយជាអាទិភាពដែលគេរើសឱ្យចូលធ្វើការ។   ក្នុងនោះ Michael Doolin ក៏បានចែករំលែកថាកាលពីលោកជាបេក្ខជនម្នាក់ទៅសម្ភាសន៍ក្នុងអាជីពការងារដំបូង លោកបានកត់សម្គាល់ឃើញថា គណៈកម្មាការញញឹមនិងសើចដោយសហការគ្នា ហើយបានសួរមកកាន់លោកអំពីផ្នែកដែលមិនទាក់ទងនឹងការងារ រួមមានការញញឹមលេងសើច ជាមួយប្រធានបទទូទៅ។   ៣. អ្នកបានសួរសំណួរល្អៗ៖ លោក Doolin ក៏បានបង្ហើបផងដែរថាដើម្បីឱ្យកាន់តែលេចធ្លោក្នុងភ្នែកអ្នកសម្ភាសន៍ និងក្លាយជាអាទិភាពដែលគេរើសឱ្យចូលធ្វើការ ជាបេក្ខជនម្នាក់អ្នកគួរតែត្រៀមខ្លួនសួរសំណួរល្អៗពីទៅកាន់អ្នកសម្ភាសន៍វិញ។     សំណួរទីមួយ "ប្រសិនបើខ្ញុំមានសំណាងគ្រប់គ្រាន់ត្រូវបានអនុញ្ញាតឱ្យចូលធ្វើការនៅក្នុងតំណែងនេះ តើអ្នកនឹងផ្តល់ដំបូន្មានអ្វីដល់ខ្ញុំនៅពេលចាប់ផ្តើមការងារ?" សំណួរទីពីរ "តើខ្ញុំនឹងត្រូវវាស់វែងសមត្ថភាពនិងវាយតម្លៃ ក្នុងមុខតំណែងការងារនេះដោយរបៀបណា?"   ជាការពិតណាស់ការសម្ភាសន៍ការងារ ជួនកាលពេលសម្ភាសន៍មានដំណើរការល្អ អ្នកជាបេក្ខជនដែលមានភាពលេចធ្លោនិងមានអាទិភាពម្នាក់ហើយ ប៉ុន្តែអ្នកនៅមិនបានទទួលការងារធ្វើនោះ វាក៏ព្រោះហេតុផលផ្សេងៗទៀតដែរ ដូចជាអ្នកទារប្រាក់ខែខ្ពស់ពេកឬក្រុមហ៊ុននោះ មិនទាន់ត្រូវការអ្នកមានសមត្ថភាពខ្ពស់ ដូចជាអ្នកក៏ថាបាន៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T08:18:51.025Z", "category": "ភាពជាអ្នកដឹកនាំ", "views": 6097, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សន្សំសំចៃណាស់! នេះជារថយន្តប្រភេទ Hybrid ៤ម៉ូដែល ដែលល្បីស៊ីសាំងតិចបំផុត ខណៈរូបរាងក៏អេមដែរ	https://business-cambodia.com/articles/top-fuor-hybrid-car-low-feul	ស្របពេលមនុស្សភាគច្រើន សម្រេចចិត្តទិញរថយន្តប្រភេទ Hybrid អ្វីដែលទាក់ទាញចិត្តពួកគាត់ឱ្យគិតដំបូងគេនោះគឺ ប្រហែលមកពី ភាពសន្សំសំចៃរបស់រថយន្ត និងតម្លៃរបស់វា។ ដោយមើលឃើញថា ការចាប់អារម្មណ៍រថយន្តដែលសន្សំសំចៃខ្ពស់ពីសំណាក់បងប្អូនយើងច្រើន ថ្ងៃនេះ Business Cambodia សូមលើកយករថយន្ត ៤ ម៉ូដែលដែលល្បីស៊ីសាំងតិចបំផុត ខណៈរូបរាងស្អាត និងកំរិតស៊ីសាំងតិចខ្លាំងមែនទែន។ ដោយក្នុងនោះរួមមានដូចជា៖ ១. Toyota Prius ស៊េរីឆ្នាំ 2023 ផ្តល់នូវប្រសិទ្ធភាពប្រេងដ៏គួរឱ្យចាប់អារម្មណ៍ ដោយសារបច្ចេកវិទ្យា Hybrid របស់វា។ រថយន្តបានបំពាក់ដោយម៉ាស៊ីន ១.៨លីត្រ បង្កើតបានកម្លាំង១២២សេះ ដោយជិះ១០០គីឡូ ចាយសាំងត្រឹមតែ 3.7-4.4 លីត្រ / 100 គីឡូម៉ែត្រតែប៉ុន្តែ ខណៈថាមពលសាកថ្ម១ពេញអាចរត់បានរហូតដល់ទៅ ៨៩៥ គីឡូម៉ែត្រ ពោលគឺសន្សំសំចៃខ្លាំងមែនទែន។ ២. Honda Insight ត្រូវបានគេស្គាល់ថា៖ ស្រដៀងទៅនឹង Prius ដែលផ្តល់ជូននូវបច្ចេកវិទ្យា Hybrid និងសន្សំសំចៃប្រេងបានល្អ។ ការប្រើប្រាស់ប្រេងឥន្ធនៈ៖ ជាញឹកញាប់ក្នុងចន្លោះពី 5-4.5 លីត្រក្នុង 100 គីឡូម៉ែត្រ ។ លក្ខណៈពិសេស៖ ជិះប្រកបដោយផាសុកភាព និងលក្ខណៈពិសេសសុវត្ថិភាពកម្រិតខ្ពស់។ ៣. Hyundai Ioniq Hybrid ត្រូវបានគេស្គាល់ថាជា៖ ការឈានជើងចូលទីផ្សាររថយន្តប្រភេទ Hybrid Sedan នាពេលថ្មីៗនេះ ដែលផ្តល់នូវប្រសិទ្ធភាពស៊ីសាំងដ៏ប្រកួតប្រជែង។ ការប្រើប្រាស់ប្រេងឥន្ធនៈ៖ ជាធម្មតាប្រហែល 5-4.0 លីត្រក្នុង 100 គីឡូម៉ែត្រ។ លក្ខណៈពិសេស៖ រចនាប័ទ្មទំនើប ផ្ទៃខាងក្នុងធំទូលាយ ៤. Nissan Altima Hybrid ត្រូវបានគេស្គាល់ថា៖ ជាជម្រើសរថយន្តកូនកាត់ថ្មីពី Nissan ដែលផ្តល់នូវតុល្យភាពនៃដំណើរការ និងប្រសិទ្ធភាពប្រេងបានយ៉ាងសន្សំសំចៃ។ ការប្រើប្រាស់ប្រេងឥន្ធនៈ៖ ជាធម្មតាប្រហែល 0-4.5 លីត្រក្នុង 100 គីឡូម៉ែត្រ។ លក្ខណៈពិសេស៖ រចនាបថបែបកីឡា ផ្ទៃខាងក្នុងប្រកបដោយផាសុកភាព និងសុវត្ថិភាពកម្រិតខ្ពស់។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T08:04:46.185Z", "category": "កំពូលអ្នកលក់", "views": 1367, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ស្ពាន ៣ កន្លែងនឹងចូលខ្លួនមកសម្រួលការធ្វើដំណើរនាពេលខាងមុខ ខណៈបច្ចុប្បន្នរដ្ឋកំពុងសម្រុកសាងសង់	https://business-cambodia.com/articles/three-bridge	ស្ពានឆ្លងកាត់ទន្លេ និងស្ទឹងចំនួន ៣ កន្លែងរួមមាន៖ ស្ពានឆ្លងកាត់ទន្លេមេគង្គក្រចេះ, ស្ពានឆ្លងកាត់ទន្លេបាសាក់ និងស្ពានឆ្លងកាត់ស្ទឹងអាតៃ ដែលជាស្ពានក្លាយជាស្ពានខ្ពស់ជាងគេនៅកម្ពុជា បច្ចុប្បន្នស្ពានទាំង ៣ នេះបានកំពុងសម្រុកសាងសង់ដើម្បីឲ្យរួចរាល់ទៅតាមពេលកំណត់ ដើម្បីដាក់ឲ្យប្រជាពលរដ្ឋធ្វើដំណើរ ក៏ដូចជាដឹងកជញ្ជូនទំនិញជាមើល។ ១. ស្ពានឆ្លងកាត់ទន្លេមេគង្គ គម្រោងសាងសង់ស្ពានឆ្លងកាត់ទន្លេមេគង្គ មានប្រវែង១ ៧៦១ ម៉ែត្រ ស្ថិតនៅស្រុកចិត្របុរី និងស្រុកព្រែកប្រសព្វ និងផ្លូវតភ្ជាប់ទៅកាន់ក្រុងក្រចេះ ខេត្តក្រចេះ ដែលមានប្រវែងសរុប ៣៣,៤៥គីឡូម៉ែត្រ គិតមកដល់ពេលនេះសម្រេចការសាងសង់បាន៤៤,៣១%។ តាមការបញ្ជាក់ពីក្រសួងសាធារណការ និងដឹកជញ្ជូន គម្រោងខាងលើនេះបានចាប់ផ្ដើមសាងសង់កាលពីថ្ងៃទី០២ ខែមករា ឆ្នាំ២០២៣ និងគ្រោងបញ្ចប់នៅថ្ងៃទី២៥ ខែកញ្ញា ឆ្នាំ២០២៦ខាងមុខ។ នៅពេលដាក់ឲ្យដំណើរការស្ពាននេះនឹងផ្តល់អត្ថប្រយោជន៍យ៉ាងធំធេងដល់សេដ្ឋកិច្ចជាតិ និងសេដ្ឋកិច្ចគ្រួសារ តាមរយៈការសម្រួលដល់ការធ្វើដំណើររបស់បងប្អូនប្រជាពលរដ្ឋ ភ្ញៀវទេសចរ និងការដឹកជញ្ជូនទំនិញ ឬកសិផលគ្រប់ប្រភេទ។ ២. ស្ពានឆ្លងកាត់ស្ទឹងអាតៃ គម្រោងសាងសង់ស្ពានឆ្លងកាត់ស្ទឹងអាតៃ ដែលក្នុងគម្រោងផ្លូវជាតិលេខលេខ១០ និងជាស្ពានដែលខ្ពស់ជាងគេនៅកម្ពុជា គិតមកដល់ពេលនេះការសាងសង់សម្រេចបាន ៤៣% ហើយ ខណៈគ្រោងបញ្ចប់រួចរាល់នៅអំឡុងខែមីនា ឆ្នាំ២០២៥ ខាងមុខ។ សូមជម្រាបថា គម្រោងស្ពានមួយនេះមានប្រវែង ៥៣០ម៉ែត្រ ទទឹង១០ម៉ែត្រ និងកម្ពស់ ៩០ ម៉ែត្រ ត្រូវបានបើកការដ្ឋានសាងសង់កាលពីអំឡុងខែកុម្ភៈ ឆ្នាំ២០២៣ ដោយគម្រោងស្ពានថ្មីនេះ គ្រោងចំណាយថវិកាសាងសង់ប្រមាណជិត ២៣លានដុល្លារអាមេរិក។ ក្នុងនោះបន្ទុកនៃស្ពានត្រូវបានរចនាឡើងតាមចិនហាយវ៉េកម្រិត ៣ ដែលមានបន្ទុក ( Design Load) ចំនួន ៥៥ តោន។ ៣. ស្ពានឆ្លងកាត់ទន្លេបាសាក់ គិតត្រឹមខែសីហា ឆ្នាំ២០២៤នេះ គម្រោងស្ថាបនាស្ពានឆ្លងកាត់ទន្លេបាសាក់ (ចាក់អង្រែក្រោម-ព្រែកប្រា) សម្រេចបាន ១២,៣៦% ហើយ បន្ទាប់ពីសម្ពោធបើកការដ្ឋានសាងសង់នាថ្ងៃទី១៩ ខែកុម្ភៈ ឆ្នាំ២០២៤មក។ បច្ចុប្បន្នសម្រាប់ការងារសសរគ្រឹះចំនួន ៣៦ដើមបានចាក់បេតុងរួច ក្នុងចំណោម ១៥៦ដើម និងចាក់ជើងតាងបាន ៦ ក្នុងចំណោម ២០ ជើងតាង។ ចំណែកឯការងារហេដ្ឋារចនាសម្ព័ន្ធផ្នែកក្រោម ចាក់សរសរភ្លោះបាន ៤ ក្នុងចំណោម ១២ សសរ ព្រមទាំងការងារសំខាន់ៗមួយចំនួនទៀត។ សូមជម្រាបជូនថា គម្រោងសាងសង់ស្ពានឆ្លងកាត់ទន្លេបាសាក់ (ចាក់អង្រែក្រោម-ព្រែកប្រា) មានប្រវែងសរុប ១៦៥០ម៉ែត្រ (ប្រវែងស្ពាន ៨៤៥,៧០ម៉ែត្រ ទទឹងផ្លូវ២៧ម៉ែត្រ ផ្លូវតភ្ជាប់ក្បាលស្ពានប្រវែង ៨០៤,៣០ម៉ែត្រ ទទឹងផ្លូវ ២៧ម៉ែត្រ) សាងសង់ដោយក្រុមហ៊ុនសំណង់សៀងហៃ និងទីប្រឹក្សាគម្រោងដោយក្រុមហ៊ុនក្វាងចូវវ៉ានអាន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T07:11:41.004Z", "category": "អចលនទ្រព្យ", "views": 530, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ប្រយ័ត្ន! បើមេដឹកនាំ ធ្វើរឿងទាំង៥នេះ បុគ្គលិ.កមិនចូលចិត្ត ហើយនាំបញ្ហាធំមកឲ្យក្រុមហ៊ុនទៀត	https://business-cambodia.com/articles/5-things-of-bad-leader	ក្នុងនាមជាមេ ឬអ្នកដឹកនាំ មានកាតព្វកិច្ច “ដឹកឲ្យចម្រុង នាំឲ្យចម្រើន” តែបើដើរខុសផ្លូវ អាចធ្វើឲ្យរង្គោះរង្គើផ្ទៃក្នុង ហើយនាំអន្តរាយធំដល់ស្ថានប័នទាំងមូល។ ខាងក្រោមនេះ គឺជារឿងធំៗទាំង៥ ដែលអ្នកដឹកនាំ ឬ CEO អស្ចារ្យ មិនធ្វើជាដាច់ខាត យោងតាមការសិក្សារបស់ទស្សនាវដ្តី Fobres ចុះនាថ្ងៃទី១៩ ខែសីហា ឆ្នាំ២០២៤៖   ១/. មើលរំលងព័ត៌មានលម្អិត៖ មេដឹកនាំ ឬ CEO អស្ចារ្យម្នាក់យល់ពីសារៈសំខាន់ និងភាពចាំបាច់នៃព័ត៌មានលម្អិត សម្រាប់គុណភាព និងភាពត្រឹមត្រូវ។ មិនតែប៉ុណ្ណោះ ពួកគេផ្តល់អាទិភាពដល់ការត្រួតពិនិត្យជាយុទ្ធសាស្រ្ត ហើយធានាថា ស្ថាប័នអាចរក្សាបាននូវគោលដៅយូរអង្វែងរបស់ខ្លួន។   ២/. ប្រកាន់ខ្ជាប់នូវការសម្រេចចិត្តមិនល្អ៖ គ្មានអ្នកណាម្នាក់មិនអាចខុសនោះទេ សូម្បីតែនាយកប្រតិបត្តិដែលមានបទពិសោធបំផុតក៏ដោយ។ ភាពបត់បែន និងឆន្ទៈក្នុងការរៀនពីកំហុស គឺជាលក្ខណៈសំខាន់នៃភាពជាអ្នកដឹកនាំដ៏មានប្រសិទ្ធភាព នៅពេលដែល CEO អាចកែសម្រួលយុទ្ធសាស្ត្ររបស់ពួកគេនៅពេលចាំបាច់ ដើម្បីធានាថា អង្គភាពទាំងមូលនៅតែធ្វើដំណើរលើផ្លូវត្រឹមត្រូវ។   ៣/. មើលស្រាលលើភាពស្មោះត្រង់ និងមិនឲ្យតម្លៃបុគ្គលិកក្រោមបង្គាប់៖ ភាពស្មោះត្រង់ គឺជាមូលដ្ឋានគ្រឹះនៃការជឿទុកចិត្ត និងជាកត្តាដ៏សំខាន់ក្នុងការកសាងក្រុមឲ្យរឹងមាំ។ នាយកប្រតិបត្តិអស្ចារ្យផ្តល់តម្លៃ និងគោរពការប្តេជ្ញាចិត្តរបស់បុគ្គលិកគ្រប់រូប ជាពិសេសបណ្តុះនូវវប្បធម៌សុចរិតភាព និងការលះបង់ ដែលជំរុញឱ្យទទួលបានជោគជ័យយូរអង្វែង។   ៤/. បាត់បង់សមាសភាពរស់នៅក្រោមសម្ពាធ៖ សញ្ញាសម្គាល់នៃនាយកប្រតិបត្តិដ៏អស្ចារ្យមួយរូបគឺ សមត្ថភាពក្នុងការរក្សាភាពស្ងប់ស្ងាត់ ក្នុងស្ថានភាពវឹកវរ។ ស្របពេលជាមួយគ្នានេះ ពួកគេក៏បង្ហាញការយល់ចិត្ត និងក្តីមេត្តា ចំពោះអ្នកដែលរងផលប៉ះពាល់ដោយកាលៈទេសៈលំបាកដូចគ្នាផងដែរ។   ៥/. ពឹងផ្អែកខ្លាំងលើការយល់ព្រមពីអ្នកដទៃ៖ ភាពជាអ្នកដឹកនាំជាញឹកញាប់តម្រូវឱ្យធ្វើការសម្រេចចិត្តដ៏តឹងតែង ខណៈពួកគេមិនអាចផ្គាប់ចិត្តមនុស្សគ្រប់គ្នាបានទេ។ ពួកគេមានទំនុកចិត្តលើចក្ខុវិស័យរបស់ខ្លួនចំពោះក្រុមហ៊ុន ហើយមានឆន្ទៈក្នុងការសម្រេចចិត្តដែលមានប្រយោជន៍បំផុតសម្រាប់អង្គភាពទាំងមូល ទោះបីជាត្រូវប្រឈមមុខនឹងការរិះគន់ខ្លះក៏ដោយ។   យ៉ាងណាមិញ សុភាសិតខ្មែរបុរាណមួយបានចែងថា “ឈើវៀចធ្វើកង់ ឈើត្រង់ធ្វើកាំ ឈើថ្នាំងធ្វើដុំ” ដែលបានបង្ហាញពីចរិតមេដឹកនាំខ្ពស់បំផុត។ ក្នុងនាមជាមេដឹកនាំត្រូវដឹងថា ក្នុងចំណោមបុគ្គលិកដែលខ្លួន គ្រប់គ្រងមានលក្ខណៈសម្បត្តិខុសគ្នាបែបណា ជំនាញ ចរិត អាកប្បកិរិយា ចំណង ចំណូលចិត្តធ្វើការ ខុសគ្នាបែបណា ជាពិសេសដឹងថាខ្លួនឯងត្រូវប្រតិបត្តិខ្លួនបែបណា ទើបអាចដឹកនាំក្រុមទៅកាន់ភាពរីចម្រើនជាធ្លុងមួយ។ តែបើមេដឹកនាំខ្សោយ អាចធ្វើឲ្យមនុស្សក្រោមបង្គាប់ល្អក់ចិត្ត អាចឈានដល់ការវិនាសស្ថាប័នទាំងមូលទៀតផង៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T06:13:06.237Z", "category": "ភាពជាអ្នកដឹកនាំ", "views": 787, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រយ័ត្នផង! ក្រសួង ប្រកាសថាពីថ្ងៃនេះទៅខេត្ត១១នេះ នឹងមានភ្លៀងធ្លាក់ខ្លាំងនិងមានខ្យល់កន្រ្តាក់រហូតដល់ដាច់ខែ	https://business-cambodia.com/articles/11-province	មុននេះបន្តិច យោងតាមការចុះផ្សាយដោយក្រសួងធនធានទឹក និងឧតុនិយមបានឱ្យដឹង ចាប់ពីថ្ងៃទី២១ ដល់៣១ ខែសីហា ឆ្នាំ២០២៤ នឹងមានភ្លៀងធ្លាក់គ្របដណ្តប់ស្ទើរទូទាំងប្រទេស ជាពិសេសគឺនៅតំបន់បាលទំនាបដែលមានដូចជា៖ ខេត្តបន្ទាយមានជ័យ បាត់ដំបង សៀមរាប ពោធិ៍សាត់ កំពង់ឆ្នាំង កំពង់ធំ កំពង់ចាម ត្បូងឃ្មុំ ព្រៃវែង ស្វាយរៀង កណ្តាល តាកែវ និងភ្នំពេញផងដែរ។   ចំពោះមូលហេតុ ដែលធ្វើឱ្យខេត្តទាំងនេះជួបនឹងបញ្ហាភ្លៀងធ្លាក់បែបនេះ ដោយសារតែជ្រលងសម្ពាធទាបមួយនឹងមកគ្របដណ្តប់លើសមុទ្រចិនខាងត្បង ភាគកណ្តាលនៃអាងទន្លេមេគង្គ និងលើព្រះរាជាណាចក្រកម្ពុជា ហើយទន្ទឹមនឹងនេះខ្យល់មូសុងនិរតីដែលបក់លើសមុទ្រ Andaman និងឈូងសមុទ្រថៃនឹងបង្កើនឥទ្ធិពលខ្លាំងមកលើព្រះរាជាណាចក្រកម្ពុជា។ ដូច្នេះ ក្រសួងធនធានទឹក និងឧតុនិយម បានប្រកាសឱ្យសាធារណជនមេត្តាយកចិត្តទុកដាក់ប្រុងប្រយ័ត្នខ្ពស់ ជាពិសេសបណ្តាលខេត្តដែលបានប្រកាសជូន ពីស្ថានភាពធាតុអាកាសធាតុដូចជា៖ ផ្គររន្ទៈ ខ្យល់កន្រ្តាក់ ភ្លៀងខ្លាំង ដើម្បីជៀសវាងពីគ្រោះថ្នាក់ផ្សេងៗដែលអាចកើតមានដោយយថាហេតុ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T06:09:04.850Z", "category": "ព័ត៌មានថ្មីៗ", "views": 7139, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សាកលវិទ្យាល័យអង់គ្លេស លំដាប់ផ្កាយ៥ ដំបូងគេនៅខ្មែរ ផ្តល់អាហារូបករ.ណ៍ លើជំនាញច្រើនមុខ	https://business-cambodia.com/articles/de-montfort-university-in-cambodia-schoolarship-info	ដឹ ម៉ុងហ្វត យូនីវេស៊ីធី (DE MONTFORT UNIVERSITY)  គឺជាសាកលវិទ្យាល័យលំដាប់ផ្កាយ៥មួយមកពីចក្រភពអង់គ្លេស ដែលបានសម្ពោធដាក់ឲ្យដំណើរការជាផ្លូវការនៅកម្ពុជាកាលពីថ្ងៃទី៨ ខែសីហាកន្លងទៅ។   ក្នុងនោះបន្ទាប់ពីបើកសាខានៅកម្ពុជាថ្មីៗនេះ សាកលវិទ្យាល័យក៏បានប្រកាសអំពីដំណឹងផ្តល់ អាហារូបករណ៍លើជំនាញច្រើនមុខ ដល់សិស្សនិស្សិតកម្ពុជា សម្រាប់កម្រិតបរិញ្ញាបត្រនិងកម្រិតអនុបណ្ឌិត។   សម្រាប់កម្រិតបរិញ្ញបត្រ ដែលសាកលវិទ្យាល័យ DE MONTFORT នឹងផ្តល់អាហារូបករណ៍រួមមាន៖ ១. Creative Art (សិល្បៈច្នៃប្រឌិត) ផ្តល់អាហារូបករណ៍ចាប់ពី ៣០% ឡើងទៅ។   ២. Community Service & Social Impact (សេវាកម្មទំនាក់ទំនង និងឥទ្ធិពលសង្គម) ផ្តល់អាហារូបករណ៍ចាប់ពី ៣៥% ឡើងទៅ។   ៣. Sporting Excellence (ជំនាញកីឡា) ផ្តល់អាហារូបករណ៍ចាប់ពី ៣៥% ឡើងទៅ។   ៤. Academic Excellence (ថ្នាក់ឧត្តមសិក្សាទូទៅ)ផ្តល់អាហារូបករណ៍ចាប់ពី ៥០% ឡើងទៅ។     សម្រាប់កម្រិតអនុបណ្ឌិត ដែលសាកលវិទ្យាល័យ DE MONTFORT នឹងផ្តល់អាហារូបករណ៍រួមមាន៖ ១. Leaders Global MBA (អ្នកដឹកនាំពាណិជ្ជកម្ម កម្រិតអន្តរជាតិ) ផ្តល់អាហារូបករណ៍ចាប់ពី ២០%ឡើងទៅ។   ២. Women Entrepreneurs Global MBA (សហគ្រិនស្រ្តី ក្នុងភាពជាអ្នកដឹកនាំ កម្រិតអន្តរជាតិ) ផ្តល់អាហារូបករណ៍ចាប់ពី ២៥% ឡើងទៅ។   ចំពោះលក្ខខណ្ឌនៃដាក់ពាក្យស្នើសុំអាហារូបករណ៍ពីសាកលវិទ្យាល័យ DE MONTFORT សូមអានសេចក្តីលម្អិតដូចខាងក្រោម៖     ដូច្នេះបើសិនជា សិស្ស-និស្សិតមានចំណាប់អារម្មណ៍ សូមកុំខកខានឱកាសកម្រនេះ ដោយលោកអ្នកអាច ធ្វើការដាក់ពាក្យតាមរយៈ Apply Now និងតាមដានព័ត៌មានបន្ថែមលើគេហទំព័រហ្វេសប៊ុក DE MONTFORT UNIVERSITY Cambodia ។   សូមជម្រាបផងដែរថាសាកលវិទ្យាល័យ ដឹ ម៉ុងហ្វត យូនីវេស៊ីធី ត្រូវបានបង្កើតឡើងក្នុងឆ្នាំ ១៨៧០ ដែលមានប្រវត្តិនៃការបង្រៀនជាង ១៥០ ឆ្នាំ មាននិស្សិតប្រមាណ ៣៥,០០០ នាក់កំពុងសិក្សានៅចក្រភពអង់គ្លេស ព្រមទាំងក្រៅប្រទេស មានបុគ្គលិកនិងនិស្សិតមកពី១៤០ប្រទេស ហើយស្ថាប័ន QS ក៏បានវាយតម្លៃនិងដាក់ចំណាត់ថ្នាក់ DE MONTFORT UNIVERSITY ជាស្ថាប័ន “ល្អឥតខ្ចោះ” លំដាប់ផ្កាយ ៥ ផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T04:55:12.736Z", "category": "ភាពជាអ្នកដឹកនាំ", "views": 1479, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
លុយពិបាករកហើយក៏ពិបាកទារ! មានគេសុំខ្ចីលុយតែមិនចង់ឲ្យខ្ចី ពាក្យ៣ឃ្លានេះអាចបដិសេធឲ្យគេស្ងប់ចិត្ត	https://business-cambodia.com/articles/how-to-reject-when-someone-borrow-money	បងប្អូនមួយចំនួនប្រហែលជាកើតមានអារម្មណ៍មួយនោះគឺពេលមានគេសុំខ្ចីលុយ យើងមិនចង់ឲ្យគេខ្ចីប៉ុន្ដែពិបាករកហេតុផលក្នុងការបដិសេធនិងមិនដឹងថាតើគួរនិយាយបដិសេធបែបណាដើម្បីកុំឲ្យភាគីអ្នកសុំខ្ចីលុយមានការអាក់អន់ចិត្តដែលធ្វើឲ្យប៉ះពាក់ដល់ចំណងមិត្តភាព។    ខាងក្រោមនេះគឺជាឃ្លាសំខាន់៤ដែលអ្នកអាចប្រើប្រាស់ពេលមានអ្នកសុំខ្ចីលុយតែអ្នកមិនចង់ឲ្យគេខ្ចីដូច្នេះអ្នកអាចប្រើប្រាស់ឃ្លាទាំងនេះក្នុងការបដិសេធក៏សមរម្យបំផុត។   ១. លុយខ្ញុំជាប់បង្វិលរកស៊ីនិងវិនិយោគអស់ហើយ ប្រយោគនេះគឺជាប្រយោគមួយដែលគេពេញនិយមប្រើនៅពេលមានអ្នកណាម្នាក់សុំខ្ចីលុយតែយើងបដិសេធមិនចង់ឲ្យគេខ្ចី។ ប្រយោគនេះគឺបញ្ជាក់ឲ្យឃើញថាអ្នកជាមនុស្សចេះប្រើលុយឲ្យរវល់មិនមែនចេះតែមានលុយទំនេរជាប់ខ្លួនច្រើនសម្រាប់ឲ្យអ្នកដទៃខ្ចីឡើយ។     ២. សុំទោសផង ខ្ញុំពិតជាចង់ជួយមែន ប៉ុន្ដែពេលនេះខ្ញុំក៏កំពុងយ៉ាប់យ៉ឺនរឿលុយកាក់ដែរ  ប្រយោគខាងគឺជាប្រយោគបដិសេធក៏គួរសមព្រោះអ្នកបានបង្ហាញពីទឹកចិត្តក្នុងការជួយមិត្តភក្ដិឬសាច់ញាតិប៉ុន្ដែអ្នកក៏កំពុងខ្វះខាតដូចគ្នា។ ការនិយាយបែបនេះធ្វើឲ្យអ្នកសុំខ្ចីលុយយើងគេក៏អស់ចិត្តហើយក៏មិនមានការខឹងឬស្អប់ឡើយ។   ៣. សុំទោសផង រឿងលុយកាក់គឺប្រពន្ធខ្ញុំជាអ្នកគ្រប់គ្រងទាំងអស់  ប្រយោគខាងលើក៏ជាប្រយោគមួយក្នុងការបដិសេធអ្នកសុំខ្ចីលុយដ៏មានប្រសិទ្ធភាព។ ត្រង់នេះអ្នកគ្រាន់តែនិយាយថាលុយរបស់អ្នកគឺប្រពន្ធជាអ្នកគ្រប់គ្រងទាំងអស់ដូច្នេះមុននឹងឲ្យអ្នកណាខ្ចីទាល់តែប្រពន្ធរបស់អ្នកអនុញ្ញាតព្រោះគាត់ជាអ្នកចាត់ចែងលុយកាក់ក្នុងគ្រួសារ។   ៤. ខ្ញុំពិតជាអត់លុយមែន ប៉ុន្ដែខ្ញុំនឹងព្យាយាមជួយអ្នកក្នុងរបៀបផ្សេងវិញ ចំណុចទី៣ខាងលើក៏ជាប្រយោគបដិសេធមួយដែលគួរសមដោយអ្នកគ្រាន់តែនិយាយថាអត់មានលុយឲ្យខ្ញុំប៉ុន្ដែព្យាយាមជួយពួកគាត់តាមផ្លូវផ្សេងវិញ។ ត្រង់នេះជាធម្មតាអ្នកខ្ចីលុយគេព្រោះតែពួកគាត់ខ្វះខាត ដូច្នេះអ្នកអាចនិយាយថានឹងរកការងារធ្វើឬណែនាំឱកាសរកចំណូលដើម្បីឲ្យពួកគាត់បានចំណូលបន្ថែម។ វិធីនេះធ្វើអ្នកខ្ចីលុយស្ងប់ចិត្តព្រោះពួកគាត់ឃើញថាអ្នកអត់លុយឲ្យខ្ចីប៉ុន្ដែមានចិត្តចង់ជួយមែន។   ទាក់ទងនឹងការបដិសេធមិនចង់ឲ្យមិត្តភក្ដិឬសាច់ញាតិខ្ចីលុយ អ្នកមិនចាំបាច់រៀបរាប់ហេតុផលច្រើនពេកនោះពោលគឺប្រាប់ហេតុត្រង់ៗជាការស្រេច។ បើកាលណាអ្នកពន្យល់ហេតុផលច្រើនពេកគេអាចនឹងគិតថាអ្នកកុំតែរកលេសដើម្បីកុំឲ្យគេខ្ចីលុយអ្នក។   គួរបញ្ជាក់ផងដែរថាបច្ចុប្បន្នលុយពិបាករកដោយសារតែសេដ្ឋកិច្ចមិនល្អ ដូច្នេះមុននឹងឲ្យអ្នកណាខ្លីលុយអ្នកត្រូវកំណត់ថាតើគួរឲ្យគេខ្ចីប៉ុន្មានដែលមិនធ្វើឲ្យប៉ះពាល់ដល់ជីវភាពរបស់អ្នក ហើយមួយវិញទៀតតើអ្នកដែលសុំខ្ចីលុយនោះអាចគេនឹងមានលទ្ធភាពបង់សងអ្នកវិញឬអត់ដើម្បីចៀសវាងបញ្ហាឲ្យលុយគេខ្ចីហើយគេមិនសងឬមិនមានលទ្ធភាពសងធ្វើឲ្យយើងជាម្ចាស់លុយត្រូវខាតបង់និងបាត់បង់មិត្តភាព៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T04:42:00.000Z", "category": "ហិរញ្ញវត្ថុ", "views": 8540, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ប្រសើរណាស់! ប្រទេសអាស៊ី១នេះ ផ្តល់ប្រា.ក់ឧបត្ថម្ភជិត ៥ពា.ន់$ សម្រាប់រយៈពេល៦ខែ ពេលបុគ្គលិកបាត់បង់ការងា.រ	https://business-cambodia.com/articles/skill-future-jobseeker-support-scheme	ប្រទេសសិង្ហបុរី បានបង្កើតគម្រោងមួយ ដើម្បីផ្តល់ប្រាក់ឧបត្ថម្ភជិត ៥ពាន់ដុល្លារ សម្រាប់រយៈពេល៦ខែ ដល់កម្មករមានចំណូលទាប និងមធ្យម ដែលបានបាត់បង់ការងារ។ នេះបើយោងតាមទីភ្នាក់ងារសារព័ត៌មាន CNA ចុះនាថ្ងៃទី១៩ ខែសីហា ឆ្នាំ២០២៤។   លោកនាយករដ្ឋមន្ត្រី Lawrence Wong បានប្រកាសក្នុងអំឡុងពេលសុន្ទរកថាថ្ងៃបុណ្យជាតិ កាលពីថ្ងៃអាទិត្យនេះ យ៉ាងដូច្នេះថា៖ «ពួកយើងបានត្រៀមរួចជាស្រេចក្នុងការបង្កើតគម្រោង SkillFuture Jobseeker Support Scheme។ ប្រសិនបើអ្នកបាត់បង់ការងារ យើងនឹងផ្តល់ឲ្យអ្នកនូវការគាំទ្រផ្នែកហិរញ្ញវត្ថុបណ្តុះអាសន្ន។ សរុបលើសពី ៦០០០ដុល្លារសិង្ហបុរី (ប្រហែល ៤៦០០ដុល្លារ) ក្នុងរយៈពេលរហូតដល់ ៦ខែ។ ដូច្នេះយើងនឹងជួយអ្នកឲ្យឆ្លងផុតដំណាក់កាលដ៏លំបាកនេះ និងត្រឡប់មកវិញខ្លាំងជាងមុន»។   លោកនាយករដ្ឋមន្ត្រីសិង្ហបុរីបានបន្តទៀតថា៖ «ប៉ុន្តែអ្នកក៏ត្រូវធ្វើការឲ្យខ្លាំងក្នុងផ្នែករបស់អ្នកដូចគ្នា។ ត្រូវចូលរួមការហ្វឹកហាត់ បណ្តុះបណ្តាលអាជីពឲ្យរឹងមាំ ដែលអាចចូលបំពេញការងារឡើងវិញបាន។ ទាំងនេះគឺជាការវិនិយោគដ៏សំខាន់ ដែលអ្នកត្រូវតែធ្វើវាដោយខ្លួនឯង ដើម្បីអាចស្វែងរកការងារថ្មីកាន់តែល្អ»។   គួរជម្រាបផងដែរថា អសន្តិសុខការងារនៅទូទាំងប្រទេសសិង្ហបុរីហាក់កំពុងកើនឡើងគួរឲ្យកត់សម្គាល់។ តាមការស្ទង់មតិប្រចាំឆ្នាំរបស់ NTUC ស្តីពីទំនោរសេដ្ឋកិច្ច បានរកឃើញថា ស្ទើរតែ ៤០% នៃកម្មករសិង្ហបុរីមានការព្រួយបារម្ភថា ពួកគេនឹងបាត់បង់ការងារក្នុងរយៈពេលបីខែខាងមុខ ខណៈកាលពីឆ្នាំ២០២៣ មានត្រឹម ២៥% ប៉ុណ្ណោះដែលបានសម្តែងការព្រួយបារម្ភដូចគ្នានេះ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T03:59:44.883Z", "category": "ភាពជាអ្នកដឹកនាំ", "views": 371, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ផ្លូវចិត្តរឹងមាំបំណុលក៏ឆាប់អស់! កំពុងស្រ្តេសព្រោះបំណុល នេះជាក្បួនគ្រប់គ្រងស្រ្តេសអំឡុងពេលជាប់បំណុល	https://business-cambodia.com/articles/how-to-manage-your-debt-stress	យើងអាចនិយាយបានថាប្រជាជនកម្ពុជាភាគច្រើនកំពុងជួបបញ្ហាបំណុលព្រោះតែសេដ្ឋកិច្ចមិនល្អ រកចំណូលមិនបានដូចមុនដូច្នេះហើយពួកគាត់មិនមានលទ្ធភាពក្នុងការបង់សងបំណុលប្រចាំខែឲ្យបានដិតដល់។ ប្រសិនបើបងប្អូនកំពុងតែស្រ្តេសព្រោះតែបំណុល ខាងក្រោមនេះគឺជារឿងមួយចំនួនអ្នកគួរធ្វើដើម្បីដោះស្រាយ។ ១. យល់ថាបំណុលជាផ្នែកមួយនៃជីវិត ត្រង់នេះអ្នកកុំបន្ទោសខ្លួនឯងពេកដែលធ្លាក់ខ្លួនក្នុងបំណុលព្រោះបំណុលនេះមនុស្សពិបាកចៀសណាស់ខណៈនៅក្នុងជីវិតមនុស្សតែងតែមានតម្រូវការលុយ ដូច្នេះពួកកាត់ត្រូវពឹងពាក់ខ្ចីគេឬធនាគារដើម្បីបានលុយសម្រេចគោលដៅអ្វីមួយ។ អ្នកត្រូវយល់ថាបំណុលគឺជាផ្នែកមួយនៃជីវិតរបស់មនុស្សហើយមនុស្សភាគច្រើនគឺសុទ្ធតែមានបំណុលជាប់ខ្លួន។ ដូច្នេះជាជាងបន្ទោសខ្លួនឯងព្រោះតែជួបបញ្ហាបំណុល អ្នកគួរលើកទឹកចិត្តខ្លួនឯងហើយព្យាយាមរកដំណោះស្រាយវិញល្អជាង។  ២. ស្វែងរកជំនួយ បំណុលពេលខ្លះអាចស្មុគស្មាញ ដូច្នេះអ្នកអាចស្វែងរកជំនួយដើម្បីរកផ្លូវដោះស្រាយបញ្ហាបំណុលដែលអ្នកកំពុងមាន។ ជំនួយត្រង់នេះអ្នកអាចស្វែងរកអ្នកជំនួយហិរញ្ញវត្ថុឬអ្នកមានបទពិសោធន៍ដោះបំណុលដើម្បីឲ្យពួកគាត់ជួយប្រឹក្សាផ្ដល់យោបល់ដោះស្រាយបញ្ហាបំណុលរបស់អ្នក។ ៣. ចាត់ចែងលុយកាត់បន្ថយស្រ្តេស ពេលនិយាយពីបញ្ហាបំណុលអ្នកមិនគួរមើលរំលងការចាត់ចែងលុយកាក់ឡើយព្រោះការគ្រប់គ្រងនិងចាត់ចែងលុយកាក់បានល្អធ្វើឲ្យអ្នកអាចបំបាត់ការស្រ្តេសព្រោះតែបំណុលបាន។  ត្រង់នេះអ្នកអាចគ្រប់គ្រងលុយតាមរយៈការធ្វើផែនការចំណាយប្រចាំខែទៅលើចំណូលចំណាយនិងការបង់បំណុកប្រចាំខែ។ វិធីសាមញ្ញៗក្នុងការធ្វើផែនការចំណាយមានដូចខាងក្រោមនេះ៖  បូកសរុបចំណូលប្រចាំខែ បូកចំណូលដែលអ្នករកបានមិនថាប្រាក់ខែ ការប្រាក់ ចំណូលពីការវិនិយោគនិងចំណូលផ្សេងៗដើម្បីដឹង១ខែអ្នករកចំណូលបានប៉ុន្មានឲ្យប្រាកដ។ តាមដានការចំណាយប្រចាំថ្ងៃ ១ថ្ងៃៗចំណាយលើអ្វីខ្លះត្រូវកត់ត្រាឲ្យច្បាស់ៗ រួចចុងខែបូកសុរបចំណាយរបស់អ្នក។ នៅពេលអ្នកតាមដានចំណាយឲ្យច្បាស់លាស់ប្រចាំថ្ងៃហើយមកបូកសរុបចំណាយប្រចាំខែអ្នកនឹងដឹងច្បាស់ពីចំណាយចំណាយប្រចាំខែ។ ជំហានបន្ទាប់គឺត្រូវមើលបញ្ជីចំណាយប្រចាំខែរបស់អ្នក ហើយកាត់បន្ថយឬកាត់ផ្ដាច់ចំណាយដែលមិនចាំបាច់។  មួយវិញចំពោះចំណាយចាំបាច់ក៏អ្នកត្រូវពិនិត្យមើលដែរព្រោះចំណាយខ្លះចាំបាច់មែនតែអ្នកចាយច្រើនហួសហេតុក៏ត្រូវកាត់បន្ថយវាដែរ។ ដូច្នេះបើអ្នកធ្វើតាមជំហានទាំង២ដែលបានរៀបរាប់ខាងលើនេះ អ្នកនឹងសល់លុយមួយផ្នែកធំហើយលុយដែលសល់នេះអាចយកមកបុកដោះបំណុលឲ្យឆាប់អស់។ បើបងប្អូនដឹងលម្អិតពីរបៀបធ្វើការផែនការចំណាយ អានសាកអានសៀវភៅលុយពិត។ ទាក់ទងទិញតាមតេឡេក្រាម https://t.me/hangchhengH24  ៤. ចរចាការបង់បំណុល បើអ្នកកំពុងតែស្តេសក្នុងការបង់សងបំណុលប្រចាំខែ វិធីល្អមួយនោះគឺចរចាដោយចិត្តស្មោះជាមួយម្ចាស់បំណុលក្នុងការបង់សងបំណុល។ ត្រង់នេះអ្នកអាចចរចារឿងមួយចំនួនដូចជាសុំម្ចាស់បំណុលផ្អាកបង់ការ ដោយសុំបង់តែដើមសិន។ មួយវិញទៀតអ្នកអាចចរចាសុំបង់ប្រចាំខែតិចជាងមុន ឬក៏សុំបង់ជាប្រចាំត្រីមាសឬឆមាសក៏ដូចជាសុំពន្យាពេលបង់សងជាដើម។ ត្រូវចាំថាពេលអ្នកជួបបញ្ហាបង់សងបំណុល ការចរចាជាមួយម្ចាស់បំណុលគឺជារឿងចាំបាច់ សំខាន់ឲ្យអ្នកស្មោះត្រង់មិនគេចវេចហើយសុំចរចា យ៉ាងហោចណាស់ម្ចាស់បំណុលក៏យោគយល់ដែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-20T02:59:00.000Z", "category": "ហិរញ្ញវត្ថុ", "views": 3546, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អត់លុយក៏តាមដានបានដែរ! ហាងឆេងមាសឡើងចុះដល់ណាហើយ ខណៈប៉ុន្មានសប្ដាហ៍ចុងនេះមានការប្រែប្រួលខ្លាំង?	https://business-cambodia.com/articles/how-gold-market-change-in-august-2024	នៅប៉ុន្មានសប្ដាហ៍ចុងក្រោយនេះតម្លៃហាងឆេងមាសលើទីផ្សារអន្តរជាតិមានការប្រែប្រួលខ្លាំងគួរឲ្យកត់សម្គាល់។ ជាក់ស្ដែងគិតត្រឹមថ្ងៃទី១៩ខែសីហាឆ្នាំ២០២៤នេះតម្លៃហាងឆេងមាសលើទីផ្សារអន្តរជាតិបានហក់ឡើងដល់២,៥០២ដុល្លារក្នុងមួយអោន( ប្រមាណ៣០១៤ដុល្លារក្នុងមួយតម្លឹង)។    មូលហេតុដែលធ្វើឲ្យតម្លៃហាងឆេងមាសបានបន្តហក់ឡើងខ្លាំងគឺដោយសារតែការរំពឹងថាធនាគារកណ្ដាលរបស់សហរដ្ឋអាមេរិកនឹងសម្រេចទម្លាក់ការប្រាក់ដុល្លារនៅត្រឹមខែកញ្ញាឆ្នាំ២០២៤នេះ។ ជាធម្មតាមាសនិងប្រាក់ដុល្លារតែងតែដើរផ្ទុយគ្នាហើយព័ត៌មាននៃការទម្លាក់ប្រាក់ដុល្លារធ្វើឲ្យឥទ្ធិពលប្រាក់ដុល្លារកាន់តែខ្សោយដូច្នេះរុញតម្លៃមាសឲ្យហក់ឡើង។   ក្រៅពីព័ត៌មាននៃការទម្លាក់អត្រាការប្រាក់ដុល្លារ បញ្ហាសង្រ្គាមនៅអាស៊ីកណ្ដាលរវាងអ៊ីស្រាអែលនិងប៉ាឡេស្ទីននិងសង្រ្គាមរវាងរុស្ស៊ីនិងអ៊ុយក្រែនក៏នៅតែជាបញ្ហាមួយនៃភាពតានតឹងនៃភូមិសាស្រ្តនយោបាយដែលធ្វើឲ្យតម្លៃហាងនៅតែទ្រព្យវិនិយោគដែលគេចាប់អារម្មណ៍ដូច្នេះមាសកាន់តែឡើងខ្លាំង។   បើយោងតាមការលើកឡើងរបស់លោក Carsten Fritsch អ្នកវិនិយោគផ្នែកផលិតផលទំនិញនៃធនាគារ Commerzbank បានឲ្យដឹងថាតម្លៃហាងឆេងមាសនៅលើទីផ្សារអន្តរជាតិអាចនៅតែបន្តរក្សាតម្លៃក្នុងរង្វង់២៥០០ដុល្លារក្នុងមួយអោនដោយសារតែសញ្ញានៃការទម្លាក់អត្រាការប្រាក់ដុល្លារកាន់តែច្បាស។   ចំពោះហាងឆេងមាសក្នុងស្រុកយើងវិញ បើយោងតាមហាងឆេងមាស ចែពៅ លក់គ្រឿង អលង្ការបានបង្ហាញថាតម្លៃហាងឆេងមាសថ្ងៃនេះមានតម្លៃ២៩៤ដុល្លារក្នុងមួយជី។ គួរបញ្ជាក់ផងដែរថានៅអំឡុងខែតុលាឆ្នាំ២០២៣កន្លងទៅតម្លៃហាងឆេងមាសធ្លាប់ធ្លាក់ទាបបំផុតមកត្រឹម២២១ដុល្លារក្នុងមួយជី។  ដូច្នេះបើអ្នកបានទិញពេលមាសធ្លាក់មកត្រឹម២២១ដុល្លារក្នុងមួយជីនោះមកដល់ពេលនេះអ្នកចំណេញបានប្រមាណជា៦៣ដុល្លារហើយ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T09:59:46.714Z", "category": "ហិរញ្ញវត្ថុ", "views": 765, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្ដូរទម្លាប់ដើម្បីសេរីភាព! ទម្លាប់៥ដែលអ្នកគួរផ្លាស់ប្ដូរ បើចង់ដោះបំណុលចេញពីខ្លួនឲ្យស្រលះ	https://business-cambodia.com/articles/five-habits-changes-to-get-out-of-debt	មានមនុស្សជាច្រើនអំឡុងពេលជាប់បំណុលមិនបានយកចិត្តទុកដាក់ទៅលើការចាយវាយរបស់ខ្លួននោះទេពោលគឺនៅតែចាយដូចកាលពីមុនទាន់មានបំណុលដូច្នេះហើយទើបធ្វើឲ្យពួកគាត់ពិបាកក្នុងការរកផ្លូវដោះបំណុល។ និយាយទាក់ទងនឹងបំណុលខាងក្រោមនេះគឺជាទម្លាប់ដែលអ្នកគួរចាប់ផ្ដើមធ្វើនិងអនុវត្តឲ្យបានបើចង់រកផ្លូវដោះបំណុលដែលកំពុងមាន។ ១. ធ្វើផែនការហិរញ្ញវត្ថុ ប្រសិនបើអ្នកមិនបានចាត់ចែងលុយមិនបានធ្វើផែនការហិរញ្ញវត្ថុទេនោះ អ្នកគួរចាប់ផ្ដើមយកចិត្តទុកដាក់ធ្វើសកម្មភាពនេះ។ ការធ្វើផែនការហិរញ្ញវត្ថុគឺជួយអ្នកអាចគ្រប់គ្រងលុយបានល្អជាពិសេសគឺជួយអ្នកឲ្យងាយសម្រេចគោលដៅរបស់អ្នកជាពិសេសគឺគោលដៅដោះបំណុលជាដើម។ ២.  ចាប់ផ្ដើមធ្វើសកម្មភាពឲ្យខ្លាំង បើអ្នកកំពុងតែដើរទាំងត្រដាបត្រដួសជាមួយនឹងបំណុល អ្នកគួរចាប់ផ្ដើមយកចិត្តទុកដោះស្រាយបញ្ហានេះឲ្យបានលឿនតាមដែលអាចធ្វើទៅបាន។  មានទម្លាប់មួយចំនួនដែលអ្នកគួរចាប់ផ្ដើមធ្វើដើម្បីឈានដល់ផ្លូវដោះបំណុល ឧទាហរណ៍សកម្មភាពដែលអ្នកគួរផ្លាស់ប្ដូរមកធ្វើពេលជាប់បំណុលមានដូចជា ការកាត់ចំណាយជាដើម។ ៣.  ចាប់ផ្ដើមសន្សំ ពេលនិយាយពីរឿងលុយកាក់ ការសន្សំលុយគឺពិតជាសំខាន់ខ្លាំងណាស់ដែលអាចជួយឲ្យស្ថានភាពហិរញ្ញវត្ថុរបស់អ្នកកាន់តែប្រសើរឡើង។ ការសន្សំគឺជាទម្រង់នៃការការពារអ្នកឲ្យមានស្ថិរភាពផ្នែកហិរញ្ញវត្ថុ។ ជាទូទៅគេសន្សំដើម្បីទុកជាលុយបម្រុងទុកពេលមានអាសន្នព្រោះកញ្ចប់សន្សំនេះវាជួយអ្នកចៀសផុតពីបញ្ហាលុយកាក់ដូចជាក្នុងករណីបាត់បង់ការងារ ឬវិបត្តិសេដ្ឋកិច្ចធ្វើឲ្យប៉ះពាល់ដល់ប្រាក់ចំណេញ អ្នកអាចប្រើប្រាស់លុយសន្សំមកប្រើការសម្រាប់ផ្គត់ផ្គង់ការចំណាយប្រចាំខែបាន។ ៤. តាមដានការចំណាយប្រចាំខែរបស់អ្នក មួយថ្ងៃៗតើអ្នកចំណាយទៅលើអ្វីខ្លះ ហើយចំណាយប៉ុន្មាន តើអ្នកដឹងច្បាស់ទេ? មនុស្សជាច្រើនមិនបានតាមដានការចំណាយប្រចាំថ្ងៃនិងប្រចាំខែ ដូច្នេះហើយទើបពួកគាត់ចេះតែឆ្ងល់ថាតើមួយខែៗលុយពួកគាត់ទៅណាអស់។  ការតាមដានការចំណាយប្រចាំខែនឹងជួយឲ្យអ្នកដឹងច្បាស់ថាតើមួយខែៗអ្នកចាយទៅលើអ្វីខ្លះ។ ដូច្នេះអ្នកគួរតាមដានការចំណាយប្រចាំខែឲ្យច្បាស់ៗ ហើយចុងខែចាប់ផ្ដើមបូកសរុបចំណាយរបស់អ្នក។ បន្ទាប់មកចូលទៅពិនិត្យមើលការចំណាយនីមួយៗ នោះអ្នកនឹងឃើញចំនួនខ្លះគឺមិនចាំបាច់នោះទេ ដូច្នេះអ្នកអាចកាត់ផ្ដាច់ឬកាត់បន្ថយចំណាយមិនចាំបាច់ចេញ។ ការតាមដានការចំណាយនឹងធ្វើឲ្យអ្នកអាចសល់លុយសម្រាប់យកទៅដោះបំណុលបាន។ ៥. ស្វែងរកអ្នកជំនាញប្រឹក្សាយោបល់ ពេលខ្លះយើងមិនដឹងថាត្រូវធ្វើបែបណាដើម្បីរកផ្លូវដោះបំណុលនោះទេ។ ដូច្នេះអ្នកអាចស្វែងរកអ្នកជំនាញឬអ្នកដែលមានបទពិសោធន៍ដើម្បីឲ្យពួកគាត់ផ្ដល់ជាយោបល់ក៏ដូចជាគន្លឹះយុទ្ធសាស្រ្តក្នុងការដោះស្រាយបញ្ហាបំណុល។ អ្នកអាចស្ដាប់ការចែករំលែករបស់អ្នកជំនាញ អានអត្ថបទនិងអានសៀវភៅហិរញ្ញវត្ថុដើម្បីជាជំនួយបន្ថែម។ កំពុងជាប់បំណុលអាចសាកអានសៀវភៅលុយដែលជាជំនួយជួយអ្នករកផ្លូវដោះបំណូល។ ទាក់ទងទិញតេឡេក្រាម https://t.me/hangchhengH24	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T09:54:00.000Z", "category": "ហិរញ្ញវត្ថុ", "views": 3069, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ការចូលរួមប្រកបដោយភាពកក់ក្តៅមួយនេះក៏ជាចំណែកមួយក្នុងការគាំទ្រដល់យុទ្ធនាការ “ទស្សនាសៀមរាប ឆ្នាំ២០២៤” ដើម្បីជំរុញប្រជាជនកម្ពុជាពីគ្រប់ទិសទីមកទស្សនាខេត្តសៀមរាប តាមរយៈការធ្វើដំណើរតាមផ្លូវអាកាសផងដែរ	https://business-cambodia.com/articles/this-warm-participation-is-also-a-part-of-supporting-the-visit-siem-reap-2024-campaign	ភ្នំពេញ ថ្ងៃទី១៩ ខែសីហា ឆ្នាំ២០២៤ – ក្រុមហ៊ុនអាកាសចរណ៍ AirAsia Cambodia បានដាក់អនុវត្តការចូលរួមកម្មវិធីទំនួលខុសត្រូវសង្គម (CSR) ដ៏កក់ក្តៅមួយ ក្រោមប្រធានបទ “ឥឡូវនេះប្រជាជនកម្ពុជាគ្រប់រូបអាចហោះហើរបាន”  ដែលផ្តោតលើការចែករំលែកភាពរីករាយក្នុងការហោះហើរទៅកាន់អ្នកដែលមិនធ្លាប់មានឱកាសក្នុងការហោះហើរពីមុនមក។ជាផ្នែកមួយនៃការប្តេជ្ញាចិត្តក្នុងការធ្វើឱ្យមនុស្សគ្រប់រូបអាចធ្វើដំណើរតាមផ្លូវអាកាសបានដោយងាយស្រួលការចូលរួមចំណែកនេះបានផ្តល់ឱកាសឱ្យកុមារចំនួន៧៥នាក់មកពីមណ្ឌលថែទាំកុមារចំនួន៥ទីតាំងនៅក្នុងប្រទេសកម្ពុជាដើម្បីធ្វើដំណើរតាមផ្លូវអាកាសជាលើកដំបូងបង្អស់។ កុមារទាំងអស់បានធ្វើដំណើរតាមផ្លូវអាកាសទៅកាន់ខេត្តសៀមរាប ដែលជាតំបន់វប្បធម៌ប្រវត្តិសាស្ត្រដ៏សំខាន់មួយរបស់ប្រទេសកម្ពុជា។ នៅពេលទៅដល់ខេត្តសៀមរាប ក្រុមកុមារទាំងអស់បានចាប់ផ្ដើមពេលវេលាដ៏សប្បាយរីករាយ រួមមាន ដំណើរកម្សាន្តទៅកាន់ប្រាសាទអង្គរវត្ត ទទួលទានអាហារថ្ងៃត្រង់នៅវត្តព្រះព្រហ្មរ័ត្ន និង ទៅទស្សនាភាវៈចម្រុះនៅ អង្គរ វ៉ាលដ៍ឡាយហ្វ៍ និង អឹឃ្វារៀម។ បន្ទាប់ពីបញ្ចប់ពេលវេលានៃដំណើរកម្សាន្តក្នុងមួយថ្ងៃពេញនៅខេត្តសៀមរាប ដែលពោរពេញដោយការស្វែងយល់អំពីបទពិសោធន៍ថ្មីៗ និងបានទទួលភាពរីករាយហើយនោះ ក្រុមកុមារទាំងអស់បានធ្វើដំណើរតាមផ្លូវអាកាសត្រឡប់មកកាន់ទីក្រុងភ្នំពេញវិញនាពេលល្ងាចនាថ្ងៃដដែលប្រកបដោយសុខសុវត្ថិភាព និងស្នាមញញឹម។ ការចូលរួមនេះមិនត្រឹមតែមានបំណងបំផុសទំនុកចិត្តនិងជំរុញភាពទាក់ទាញនៃការផ្សងព្រេងទៅកាន់ប្រជាជនកម្ពុជាគ្រប់រូបតែប៉ុណ្ណោះទេប៉ុន្តែថែមទាំងដើរតួនាទីយ៉ាងសំខាន់ជាចំណែកមួយក្នុងការចូលរួមគាំទ្រយុទ្ធនាការ “ទស្សនាសៀមរាប ឆ្នាំ២០២៤” ក្រោមការផ្តួចផ្តើមដ៏ខ្ពង់ខ្ពស់របស់សម្តេចធិបតី ហ៊ុនម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជាផងដែរ។ ទន្ទឹមនឹងនោះ ការចូលរួមប្រកបដោយបទពិសោធន៍មួយនេះ បានផ្តល់ជូនកុមារទាំងអស់នូវភាពអង់អាច រួមជាមួយចំណេះដឹង និងការពង្រឹងបំនិនជីវិតរបស់ពួកគេថែមទៀតផង។ ម្យ៉ាងវិញទៀតការចូលរួមនេះក៏មានគោលបំណងលើកកម្ពស់វិស័យទេសចរណ៍និងចូលរួមអបអរសាទរបេតិកភណ្ឌដ៏សម្បូរបែបប្រចាំតំបន់ ដោយបង្ហាញអំពីភាពទាក់ទាញដ៏ពិសេសរបស់ខេត្តសៀមរាបទៅកាន់ទស្សនិកជនឱ្យកាន់តែច្រើនផងដែរ។ បន្ថែមពីលើការផ្តល់ជូនកុមារទាំងអស់នូវបទពិសោធន៍ដែលមិនអាចបំភ្លេចបានហើយនោះ ការចូលរួមនេះគឺជាចលនាដ៏ធំមួយក្នុងការជំរុញឱ្យការធ្វើដំណើរតាមផ្លូវអាកាសក្លាយជាផ្នែកដ៏សំខាន់មួយនៃជីវិតរបស់ប្រជាជនកម្ពុជាគ្រប់រូប។ ក្រុមហ៊ុនអាកាសចរណ៍ AirAsia Cambodia មិនត្រឹមតែបង្ហាញអំពីការប្តេជ្ញាចិត្តក្នុងការចូលរួមជាមួយសហគមន៍ប៉ុណ្ណោះទេ ប៉ុន្តែថែមទាំងជាសញ្ញានៃការចាប់ផ្តើមការខិតខំប្រឹងប្រែងឱ្យកាន់តែខ្លាំងបន្ថែមទៀតក្នុងការបង្កើនលទ្ធភាព និងការស្គាល់ច្បាស់អំពីការធ្វើដំណើរតាមផ្លូវអាកាសនៅទូទាំងប្រទេសផងដែរ។ ការហោះហើរលើកដំបូងនេះ ជានិមិត្តរូបនៃការចាប់ផ្តើមការធ្វើដំណើរ ដែលអាចជំរុញទឹកចិត្តប្រជាជនកម្ពុជារាប់មិនអស់ឱ្យស្វែងរកជើងមេឃថ្មី។ លោក ណម វិស្សុត ប្រធាននាយកប្រតិបត្តិក្រុមហ៊ុនអាកាសចរណ៍ AirAsia Cambodia បានមានប្រសាសន៍ថា៖ “យើងមានមោទនភាពក្នុងការរៀបចំកម្មវិធីទំនួលខុសត្រូវសង្គម (CSR) ដ៏មានអត្ថន័យមួយនេះដែលមិនត្រឹមតែជាការផ្តល់ជូនកុមារទាំងអស់នូវបទពិសោធន៍នៃការហោះហើរជាលើកដំបូងរបស់ពួកគេប៉ុណ្ណោះទេ ប៉ុន្តែថែមទាំងចូលរួមគាំទ្រយុទ្ធនាការ “ទស្សនាសៀមរាប ឆ្នាំ២០២៤” ផងដែរ។ បន្ថែមពីលើការផ្តល់ជូនកុមារទាំងអស់នូវបទពិសោធន៍ដែលមិនអាចបំភ្លេចបាន តាមរយៈកម្មវិធីនេះបានបង្ហាញអំពីសារៈសំខាន់នៃ បណ្តាញហោះហើរក្នុងស្រុករបស់យើង ដោយបង្ហាញអំពីសមត្ថភាពក្នុងការតភ្ជាប់គោលដៅសំខាន់ៗនៅទូទាំងប្រទេស។ លើសពីការហោះហើរនេះទៅទៀត នេះគឺជាសក្ខីភាពនៃការយកចិត្តទុកដាក់របស់ក្រុមហ៊ុនអាកាសចរណ៍ ក្នុងការបង្កើនផលវិជ្ជមានដល់សហគមន៍តាមរយៈការផ្តល់សេវាកម្មរបស់ក្រុមហ៊ុនយើងខ្ញុំ។ ចក្ខុវិស័យរបស់យើងគឺ ផ្តល់ឱ្យមនុស្សគ្រប់រូបមានលទ្ធភាពធ្វើដំណើរតាមផ្លូវអាកាស ហើយនេះគឺជាជំហានដ៏សំខាន់មួយ ដើម្បីឆ្ពោះទៅសម្រេចគោលដៅ។ “យើងខ្ញុំក៏សូមថ្លែងអំណរគុណយ៉ាងជ្រៀលជ្រៅចំពោះការគាំទ្រពីសំណាក់ដៃគូចូលរួមឧបត្ថម្ភ និងវត្តមានដ៏មានអត្តន័យរបស់ លោកជំទាវហោសាយ័ន្ត សមាជិកគណៈកម្មាធិការសាខាកាកបាទក្រហមកម្ពុជាខេត្តសៀមរាប ដែលជាតំណាងដ៏ខ្ពង់ខ្ពស់របស់ លោកជំទាវ ទុយ ជិ ប្រាក់ សោភ័ណ អនុប្រធានគណៈកម្មាធិការសាខាកាកបាទក្រហមកម្ពុជាខេត្តសៀមរាបដែលវត្តមានអញ្ជើញចូលរួមរបស់លោកជំទាវបានញ៉ាំងកម្មវិធីឱ្យមានភាពស្និទ្ធស្នាលបន្ថែមទៀត។ ការចូលរួមកម្មវិធីទំនួលខុសត្រូវសង្គម(CSR)នេះត្រូវបានចូលរួមគាំទ្រដ៏មានតម្លៃពីសំណាក់ដៃគូចូលរួមឧបត្ថម្ភកម្មវិធីរួមមានកាកបាទក្រហមកម្ពុជាអាកាសយានដ្ឋានកម្ពុជាបណ្ណាគារអន្តរជាតិ IBC ប៊ឺហ្គឺឃីងអង្គរ វ៉ាលដ៍ឡាយហ្វ៍ និង អឹឃ្វារៀម Almond Hospitality និងសណ្ឋាគារស្ទឹងសៀមរាបខេត្តសៀមរាប។ ដៃគូចូលរួមឧបត្ថម្ភកម្មវិធី និងក្រុមការងារបានដើរតួនាទីយ៉ាងសំខាន់ក្នុងការចូលរួមកម្មវិធីទំនួលខុសត្រូវសង្គម (CSR) នេះ បានក្លាយជាការពិត តាមរយៈការប្តេជ្ញាចិត្តរបស់ក្រុមហ៊ុនអាកាសចរណ៍ AirAsia Cambodia ក្នុងការលើកកម្ពស់គុណភាពជីវិតរបស់កុមារទាំងអស់ និងជាតំណាងឱ្យសហគមន៍របស់ពួកគេផងដែរ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T09:41:30.744Z", "category": "PR", "views": 878, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ដើម្បីទាក់ទាញវិនិយោគចិន ថៃហ៊ានផ្លាស់ប្ដូររឿង២ ជំរុញឱ្យទីផ្សារអចលនទ្រព្យកក្រើកឡើងវិញ	https://business-cambodia.com/articles/2-way-thai-attract-chiness-invester	ថៃកំពុងពិចារណា លើការយកយុទ្ធសាស្រ្ដមួយចំនួន ដើម្បីទាក់ទាញអ្នកវិនិយោគឡើងវិញ ដោយក្នុងនោះ ផែនការរបស់រដ្ឋាភិបាលមានចំនួន២ មានដូចជាការបង្កើនរយៈពេលជួលសម្រាប់ជនបរទេសពី 50 ទៅ 99 ឆ្នាំ និងបង្កើនកម្មសិទ្ធិបរទេសនៅក្នុងខុនដូពី 49 ទៅ 75 ភាគរយនៃទំហំប្រើប្រាស់។នេះបើយោងទៅតាមសារព័ត៌មាន The Star។ ប្រភពដដែលបានបញ្ជាក់ថា លោក Surachet Kongcheep នាយកគ្រប់គ្រងរបស់ Property DNA បាននិយាយថា ប្រសិនបើផែនការដែលបានស្នើឡើង ត្រូវបានអនុម័តនោះ វាអាចជំរុញអ្នកវិនិយោគចិនកាន់តែច្រើនចូលក្នុងទីផ្សារអចលនទ្រព្យថៃ ដើម្បីចាប់យកយូនីតដោយរំពឹងថានឹងកើនឡើងតម្រូវការពីជនបរទេស។ លោកបានមានប្រសាសន៍ថា “អ្នកអភិវឌ្ឍន៍អចលនទ្រព្យថៃប៉ាន់ស្មានថាច្បាប់ថ្មីនឹងជួយពង្រីកការលក់ក្នុងចំណោមអ្នកទិញបរទេស ប៉ុន្តែវាអាចជាក្រុមហ៊ុនទាំងនេះ ដែលដំណើរការដោយអ្នកជ្រើសរើសជនជាតិថៃ ឬអ្នកវិនិយោគរួមថៃ ដែលនឹងធ្វើឱ្យការផ្គត់ផ្គង់ទាំងអស់កើនឡើង”។ គួរបញ្ជាក់ផងដែរថា ថៃបានរៀបចំយុទ្ធសាស្រ្ដជាច្រើនដើម្បីទាក់ទាញអ្នកវិនិយោគ ជាពិសេសគឺចាប់យកអ្នកវិនិយោគជនជាតិចិន ដែលមិនត្រឹមតែសម្លឹងមើលទីផ្សារអចលនទ្រព្យទេ ពោលគឺវិស័យទេសចរណ៍ក៏ត្រូវបានយកចិត្តទុកដាក់ ដោយថៃក៏បានបញ្ចេញផែនការជាច្រើន ដើម្បីទាក់ទាញភ្ញៀវទេសចរណ៍ចិន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T09:31:19.433Z", "category": "អចលនទ្រព្យ", "views": 410, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
ក្រុមហ៊ុន សែលកាត ប្រកាសផ្តល់រង្វាន់រថយន្ត TESLA និងរង្វាន់ដ៏អស្ចារ្យជាច្រើនទៀតដល់អតិថិជនរបស់ខ្លួន ដែលបានប្រើប្រាស់គម្រោង សេរី	https://business-cambodia.com/articles/cellcard-announces-tesla-and-other-great-prizes-to-its-customers-who-use-the-seris	រាជធានីភ្នំពេញ ព្រះរាជាណាចក្រកម្ពុជា [ថ្ងៃទី១៩ ខែសីហា ឆ្នាំ២០២៤]- ក្រុមហ៊ុនខេម ជ្ជីអេសអេម ម.ក ហៅកាត់ក្រុមហ៊ុន សែលកាត ដែលជាក្រុមហ៊ុនផ្តល់សេវាទូរគមនាគមន៍ឈានមុខគេនៅកម្ពុជា កាលពីថ្ងៃទី ១៩ ខែសីហា ឆ្នាំ២០២៤ នេះបានប្រកាសចាប់ផ្តើមកម្មវិធី SUBSCRIBE & WIN ដែលផ្តល់រង្វាន់រថយន្ត TESLA និងរង្វាន់ជាច្រើនទៀត ដល់អតិថិជនរបស់ខ្លួន ដែលបានភ្ជាប់គម្រោង សេរី+ របស់ក្រុមហ៊ុន សែលកាត។ ក្រុមហ៊ុន សែលកាត បាននាំយកការផ្ដល់ជូនដ៏ធំមិនធ្លាប់មានពីមុនមក ជូនអតិថិជនរបស់ខ្លួន ដែលភ្ជាប់គម្រោងសេរី+ $១,៥សេរី+ $៦ និងសេរី+ $១០ ដែលមានរង្វាន់ធំគឺ រថយន្តអគ្គិសនីដ៏ទំនើបម៉ាក TESLA MODEL 3 ចំនួន ១រង្វាន់ និងរង្វាន់ប្រចាំសប្តាហ៍ជាច្រើនទៀត ដូចជា ម៉ូតូម៉ាក HONDA GIORNO PLUS សរុប ១២រង្វាន់, កុំព្យូទ័រម៉ាក MACBOOK PRO M3 សរុប ១២រង្វាន់ និងថេប្លេតម៉ាក HUAWEI MATEPAD 11.5" សរុប ៦០រង្វាន់។ ដើម្បីមានឱកាសឈ្នះរង្វាន់ទាំងនេះ អតិថិជនដែលប្រើប្រាស់គម្រោងសេរី+ ចាស់ និងអតិថិជនដែលភ្ជាប់ថ្មី គ្រាន់តែភ្ជាប់គម្រោងសេរី+ និងចូលរួមតាមវិធីងាយៗដូចខាងក្រោម៖ ភ្ជាប់គម្រោង សេរី+ $១,៥ ៖ ទទួលបានអ៊ីនធឺណិត ១៥GB ការហៅក្នុងប្រព័ន្ធចំនួន ១០០នាទី ការផ្ញើសារ ១០០សារ និងឱកាសឈ្នះ ១ដង។ ដើម្បីភ្ជាប់់ ចុច ១៦១៥១៥០# ឬ សែលកាត អេប ។ ភ្ជាប់គម្រោងសេរី+ $៦ ៖ ទទួលបានអ៊ីនធឺណិត ៦០GB ការហៅក្នុងប្រព័ន្ធចំនួន ១៥០នាទី ការផ្ញើសារ ១៥០សារ និងឱកាសឈ្នះរង្វាន់ចំនួន ៤ដង។ ដើម្បីភ្ជាប់់ ចុច ១៦១៥៦០០# ឬសែលកាត អេប ។ ភ្ជាប់គម្រោងសេរី+ $១០ ៖ បានអ៊ីនធឺណិត ១០០GB ការហៅក្នុងប្រព័ន្ធចំនួន ២០០នាទី ការផ្ញើសារ ២០០សារ ហៅក្រៅប្រព័ន្ធចំនួន ១០នាទី និងឱកាសឈ្នះរង្វាន់ចំនួន ៦ដង។ ដើម្បីភ្ជាប់់ ចុច ១៦១៥១០០០# ឬ សែលកាត អេប អ្វីដែលកាន់តែពិសេស អតិថិជន សែលកាតទាំងអស់ នឹងទទួលបានឱកាសឈ្នះរង្វាន់គុណនឹង៣ នៅពេលភ្ជាប់ សេរី+ គម្រោងតាមរយៈ សែលកាត អេប (CELLCARD APP) ។ កម្មវិធីចាប់ពីថ្ងៃនេះ រហូតដល់ថ្ងៃទី ១៩ វិច្ឆិកា ២០២៤។ សូមបញ្ជាក់ថា ការចាប់រង្វាន់ និងប្រកាសលទ្ធផល នឹងត្រូវធ្វើឡើងរៀងរាល់សប្តាហ៍ តាមរយៈហ្វេសបុកផេក ផ្លូវការរបស់ក្រុមហ៊ុន សែលកាត។ ព័ត៌មានបន្ថែម សូមទាក់ទងទៅលេខ ៨១២ ឬ ០១២ ៨១២ ៨១២ ឬហៅចូលទៅកាន់ https://bit.ly/BusinessCambodiaSubtoWinCCApp លក្ខខណ្ឌផ្សេងៗត្រូវបានអនុវត្ត! អំពីក្រុមហ៊ុន សែលកាត  ចាប់ដំណើរការក្នុងឆ្នាំ ១៩៩៧ ក្រុមហ៊ុន សែលកាត គឺជាប្រតិបត្តិករក្នុងស្រុកតែមួយគត់ ដែលបម្រើសេវាកម្មទូរស័ព្ទជូនអតិថិជនយូរជាងគេនៅប្រទេសកម្ពុជា មានប្រវត្តិដ៏យូរលង់ និងល្បីល្បាញ មានការច្នៃប្រឌិតខ្ពស់មុនគេក្នុងទីផ្សារកម្ពុជា និងមានបណ្តាញទូរស័ព្ទចល័តលឿនបំផុតគួរជាទីទុកចិត្ត។ ក្រុមហ៊ុននេះ ជាក្រុមហ៊ុនទូរស័ព្ទចល័តដ៏ធំមួយ ក្នុងប្រទេសកម្ពុជា ដែលមានអតិថិជនជាង ៤លាននាក់ ដែលមានសេវាគ្របដណ្តប់ទូទាំងប្រទេស និងមានបណ្តាញចែកចាយដ៏ធំទូលាយ។    ក្រុមហ៊ុននៅតែរក្សាជំហរនៅក្នុងទីផ្សារក្នុងការផ្តល់នូវសេវាទូរគមនាគមន៍ប្រកបដោយភាពច្នៃប្រឌិតខ្ពស់ និងនៅតែបន្តពង្រីកបណ្តាញសេវាគ្របដណ្តប់ដោយប្រសិទ្ធភាពបំផុត។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T09:00:06.341Z", "category": "PR", "views": 501, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ក្រោយចេញស៊េរីថ្មី ឆ្នាំ២០២៥រួច ព្រុសចុះច្រើនណាស់! តស់មកដឹងតម្លៃរថយន្ត Prius ស៊េរីឆ្នាំ២០២៣ តម្លៃជិតភ្ជុំបិណ្ឌនៅខ្មែរ ខណៈរូបរាងស្អាត បែបស្ព័រ សង្ហាខ្លាំង	https://business-cambodia.com/articles/2023-toyota-prius-limited-awd	Pruisជាគំរូរថយន្តមួយម៉ូឌែលដែលបានឆក់យកបេះដូងប្រជាជនខ្មែរជាច្រើនជំនាន់មកហើយ នេះគឺដោយសារតែរថយន្តនេះមានភាពសន្សំសំចៃខ្លាំង តម្លៃសមរម្យ ចំណែកគ្រឿងបន្លាស់ក៏ថោក និងងាយស្រួលផ្លាស់ប្តូរថែមទៀត ខណៈបងប្អូនមានលុយត្រឹមតែ១ម៉ឺនដុល្លារអីក៏អាចជិះបានដែរ ។ ប៉ុន្តែ តើបងប្អូនមានដឹងទេ តើម៉ូដែលថ្មី ស៊េរីឆ្នាំ ២០២៤ របស់រថយន្តមួយម៉ូដែលនេះ មានតម្លៃដល់ណាហើយនៅខ្មែរ បើគិតត្រឹមខែនេះ ក្រោយចេញស៊េរីឆ្នាំ២០២៥រួច? យោងតាមផេកផ្លូវការ Auto US Direct Cambodia កាលពីពេលកន្លងទៅនេះបានឱ្យដឹងថា រថយន្ត 2023 Toyota Prius Limited AWD ស៊េរីឆ្នាំ២០២៣ មានតម្លៃសរុប 74,674ដុល្លារ (តម្លៃនៅខ្មែរ)  ខណៈតម្លៃនេះបានរួមបញ្ចូលតម្លៃផ្សេងៗជាច្រើនដូចជា៖ តម្លៃឡាន $31,995 តម្លៃពន្ធនាំចូល $36,905 តម្លៃដឹកជញ្ជូន $1,975 តម្លៃឯកសារនៅខ្មែរ $900 តម្លៃកាត់ឈ្មោះនៅអាមេរិក $899 តម្លៃសេវាកម្មរបស់ក្រុមហ៊ុននៅកម្ពុជា $500 តម្លៃសេវាកម្មរបស់ក្រុមហ៊ុននៅអាមេរិច $1,500 តម្លៃសរុបទាំងអស់ $ 74,674	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T08:52:00.938Z", "category": "កំពូលអ្នកលក់", "views": 2323, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
កិច្ចសហប្រតិបត្តិការ សម្រាប់ការបើកចំហ និងគណនេយ្យភាពថវិកានៅកម្ពុជាក្នុងឆ្នាំ២០២៣	https://business-cambodia.com/articles/ngo-forum-	ការអង្កេតលើការបើកចំហថវិកា (Open Budget Survey-OBS) ដែលបានដាក់ឱ្យអនុវត្តដោយអង្គការភាពជាដៃគូថវិកា អន្តរជាតិ គឺជាឧបករណ៍ឯករាជ្យមួយ, អាចប្រៀបធៀបបាន និងផ្អែកលើការពិតដែលត្រូវបានប្រើប្រាស់សម្រាប់វិនិច្ឆ័យ និង ទទួលស្គាល់ជាអន្តរជាតិ ដើម្បីវាយតម្លៃលើការចូលរួមរបស់សាធារណជនចំពោះព័ត៌មានថវិការបស់រដ្ឋាភិបាល, ការផ្ដល់ឱកាស ដល់សាធារណជនក្នុងការចូលរួមក្នុងដំណើរការនៃការរៀបចំថវិកា និងតួនាទីរបស់ស្ថាប័នត្រួតពិនិត្យថវិកា រួមមានស្ថាប័ន នីតិប្បញ្ញត្តិ និងអាជ្ញាធរសវនកម្មជាតិ ក្នុងដំណើរការថវិកា។ ការស្ទង់មតិនេះ ដើរតួរយ៉ាងសំខាន់ក្នុងការបង្កើត និងពង្រឹង លក្ខខណ្ឌតម្រូវសម្រាប់តម្លាភាពថវិកា និងគណនេយ្យភាពកម្រិតប្រទេស។ ការអង្កេតនេះ ក៏ជាឧបករណ៍មួយដែលអាចឱ្យ សង្គមស៊ីវិលអាចចូលរួមជាមួយរដ្ឋាភិបាល និងតស៊ូមតិសម្រាប់របៀបវារៈនៃការកែទម្រង់ហិរញ្ញវត្ថុ។ នៅឆ្នាំ ២០២១ ដោយមានការគាំទ្រពីសហភាពអឺរ៉ុប, វេទិកានៃអង្គការមិនមែនរដ្ឋាភិបាលស្តីពីកម្ពុជា (The NGO Forum on Cambodia) និងអង្គការភាពជាដៃគូថវិកាអន្តរជាតិ បានសហការរជាមួយក្រសួងសេដ្ឋកិច្ច និងហិរញ្ញវត្ថុលើការ ធ្វើបទបង្ហាញ និងផ្សព្វផ្សាយការបើកចំហ និងគណនេយ្យភាពថវិកានៅកម្ពុជា។ កិច្ចសហប្រតិបត្តិការនេះ បង្កើតនូវបទ ពិសោធន៍ដើម្បីជំរុញការអនុវត្តកាន់តែប្រសើរនៅក្នុងដំណើការថវិកា ដើម្បីឱ្យថវិកាកាន់តែមានភាពធន់, ប្រសិទ្ធភាព និងតម្ល ភាព។ នៅក្នុងបរិបទនេះ របកគំហើញ និងអនុសាសាន៍ នៃការអង្កេតលើការបើកចំហថវិកា ឆ្នាំ២០២៣ (CBS) គឺជាឱកាសមួយ ជំរុញប្រព័ន្ធអេកូឡូស៊ីនៃគណនេយ្យភាពហិរញ្ញវត្ថុឱ្យកាន់តែរឹងមាំ និងពង្រឹងវឌ្ឍនភាពរដ្ឋាភិបាលក្នុងកិច្ចការតម្លាភាពថវិកានិងការចូលរួមពីសាធារណជន។ ចាប់តាំងពីខែមករា ឆ្នាំ២០២៣, សហភាពអឺរ៉ុប បានគាំទ្រដល់កិច្ចខិតខំប្រឹងប្រែងក្នុងការអនុវត្តដំណាក់កាលទី១នៃជំនួយបច្ចេកទេសដែលកម្មវិធីនេះដែលត្រូវបានចូលរួមសហការផ្ដល់មូលនិធិក្រោមគោលបំណងនៃការបណ្ដុះ បណ្តាល និងលើកកម្ពស់ការយល់ដឹង ព្រមទាំងដើម្បីបង្កើនតម្លាភាពថវិកានៅកម្ពុជា។ កម្មវិធីនេះ ត្រូវបានគ្រោងបញ្ចប់ក្នុងខែ មករា ឆ្នាំ២០២៥ ខាងមុខនេះ ព្រោះជាពេលវេលាដ៏ល្អសម្រាប់ផ្តោតលើការប្ដេជ្ញាចិត្តរបស់ស្ថាប័ន និងតម្រូវការខិតខំប្រឹង ប្រែងសហការសម្រាប់ការអនុវត្តប្រកបដោយចីរភាពនៃតម្លាភាពថវិកា និងគណនេយ្យភាពហិរញ្ញវត្ថុ។ លទ្ធផលផ្លូវការនៃការអង្កេតលើការបើកចំហថវិកាឆ្នាំ២០២៣ ត្រូវបានផ្សព្វផ្សាយក្នុងខែឧសភា ឆ្នាំ២០២៤, ប្រទេស កម្ពុជា ទទួលបានការកើនពិន្ទុចំនួន១០ពិន្ទុបន្ថែមនៅក្នុងទិដ្ឋភាពតម្លាភាពថវិកា ពោលគឺកើនឡើងពី ៣៣ពិន្ទុ ក្នុងឆ្នាំ២០២១ រហូតដល់ ៤៣ពិន្ទុ ក្នុងឆ្នាំ២០២៣ ដែលជាពិន្ទុខ្ពស់បំផុតដែលកម្ពុជា ទទួលបានចុងក្រោយ។ ការកើនឡើងជាវិជ្ជមាននេះ គឺ ដោយសាររាជរដ្ឋាភិបាលបានចាត់វិធានការនានា រួមទាំងការផ្សព្វផ្សាយព័ត៌មានថវិកាទៅកាន់ពលរដ្ឋ បានកាន់តែទាន់ពេលវេលា និងការខិតខំប្រឹងប្រែងរបស់សមាជិកនៃអង្គការសង្គមសុីវិលក្នុងការតស៊ូមតិដើម្បីតម្លាភាពសាធារណៈកាន់តែច្រើននៅក្នុងឯកសារថវិការ។ការផ្សព្វផ្សាយលទ្ធផលផ្លូវការនៃការអង្កេតលើការបើកចំហថវិកាឆ្នាំ២០២៣ គឺជាឱកាសមួយដើម្បីប្រទេ ! និងការខិតខំប្រឹងប្រែងរបស់សមាជិកនៃអង្គការសង្គមស៊ីវិលក្នុងការតស៊ូមតិដើម្បីតម្លាភាពសាធារណៈកាន់ត ពិធីផ្សព្វផ្សាយនេះនឹងបង្ហាញ និងពិភាក្សាអំពីរបកគំហើញ និងអនុសាសន៍រវាងរដ្ឋាភិបាល, អង្គការសង្គមស៊ីវិល, ស្ថ ប្រឈម និងកាលានុវត្តភាពក្នុងការបន្តពង្រឹងតម្លាភាពថវិកា, លើកកម្ពស់ការចូលរួមរបស់សាធារណជនៈ និងការត្រួតពិនិត្យ ចំហថវិកា ក្នុងកម្រិតសកលលោក កម្រិតតំបន់ និងក្នុងស្រុកតែប៉ុណ្ណោះទេ ប៉ុន្តែក៏នឹងស្ដាប់ពីទស្សនៈរបស់រដ្ឋាភិបាលនូវបញ្ហា ប័ននីតិប្បញ្ញត្តិ និងដៃគូអភិវឌ្ឍពាក់ព័ន្ធ។ គោលបំណងនៃពិធីនេះគឺមិនត្រឹមតែស្ដាប់ពីលទ្ធផលពិន្ទុនៃការអង្កេតលើការបើកការលើកកម្ពស់គណនេយ្យភាពតាមរយៈការពង្រឹងយន្តការត្រួតពិនិត្យថវិកា៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T08:45:50.829Z", "category": "ចាប់ផ្តើមអាជីវកម្ម", "views": 169, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចាក់សាំងរាល់ថ្ងៃ តិចអត់ដឹង! មកស្គាល់មេធំរបស់ការ៉ាស់សាំង Total ខណៈរកស៊ីបានចំណូលជិត ២០ពា.ន់លា.នដុល្លារ	https://business-cambodia.com/articles/ceo-total	ធ្លាប់តែជិះកាត់ចូលចាក់សាំង ឃើញការ៉ាស់សាំង Total Energies ដុះពេញដីស្រុកខ្មែរទាំងនៅទីក្រុងនិងតាមបណ្តាលខេត្ត ខណៈអាជីវកម្មមួយនេះមានប្រាក់ចំណូលសរុបប្រមាណ ១៥៧ពាន់លានដុល្លារ និងក្នុង១ឆ្នាំអាចរកចំណូលរហូតដល់ទៅ ២១ពាន់លានដុល្លារបើគិតត្រឹមឆ្នាំ ២០២៣ ។ ចុះបងប្អូនឆ្ងល់ទេ ថាតើនរណាជាមេធំឈរពីក្រោយការ៉ាស់សាំងដ៏ល្បីមួយនេះ?   ក្រុមហ៊ុន Total Energies ត្រូវបានបង្កើតឡើងដំបូងតាំងពីឆ្នាំ ១៩៦៣ មកម្លេះ ដោយបង្កើតឡើងដោយវិស្វករជនជាតិបារាំងម្នាក់។ ហើយនាពេលបច្ចុប្បន្ន លោក Patrick Pouyanné គឺជា CEO ក្រុមហ៊ុន TotalEnergies ដែលស្ថិតក្នុងវ័យ៥៨ឆ្នាំ លោក Patrick Pouyanné មានសញ្ជាតិបារាំងបានកាន់តួនាទីជា CEO ក្រុមហ៊ុន TotalEnergies។ ទាក់ទិននឹងការសិក្សា លោកបានបញ្ចប់ការសិក្សា ផ្នែកវិស្វកម្ម និងក្រោយមកលោកបានចូលបម្រើការងារក្នុងនាមជាវិស្វករនៃក្រុមហ៊ុន Corps des mines ។ ក្រោយមក លោក Pouyanné បានចាប់ផ្តើមអាជីពរបស់គាត់នៅឆ្នាំ១៩៨៩ នៅក្រសួងឧស្សាហកម្ម។ នៅឆ្នាំ១៩៩៣ គាត់បានក្លាយជាទីប្រឹក្សាបច្ចេកទេសរបស់លោក Édouard Balladur ដែលជារដ្ឋមន្ត្រីទីមួយរបស់បារាំងនៅពេលនោះ។ យ៉ាងណាមិញ នៅក្នុងឆ្នាំ១៩៩៥ គាត់បានក្លាយជាទីប្រឹក្សាបច្ចេកទេសសម្រាប់បរិស្ថាន និងឧស្សាហកម្ម និងជាប្រធានបុគ្គលិករបស់ François Fillon។ នៅខែឧសភា ឆ្នាំ២០១៥ លោក Pouyanné ត្រូវបានជ្រើសរើសជា សមាជិកក្រុមប្រឹក្សាភិបាលនៃក្រុមហ៊ុន Total ហើយនៅខែធ្នូគាត់ត្រូវបានតែងតាំងជាប្រធាន និងជានាយកប្រតិបត្តិនៃក្រុមហ៊ុន Total ដោយរួមបញ្ចូលគ្នានូវតួនាទីទាំងពីរ។ គួរបញ្ជាក់ថា នាពេលបច្ចុប្បន្ននេះ ក្រុមហ៊ុន TotalEnergies Cambodia បានបង្កើតបណ្តាញស្ថានីយ៍សេវាជាង ៥៨ទីតាំងនៅក្នុងរាជធានីភ្នំពេញ និង ៤៩ស្ថានីយ៍នៅតាមបណ្តាលខេត្តផងដែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T08:11:34.997Z", "category": "ចាប់ផ្តើមអាជីវកម្ម", "views": 3991, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដីរដ្ឋ ២៤ ទីតាំងក្នុងខេត្ដចំនួន ៩ ត្រូវបានចុះបញ្ជីរួចរាល់ដោយក្រសួងរៀបចំដែនដី	https://business-cambodia.com/articles/state-land	ដីរដ្ឋចំនួន ២៤ ទីតាំងស្ថិតនៅក្នុងខេត្ដចំនួន ៩ ត្រូវបានក្រសួងរៀបចំដែនដី នគរូបនីយកម្ម និងសំណង់ ធ្វើការចុះបញ្ជីរួចរាល់គិតត្រឹមខែមិថុនា ឆ្នាំ២០២៤ កន្លងទៅនេះ។ យោងតាមការដកស្រង់ពីក្រសួង ដីរដ្ឋទាំង ២៤ ដែលបានចុះបញ្ជីនោះរួមមាន៖ ១. ខេត្ដក្រចេះមាន ៤ ទីតាំងរួមមាន៖ សហគមន៍នេសាទសណ្ដាន់ ទំហំដី ៧៧៧ ហិកតា , សហគមន៍នេសាទអន្លង់ព្រះគោ ទំហំដី ៣៥០.៨២ ហិកតា , សហគមន៍នេសាទទំនប់ប៉ាក់ ទំហំដី ១១០.៨៦ ហិកតា និងសហគមន៍នេសាទបឹងព្រែកសែន ទំហំដី ៦.៨៤ ហិកតា ២. ខេត្ដកំពត មានចំនួន ២ ទីតាំងរួមមាន៖ តំបន់បេតិកភណ្ឌធម្មជាតិ ភ្នំព្រះគុហារហ្លួង ទំហំដី ២៤.៩៧ ហិកតា និងតំបន់ការពារទេសភាពអន្លង់ព្រីងទំហំដី ២១៨.៩១ ហិកតា។ ៣. ខេត្ដកំពង់ចាម មានចំនួន ៣ ទីតាំង ដោយក្នុងនោះរួមមាន៖ កន្លែងអភិរក្សជលផលអន្លង់កណ្ដាល ទំហំដី ៤២.៦៨ ហិកតា, សហគមន៍នេសាទបឹងវាម ទំហំ ៦៨២.៤៨ ហិកតា និងកន្លែងអភិរក្សជលផលបឹងព្រលិត ទំហំ ២៣១.៤៨ ហិកតា។ ៤. ខេត្ដបន្ទាយមានជ័យ មានចំនួន ២ ទីតាំងរួមមាន៖ កន្លែងអភិរក្សជលផលរហាលស្ទឹងកំបុត ទំហំ ៧៨.០៩ ហិកតា និងសហគមន៍នេសាទអូរអន្លង់សំណេរ ទំហំ ៦២.១៨ ហិកតា។ ៥. ខេត្ដបាត់ដំបង មានចំនួន ៣ ទីតាំងរួមមាន៖ តំបន់បេតិកភណ្ឌធម្មជាតិ ភ្នំប្រាំពី ទំហំ ៣៥៣.៩ ហិកតា, តំបន់បេតិកភណ្ឌជាតិ គីរីយង់ ទំហំ ៩៨៤.៣១ ហិកតា និងតំបន់បេតិកភណ្ឌធម្មជាតិ ភ្នំទាក់ទ្រាំង ទំហំ ៧៩.៨២ ហិកតា។ ៦. ខេត្ដកណ្ដាលមានចំនួន ១ ទីតាំងគឺ កន្លែងអភិរក្សជលផលប្រាសាទ ទំហំ ៦១.០៧ ហិកតា។ ៧. ខេត្ដព្រៃវែង មានចំនួន ២ ទីតាំងរួមមាន៖ កន្លែងអភិរក្សជលផលបឹងចក ទំហំ ១៥៦.៧៣ ហិកតា និងកន្លែងអភិរក្សជលផលព្រែកក្បាលខ្មោច ទំហំ ៦៧.៣៦ ហិកតា។ ៨. ខេត្ដតាកែវ មានចំនួន ៥ ទីតាំងរួមមាន៖ កន្លែងអភិរក្សជលផលបាក់យុក ទំហំ ១៧.០៧ ហិកតា, កន្លែងអភិរក្សជលផលព្រែកក្រសា ទំហំ ៨.០៩ ហិកតា, កន្លែងអភិរក្សជលផលអន្លង់ព្រីង ទំហំ ១.៩៩ ហិកតា, កន្លែងអភិរក្សជលផលអ្នកតាបវរ ទំហំ ៦.៧ ហិកតា និងកន្លែងអភិរក្សជលផលដើមម្ដេញទំហំ ៤១.៧៥ ហិកតា។ ៩. ខេត្ដឧត្ដមានជ័យ មានចំនួន ២ ទីតាំងរួមមាន៖ តំបន់បេតិកភណ្ឌធម្មជាតិ ភ្នំព្រះ-ភ្នំវែង (ទីតាំងទី១) ទំហំ ៥៣.៨ ហិកតា និង តំបន់បេតិកភណ្ឌធម្មជាតិ ភ្នំព្រះ-ភ្នំវែង (ទីតាំងទី២) ទំហំ ០.៨ ហិកតា។ សូមជម្រាបថា ការចុះបញ្ជីដីរដ្ឋនៅតែបន្ដការចុះបញ្ជីដដែល ខណៈក្រសួងរៀបចំដែនដី នគរូបនីយកម្ម និងសំណង់ បាននិងកំពុងចុះបញ្ជីដីធ្លីរដ្ឋជាបន្ដបន្ទាប់ ក្នុងគោលបំណង់ដើម្បីធានាកម្មសិទ្ធិលើដីរដ្ឋ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T08:07:27.927Z", "category": "អចលនទ្រព្យ", "views": 1041, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធនាគារ វីង ដាក់ឱ្យដំណើរការ វីសាអ៊ីនហ្វីនីតក្រេឌីតកាត ដ៏ប្រណិតបំផុតដំបូងគេនៅកម្ពុជា	https://business-cambodia.com/articles/wing-bank-and-visa	ធនាគារ វីង (ខេមបូឌា) ម.ក ជាធនាគារឌីជីថលរីកចម្រើនយ៉ាងឆាប់រហ័សមួយនៅកម្ពុជា បានសហការជាមួយក្រុមហ៊ុន វីសា ដែលជាក្រុមហ៊ុននាំមុខគេក្នុងបច្ចេកវិទ្យាទូទាត់សាច់ប្រាក់តាមរយៈឌីជីថល បានដាក់ឱ្យដំណើរការ វីងវីសាអ៊ីនហ្វីនីតក្រេឌីតកាត តែមួយគត់ក្នុងព្រះរាជាណាចក្រកម្ពុជា ដែលផ្តល់ជូនម្ចាស់កាតនូវបទពិសោធន៍កម្រិតពិភពលោក។ ពិធីដ៏អធិកអធមនេះត្រូវបានរៀបចំឡើងក្រោមវត្តមានអ្នកឧកញ៉ា គិត ម៉េង ប្រធានក្រុមប្រឹក្សាភិបាលធនាគារ វីង និងជាអគ្គនាយកក្រុមហ៊ុន រ៉ូយ៉ាល់គ្រុប និងលោកជំទាវអ្នកឧកញ៉ា ម៉ៅ ចំណាន ព្រមទាំងភ្ញៀវកិត្តិយស និងឥស្សរជនជាច្រើនរូបទៀត។ លោក ហាន ប៉េងក្វាង អគ្គនាយកធនាគារ វីង បានលើកឡើងថា៖ “វីងវីសាអ៊ីហ្វីនីតក្រេឌីតកាត របស់ធនាគារយើងខ្ញុំ ផ្តល់ជូនលោកអ្នកនូវការប្រើប្រាស់ឥណទានដែលគ្មានគូប្រៀប អាចធ្វើប្រតិបត្តិការតាមអនឡាញ និងទីតាំងហាងដោយផ្ទាល់យ៉ាងរលូន ក៏ដូចជាអត្ថប្រយោជន៍នៃការធ្វើដំណើរដែលសក្តិសមឥតខ្ចោះសម្រាប់បំពេញតម្រូវការជូនអតិថិជនរបស់យើង។” មានត្រឹមតែ វីងវីសាអ៊ីនហ្វីនីតក្រេឌីតកាត នៅក្នុងដៃ ម្ចាស់កាតមានលទ្ធភាពទទួលបានហិរញ្ញវត្ថុកាន់តែច្រើន ដោយអាចស្នើទំហំឥណទានរហូតដល់១លានដុល្លារអាមេរិក និងទទួលបានការអនុគ្រោះមិនបង់ការប្រាក់រយៈពេល៥៥ថ្ងៃ ដែលជួយឱ្យអតិថិជនអាចធ្វើការគ្រប់គ្រងរំហូរសាច់ប្រាក់របស់ពួកគេបានយ៉ាងងាយស្រួលបន្ថែមទៀត។ អ្នកស្រី Ivana Tranchini នាយិកាគ្រប់គ្រងក្រុមហ៊ុន វីសា ប្រចាំប្រទេសកម្ពុជាបានមានប្រសាសន៍ថា៖ “វីសាអ៊ីនហ្វីនីតក្រេឌីតកាត របស់ធនាគារ វីង តំណាងឱ្យការរួបរួមគ្នានៃដំណោះស្រាយទូទាត់តាមរយៈឌីជីថលដ៏ទំនើប និងថ្មីបំផុត របស់ក្រុមហ៊ុនវីសា និងការប្តេជ្ញាចិត្តយ៉ាងមុះមុតរបស់ ធនាគារ វីង ដើម្បីបំពេញសេចក្តីត្រូវការរបស់អតិថិជនខ្លួន។” តាមរយៈការប្រើប្រាស់វីសាអ៊ីនហ្វីនីតក្រេឌីតកាត របស់ធនាគារ វីង ម្ចាស់កាតអាចទទួលបានសាច់ប្រាក់ត្រលប់មកវិញរហូតដល់ទៅ ១,១%  ឬ៥00 ដុល្លារអាមេរិកលើការបញ្ជាទិញប្រចាំខែ។ អ្នកស្រី Ivana Tranchini មានប្រសាសន៍បន្ថែមទៀតថា៖ “ភាពរីកចម្រើននៃសេដ្ឋកិច្ចកម្ពុជាបានបង្កើតនូវតម្រូវការពិតប្រាកដសម្រាប់សេវាធនាគារ ដែលបម្រើដល់តម្រូវការតែមួយគត់របស់ទីផ្សារ។ យើងមានមោទនភាពក្នុងការគាំទ្រធនាគារ វីង ក្នុងការឆ្លើយតបទៅនឹងតម្រូវការនេះ និងដាក់ចេញនូវសំណើពិសេសដែលផ្តល់នូវគុណតម្លៃ សុវត្ថិភាព និងភាពជឿជាក់ដល់អតិថិជនរបស់ពួកគេ។” កាន់តែពិសេសជាងនេះទៅទៀតនោះ ក្នុងអំឡុងពេលរង់ចាំការហោះហើរ អតិថិជនទាំងអស់អាចប្រើប្រាស់ វីងវីសាអ៊ីនហ្វីនីតក្រេឌីតកាត ដើម្បីចូលប្រើប្រាស់កន្លែងរង់ចាំក្នុងអាកាសយានដ្ឋាននៅជុំវិញពិភពលោកឥតដែនកំណត់ អាចធ្វើការស្នើសុំកាតសម្រាប់សមាជិកគ្រួសារបានរហូតដល់ទៅ៥កាត និងអាចប្រើប្រាស់កន្លែងរង់ចាំ Premier Banking Lounges ដោយសេរីនៅគ្រប់សាខាធនាគារ វីង ទូទាំងប្រទេសផងដែរ។ បន្ថែមលើនេះ អតិថិជនក៏អាចទូទាត់តាមម៉ាស៊ីន POS និងតាមអនឡាញ នៅគ្រប់ទីកន្លែងជុំវិញពិភពលោកដែលមានទទួលការទូទាត់តាមរយៈវីសា ហើយក៏អាចរីករាយជាមួយនឹងការផ្តល់ជូនពិសេស ពីហាងដៃគូវីសាជាច្រើននៅទូទាំងពិភពលោកផងដែរ។ លោក ហាន ប៉េងក្វាង បានលើកឡើងថា៖ “វីសាអ៊ីនហ្វីនីតក្រេឌីតកាតរបស់យើងត្រូវបានផលិតឡើងយ៉ាងសម្រិតសម្រាំង ប្រកបដោយភាពច្នៃប្រឌិតខ្ពស់ និងទំនើបសម្រាប់គ្រប់សម័យកាល ដែលឆ្លុះបញ្ចាំងពីប្រណីតភាពខ្ពស់ ហើយសក្តិសមយ៉ាងល្អឥតខ្ចោះទៅនឹងចំណង់ចំណូលចិត្តបែបអភិជនភាពសម្រាប់អតិថិជនរបស់យើង។” វីសាអ៊ីនហ្វីនីតក្រេឌីតកាត ធនាគារ វីង ត្រូវបានរចនាឡើងដោយគិតគូពីប្រណីតភាព និងសុវត្ថិភាព ដែលបង្ហាញពីការរចនាគ្មានលេខប្រកបដោយភាពច្នៃប្រឌិត ព្រមទាំងបំពាក់មកជាមួយបច្ចេកវិទ្យាមុខងារសុវត្ថិភាព EMV 3-D ដ៏ទំនើប ដែលធានានូវសុវត្ថិភាពខ្ពស់រាល់ការធ្វើប្រតិបត្តិការរបស់អតិថិជន និងម្ចាស់ហាង។ មុខងារគ្មានលេខរបស់កាតនេះ នឹងបង្កើននូវវិធានការសុវត្ថិភាពបានកាន់តែខ្ពស់ ដែលជួយឱ្យអ្នកប្រើប្រាស់អាចបើក ឬបិទដំណើរកាតបានឆាប់រហ័សនៅនឹងចុងម្រាមដៃតាមរយៈអេប Wing Bank ផ្ទាល់តែម្តង ក្នុងករណីដែលកាតជ្រុះបាត់ ឬត្រូវបានគេលួច។ ដើម្បីរីករាយជាមួយប្រណីតភាព និងឯកសិទ្ធិជាច្រើនមិនធ្លាប់មានជាមួយវីសាអ៊ីនហ្វីនីតក្រេឌីតកាតរបស់ ធនាគារ វីង អតិថិជនគ្រាន់តែស្នើកាតនេះនៅតាមសាខាធនាគារ វីង ទូទាំងប្រទេស ដើម្បីឆ្ពោះទៅកាន់ពិភពលោកមួយពោរពេញទៅដោយអភិជនភាព៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T07:30:22.729Z", "category": "PR", "views": 306, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ផ្លូវជាតិ ២ ខ្សែប្រវែងសរុបជិត ៤០០ គីឡូម៉ែត្រនឹងបញ្ចប់ការសាងសង់ក្នុងពេលឆាប់ៗនេះ	https://business-cambodia.com/articles/two-road	គិតមកដល់ពេលនេះ គម្រោងផ្លូវជាតិលេខ៧ និងគម្រោងផ្លូវជាតិលេខ១០ ដែលមានប្រវែងសរុបជិត ៤០០ គីឡូម៉ែត្រសម្រេចការសាងសង់បានជិត ១០០ ភាគរយហើយ ខណៈតាមការគ្រោងទុក គម្រោងទាំងពីរនេះ នឹងបញ្ចប់ការសាងសង់នាពេលដ៏ខ្លីខាងមុខ។ ជាមួយគ្នានេះដែរថ្មីៗនេះ ក្រសួងសាធារណការ និងដឹកជញ្ជូន ក៏បានបង្ហាញពីវឌ្ឍនភាពនៃការសាងសង់ផ្លូវទាំង ២ ខ្សែនេះផងដែរ។ ១. ផ្លូវជាតិលេខ៧ តាមការបញ្ជាក់ពីក្រសួង គិតមកដល់ពេលនេះគម្រោងផ្លូវមួយខ្សែនេះសម្រេចការសាងសង់បាន ៩៧ % ហើយ ដោយគ្រោងនឹងបញ្ចប់ការសាងសង់នៅក្នុងខែសីហា ឆ្នាំ២០២៤នេះ។ ផ្លូវនេះមានប្រវែងសរុប ១៩៨,១ គីឡូម៉ែត្រ ចាប់ផ្ដើមពីចំណុចព្រំប្រទល់ខេត្ដត្បូងឃុំ-ក្រចេះ (ស្ពានជ្រីវ) រហូតដល់ព្រំប្រទល់ខេត្ដក្រចេះ-ស្ទឹងត្រែង (អូរច្រឡង់) ត្រូវបានបើកការដ្ឋានសាងសង់កាលពីថ្ងៃទី១ ខែមិថុនា ឆ្នាំ២០១៨។ នៅពេលដាក់ឲ្យដំណើរការផ្លូវនេះនឹងផ្តល់អត្ថប្រយោជន៍យ៉ាងធំធេងដល់សេដ្ឋកិច្ចជាតិ និងសេដ្ឋកិច្ចគ្រួសារ តាមរយៈការសម្រួលដល់ការធ្វើដំណើររបស់បងប្អូនប្រជាពលរដ្ឋ ភ្ញៀវទេសចរ និងការដឹកជញ្ជូនទំនិញ ឬកសិផលគ្រប់ប្រភេទ។ ២. ផ្លូវជាតិលេខ១០ ផ្លូវជាតិលេខ១០ គឺជាប្រភេទផ្លូវ Grade III ក្រាលកៅស៊ូពីរស្រទាប់ (DBST) មានប្រវែងសរុប ១៩៨,៥១ គីឡូម៉ែត្រ និងទទឹង ៩ម៉ែត្រ ដោយតភ្ជាប់ខេត្តចំនួន៣ រួមមាន៖ខេត្តកោះកុង ខេត្តពោធិ៍សាត់ និងខេត្តបាត់ដំបង។ គិតមកដល់ពេលនេះ ការសាងសង់សម្រេចបានចំនួន ៨៩,៥៦ ភាគរយហើយ។ គម្រោងសាងសង់ផ្លូវនេះ មានរយៈពេល ៦៦ខែ និងបានចាប់ផ្ដើមសាងសង់ពីថ្ងៃទី១៨ ខែធ្នូ ឆ្នាំ២០១៩ ហើយគ្រោងនឹងបញ្ចប់នាខែមិថុនា ឆ្នាំ២០២៥ ខាងមុខនេះ ។ ប្រវែងសរុបផ្លូវសរុបនៃគម្រោងផ្លូវជាតិលេខ១០ មានចំនួន ១៩៨,២១៨ គីឡូម៉ែត្រ រាប់ចាប់ពីផ្លូវជាតិលេខ 57-7 ត្រង់ចំណុច PK35+900 នៅភូមិកញ្ចាំង ឃុំស៊ុង ស្រុកសំឡូត ខេត្តបាត់ដំបង ឆ្លងកាត់ឃុំប្រម៉ោយ ស្រុកវាលវែង ខេត្តពោធិ៍សាត់ រហូតដល់ផ្លូវជាតិលេខ៤៨(ចាស់) ត្រង់ចំណុច PK1+700 ក្នុងសង្កាត់ស្មាច់មានជ័យ ក្រុងខេមរភូមិន្ទ ខេត្តកោះកុង៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T07:12:29.817Z", "category": "អចលនទ្រព្យ", "views": 331, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ច្រើនមែន! នេះជាប្រា.ក់ខែ អ្នកធ្វើការក្នុងក្រុមហ៊ុនមហាសេ.ដ្ឋី Elon Musk ទទួលបាន តាមតំណែងនីមួយៗ	https://business-cambodia.com/articles/elon-musk-emplyee-salary	លោក Elon Musk បានគ្រងតំណែងជាមហាសេដ្ឋីលេខ១ លើលោក មានទ្រព្យសម្បត្តិប្រមាណ ២៤៤.៨ពាន់លានដុល្លារ និងកំពុងកាន់កាប់ក្រុមហ៊ុនខ្នាតយក្ស Tesla, SpaceX និង Twitter (X) ជាដើម។ ខាងក្រោមនេះ គឺជាប្រាក់ខែ ដែលអ្នកធ្វើការក្នុងក្រុមហ៊ុនរបស់មហាសេដ្ឋី Elon Musk ទទួលបាន ដោយយោងតាម ការចុះផ្សាយរបស់ Benzinga នាថ្ងៃទី១៩ ខែសីហា ឆ្នាំ២០២៤៖   ប្រាក់ខែបុគ្គលិកនៅ ក្រុមហ៊ុន Tesla ដោយយោងតាមរបាយការណ៍របស់ Business Insider៖ ១/. អ្នកវិភាគភស្តុភារ (Logistics Analyst)៖ ប្រាក់ខែ ៨៥,៣៣៣ ដុល្លារក្នុងមួយឆ្នាំ ២/. វិស្វករផលិតរង (Associate Manufacturing Engineer)៖ ប្រាក់ខែ ៩៣,៩៨៣ ដុល្លារក្នុងមួយឆ្នាំ ៣/. វិស្វករធានាគុណភាព (Quality Assurance Engineer)៖ ប្រាក់ខែ ១០៤,២២១ ដុល្លារក្នុងមួយឆ្នាំ ៤/. អ្នកគ្រប់គ្រងផ្នែកផ្គត់ផ្គង់ជាសកល (Global Supply Manager)៖ ប្រាក់ខែ ១១៩,៨៩០ ដុល្លារក្នុងមួយឆ្នាំ ៥/. អ្នកគ្រប់គ្រងកម្មវិធីបច្ចេកទេស (Technical Program Manager)៖ ប្រាក់ខែ ១២០,០៨៣ ដុល្លារក្នុងមួយឆ្នាំ ៦/. វិស្វករផ្នែករឹងជាន់ខ្ពស់ (Senior Hardware Engineer)៖ ប្រាក់ខែ ១៤២,៣៤២ ដុល្លារក្នុងមួយឆ្នាំ ៧/. វិស្វកររចនាអេឡិចត្រូនិក (Electronic Design Engineer)៖ ប្រាក់ខែ ១៦១,១៥៧ ដុល្លារក្នុងមួយឆ្នាំ ៨/. អ្នកគ្រប់គ្រងការរចនាមេកានិក (Mechanical Design Manager)៖ ប្រាក់ខែ ១៧៣,២០០ ដុល្លារក្នុងមួយឆ្នាំ ៩/. វិស្វករអភិវឌ្ឍន៍កម្មវិធី (Software Development Engineer)៖ ប្រាក់ខែ ១៧៥,៧០៣ ដុល្លារក្នុងមួយឆ្នាំ។   ប្រាក់ខែបុគ្គលិកនៅ ក្រុមហ៊ុន SpaceX យោងតាមទិន្នន័យដែលបានដកចេញពី Glassdoor៖ ១/. អ្នកគ្រប់គ្រងផលិតកម្ម (Production supervisors)៖ ប្រាក់ខែជាមធ្យម ១០២,០០០ដុល្លារក្នុងមួយឆ្នាំ ២/. វិស្វករផ្នែកទន់ (Software engineers)៖ ប្រាក់ខែប្រហែល ១៧២,០០០ដុល្លារក្នុងមួយឆ្នាំ ៣/. វិស្វករបើកដំណើរការ (Launch engineers)៖ អាចរកបានរហូតដល់ ២៣៨,០០០ដុល្លារក្នុងមួយឆ្នាំ ហើយសូម្បីតែអ្នកហាត់ការក៏ទទួលបានប្រាក់ខែផងដែរ។ ៤/. អ្នកហាត់ការរៀងរាល់ម៉ោងនៅ SpaceX ជាមធ្យមរកបានចន្លោះពី ៥៤,០០០ ដុល្លារដល់ ៧៥,០០០ ដុល្លារក្នុងមួយឆ្នាំ។   ប្រាក់ខែបុគ្គលិកនៅ ក្រុមហ៊ុន Twitter (X) យោងតាមទិន្នន័យដែលបានដកចេញពី Glassdoor and Indeed៖ ១/. នាយក និងអ្នកគ្រប់គ្រងក្រុម (Directors and Group managers)៖ រកបានច្រើនជាង ២៣៥,០០០ ដុល្លារក្នុងមួយឆ្នាំ ២/. អ្នកវិទ្យាសាស្ត្រទិន្នន័យ (Data scientists)៖ ប្រាក់ខែជាមធ្យមប្រហែល ១៦៧,០០០ ដុល្លារក្នុងមួយឆ្នាំ ៣/. អ្នកវិភាគ (Analysts)៖ រកបានជិត ១៣៥,០០០ ដុល្លារក្នុងមួយឆ្នាំ។   យ៉ាងណាមិញ កាលពីខែមីនា ឆ្នាំ២០២៣ មានអ៊ីម៉ែលលេចធ្លាយទៅកាន់បុគ្គលិក បានបង្ហាញថា មហាសេដ្ឋី Elon Musk បានផ្តល់ជំនួយភាគហ៊ុនដល់បុគ្គលិកក្នុងតម្លៃ ២០ពាន់លានដុល្លារ។ ជំនួយនេះនឹងត្រូវចំណាយក្នុងរយៈពេល៤ឆ្នាំ ខណៈលោក Elon Musk ហាក់មានសុទិដ្ឋិនិយមយ៉ាងខ្លាំងចំពោះតម្លៃនាពេលអនាគតនៃវេទិកា Twitter (X) នេះ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T06:16:27.635Z", "category": "ភាពជាអ្នកដឹកនាំ", "views": 1053, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
លុយពិបាករក ឲ្យលុយគេខ្ចីតែគេមិនព្រមសង បើយករូបភាពគេបង្ហោះលើបណ្ដាញសង្គមតែខុសច្បាប់ទេ?	https://business-cambodia.com/articles/posting-photos-of-debtors-on-soclial-media	នៅក្នុងសង្គមខ្មែរយើងសង្កេតឃើញមានប្រជាជនមួយចំនួនបានបង្ហោះរូបភាពកូនបំណុលខណៈពួកគាត់ជំពាក់លុយហើយព្រមសងតាមពេលដែលបានកំណត់។ ទាក់ទងនឹងសកម្មភាពនេះបងប្អូនមួយចំនួនមានចម្ងល់ថាតើបើយករូបភាពកូនបំណុលមកបង្ហោះលើបណ្ដាញសង្គមតើខុសខច្បាប់ឬទេ។ ជុំវិញបញ្ហាខាងលើ សាស្រ្តាចារច្បាប់ អ្នកស្រី ម៉ឹង វ៉ាន់ឌី ធ្លាប់លើកឡើងថា “ប្រសិនបើម្ចាស់បំណុលបង្ហោះរូបកូនបំណុលលើបណ្ដាញសង្គម ឬជេរប្រមាថកូនបំណុល គឺជាការខុសច្បាប់”។ អ្នកស្រីបានបញ្ជាក់ផងដែរថា បើទោះបីជាការជំពាក់បំណុលនោះវាជាការពិតក្ដី តែច្បាប់រក្សាការពារនូវភាពឯកជនជូនបុគ្គល។ អ្នកស្រីបន្តបង្ហើបថាបើតាមមាត្រា ៣០៥ នៃក្រមព្រហ្មទណ្ឌ បទបរិហាកេរ្តិ៍ជាសាធារណៈ បានចែងថា “គ្រប់ការអះអាងបំផ្លើស ឬការទំលាក់កំហុសដោយអសុទ្ធចិត្តលើអំពើណាមួយ ដែលនាំឱ្យប៉ះពាល់ដល់កិត្តិយស ឬកិត្តិសព្ទនៃបុគ្គល ឬស្ថាប័ន គឺជាការបរិហាកេរ្តិ៍។ ត្រូវពិន័យជាប្រាក់ពី ១០០,០០០ (មួយសែន) រៀល ដល់ ១០,០០០,០០០ (ដប់លាន) រៀល។ លោកស្រីបានបន្តទៀតថានៅក្នុងករណី ម្ចាស់បំណុលជេរប្រមាថកូនបំណុលនៅទីសាធារណៈ នោះប្រព្រឹត្តខុសនឹងមាត្រា ៣០៧ នៃក្រមព្រហ្មទណ្ឌដែលចែងថា “គ្រប់ពាក្យប្រមាថ គ្រប់ពាក្យមើលងាយ ឬគ្រប់ពាក្យទ្រគោះ ដែលគ្មានការទំលាក់កំហុសទៅលើអំពើណាមួយ គឺជាការជេរប្រមាថ។ ត្រូវពិន័យជាប្រាក់ពី ១០០,០០០ (មួយសែន) រៀល ដល់ ១០,០០០,០០០ (ដប់លាន) រៀល។ យ៉ាងណាមិញលោក ទូច សុឃៈ អ្នកនាំពាក្យរងក្រសួងមហាផ្ទៃ បានលើកឡើងនៅក្នុងChannel YouTube របស់លោកថាបើក្នុងកិច្ចសន្យាខ្ចីលុយកូនបំណុលព្រមឲ្យបង្ហោះរូបក្នុងករណីដល់ថ្ងៃត្រូវសងតែមិនអនុវត្តម្ចាស់បំណុលអាចបង្ហោះរូបភាពកូនបំណុលលើបណ្ដាញសង្គមបានប៉ុន្ដែការបង្ហោះរូបនេះគឺត្រូវធ្វើជាមួយខ្លឹមសារដែលជាការពិតនិងសមរម្យ។ ឧទាហរណ៍ម្ចាស់បំណុលអាចបង្ហោះរូបជាមួយខ្លឹមសារដូចជាកូនបំណុលជំពាក់លុយ៥០០ដុល្លារ តែដល់ពេលកំណត់កូនបំណុលមិនព្រមបង់សង។ ផ្ទុយទៅវិញបើម្ចាស់បំណុលយករូបកូនបំណុលទៅបង្ហោះលើបណ្ដាញសង្គមដោយភ្ជាប់ជាមួយខ្លឹមសារលើសពីការប្រាប់នូវការពិតដូចជាការវាយតម្លៃស្មារតីរបស់កូនបំណុលដោយភ្ជាប់ជាមួយពាក្យអសុរោះ ដូចជាការជេរប្រមាថ ដៀលពូជដៀលអំបូរ ត្រង់នេះគឺម្ចាស់បំណុលអាចនឹងគ្រោះថា្នក់វិញពោលគឺកូនបំណុលអាចនឹងប្ដឹងបកមកម្ចាស់បំណុលវិញបាន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T06:13:00.000Z", "category": "ហិរញ្ញវត្ថុ", "views": 19494, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្ងាត់ៗ! ម្ចាស់បទ Gangnam Style លោក PSY នឹងមកប្រគុំតន្រ្តីនៅប្រទេសកម្ពុជា ឆាប់ៗនេះ	https://business-cambodia.com/articles/gangnam-style-psy-come-to-cambodia	Gangnam Style គឺជាចម្រៀងកូរ៉េដ៏ល្បីកក្រីកពិភពលោកកាលពីឆ្នាំ២០១២ រួមទាំងនៅប្រទេសកម្ពុជា។ យ៉ាងណាមិញ នៅថ្ងៃទី១៩ ខែ សីហានេះ បើតាមប្រភពពីក្រុមហ៊ុន GANZBERG បានឱ្យដឹងថាលោក PSY (Park Jae-sang) ម្ចាស់បទ Gangnam Style នឹងមកប្រគុំតន្រ្តីនៅកម្ពុជា នាថ្ងៃទី០២ ខែវិច្ឆិកា ឆ្នាំ២០២៤។     ចំពោះទីតាំងប្រគុំតន្រ្តីនេះដែរក្រុមហ៊ុន GANZBERG បានបញ្ជាក់ថានឹងធ្វើឡើងនៅទីក្រុង កោះពេជ្រ ចាប់ពីម៉ោង៤ល្ងាច ដល់ ម៉ោង១១យប់។   គួរជម្រាបផងដែរថាបទចម្រៀង Gangnam Style គឺជាចម្រៀងដំបូង ដែលបានបណ្តុះភាពល្បីល្បាញរបស់លោក Jason Park (PSY) ធ្វើឲ្យលោកក្លាយជាអ្នកនិពន្ធ និងតារាចម្រៀងដែលមហាជនទាំងជាតិនិងអន្តរជាតិទទួលស្គាល់ ងើបចេញពីអតីតអ្នកចម្រៀងដែលធ្លាប់និពន្ធ បទចម្រៀងជាង១០០បទ ក្នុង១ឆ្នាំ ប៉ុន្តែគ្មានអ្នកទិញ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T06:07:24.822Z", "category": "ភាពជាអ្នកដឹកនាំ", "views": 1029, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
នាយករដ្ឋមន្រ្តីថ្មីស្រ្តី វ័យក្មេងរបស់ថៃ បានសន្យានិងលើកឡើងបែបនេះ នៅថ្ងៃស្បថចូលកាន់តំណែង	https://business-cambodia.com/articles/thailand-prime-minister-promise-	កាលពីថ្ងៃទី១៨ ខែសីហាកន្លងទៅ នាយករដ្ឋមន្រ្តីថ្មីទី៣១របស់ថៃគឺលោកស្រី Paetongtarn Shinawatra បានស្បថចូលកាន់តំណែងជាផ្លូវការ នៅមុខរាជវង្ស។ នៅក្នុងសុន្ទរកថាដ៏ខ្លីមួយលោកស្រីបានថ្លែងអំណរគុណដល់ព្រះមហាក្សត្រ និងតំណាងប្រជាជនដែលបានគាំទ្រលោកស្រីជានាយករដ្ឋមន្ត្រី។   តាមការចុះផ្សាយរបស់ Bangkok Post បានឱ្យដឹងថាលោកស្រីនាយករដ្ឋមន្រ្តីបានសន្យាថានឹងបំពេញកាតព្វកិច្ចឱ្យអស់ពីសមត្ថភាព បង្ហាញភក្តីភាពចំពោះស្ថាប័នព្រះមហាក្សត្រ និងធ្វើសកម្មភាពដោយស្មោះត្រង់ ដើម្បីផលប្រយោជន៍សាធារណៈនិងប្រទេសជាតិ ហើយក៏មិនមានគម្រោងតែងតាំងឪពុក ឱ្យកាន់តំណែងក្នុងរដ្ឋាភិបាលណាមួយនោះទេ ប៉ុន្តែលោកស្រីនឹងស្វែងរកដំបូន្មានពីគាត់។     ក្នុងនោះលោកស្រីក៏បានមានប្រសាសន៍លើកឡើងយ៉ាងដូច្នេះថា៖ "បេសកកម្មនេះ មិនអាចសម្រេចបានដោយនាយករដ្ឋមន្ត្រីតែម្នាក់ឯងទេ ខ្ញុំរំពឹងថានឹងសម្របសម្រួលអំណាចក្នុងចំណោមមនុស្សគ្រប់ជំនាន់ និងអ្នកមានសមត្ថភាពគ្រប់វិស័យក្នុងប្រទេសថៃរួមទាំងគណៈរដ្ឋមន្ត្រី គណបក្សចម្រុះ មន្ត្រីរាជការ វិស័យឯកជន និងសាធារណជនទូទៅ ហើយខ្ញុំ Paetongtarn Shinawatra ក្នុងឋានៈជានាយករដ្ឋមន្ត្រី ខ្ញុំនឹងបំពេញកាតព្វកិច្ចរបស់ខ្ញុំឱ្យអស់ពីសមត្ថភាព និងធ្វើឱ្យប្រទេសថៃក្លាយជាប្រទេសដែលមានឱកាស និងសុភមង្គលស្មើគ្នាសម្រាប់ប្រជាជនថៃទាំងអស់"។     បន្ថែមពីនេះលោកស្រីក៏បានឱ្យដឹងថា ចំពោះរដ្ឋាភិបាលថ្មីនេះនឹងបន្តជាមួយនឹងគោលនយោបាយទាំងអស់របស់អ្នកកាន់តំណែងមុន រួមទាំងការជំរុញសេដ្ឋកិច្ចនិងកំណែទម្រង់ផ្សេងៗ ព្រមទាំងមិនបោះបង់ចោលទាំងស្រុងនូវ គោលនយោបាយ ផ្តល់ប្រាក់ឱ្យប្រជាជនតាមកាបូបឌីជីថលដើម្បីជំរុញសេដ្ឋកិច្ចប្រទេសនោះឡើយ។     គួរជម្រាបផងដែរថាលោកស្រី Paetongtarn Shinawatra មានវ័យ៣៧ឆ្នាំ គឺជាស្រ្តីវ័យក្មេងបំផុតដែលបានក្លាយជានាយករដ្ឋមន្រ្តីថៃមកពីត្រកូល Shinawatra បន្ទាប់ពីលោកស្រីត្រូវបានបោះឆ្នោតជ្រើសរើស ឱ្យក្លាយជានាយករដ្ឋមន្រ្តីថ្មីជាផ្លូវការ ក្រោយលោក សេដ្ឋា ថាវីស៊ីន ត្រូវបានរដ្ឋធម្មនុញ្ញថៃដកហូតតំណែងពាក់ព័ន្ធនិងការតែងតាំងរដ្ឋមន្រ្តីម្នាក់ ធ្លាប់ជាប់បទល្មើសពីបទសូកប៉ាននិងមើលងាយប្រព័ន្ធតុលាការ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T03:58:00.414Z", "category": "ភាពជាអ្នកដឹកនាំ", "views": 874, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំលេងសើច! បើមានអាការៈប្លែកៗទាំង៣នេះ បង្ហាញថាអ្នកកំពុង Burnout ហើយ	https://business-cambodia.com/articles/molly-burrets-said-about-burnout	តាមការស្ទង់មតិក្នុងឆ្នាំ២០២៤ ដោយសង្គមគ្រប់គ្រងធនធានមនុស្ស SHRM បានបង្ហាញថា មានបុគ្គលិក ៤៤% កើតអារម្មណ៍ Burnout នៅកន្លែងធ្វើការ និងចង់តែដាក់ពាក្យសុំឈប់។ ខាងក្រោមនេះ គឺជាអាការៈប្លែកទាំង៣ ដែលបង្ហាញថាអ្នកកំពុងស្ថិតក្នុងស្ថានភាព Burnout យោងតាមអ្នកជំនាញផ្នែកសុខភាពផ្លូវចិត្ត Molly Burrets៖   ១/. រោគសញ្ញារាងកាយ៖ អ្នកស្រី Burrets បាននិយាយថា៖ «ប្រតិកម្មរោគសញ្ញាទូទៅមួយចំនួនរបស់រាងកាយមានដូចជា អស់កម្លាំងជាប្រចាំ គេងមិនលក់ ឬគេងសុបិន្តមិនល្អច្រើន»។ ក្នុងនោះរោគសញ្ញាបន្ថែមដែលអាចបង្ហាញថាអ្នកកំពុង Burnout រួមមាន ឈឺក្បាលញឹកញាប់ ឈឺសាច់ដុំ បញ្ហារំលាយអាហារ និងប្រព័ន្ធភាពស៊ាំចុះខ្សោយជាដើម។   ២/. រោគសញ្ញានៃអារម្មណ៍៖ Burnout មានទំនោរជាសញ្ញាដែលត្រូវបានផ្សារភ្ជាប់ជាទូទៅជាមួយការឡើងចុះនៃអារម្មណ៍ខ្លាំង។ អាការៈទាំងនោះអាចជា ឧស្សាហ៍ខឹងសម្បារ, បាត់បង់ចំណង់លើរឿងដែលខ្លួនធ្លាប់រីករាយ, ចិត្តដាច់ ឬអស់អារម្មណ៍, ឆាប់ប៉ះពាល់ផ្លូវចិត្ត, មានអារម្មណ៍អវិជ្ជមានចំពោះការងារ ឬទំនួលខុសត្រូវជាដើម។ អ្នកស្រី Burrets មានប្រសាសន៍ថា៖ «ទាំងអស់នេះគឺជាអ្វីដែលមនុស្សភាគច្រើនត្រូវបានកត់សម្គាល់ និងយល់ច្បាស់បំផុត ព្រោះវាបង្ហាញពីបញ្ហាជាក់ស្តែង»។   ៣/. រោគសញ្ញានៃអាកប្បកិរិយា៖ អ្នកស្រី Burrets បានលើកឡើងថា៖ «សង្កេតមើលការផ្លាស់ប្តូរអាកប្បកិរិយារបស់អ្នក វាបង្ហាញតាមរយៈរោគសញ្ញាមួយចំនួនដូចជា ការញ៉ាំច្រើនជ្រុល ផឹកគ្រឿងស្រវឹងច្រើន ឬការប្រើប្រាស់ថ្នាំលើកកម្រិត»។ រោគសញ្ញាបន្ថែមទៀតមានដូចជា ការពន្យារពេល, ការដកខ្លួនចេញពីសង្គម, មិនចង់សន្ទនាជាមួយអ្នកដទៃ, កម្រិតផលិតភាពទាប ជាពិសេសនៅកន្លែងធ្វើការ។   ជាចុងក្រោយ អ្នកជំនាញសុខភាពផ្លូវចិត្ត Molly Burrets បានសង្កត់ធ្ងន់ថា ប្រសិនបើអ្នកសម្គាល់ឃើញថា អ្នកកំពុងមានរោគសញ្ញាទាំង៣ ខាងលើ ចូរពិនិត្យមើលសុខភាពផ្លូវចិត្តខ្លួនឯងឡើងវិញជាបន្ទាន់ ឬស្វែងរកជំនួយ ចៀសវាងធ្លាក់ក្នុងស្ថានភាពកាន់តែធ្ងន់ធ្ងរខ្លាំង៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T03:56:53.560Z", "category": "ភាពជាអ្នកដឹកនាំ", "views": 14014, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រុមហ៊ុន KOI បានចុះ MOU ជាមួយក្រុមហ៊ុន CP-Meiji ដើម្បីចេញផលិតផលថ្មីគឺ ការ៉េម ស្សហ្វ សឺវ តែគុជ	https://business-cambodia.com/articles/koi-and-meiji-event-	ឧកញ៉ា ឃន ឈុនដារ៉ា អគ្គនាយក ក្រុមហ៊ុន KOI Thé Cambodia ចុះហត្ថលេខាលើអនុស្សារណៈយោគយល់ (MOU) ជាមួយ លោកស្រី សុខ ចាន់សូណា អគ្គនាយិកាក្រុមហ៊ុន CP-Meiji នឹងចេញផលិតផលថ្មី ការ៉េម ស្សហ្វសឺវ តែគុជ  (Bubble milk tea Soft Serve) កាលពីពេលកន្លងទៅថ្មីៗ។   កម្មវិធីនេះដែរក៏មានការចូលរួមពីសំណាក់ភ្ញៀវកិត្តិយស សិល្បករ អ្នកបង្កើតមាតិកាលើបណ្តាញសង្គម អ្នកជំនួញធំៗ និងដៃគូរសហការការងារជាច្រើន បូករួមទាំងសមាជិកមាស របស់ ខយ តេ ផងដែរ។       មិនតែប៉ុណ្ណោះអ្វីដែលអស្ចារ្យបំផុតនោះគឺជា កម្មវិធីចុះហត្ថលេខាលើអនុស្សារណៈយោគយល់គ្នារវាង ម៉ាកតែគុជល្បីយីហោ ខយ តេ និង ទឹកដោះគោស្រស់ល្បីឈ្មោះម៉ាក Meiji ដែលជាប្រេនទឹកដោះគោល្បីល្បាញផលិតតាមស្តង់ដាប្រទេសជប៉ុននិងជាប់ចំណាត់ថ្នាក់លេខ1នៅអាស៊ី។   ការចុះហត្ថលេខាលើអនុស្សារណៈយោគយល់គ្នានេះបានបង្ហាញពីការប្តេជ្ញាចិត្តរួមគ្នា ដើម្បីផ្តល់ជូននូវផលិតផលថ្មីដែលមានរសជាតិ ឆ្ងាញ់ ប្លែក គួបផ្សំជាមួយកាប្រើប្រាស់គ្រឿងផ្សំដែលមានគុណភាពខ្ពស់ និងបង្កើតផលិតផលដែលមានភាពច្នៃប្រឌិតថ្មីយ៉ាងគួរឪ្យចាប់អារម្មណ៍។       KOI Thé Cambodia និង ក្រុមហ៊ុន សូណាវិទ្យ តំណាងអោយ CP-Meiji បានធ្វើការសហការនឹង ផ្តោតលើការនាំយកនូវផលិតផលដែលស័ក្តិសមសម្រាប់ប្រជាជនកម្ពុជានាយុគសម័យថ្មីនេះនិងបូករួមទាំងមានគុណភាណ និងភាពច្នៃប្រឌិតមកទីផ្សារ ដោយចាប់ផ្តើមពីការបង្ហាញផលិតផលថ្មីដ៏លេចធ្លោគឺ ការ៉េម ស្សហ្វ សឺវ តែគុជ ដំបូងគេបង្អស់នៅកម្ពុជា។   ក្នុងពិធីនេះអតិថិជនបានទទួលឱកាសក្នុងការភ្លក់ផលិតផលថ្មីដែលមានឱជារសហើយមានឈ្មោះហៅថា ការ៉េម ស្សហ្វ សឺវ តែគុជ (Bubble milk tea Soft Serve) ជាលើកដំបូងនៅប្រទេសកម្ពុជា។       ផលិតផលថ្មីនេះត្រូវបានបង្កើតឡើងដោយប្រើទឹកដោះគោដែលមានគុណភាពខ្ពស់ ស្តង់ដាប្រទេសជប៉ុនរបស់ ម៉ាកMeiji ដែលល្បីដោយសាររសជាតិឆ្ញាញ់ និងសំបូរដោយសារធាតុបំប៉នជំនួយដល់សុខភាពជាច្រើនជាមួយនឹងស្លឹកតែគុណភាពខ្ពស់នាំចូលពីតៃវ៉ាន់។     មានរសជាតិស្រទន់ និងរូបរាងប្លែក លំអទៅដោយផ្សែងទឹកកកស្ងួតដើម្បីអោយការ៉េម ស្សហ្វ សឺវ តែគុជរបស់យើង កាន់តែប្លែកនិងអស្ចារ្យជាពិសេសអតិថិជនក៏ទទួលបាននូវអារម្មណ៍ថ្មីនឹងបទពិសោធន៏ប្លែកផងដែរ។   នៅក្នុងពិធីសាកល្បងឯកជននេះសិល្បករ និងសមាជិក មាស របស់ KOI Thé បានរីករាយជាមួយនឹងការផ្តល់ជូនពិសេសដែលមានការតុបតែងដោយសន្លឹកមាស 24k ដែលបន្ថែមនូវភាពដ៏ប្រណិតរបស់ការ៉េមនោះ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-19T02:15:49.463Z", "category": "PR", "views": 973, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សាលាAii និង AIS របស់អ្នកឧកញ៉ា គួច ម៉េងលី បានរៀបចំព្រឹត្តិការណ៍រត់ដើម្បីសម្បុរធម៌រៃអង្គាសថវិកាជួយសហគមន៍	https://business-cambodia.com/articles/aii-and-ais-family-fun-run-for-communit-benefits	មជ្ឈមណ្ឌលភាសា អេ អាយ អាយ (Aii) និងសាលារៀន អន្តរទ្វីប អាមេរិកាំង (AIS) មានក្តីសោមនស្សជាអនេក បន្ទាប់ពីទទួលបានជោគជ័យយ៉ាងធំធេង នៅក្នុង «ព្រឹត្តិការណ៍រត់ដើម្បីសប្បុរសធម៌លក្ខណៈគ្រួសារ (Family Fun Run)»។ ព្រឹត្តិការណ៍នេះត្រូវបានប្រារព្ធឡើងនៅ សាកលវិទ្យាល័យភូមិន្ទកសិកម្ម ខណ្ឌដង្កោ រាជធានីភ្នំពេញ ដោយមានអ្នកចូលរួមបានមករួមគ្នាដើម្បីរត់ សើច និងចូលរួមគាំទ្រសកម្មភាពសង្គមដែល Aii និង AIS រៀបចំនៅក្នុងតំបន់ចំការដូង។ ព្រឹត្តិការណ៍រត់ដើម្បីសប្បុរសធម៌លក្ខណៈគ្រួសារ (Family Fun Run) ដែលរៀបចំដោយ មជ្ឈមណ្ឌលភាសា អេ អាយ អាយ (Aii) និងសាលារៀន អន្តរទ្វីប អាមេរិកាំង (AIS) ត្រូវបានរៀបចំឡើងដើម្បីលើកកម្ពស់សុខុមាលភាព សុខភាព និងការធ្វើលំហាត់ប្រាណជាលក្ខណៈគ្រួសារជូនដល់សិស្សានុសិស្ស បុគ្គលិក អ្នកអាណាព្យាលបាល និងសាធារណជន និងដើម្បីរៃអង្គាសថវិកាដើម្បីឱ្យមូលនិធិ ម៉េងលី ជេ. គួច អាចប្រើប្រាស់ក្នុងសកម្មភាពធម៌ជួយសហគមន៍ចំការដូង និងផ្តល់ឱកាសដល់គ្រូបង្រៀនអាចចូលរួម សន្និសីទនៃការបង្រៀនថ្នាក់ជាតិ។ ការប្តេជ្ញាចិត្តក្នុងការពង្រឹងសហគមន៍នៅកម្ពុជា៖ លោកស្រី នៅ សុជ្ជណា នាយិកា នៃមជ្ឈមណ្ឌលភាសា អេ អាយ អាយ សាខាចំការដូង បានមានប្រសាសន៍ថា ព្រឹត្តិការណ៍រត់ដើម្បីសប្បុរសធម៌លក្ខណៈគ្រួសារនេះជាសក្ខីភាពមួយដែលសបញ្ចាក់ពីការរួបរួម សាមគ្គីភាព របស់បណ្តាដៃគូ និងអ្នកឧបត្ថម្ភកម្មវិធីរបស់យើងក្នុងបុព្វហេតុសង្គម នៅក្នុងសហគមន៍របស់យើង៖ «សម្រាប់មជ្ឈមណ្ឌលភាសា អេ អាយ អាយ (Aii) និងសាលារៀន អន្តរទ្វីប អាមេរិកាំង (AIS) ពួកយើងតែងតែដឹកនាំសិស្សានុសិស្ស និងលោកគ្រូ អ្នកគ្រូរបស់យើងក្នុងសកម្មភាពសង្គមជាប្រចាំ ក្រោមការដឹកនាំប្រកបដោយចក្ខុវិស័យរបស់ អ្នកឧកញ៉ា វេជ្ជបណ្ឌិត គួច ម៉េងលី ដែលជាស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ របស់ក្រុមហ៊ុន ម៉េងលី ជេ. គួច អេឌ្យូខេសិន។» គួររំលឹកថា Aii និង AIS គ្រោងនឹងសម្ពោធសាខាទី 21 និង 22 របស់ខ្លួននៅតំបន់ចំការដូងនៅថ្ងៃទី១៦ ខែកញ្ញា ឆ្នាំ២០២៤។ ភាពជោគជ័យដែលសម្រេចបាន៖ គាំទ្រសកម្មភាពសប្បុរសធម៌៖ យើងបានរៃអង្គាសថវិកាដើម្បីជួយនៅតំបន់ចំការដូង តាមរយៈមូលនិធិ ម៉េងលី ជេ. គួច។ លើកកម្ពស់ការយល់ដឹងពីសុខភាព និងភាពរីករាយ៖ លើកកម្ពស់ការយល់ដឹងពីសុខភាព និងសុខុមាលភាពតាមបែបបទថ្មី។ ភាពជាដៃគូ៖ សូមអរគុណដល់ដៃគូ និងអ្នកឧបត្ថម្ភរបស់យើងដែលបានចូលរួម នឹងបានបង្ហាញពីស្មារតីទំនួលខុសសង្គម ជាមួយនឹងការលេងកីឡានៅក្នុងព្រឹត្តិការណ៍កីឡាដ៏មានអត្ថន័យនេះ។ សកម្មភាពសំខាន់ៗរបស់ ព្រឹត្តិការណ៍រត់ដើម្បីសប្បុរសធម៌លក្ខណៈគ្រួសារ៖ ត្រូវបានរៀបចំឡើងនៅថ្ងៃទី១៧ ខែសីហា ឆ្នាំ២០២៤ ចាប់ពីម៉ោង០៦:៤៥ព្រឹក ដល់ម៉ោង០៩:០០ព្រឹក នៅសាកលវិទ្យាល័យភូមិន្ទកសិកម្ម រត់ចម្ងាយ ៣គីឡូម៉ែត្រ កីឡាករ និងកីឡាការិនីប្រមាណ ៥០០នាក់បានចូលរួមក្នុងនោះមានដូចជា លោកគ្រូ អ្នកគ្រូ បុគ្គលិក អ្នកអាណាព្យាលបាល សិស្សានុសិស្សនិងសាធារណជន។ ព្រឹត្តិការណ៍នេះគឺជាឱកាសដ៏អស្ចារ្យមួយក្នុងការលើកកម្ពស់សុខភាព និងសុខុមាលភាព ខណៈពេលដែលការរៃអង្គាសថវិកាគឺដើម្បីគាំទ្រគម្រោងសប្បុរសធម៌របស់មូលនិធិ ម៉េងលី ជេ. គួច។ Aii និង AIS គឺជាគ្រឹះស្ថានអប់រំឈានមុខគេមួយនៅប្រទេសកម្ពុជា ដែលផ្តល់ជូននូវកម្មវិធី និងវគ្គសិក្សាយ៉ាងសម្បូរបែបលើជំនាញភាសាអង់គ្លេស ចិន ថៃ និងថ្នាក់ចំណេះទូទៅខ្មែរ ។ ដោយមានការប្តេជ្ញាចិត្តយ៉ាងមុតមាំលើការផ្តល់ការអប់រំប្រកបដោយគុណភាព និងភាពជោគជ័យរបស់សិស្សានុសិស្ស Aii និង AIS ទទួលបានកេរ្តិ៍ឈ្មោះ និងទំនុកចិត្តក្នុងការផ្តល់ការអប់រំលើជំនាញភាសា និងថ្នាក់ចំណេះទូទៅខ្មែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T08:55:07.211Z", "category": "ហិរញ្ញវត្ថុ", "views": 1300, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
នេះជាគំរូប្លង់គម្រោងរោងចក្រដំឡើងរថយន្ដអគ្គិសនីដំបូងគេនៅខ្មែរ ដែលអភិវឌ្ឍន៍លើផ្ទៃដី ១០ ហិកតា	https://business-cambodia.com/articles/zo-motors-cambodia-factory	នៅថ្ងៃទី១៨ ខែសីហា ឆ្នាំ២០២៤ នេះ ក្រុមហ៊ុន ZO MOTORS (CAMBODIA) CO.,LTD បានរៀបចំពិធីបើកការដ្ឋានសាងសងរោងចក្រដំឡើងរថយន្ដអគ្គិសនីរបស់ខ្លួន មានទីតាំងស្ថិតនៅក្នុងតំបន់សេដ្ឋកិច្ចពិសេសក្រគរ ភូមិសារវ័ន ឃុំស្នាអន្សា ស្រុកក្រគរ ខេត្តពោធិ៍សាត់។ ដោយកម្មវិធីនេះមានការអញ្ជើញចូលរួមក្រោមអធិបតីភាព ឯកឧត្តម កែវ រតនៈ រដ្ឋមន្ត្រីក្រសួងរ៉ែ និងថាមពល និងជាប្រធានក្រុមការងាររាជរដ្ឋាភិបាល ចុះជួយមូលដ្ឋានខេត្តពោធិ៍សាត់។ តាមការបញ្ជាក់ពីខាងក្រុមហ៊ុន រោងចក្រនេះអភិវឌ្ឍន៍លើផ្ទៃដីសរុប ១០ ហិកតា ដោយដំឡើងនូវរថយន្ដអគ្គិសនីប្រើប្រាស់សម្រាប់អាជីវកម្ម និងគ្រួសារ ដោយធ្វើការផ្គត់ផ្គង់ក្នុងទីផ្សារក្នុងស្រុកព្រមទាំងនាំទៅកាន់ទីផ្សារអាស៊ានផងដែរ។ ក្រុមហ៊ុនបានបញ្ជាក់ទៀតថា នៅក្នុងរយៈពេល ៣ ឆ្នាំទៅមុខរោងចក្រនេះនឹងអាចដំឡើងរថយន្ដបានរហូតដល់ចំនួន ១ ម៉ឺនគ្រឿងនៅក្នុងមួយឆ្នាំឯណោះ។ ក្នុងនោះដែរនៅពេលបើកដំណើរការរោងចក្រនេះក៏នឹងផ្ដល់ឱកាសការងារចំនួន ៥០០ កន្លែងផងដែរ។ ហើយខាងក្រោមនេះគឺជាគំរូប្លង់នៃគម្រោងរោងចក្រខាងលើនៅពេលដែលសាងសង់រួច៖	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T08:31:16.303Z", "category": "អចលនទ្រព្យ", "views": 1337, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
តារា Tik Tok ១រូប ប្រាប់គន្លឹះធ្វើវីដេអូឆាប់ល្បី នឹងអាចសល់លុយចេញរកស៊ីរហូតមានទ្រព្យជិត១០លា.នដុល្លារ	https://business-cambodia.com/articles/girl-abir-el-saghir-	Abir El Saghir គឺជាតារា Tik Tok ដ៏ល្បីម្នាក់ជនជាតិទួកគី នាងត្រូវបានគេស្គាល់តាមរយៈវីដេអូចម្អិនអាហារ ប្រភេទនំដុត ក៏ដូចជាម្ហូបបែបបន្តរជាតិផ្សេងៗទៀត។ យោងតាមការចុះផ្សាយរបស់សារព័ត៌មានក្រៅស្រុកមួយឈ្មោះ Instamix Global បានឱ្យដឹងថា Abir El Saghir កើតនៅក្នុងឆ្នាំ ១៩៩៨ ក្នុងប្រទេសលីបង់ នាងបានបញ្ចប់ការសិក្សាថ្នាក់បរិញ្ញាបត្រផ្នែក ឌីហ្សាញខាងក្នុងនៅសាកលវិទ្យាល័យដ៏ល្បីឈ្មោះមួយក្នុងប្រទេសទួកគី។ ក្រោយបញ្ចប់ការសិក្សា នៅខែ កុម្ភៈ ឆ្នាំ ២០២១ Saghir បានងាកមកធ្វើវីដេអូនៅក្នុង Tik Tok ដោយបានធ្វើជាប្រភេទវីដេអូចម្អិនអាហារ ធ្វើនំ បង្អែម។បន្ទាប់ពីធ្វើបានមួយរយៈនាងក៏ចាប់ផ្តើមទទួលបានភាពល្បីល្បាញយ៉ាងខ្លាំង រហូតធ្វើឱ្យ Tik Tok របស់នាង មានអ្នកតាមដានរហូតដល់ទៅ ១០លាននាក់ ត្រឹមរយៈពេលតែ ១ឆ្នាំប៉ុណ្ណោះ។ ប្រភពដដែលខាងលើបានបន្តថា បន្ទាប់ទទួលបានភាពល្បីល្បាញខ្លាំង ទាំងនៅលើ Tik Tok និង YouTube នាងក៏ចាប់ផ្តើមបើកអាជីវកម្មមួយផ្ទាល់ខ្លួន ដោយនាងបានបើកហាងលក់សម្លៀកបំពាក់មួយដែលមានឈ្មោះថា La Abir'z។ ហើយគ្រប់ពេលដែលនាងបង្ហាញវីដេអូធ្វើម្ហូបនាងតែងតែស្លៀកសម្លៀកបំពាក់របស់ហាងនាងជានិច្ច ហេតុនេះទើបធ្វើឱ្យវីដេអូរបស់នាង បានទាំងវីយូ បានទាំងលក់សម្លៀកបំពាក់ថែមទៀតផង។ ជាមួយគ្នានេះដែរ Abir El Saghir បានចែករំលែកនៅគំនិតមួយចំនួន ដែលធ្វើឱ្យវីដេអូនាងល្បីលឿន ហើយមានអ្នកមើលច្រើនៗនោះគឺ ធ្វើវីដេអូដែលមានភាពខុសប្លែកពីគេ ជាក់ស្តែងដូចជាវីដេអូរបស់នាង ត្បិតតែជាវីដេអូធ្វើម្ហូបដូចគេទូទៅ ប៉ុន្តែរបៀបនៃការធ្វើគឺខុសគ្នា ជាពិសេសមានពណ៍ដិត កម្រិតច្បាស់ល្អ មានភ្លេង តន្ត្រីអមជាមួយ គួចផ្សំជាមួយនឹងស្នាមញញឹមពេលធ្វើ ដែលបន្ថែមឱ្យវីដេអូនាងកាន់តែទាក់ទាញ។ គួរបញ្ជាក់ផងដែរថា គិតមកដល់បច្ចុប្បន្នទ្រព្យសម្បត្តិ របស់ Abir El Saghir ត្រូវបានគេប៉ាន់ស្មានថាមានប្រមាណជា ១០លានដុល្លារអាមេរិកដែលភាគច្រើនបានមកពី YouTube , Tik Tok , និងតាមរយៈការឧត្ថមពីផលិតផល និង ការផ្សព្វផ្សាយផ្សេងៗទៀតផងដែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T08:19:15.747Z", "category": "ចាប់ផ្តើមអាជីវកម្ម", "views": 5696, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រៀនអង់គ្លេសយូរដែរ តែនៅពិបាកស្តាប់គេនិយាយ! នេះជាឆានែលយូធូបល្បីទាំង៣ ជួយបង្ហាត់ឱ្យឆាប់ស្តាប់បាន	https://business-cambodia.com/articles/test-3-english	មានសិស្សានុសិស្សមួយចំនួន ដែលខំប្រឹងរៀនអង់គ្លេសរាប់ឆ្នាំមកហើយ ប៉ុន្តែនៅតែខ្សោយក្នុងការស្តាប់ភាសាអង់គ្លេសពេលគេនិយាយមមក ពោលគឺពិបាកក្នុងស្តាប់ពាក្យពេចន៍មួយចំនួនពេលគេនិយាយមក ឬស្តាប់មិនយល់ថាគេបាននិយាយអ្វី នាពេលនេះឈប់បារម្ភទៀតទៅចាបក្រហម សូមណែនាំឆានែលល្បីៗទាំង ៥ ដោយបងប្អូនអាចសាកល្បងចូលទៅស្តាប់បាន ដើម្បីជាការវឹកហាត់ឱ្យការស្តាប់ភាសាបរទេសខ្លាំងជាងមុន៖ ១. Learn American English ឆានែលនេះផងដែរគឺ មានការបង្រៀននិយាយអង់គ្លេសក៏ដូចជាស្តាប់ពីភាសាអង់គ្លេសដោយឥតគិតថ្លៃ ដោយនៅក្នុងនោះមានក៏មានការបង្រៀនជាមួយជនជាតិដើមតែម្តង ដូច្នេះវាមានគន្លឹះទាំងការសង្កត់សម្លេង និងការបញ្ចេញសម្លេងបងប្អូនអាចសាកល្បងរៀនបាន។ ២. VOA Learning English ឆានែលនេះ គឺមានបង្រៀនអំពីភាសាអង់គ្លេសតាមរយៈខ្លឹមសារដែលដកស្រង់ចេញពីសហរដ្ឋអាមេរិក និងព័ត៌មានពិភពលោក សុខភាព និងរបៀបរស់នៅ វិទ្យាសាស្ត្រ និងបច្ចេកវិទ្យា សិល្បៈ និងវប្បធម៌ និងប្រធានបទផ្សេងទៀត។ អ្នកសិក្សាអាចបង្កើតវាក្យសព្ទ ពង្រឹងជំនាញនិយាយ និងបង្កើនសមត្ថភាពទំនាក់ទំនងសម្រាប់ការងារ សាលា និងជីវិតប្រចាំថ្ងៃបាន។ ៣. Business English- Learn with Business English Pod មេរៀននៅក្នុងឆានែល Business English Pod គឺមានមេរៀនជាច្រើនដូចជា ការប្រជុំភាសាអង់គ្លេស បទបង្ហាញជាភាសាអង់គ្លេស ការនិយាយតាមអង់គ្លេសតាមទូរស័ព្ទ ការសម្ភាសន៍ការងារជាភាសាអង់គ្លេស ការចរចា នឹងការសន្ទនាជាភាសាអង់គ្លេសជាដើម។ គួរបញ្ជាក់ថា ឆានែលយូធូប៣ខាងលើនេះ គឺមិនមែនផ្ដោតសំខាន់តែទៅលើការស្ដាប់ភាសាអង់គ្លេសមួយមុខនោះទេ ពោលគឺលោកអ្នកអាចរៀនអង់គ្លេសជាច្រើនជម្រើសនៅលើឆានែលខាងលើបានដោយឥតគិតថ្លៃ គ្រប់ពេល គ្រប់ទីកន្លែង៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T08:07:48.315Z", "category": "ចាប់ផ្តើមអាជីវកម្ម", "views": 3748, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ទើបចេញហុយៗ! នេះជាកូនរថយន្តអគ្គិសនីថ្មីរបស់ Hyundai សាកថ្ម១ពេញប្រើពេលត្រឹម ៣០នាទី ខណៈតម្លៃ២ម៉ឺនជាង	https://business-cambodia.com/articles/hyundai-inster-ev-hyundai-inster	សម្រាប់ប្រិយមិត្តដែលនិយមស្រលាញ់កូនឡានខ្ជូតៗ ប្រភេទអគ្គិសនី តម្លៃធូ សន្សំសំចៃខ្ពស់ ត្រូវម៉ាច់តែម្តង ខណៈកាលពីពេលថ្មីនេះក្រុមហ៊ុន Hyundai បានដាក់តាំងបង្ហាញកូនឡានអគ្គិសនីរបស់ខ្លួនម៉ូដែល Hyundai INSTER ដោយសាកថ្មមួយពេញប្រើពេលត្រឹមតែ ៣០នាទីតែប៉ុណ្ណោះ ជាមួយតម្លៃត្រឹម២៦០០០ដុល្លារ (ទីផ្សារបរទេស)។ យោងតាមការចុះផ្សាយលើគេហទំព័រផ្លូវការរបស់ក្រុមហ៊ុន HYUNDAI កាលពីកន្លងទៅនេះបានឱ្យដឹងថា រថយន្តអគ្គិសនីខ្នាតតូចរបស់ខ្លួន ត្រូវបានរចនាឡើងសម្រាប់ការបើកបរក្នុងទីក្រុង ជាមួយនឹងទំហំខាងក្នុងមានភាពទូលាយ ថ្វីត្បិតថាវាជារថយន្ត SUV ខ្នាតតូចក៏ដោយ។ បើនិយាយអំពីទំហំវិញ Hyundai INSTER មានបណ្តោយប្រវែង ៣,៨២៥ មម (១៥០.៦ អ៊ីញ) ទទឹង ១,៦១០ មម (៦៣.៤ អ៊ីញ) កម្ពស់ ១,៥៧៥ មម (៦២ អ៊ីញ)  និង Wheelbase: ២,៥៨០ មម (១០១.៥ អ៊ីញ)។ មិនត្រឹមតែមានប្រវែងដ៏គួរឱ្យចាប់អារម្មណ៍តែប៉ុណ្នឹងទេ INSTER ប្រើពេលសាកថ្មមួយពេញ ចាយពេលត្រឹមតែ ២០ ទៅ ៣០នាទីប៉ុណ្ណោះ តែអាចរត់បានចម្ងាយរហូតដល់ទៅ ៣៣៥ គីឡូម៉ែត្រ។ សរុបមក Hyundai INSTER ហាក់បីដូចជារថយន្តអគ្គិសនីដែលបំពាក់យ៉ាងល្អសម្រាប់ការបើកបរក្នុងទីក្រុង ដោយផ្តោតលើមុខងារ បច្ចេកវិទ្យា និងការរចនាប្លែកពីគេ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T07:33:22.830Z", "category": "កំពូលអ្នកលក់", "views": 940, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ជិះក្នុងភូមិ នរណាមិនងាក! តស់មកដឹងតម្លៃរថយន្តកម្លាំងយក្ស មាឌដូចតោ មុខដូចសត្វចម្លែក ខណៈតម្លៃនៅខ្មែរល្អណាស់	https://business-cambodia.com/articles/jeep-wrangler-sport-s-eep-wrangler	សម្រាប់បងប្អូនដែលនិយមចូលចិត្តរថយន្តបែបអំណាច កម្លាំងយក្ស មាឌឌាំង មុខកាច នឹងប្រិយមិត្តដែលនិយមចូលចិត្តការជិះឡើងភ្នំ ចុះទឹក ចូលព្រៃ បើកបរនៅលើផ្លូវដែលមានស្ថានភាពពិបាកៗ ត្រូវប៉ាន់តែម្តង ខណៈនេះជារថយន្ត Jeep ឆ្នាំ២០២៣ ១ម៉ូដែល រូបរាងដូចសត្វចម្លែកតែសង្ហាកប់ ខណៈតម្លៃនៅខ្មែរក៏អេម។ យោងតាមការចុះផ្សាយនៅលើផេកផ្លូវការ Auto US Direct Cambodia កាលពីពេលកន្លងទៅនេះបានឱ្យដឹងថា រថយន្តស៊េរីខ្ពស់ឆ្នាំ ២០២៣ Jeep Wrangler Sport S មានតម្លៃសរុបទាំងអស់ ១៣០,៦១៤ ដុល្លារ (តម្លៃនៅខ្មែរ)។ ទន្ទឹមនឹងនេះដែរសម្រាប់តម្លៃ១០ម៉ឺនដុល្លារជាងនេះត្រូវបានរួមបញ្ចូលនៅដូចជា៖ តម្លៃឡាន ៦៨,៩៩៥ ដុល្លារ តម្លៃពន្ធនាំចូល ៥២,០៧០ដុល្លារ តម្លៃដឹកជញ្ជូន ២,៧៥០ដុល្លារ តម្លៃឯកសារនៅខ្មែរ ៩០០ដុល្លារ តម្លៃកាត់ឈ្មោះនៅអាមេរិក ៨៩៩ដុល្លារ តម្លៃសេវាកម្មរបស់ក្រុមហ៊ុននៅកម្ពុជា ៥០០ដុល្លារ តម្លៃសេវាកម្មរបស់ក្រុមហ៊ុននៅអាមេរិច ៤,៥០០ដុល្លារ តម្លៃសរុបទាំងអស់ ១៣០,៦១៤ ដុល្លារ គួរជម្រាបផងដែរថា រថយន្ត Jeep Wrangler Sport S មួយម៉ូដែលនេះ មានទ្វាចំនួន៤ និងកៅអី៤ តើប្រិយមិត្តយល់យ៉ាងណាដែរសម្រាប់រថយន្តមួយម៉ូដែលនេះ បើមានកញ្ចាប់ត្រឹមប៉ុណ្នេះអី បងប្អូនទិញជិះទេ?	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T07:22:49.846Z", "category": "កំពូលអ្នកលក់", "views": 1338, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ជំនាញទន់សំខាន់ៗ៤ ម្ចាស់អាជីវកម្មត្រូវមានជាប់ខ្លួន ដើម្បីអភិវឌ្ឍន៍ខ្លួនឱ្យទៅជា CEO មានគុណភាព	https://business-cambodia.com/articles/4-soft-skill-for-quailty-ceo	នៅក្នុងអាជីវកម្មការគ្រប់គ្រងមនុស្សជារឿងសំខាន់ មនុស្សខ្លាំងទើបអាជីវកម្មខ្លាំង។ ដូច្នេះម្ចាស់អាជីវកម្មត្រូវតែអភិវឌ្ឍន៍ខ្លួនជានិច្ចលើជំនាញភាពជាអ្នកដឹកនាំ និងការដោះស្រាយបញ្ហា។ ទន្ទឹមនឹងនេះបើតាមការលើកឡើងរបស់ Entrepreneur បានឱ្យដឹងថា ម្ចាស់អាជីវកម្មត្រូវមានជំនាញទន់ជាសមត្ថភាពស្នូលធំៗ៤ ជាប់ខ្លួនដើម្បីអភិវឌ្ឍន៍ខ្លួនឱ្យក្លាយជា CEO ដែលមានគុណភាពម្នាក់។   ១. ពូកែវាយតម្លៃនិងមានការយល់ចិត្ត៖ ការយល់ដឹងអំពីអារម្មណ៍និងអាចវាយតម្លៃស្ថានភាពអ្នកដទៃដោយបញ្ញានោះគឺជាសមត្ថភាពផ្នែកផ្លូវអារម្មណ៍ ខណៈសមត្ថភាពនេះនាយកប្រតិបត្តិដែលមានគុណភាពម្នាក់គួរមាន ដើម្បីស្វែងយល់ពីបទពិសោធន៍ តម្រូវការ និងទស្សនៈរបស់មនុស្សក្រោមបង្គាប់អ្នក ដែលវាជាផ្នែកមួយធ្វើឱ្យគេរីករាយនិងពេញចិត្តចំពោះការដឹកនាំរបស់អ្នក។     ២. ដើរលើផ្លូវកណ្តាលនិងមានមេត្តា៖ ជាអ្នកដឹកនាំដែលមានគុណភាពម្នាក់ ការដើរផ្លូវកណ្តាល មិនលម្អៀងនិងមានមេត្តា នឹងធ្វើឱ្យមនុស្សក្រោមបង្គាប់ស្តាប់និងគោរពអ្នកចំពោះការដឹកនាំរបស់អ្នក។ ការនៅលើផ្លូវកណ្តាលមាន ដូចជាការបង្ហាញក្តីអាណិតអាសូរ បង្ហាញភាពជាអ្នកបម្រើស្រឡាញ់ការពារ ផ្តល់ឱ្យ ស្តាប់និងចែករំលែក។   ៣. សម្របខ្លួនដូចជាទឹក៖ ការសម្របខ្លួនគឺជាជំនាញទន់មួយដែលទាមទារឱ្យនាយកប្រតិបត្តិម្នាក់គួរតែមាន ព្រោះអ្នកនឹងត្រូវធ្វើការជាមួយមនុស្សជាច្រើនប្រភេទ។ ដូច្នេះហើយការអត់ធ្មត់ សម្របខ្លួនតាមកាលៈទេសៈ គឺជារបស់សំខាន់មួយដែលជួយឱ្យអ្នកអាចដោះស្រាយបញ្ហាជាមួយមនុស្សនិងអាជីវកម្មប្រកបដោយប្រសិទ្ធិភាព។   ៤. មានភាពស្មោះត្រង់៖ ក្នុងនាមជានាយកប្រតិបត្តិមានគុណភាពម្នាក់ អ្នកត្រូវរៀនចេះទទួលយកកំហុសរបស់ខ្លួនឯង ដោយភាពទៀងត្រង់ អាចរៀនពីភាពបរាជ័យនិងទទួលស្គាល់ចំណុចខ្សោយរបស់ខ្លួនឯង ដោយមិនទម្លាក់កំហុសទៅលើ បុគ្គលណាម្នាក់ដែលមានអំណាចតិចជាងអ្នក ឬបន្លំភ្នែកអ្នកដទៃនិងមនុស្សក្រោមការគ្រប់គ្រងនោះឡើយ។     យ៉ាងណាមិញចូរកុំសន្មតថាជំនាញទន់នឹងកើតឡើងដោយងាយស្រួល វាត្រូវការដុះតាមពេលវេលានិងការអនុវត្តចេញពីចិត្ត។ គ្រប់មនុស្សពូកែៗនិងមេដឹកនាំដែលខ្លាំងៗ មានចំណេះដឹងខ្ពស់ សុទ្ធតែអាចទទួលបានសញ្ញាបត្រនិងការទទួលស្គាល់ការសិក្សា ប៉ុន្តែមិនមែនគ្រប់គ្នាសុទ្ធតែមានសមត្ថភាពអាចអនុវត្តការយល់ចិត្ត ការអាណិតអាសូរ ការសម្របខ្លួន និងភាពស្មោះត្រង់នោះទេ ហើយទាំងនេះគឺជាកត្តាមិនអាចខ្វះបានក្នុងការដំណើរការអាជីវកម្មប្រកបដោយភាពរីកចម្រើន៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T06:28:42.460Z", "category": "ភាពជាអ្នកដឹកនាំ", "views": 548, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំទាន់ឈប់ធ្វើកា.រ! បើមានសញ្ញា៣នេះ បញ្ជាក់ថាអ្នកមិនទាន់ត្រៀមខ្លួនឈប់ធ្វើកា.រ ចេញរកស៊ីបានទេ	https://business-cambodia.com/articles/3-sign-employee-not-ready-for-business	ក្លាយជាអ្នករកស៊ី អាចរកចំណូលបានច្រើននិងមានសេរីភាពដើរហើរ គឺក្តីស្រមៃមួយរបស់មនុស្សភាគច្រើន ព្រោះធ្វើការឱ្យគេយូរធុញថប់។ ប៉ុន្តែគោលបំណងនេះអាចមិនមែនជារឿងងាយស្រួលឡើយសម្រាប់អ្នកដែលមិនទាន់ត្រៀមខ្លួនរួចរាល់។ ក្នុងនោះបើយោងតាម Yahoo Finance បានឱ្យដឹងថាសញ្ញា៣នេះ អាចបញ្ជាក់ថាអ្នកមិនរួចរាល់ អាចឈប់ធ្វើការទៅរកស៊ីនោះឡើយ។   ១. ខ្វះវិន័យលើខ្លួនឯង៖ ប្រសិនបើធ្វើការឱ្យថៅកែៗនឹងប្រាប់អ្នកថាអ្វីត្រូវធ្វើនិងធ្វើពេលណា។ ប៉ុន្តែប្រសិនបើអ្នកធ្វើការឱ្យខ្លួនឯង អ្នកមិនអាចគ្រប់គ្រងខ្លួនឯងបាន ដឹងថាអ្វីគួរធ្វើ ធ្វើនៅពេលណានោះទេនោះវាគឺជាហានិភ័យសម្រាប់អាជីពជាអ្នកធ្វើការងារឯករាជ្យឬជាម្ចាស់អាជីវកម្ម ព្រោះថាភាពជាចៅហ្វាយរបស់ខ្លួនឯង តម្រូវឱ្យខ្លួនឯងលត់ដំខ្លួនឯងខ្លាំង ទើបអាជីវកម្មខ្លាំងតាមនោះដែរ។   ២. ចូលចិត្តចំណូលមានស្ថេរភាព៖ ប្រសិនបើអ្នកកំពុងរីករាយនឹងដឹងច្បាស់ថាអ្នកនឹងរកបានប៉ុន្មានជារៀងរាល់ខែ ពេញចិត្តនឹងអត្ថប្រយោជន៍ផ្សេងៗនៅកន្លែងការងារនោះ ការលាឈប់ទៅរកស៊ី សម្រាប់អ្នកអាចនឹងធ្វើឱ្យអ្នកមិនរីករាយនោះទេ។ ដោយហេតុថាក្នុងនាមជាអ្នកធ្វើការងារឯករាជ្យ ឬម្ចាស់អាជីវកម្ម អ្នកនឹងទទួលខុសត្រូវច្រើនចំពោះការចំណាយ ដែលពុំធានាបានថាអ្នកនឹងមានចំណូលថេរ អាចមានលុយចាយថេរ ដូចដែលបានគិតទុកទាំងស្រុងនោះឡើយ។     ៣. មិនចូលចិត្តធ្វើការច្រើនម៉ោង៖ ប្រសិនបើអ្នកកំពុងតែចង់ចាប់ផ្តើមអាជីវកម្ម ក៏ព្រោះតែគិតថាដើម្បីមានពេលវេលាច្រើន មានការងារតិចជាងធ្វើការជាបុគ្គលិកគេនោះ អ្នកប្រហែលជាយល់ច្រឡំហើយ។ ព្រោះថាបើតាមការសិក្សាដោយ Fundera បានឱ្យដឹងថាម្ចាស់អាជីវកម្មខ្នាតតូច៧០% ធ្វើការច្រើនជាង៤០ម៉ោងក្នុងមួយសប្តាហ៍ ខណៈ១៩% ធ្វើការច្រើនជាង៦០ម៉ោងឯណោះក្នុងមួយសប្តាហ៍។   ជាការពិតណាស់ ចន្លោះខ្វះខាតមនុស្សគ្រប់គ្នាសុទ្ធតែមាន ហើយក៏អាចកែប្រែបាន បើសិនជាគេមានឆន្ទៈ ផ្លាស់ប្តូរខ្លួនឯងដើម្បីធ្វើឱ្យក្តីស្រមៃនោះក្លាយជាការពិត។ ផ្ទុយទៅវិញបើសិនជាគេមិនមានការរៀបចំផែនការត្រឹមត្រូវ អាកប្បកិរិយាត្រឹមត្រូវ ចំណេះជំនាញ បទពិសោន៍និងការលត់ដំខ្លួនខ្លាំង មុនចេញទៅរកស៊ីនោះទេ ភាពជាសហគ្រិនអាចក្លាយជាសុបិនអាក្រក់ ខាតបះសក់ ភ្នែកសព្រាត សម្រាប់ពួកគេបាន៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T06:22:21.987Z", "category": "ភាពជាអ្នកដឹកនាំ", "views": 707, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ការសិក្សា៖ ថ្ងៃអនាគតស្រ្តីនឹងក្លាយជាអ្នកកាន់កាប់ទ្រ.ព្យសម្បត្តិច្រើនបំផុតលើលោក ព្រោះកត្តាធំៗ៣នេះ	https://business-cambodia.com/articles/women-will-become-riches-in-the-world	ស្រី្តត្រូវបានគេរំពឹងថានឹងក្លាយជាអ្នកកាន់កាប់ទ្រព្យសម្បត្តិច្រើនបំផុតលើលោកនាថ្ងៃអនាគត ដោយសារតែកត្តាជាច្រើន ហើយរឿងធំៗ៣ ខាងក្រោមនេះមានឥទ្ធិពលជាងគេ បើយោងតាមការសិក្សា និងការព្យាករណ៍៖   ១/. ការបង្កើនការចូលរួមរបស់កម្លាំងពលកម្ម និងតួនាទីជាអ្នកដឹកនាំ៖ ក្នុងរយៈពេលប៉ុន្មានទសវត្សរ៍ថចុងក្រោយនេះ ស្ត្រីបានបង្កើនការចូលរួមនៅក្នុងកម្លាំងការងារយ៉ាងខ្លាំងក្លា រួមទាំងតួនាទីជាអ្នកដឹកនាំ និងជាសហគ្រិន។ នៅពេលដែលពួកគេរកចំណូលបានកាន់តែច្រើន និងកាន់តំណែងជាអ្នកដឹកនាំ ស្ត្រីកំពុងក្លាយជាអ្នកវិនិយោគដ៏មានឥទ្ធិពល និងជាអ្នកធ្វើការសម្រេចចិត្តនៅក្នុងទីផ្សារហិរញ្ញវត្ថុ។ នេះបើយោងតាមការសិក្សារបស់ Morgan Stanley។   ២/. អាកប្បកិរិយានៃការវិនិយោគ និងការសម្រេចចិត្តផ្នែកហិរញ្ញវត្ថុ៖ ស្ត្រីកំពុងដើរតួនាទីយ៉ាងសកម្មជាងមុនក្នុងការវិនិយោគ និងការគ្រប់គ្រងទ្រព្យសម្បត្តិ ដោយផ្តោតលើការវិនិយោគដែលផ្អែកលើតម្លៃ និងផលប៉ះពាល់។ នេះរួមបញ្ចូលទាំងយុទ្ធសាស្រ្តដែលផ្តល់អាទិភាពដល់កត្តាបរិស្ថាន សង្គម និងអភិបាលកិច្ច (ESG) ដែលស្របតាមគោលដៅទូលំទូលាយរបស់ស្ត្រីជាច្រើនក្នុងការប្រើប្រាស់ទ្រព្យសម្បត្តិសម្រាប់សង្គម ជាពិសេសគឺការគ្រប់គ្រងទ្រព្យសម្បត្តិឯកជន។ នេះបើយោងតាមការសិក្សារបស់ HBKS Wealth Advisors។   ៣/. ការផ្ទេរទ្រព្យសម្បត្តិ និងមរតក៖ ស្ត្រីនឹងគ្រប់គ្រងភាគច្រើននៃទ្រព្យសម្បត្តិហិរញ្ញវត្ថុចំនួន ៣០ ពាន់ពាន់លានដុល្លារ ដែលរំពឹងថានឹងត្រូវបានផ្ទេរនៅពេលពួកគេធំពេញវ័យ ប្រសិនបើពួកគេកើតក្នុងត្រកូលអ្នកមានស្តុកស្តម្ភ ឬបានប្តី/ប្រពន្ធជាសេដ្ឋី។ នេះក៏ព្រោះតែស្ត្រីមានទំនោររស់នៅបានយូរជាងបុរស ហើយច្រើនតែទទួលមរតកទ្រព្យសម្បត្តិទាំងនោះ។   យ៉ាងណាមិញ ការផ្លាស់ប្តូរនេះមិនមែនគ្រាន់តែជាការគ្រប់គ្រងលើទ្រព្យសម្បត្តិប៉ុណ្ណោះទេ ប៉ុន្តែស្ត្រីក៏ជះឥទ្ធពលជាវិជ្ជមានលើផ្នែកសប្បុរសធម៌ ការគាំទ្រគ្រួសារ និងការវិនិយោគសហគមន៍ផងដែរ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T05:54:31.143Z", "category": "ភាពជាអ្នកដឹកនាំ", "views": 901, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដ្រាហ្គិន ព្រីមៀមដាកបៀរ ផលិតផលរបស់ វឌ្ឍនៈ ប្រ៊ូវើរី បន្តទទួលពានរង្វាន់ ៤ បន្ថែម ពីស្ថាប័ន World Beer Awards សម្រាប់ឆ្នាំ ២០២៤	https://business-cambodia.com/articles/vattanac-beer-world-beer-awards-and-monde-selection	នេះគឺជាសមិទ្ធផលគួរជាទីមោទកភាពសម្រាប់អតិថិជន ក៏ដូចជាផលិតផលរបស់កូនខ្មែរ ផលិតដោយក្រុមហ៊ុន វឌ្ឍនៈ ប្រ៊ូវើរី ដែលស្រាបៀរប្រណិតទឹកខ្មៅ ដ្រាហ្គិន ព្រីមៀមដាកបៀរ បន្តទទួលបានពានរង្វាន់ពិភពលោកដល់ទៅចំនួន ៤ បញ្ជាក់ពីគុណភាពល្អប្រណិតពីស្ថាប័នអន្តរជាតិ World Beer Awards សម្រាប់ឆ្នាំ ២០២៤ ។ ពានរង្វាន់ទី ១ គឺ ជយលាភីមាសស្រាបៀរទឹកខ្មៅ (Cambodia Gold Dark Beer Mild)៖ បន្ទាប់ពីឆ្លងកាត់ការត្រួតពិនិត្យវាយតម្លៃយ៉ាងម៉ត់ចត់ និងច្រើនដំណាក់កាល ដោយគណៈកម្មការជំនាញខាងស្រាបៀរអន្តរជាតិជាច្រើនរូបទៅលើរសជាតិ គុណភាព និងការរចនា។ ពានរង្វាន់ទី ២ គឺ ជយលាភីស្រាបៀរទឹកខ្មៅប្រចាំប្រទេសកម្ពុជា (Cambodia Country Winner Dark Beer Mild)៖ ផលិតផលស្រាបៀរប្រភេទទឹកខ្មៅរបស់ប្រទេសកម្ពុជាតែមួយគត់ ដែលទទួលស្គាល់ដោយអ្នកជំនាញស្រាបៀរអន្តរជាតិ។ ពានរង្វាន់ទី ៣ គឺ ជយលាភីស្រាបៀរទឹកខ្មៅល្អបំផុតលំដាប់ពិភពលោក (World’s Best Dark Beer)៖ ដោយបានដាក់ប្រកួតប្រជែងជាមួយផលិតផលស្រាបៀរប្រភេទទឹកខ្មៅរាប់រយម៉ាកសញ្ញាមកពីជុំវិញពិភពលោក ហើយត្រូវបានសម្រិតសម្រាំងជ្រើសរើសដោយអ្នកជំនាញស្រាបៀរអន្តរជាតិ។ ពានរង្វាន់ទី ៤ គឺ ជយលាភីស្រាបៀរប្រណិតទឹកខ្មៅរសជាតិស្រទន់ (World’s Best Dark Beer Mild)៖ ជាប់ជាជយលាភីនៃកំពូលរសជាតិនៅក្នុងប្រភេទស្រាបៀរទឹកខ្មៅ ដែលមានរសជាតិស្រាលស្រទន់ ស្រស់ស្រាយ ថែមទាំងមានក្លិនឈ្ងុយពិសេស ខុសប្លែកពីស្រាបៀរទឹកខ្មៅទូទៅ។ ស្រាបៀរប្រណិតទឹកខ្មៅដ្រាហ្គិន ក៏ធ្លាប់បានឈ្នះពានរង្វាន់ចំនួនពីរផ្ទួនគ្នាម្តងរួចទៅហើយ នៅក្នុងកម្មវិធីស្រាបៀរលំដាប់ពិភពលោក World Beer Awards កាលពីឆ្នាំ ២០២២ សម្រាប់ជយលាភីមាស (Cambodia Gold Lager Dark) និងជយលាភីស្រាបៀរទឹកខ្មៅប្រចាំប្រទេសកម្ពុជា (Cambodia Country Winner Lager Dark) ពីចក្រភពអង់គ្លេស ហើយបន្តឈ្នះមេដាយមាសពីស្ថាប័ន Monde Selection ប្រចាំឆ្នាំ ២០២៣ និងឆ្នាំ ២០២៤ ។ បច្ចុប្បន្ន ក្រោមស្លាកសញ្ញា ដ្រាហ្គិន មានផលិតផលក្រាហ្វបៀរប្រណិតទឹកខ្មៅចំនួនពីរ ដែលសម្រិតសម្រាំងផលិតឡើងដើម្បីភាពឥតខ្ចោះបំពេញចំណូលចិត្តអតិថិជនរបស់ក្រុមហ៊ុន វឌ្ឍនៈ ប្រ៊ូវើរី គឺដ្រាហ្គិន ព្រីមៀមដាកបៀរ និងដ្រាហ្គិន ណៃត្រូ ដែលផលិតផលទាំងពីរនេះ សុទ្ធសឹងទទួលស្គាល់រសជាតិ និងគុណភាពដោយអ្នកជំនាញស្រាបៀរអន្តរជាតិ ព្រមទាំងទទួលបានពានរង្វាន់ និងឈ្នះមេដាយជាបន្តបន្ទាប់ពីស្ថាប័ន World Beer Awards និង Monde Selection ។ សមិទ្ធផលដ៏អស្ចារ្យនេះបានធ្វើឲ្យ វឌ្ឍនៈ ប្រ៊ូវើរី ក្លាយជាក្រុមហ៊ុនផលិតស្រាបៀរ និងភេសជ្ជៈដ៏លេចធ្លោខ្លាំង ដែលត្រូវបានទទួលស្គាល់លំដាប់អន្តរជាតិ ព្រមទាំងទទួលបានពានរង្វាន់ និងមេដាយមាសច្រើនជាងគេបំផុតក្នុងប្រទេសកម្ពុជា សម្រាប់ផលិតផលរបស់ខ្លួនទាំង១៥ម៉ាកសញ្ញាដែលបានដាក់ឲ្យដំណើរការនៅទីផ្សារ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T05:19:04.731Z", "category": "PR", "views": 89, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ដឹងអត់! អាចទទួលគោរមងារជា «ឧកញ៉ា» ទាល់តែបានបំពេញលក្ខខណ្ឌពិសេសទាំងនេះសិន	https://business-cambodia.com/articles/special-conditions-of-duke	គោរមងារ «ឧកញ៉ា» គឺជាងារមួយដែលត្រូវប្រទានដោយព្រះមហាក្សត្រ និងជាងារមួយសំដៅថា ជាអ្នកមានទ្រព្យស្តុកស្តម្ភ ឬជាសេដ្ឋី។ នាពេលបច្ចុប្បន្ននេះ ដើម្បីទទួលបានងារជា «ឧកញ៉ា» គឺរូបវន្តបុគ្គលទាំងអស់ត្រូវមានទឹកប្រាក់ចំនួន ៥០ម៉ឺនដុល្លារ ឧបត្ថម្ភជូនទៅរដ្ឋ។   លក្ខខណ្ឌពីមុនដែលទទួលបានគោរមងារជា «ឧកញ៉ា» ពីព្រះមហាក្សត្រ គឺចំពោះសប្បុរសជនណាដែលបានធ្វើអំណោយជូនរដ្ឋជាថវិកា ឬសម្ភារៈ ដែលមានតម្លៃលើសពី ១០ម៉ឺនដុល្លារអាមេរិកឡើងទៅ។ ប៉ុន្តែ អនុក្រឹត្យថ្មីរបស់រាជរដ្ឋាភិបាល ចុះថ្ងៃទី២០ ខែមីនា ឆ្នាំ២០១៧ ស្តីពីការកែសម្រួលចំណុចទី១ មាត្រា២ នៃអនុក្រឹត្យលេខ១៥ អនក្រ ចុះថ្ងៃទី០៥ ខែមេសា ឆ្នាំ១៩៩៤ បានសរសេរថា សប្បុរសជនណាបានផ្តល់អំណោយជូនរដ្ឋលើសពី៥០ម៉ឺនដុល្លារ ទើបអាចបានងារជា «ឧកញ៉ា»។   ក្រៅពីលក្ខខណ្ឌដែលបានកំណត់ក្នុងព្រះរាជក្រឹត្យ រូបវន្តបុគ្គលត្រូវតែជាប្រជាពលរដ្ឋខ្មែរដែលត្រូវផ្តល់គោរមងារឧកញ៉ា ត្រូវមានលក្ខណសម្បត្តិដូចជា មានប្រវត្តិរូបច្បាស់លាស់, មានកិរិយាមារយាទល្អ, មិនធ្លាប់ត្រូវបានផ្តន្ទាទោសបទឧក្រិដ្ឋឬបទមជ្ឈិមណាមួយ និងប្រកបមុខរបរស្របច្បាប់។   គួរជម្រាបផងដែរថា នៅកម្ពុជា គោរមងារ «ឧកញ៉ា» នេះទៀតសោត មានតាមលំដាប់លំដោយនៃឋានៈពីធំទៅតូច គឺមានបីលំដាប់។ ទី១ លោកអ្នកឧកញ៉ា មានឋានៈធំជាងគេ ទី២ អ្នកឧកញ៉ា មានឋានៈធំបន្ទាប់ និងទី៣ ឧកញ៉ា មានឋានៈតូចជាងឋានន្តរស័ក្តិពីរខាងលើ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-18T04:19:18.683Z", "category": "ភាពជាអ្នកដឹកនាំ", "views": 6243, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
នៅសល់តែ ៦ ថ្ងៃទៀតតែប៉ុណ្ណោះ កម្មវិធីដ៍អស្ចារ្យមិនធ្លាប់មាននៅលើទឹកដីអច្ឆរិយក្រុងអង្គរ ខេត្តសៀមរាប នឹងលេចចេញជារូបរាងហើយ	https://business-cambodia.com/articles/with-only-6-days-left-an-amazing-program-on-the-wonderful-land-of-angkor-siem-reap-will-appear	កម្មវិធីធំៗពីរក្នុងពេលតែមួយគឺ CYCLING GREEN WONDERELAND និង GLOW RUN WONDERLAND, Hosted by METFONE នឹងត្រូវបានរៀបចំឡើងដោយក្រុមហ៊ុន មេរុ៍ ខមម្យូនីខេសិន ព្រមទាំងមានការគាំទ្រពីសំណាក់អាជ្ញាធរជាតិអប្សរា ក្រសួងវប្បធម៌ និងវិចិត្រសិល្បៈ និងមន្ទីរពេទ្យកុមារអង្គរ។ គូសបញ្ជាក់ផងដែរកម្មវិធី GLOW RUN WONDERLAND, Hosted by METFONE ជាកម្មវិធីរត់ប្រណាំងកំសាន្តដែលអ្នកចូលរួមកម្មវិធី នឹងត្រូវបានបំពាក់ដោយពន្លឺភ្លើងពណ៌ចំរុះ ហើយនេះក៏ជាកម្មវិធីដំបួងគេ និងមានតែមួយគត់ ដែលមិនធ្លាប់មានពីមុនមកក្នុងបរិវេណប្រាសាទអង្គរនាពេលរាត្រី។ កម្មវិធីនេះនាំមកជូនដោយ METFONE សហការឧបត្ថម្ភដោយភេសជ្ជៈ CHAMPOIN ចូលរួមឧបត្ថម្ភដោយ HI-TECH, nham24 និង KOSPET សហការផ្សព្វផ្សាយដោយ CC times, KBN News, Fresh News, កោះសន្តិភាព និង ខេមបូណូមីស ដៃគូសហការសំបុត្រ និងការធ្វើដំណើរដោយ BookMe+ និង BookMeBus កម្មវិធីប្លែក និងអស្ចារ្យនេះនឹងប្រព្រឹត្តិទៅនៅថ្ងៃទី ២៣ និង ២៤ ខែសីហា ខាងមុខនេះហើយ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-17T10:33:56.682Z", "category": "PR", "views": 812, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
មិនទាន់មានអ្វីជាដុំកំភួន កុំទិញរបស់ទាំង៥នេះថ្លៃពេក បើអនាគតចង់មានបានដូចគេដូចឯង	https://business-cambodia.com/articles/do-not-buy-these-thing-if-you-have-little-money	បើអ្នកមិនទាន់សល់អ្វីជាដុំកំភួនទេនោះ អ្នកគួរផ្ដោតសំខាន់លើការគ្រប់គ្រងលុយដែលខ្លួនរកបានពោលគឺបើផ្ដោតលើការរកចំណូលឲ្យបានច្រើនហើយលុយដែលរកបានប្រើប្រាស់ឲ្យមានប្រសិទ្ធភាព ប្រើឲ្យចំណេញកើតកូនកើតចៅទើបជីវភាពអ្នកកាន់តែធូធាឡើង។ ទាក់ទងរឿងលុយកាក់នេះដែរ ថ្ងៃនេះ Business  Cambodia សូមចែករំលែកនូវរបស់៥ដែលអ្នកមិនគួរទិញថ្លៃពេកប្រសិនបើអ្នកមិនទាន់សល់លុយ សល់ទ្រព្យជាដុំកំភួន។  ១. ផ្ទះ បើយើងមិនទាន់មានប្រភពចំណូលរឹងមាំ មិនទាន់សល់ទ្រព្យជាដុំកំភួនទេនោះ អ្នកមិនគួរទិញផ្ទះថ្លៃពេកលើសពីលទ្ធភាពនោះទេព្រោះការទិញផ្ទះគឺជាការចំណាយដ៏ច្រើនបំផុតក្នុងជីវិតរបស់អ្នក។  ជាទូទៅមនុស្សជ្រើសរើសទិញផ្ទះតាមរយៈការបង់រស់លស់ហើយការបង់រំលស់គឺត្រូវបង់រាប់ឆ្នាំ។ ដូច្នេះបើអ្នកទិញផ្ទះថ្លៃពេកនោះ មួយខែៗយកលុយមកបង់រំលស់ផ្ទះ ហើយរស់នៅរងសម្ពាធលុយកាក់ ខ្វះខាតលុយចំណាយលើរឿងសំខាន់ៗ ហើយស៊ីអត់ស៊ីឃ្លានពោលគឺខ្វះខាតលុយសម្រាប់សម្រេចគោលដៅផ្សេងៗ ២. ឡាន បើមិនទាន់មានអ្វី កុំទិញឡានថ្លៃពេកព្រោះឡានគឺតម្លៃរបស់វាធ្លាក់ថ្លៃយ៉ាងឆាប់រហ័ស។ ជាក់ស្ដែងឡានថ្លៃបើអ្នកទិញថ្មីបើកចេញពីហាងលក់ឡានភ្លាមនោះតម្លៃវាធ្លាក់ចុះ១០%ភ្លាម។ លើសពីនេះឡានគឺជាបំណុលបើអ្នកមិនអាចប្រើប្រាស់វាដើម្បីបង្កើតប្រាក់ចំណូល។ ដូច្នេះអ្នកគួរទិញឡានតម្លៃសមល្មមហើយទុកលុយធ្វើអ្វីដែលបានបង្កើតចំណូលបានច្រើន ៣. ទូរស័ព្ទ ទូរស័ព្ទគឺជារបស់ពេញនិយមនាពេលបច្ចុប្បន្ន ពោលគឺអ្នកទាំងចំណូលតិចឬចំណាយច្រើនក្ដីសុទ្ធតែចង់បានទូរស័ព្ទទំនើបមកប្រើប្រាស់ប្រចាំថ្ងៃ។ ប៉ុន្ដែទូរស័ព្ទនេះគឺមិនខុសពីឡាននោះទេដោយតម្លៃរបស់វាធ្លាក់ថ្លៃយ៉ាង់ឆាប់រហ័ស ហើយមនុស្សមួយចំនួនទិញមកប្រើប្រាស់ធម្មតាមិនប្រើដើម្បីបង្កើតចំណូលឡើយ។ ៤. នាឡិកា នាឡិកាសុទ្ធតែអាចមើលម៉ោងបានដូចគ្នាមិនថានាឡិកាតម្លៃទាបឬថ្លៃនោះទេ។ ដូច្នេះបើអ្នកចំណូលនៅទាបគួរទិញនាឡិឡាតម្លៃធូថ្លៃតាមលទ្ធភាពទៅបានហើយ។ ៥. គ្រឿងអលង្ការ មនុស្សមួយចំនួនចូលចិត្តគ្រឿងអលង្ការពាក់ឡើងធ្ងន់ខ្លួនខណៈដែលគ្រឿងអលង្ការទាំងនោះមិនបានផ្ដល់ជាប្រភពចំណូលឡើយហើយគ្រឿងអលង្ការខ្លះក៏មិនកើនតម្លៃដែរ។ អញ្ចឹងអ្នកមិនគួរចំណាយច្រើនលើគ្រឿងអលង្ការឡើយ។ គួរបញ្ជាក់ផងដែរថាបើអ្នកមិនទាន់សល់អ្វីទេនោះមិនគួរចំណាយលុយច្រើនពេកទិញរបស់ដែលបានរៀបរាប់ខាងលើច្រើននោះទេ តែផ្ទុយទៅវិញអ្នកគួរផ្ដោតយកលុយទៅប្រើប្រាស់ឲ្យមានសិទ្ធភាពតាមរយៈវិនិយោគកើចំណេះជំនាញដើម្បីរកចំណូលបានកាន់តែច្រើន យកលុយទៅវិនិយោគនិងរកស៊ី ហើយនៅពេលយើងរកចំណូលបានច្រើន សល់ទ្រព្យ សល់លុយនោះរបស់ទាំងនេះអ្នកនឹងទទួលបានជាមិនខានឡើយ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-17T09:45:00.000Z", "category": "ហិរញ្ញវត្ថុ", "views": 8041, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ ហ្វីលីព ផ្តល់ជូនអាហារូបករណ៍ 100% ទៅដល់សិស្សានុសិស្ស សាលារៀនអន្តរជាតិ ទ្រូ វីហ្សិនកម្ពុជា ចំនួន 12 នាក់	https://business-cambodia.com/articles/phillip-bank-offers-100-scholarships-to-12-students-of-true-vision-cambodia-international-school	ភ្នំពេញ ថ្ងៃទី16 ខែសីហា ឆ្នាំ2024 - ជាផ្នែកមួយនៃការប្តេជ្ញាចិត្តរបស់ធនាគារក្នុងការលើកស្ទួយវិស័យអប់រំ និងការអភិវឌ្ឍន៍ធនធានអ្នកដឹកនាំជំនាន់ក្រោយនៅក្នុងសហគមន៍ ធនាគារ ហ្វីលីព  ដែលជាធនាគារពាណិជ្ជមានភាគទុនិកជនជាតិសិង្ហបុរីតែមួយគត់នៅកម្ពុជា បានធ្វើការសហការជាមួយសាលារៀនអន្តរជាតិទ្រូវីហ្សិនកម្ពុជា ដើម្បីផ្តល់អាហារូបករណ៍ដល់សិស្សពូកែចំនួន 12 នាក់។ កម្មវិធីនេះត្រូវបានធ្វើឡើងនាពេលព្រឹក នៅសាខា BM2 របស់សាលារៀនអន្តរជាតិទ្រូវីហ្សិនកម្ពុជា ក្នុងខណ្ឌសែនសុខ ដោយមានការចូលរួមពីមាតាបិតា សិស្សានុសិស្ស ក៏ដូចជាថ្នាក់ដឹកនាំពីស្ថាប័នទាំងពីរផងដែរ។ អាហារូបករណ៍នេះ ផ្តល់ជូនដល់សិស្សឆ្នើមដែលកំពុងសិក្សានៅថ្នាក់ទី1 ដល់ទី12 ដែលបានបង្ហាញលទ្ធផលល្អនៅក្នុងឆ្នាំសិក្សារបស់ខ្លួន។ ការផ្តល់ជូនអាហារូបករណ៍នេះ ត្រូវបានសង្ឃឹមថាអាចនឹងក្លាយជាផ្នែកមួយនៃការបំផុសគំនិតសម្រាប់ឱ្យសិស្សានុសិស្សបន្តខិតខំប្រឹងប្រែងបន្ថែមទៀតក្នុងឆ្នាំសិក្សាខាងមុខ។ លោក រ៉េម៉ុន ឈីហ៊្សេឡុង  អគ្គនាយករងនៃធនាគារ ហ្វីលីព បានមានប្រសាសន៍ថា “ការលើកស្ទួយវិស័យអប់រំ និងការអភិវឌ្ឍន៍យុវជនដែលមានទេពកោសល្យ គឺការប្តេជ្ញាចិត្តដ៏សំខាន់មួយរបស់ធនាគារ ហ្វីលីព ចំពោះសហគមន៍ដែលយើងកំពុងបម្រើការ។ កម្មវិធីអាហារូបករណ៍នេះ គឺជាផ្នែកមួយនៃកិច្ចខិតខំប្រឹងប្រែងរបស់ធនាគារ ហ្វីលីព ក្នុងការចូលរួមចំណែកជាផលវិជ្ជមានមួយទៅដល់សហគមន៍កម្ពុជា”។ បណ្ឌិត សេង បូណា ស្ថាបនិក និងជាប្រធានក្រុមប្រឹក្សាភិបាលសាលារៀនអន្តរជាតិទ្រូវីហ្សិនកម្ពុជា បានបង្ហាញសុទិដ្ឋិនិយមចំពោះភាពជាដៃគូនេះ ដោយសារស្ថាប័នទាំងពីរមានចក្ខុវិស័យដូចគ្នាក្នុងការគាំទ្រឱ្យសិស្សានុសិស្សម្នាក់ៗសម្រេចបាននូវសក្តានុពលខ្ពស់បំផុតរបស់ពួកគេ និងក្លាយជាទំពាំងស្នងឬស្សីដ៏រឹងមាំនៅក្នុងសង្គម។ លោក សេង បូណា បានមានប្រសាសន៍ថា "អាហារូបករណ៍នេះបានបង្ហាញឱ្យឃើញថានេះមិនត្រឹមតែជាការគាំទ្រផ្នែកហិរញ្ញវត្ថុប៉ុណ្ណោះទេ តែវាគឺជាការវិនិយោគដ៍ធំនាពេលអនាគតនៅក្នុងសហគមន៍របស់យើង និងជាសក្ខីភាពក្នុងការបញ្ជាក់ឱ្យឃើញអំពីឥទ្ធិពលនៃការអប់រំ ដែលអាចផ្លាស់ប្តូរជីវិតមនុស្សម្នាក់ៗបាន។ យើងរីករាយក្នុងការចូលរួមជាមួយនឹងចក្ខុវិស័យ និងការប្តេជ្ញាចិត្តរបស់ធនាគារ ហ្វីលីព ក្នុងការផ្តល់នូវការគាំទ្រយ៉ាងពេញទំហឹងទៅដល់អ្នកដឹកនាំជំនាន់ក្រោយ" ។ ក្រៅពីកម្មវិធីអាហារូបករណ៍ ធនាគារ ហ្វីលីព និងសាលារៀនអន្តរជាតិទ្រូវីហ្សិនកម្ពុជា គឺជាដៃគូដ៏ល្អជាយូរមកហើយ នៅក្នុងវិស័យអប់រំ ដោយសាលាជាចំណោមដៃគូដំបូងគេដែលចាប់ផ្តើមអនុវត្តដំណើរការទូទាត់សាច់ប្រាក់តាមរយៈ KHQR ។ គំនិតផ្តួចផ្តើមបែបនេះបានផ្តល់នូវភាពងាយស្រួលមួយកម្រិតទៀតសម្រាប់ឪពុកម្តាយសិស្សក្នុងការបង់ថ្លៃសិក្សារបស់កូនៗតាមរយៈកម្មវិធីធនាគារចល័ត Phillip Mobile ។   អំពីធនាគារ ហ្វីលីព ធនាគារ ហ្វីលីព ផ្តល់ជូនសេវាកម្ម និងផលិតផលហិរញ្ញវត្ថុដ៏សំបូរបែប តាមតម្រូវការរបស់ សាជីវកម្មធំៗ សហគ្រាសខា្នតតូច និង មធ្យម និងបុគ្គល។ ធនាគារ ហ្វីលីព ជាសមាជិករបស់ ហ្វីលីពកាពីតាល់គ្រុប ដែលមានទីស្នាក់ការកណ្តាលនៅប្រទេសសឹង្ហបុរី និងត្រូវបានបង្កើតឡើងតាំងពីឆ្នាំ1975។ ធនាគារ ហ្វីលីព ភីអិលស៊ី គឺជាធនាគារពាណិជ្ជរបស់សិង្ហបុរីតែមួយគត់ និងជាធនាគារពាណិជ្ជខ្នាតមធ្យមមួយនៅក្នុងប្រទេសកម្ពុជា ដែលមានច្រើនជាង 70សាខា ទូទាំងប្រទេស។   អំពីសាលារៀនអន្តរជាតិទ្រូវីហ្សិនកម្ពុជា (TVIS) សាលារៀនអន្តរជាតិទ្រូវីហ្សិនកម្ពុជាត្រូវបានបង្កើតឡើងក្នុងឆ្នាំ ២០១៣ ដោយលោកបណ្ឌិត សេង បូណា ដែលសាលារៀនអន្តរជាតិទ្រូវីហ្សិនកម្ពុជាមានបេសកកម្មច្បាស់លាស់  មានការប្តេជ្ញាចិត្តច្បាស់លាស់ និងរឹងមាំក្នុងការកសាងសិស្សដែលមានអោយមាន លក្ខណៈជាគំរូ និងភាពជាអ្នកដឹកនាំ។ សាលារៀនអន្តរជាតិទ្រូវីហ្សិនកម្ពុជា ជឿជាក់យ៉ាងមុតមាំ និងដំណើរឆ្ពោះទៅមុខរបស់សិស្សានុសិស្ស បន្ទាប់ពីសិស្សបានបញ្ចប់ការសិក្សា ដោយបទពិសោធន៍ជីវិតរបស់ពួកគេនឹងត្រូវបានផ្លាស់ប្តូរតាមរយះការអប់រំនៅទ្រូវីហ្សិន។ កម្មវិធីសិក្សាត្រូវបានជ្រើសរើសយ៉ាងយកចិត្តទុកដាក់ពីបណ្តាប្រទេសទំនើបៗដូចជា សិង្ហបុរី សហរដ្ឋអាមេរិក នូវែលហ្សេឡង់ អូស្ត្រាលី និងអង់គ្លេស ដើម្បីផ្តល់ការអប់រំមួយអោយសិស្សមានជំនាញគណិតវិទ្យា និងអក្ខរកម្ម។ ជាមួយនឹងសាខាចំនួន 10 ក្នុងឆ្នាំ2024 សាលារៀនអន្តរជាតិទ្រូវីហ្សិនកម្ពុជាផ្តល់ការអប់រំចាប់ពីកម្រិតមត្តេយ្យដល់កម្រិតវិទ្យាល័យ។ លើសពីនេះ សាលារៀ អន្តរជាតិទ្រូវីហ្សិនកម្ពុជាបានពង្រីកភាពជាដៃគូជា សកលដែលរួមមាន នូវែលហ្សេឡង់ សិង្ហបុរី អូស្ត្រាលី ចក្រភពអង់គ្លេស និងសហរដ្ឋអាមេរិក ដែលសិស្សបានចូលរួមក្នុងកម្មវិធីផ្លាស់ប្តូរការសិក្សាជាមួយសាលារៀនជាមួយបណ្តាសាលាជាដៃគូនៅឯបរទេស។ សិស្សទ្រូវីហ្សិនមានសិទ្ធិចូលប្រឡងតេស្តសមត្ថភាពអង់គ្លេស IELTS  និង Cambridge ដើម្បីបន្តការសិក្សានៅក្រៅបរទេស។ តាមរយៈភាពជាដៃគូ សិស្សអាចសិក្សារយះពេលខ្លីនៅសាលាដៃគូរ និង ក្រៅប្រទេស ហើយសិស្សអាចផ្ទេរការសិក្សាតាមរយះប្រព័ន្ទផ្ទេរការសិក្សាអន្តរជាតិ(ICT) បន្ទាប់ពីពួកគេបានបញ្ចប់វគ្គសិក្សា។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-17T04:07:24.449Z", "category": "PR", "views": 822, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
CEOថ្មី របស់ Starbucks មានសមត្ថភាពអ្វីខ្លះ ទើបតែប្រកាសតែងតាំង ក្រុមហ៊ុនសន្យាឱ្យប្រា-ក់ខែ១០០លា.ន?	https://business-cambodia.com/articles/starbucks-new-ceo-salary-	កាលពី៣ថ្ងៃមុន Starbucks ក្រុមហ៊ុនកាហ្វេលំដាប់ពិភពលោកបានប្រកាសអំពីការតែងតាំងនាយកប្រតិបត្តិថ្មីរបស់ខ្លួនគឺលោក Brian Niccol ដែលនឹងឡើងកាន់តំណែងបន្តពីលោក Laxman Narasimhan នៅថ្ងៃទី០៩ ខែកញ្ញា ឆ្នាំ២០២៤ខាងមុខ ស្របនឹងការប្រកាសតែងតាំងអ្នកដឹកនាំថ្មីនេះ ធ្វើឱ្យក្រុមហ៊ុនកើនឡើងចំនួនភាគហ៊ុន២០%។   តាមប្រភពពីសារព័ត៌មាន Yahoo Finance បានឱ្យដឹងថាអនាគតនាយកប្រតិបត្តិថ្មីនេះនឹង ទទួលបានប្រាក់ចំណូលសរុបលើស ១០០ លានដុល្លារក្នុងឆ្នាំដំបូងរបស់គាត់ជាប្រាក់លើកទឹកចិត្ត ពេលមកធ្វើការនៅក្រុមហ៊ុន Starbucks ព្រមទាំងមិនចាំបាច់តម្រូវឱ្យ លោកទៅធ្វើការនៅទីស្នាក់ការកណ្តាលរបស់ក្រុមហ៊ុននៅទីក្រុង Seattle ក៏បានដោយក្រុមហ៊ុននឹងបង្កើតការិយាល័យមួយសម្រាប់លោកធ្វើការ នៅក្បែរក្រុមហ៊ុនចាស់គឺ Chipotle ។     ទន្ទឹមនឹងការសន្យាផ្តល់ប្រាក់លើកទឹកចិត្តបើកពីលើប្រាក់ខែរបស់ Starbucks ទៅកាន់លោក Niccol គឺដោយសារ លោកគឺជានាយកប្រតិបត្តិសាជីវកម្មដ៏មានសមត្ថភាពម្នាក់ដែលគេចង់បានយ៉ាងខ្លាំង បន្ទាប់ពីលោកបានបង្កើតកំណត់ត្រានៃភាពជោគជ័យក្នុងការស្តារក្រុមហ៊ុនដែលបានជួបបញ្ហាធ្លាក់ចុះក្នុងវិស័យចំណីអាហារដូចជា Taco Bell និងយីហោ Chipotle ដែលរាយប៉ាយជាង៣៥០០ហាងនៅអាមេរិក។   Niccol បានចូលកាន់តំណែងក្នុងឆ្នាំ២០១៨ នាពេលដែលហាងសាច់អាំង Chipotle កំពុងជួបបញ្ហាដែល ធ្វើឱ្យអតិថិជនរបស់ខ្លួនឈឺជាង ១០០០នាក់ក្នុងរយៈពេលជាច្រើនឆ្នាំ។ ប្រាក់ចំណូលនៅយីហោ Chipotle បានកើនឡើងវិញ ជិតទ្វេដងចាប់តាំងពីការកាន់តំណែងរបស់ Niccol បន្ទាប់ពីគាត់បានជំរុញការច្នៃប្រឌិតផលិតផល និងបង្កើតអត្ថប្រយោជន៍ដល់បុគ្គលិក។   យ៉ាងណាមិញ Starbucks ក៏បានបញ្ជាក់ផងដែរថាប្រសិនបើនាយកប្រតិបត្តិថ្មីនេះ អាចសម្រេចបានគោលដៅ ធ្វើឱ្យកើនឡើងការលក់ ទាក់ទាញអតិថិជនឱ្យទិញផលិតផល Premium និងដាក់ភាគហ៊ុននោះ ប្រាក់ខែរបស់គាត់អាចលើសពី ១០០លានដុល្លារបានយ៉ាងងាយក្នុងឆ្នាំដំបូងរបស់គាត់ ខណៈប្រាក់ខែគោលប្រចាំឆ្នាំរបស់ Niccol នឹងមានចំនួន ១.៦ លានដុល្លារឯណោះ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T09:58:40.831Z", "category": "ភាពជាអ្នកដឹកនាំ", "views": 1408, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ច្បាប់ចាយលុយផ្ទាល់ខ្លួន៥ បើអ្នកអនុវត្តបាន អនាគតរបស់អ្នកនឹងអាចផ្លាស់ប្ដូរ៣៦០ដឺក្រេ	https://business-cambodia.com/articles/the-spending-rule-to-change-yourself	ទម្លាប់នៃការចាយលុយគឺពិតជាជះឥទ្ធិពលខ្លាំងទៅលើជីវិតរបស់អ្នកពោលគឺបើអ្នកមានវិន័យចាយលុយល្អជីវភាពអ្នកនឹងកាន់តែល្អប្រសើរហើយមានឱកាសក្នុងការកសាងទ្រព្យសម្បត្តិ ចៀសផុតពីបញ្ហាលុយកាក់ក្នុងការរស់នៅ។ ខាងក្រោមនេះគឺជាច្បាប់ចាយលុយផ្ទាល់ខ្លួន៥ដែលអ្នកគួរអនុវត្ត។    ១. សន្សំឲ្យច្រើនជាងចំណាយ៖ ច្បាប់ចាយលុយនេះបើអ្នកធ្វើបានគឺការរស់នៅរបស់អ្នកមិនរងសម្ពាធលុយនៃលុយកាក់ឡើយ។ ជាពិសេសពេលអ្នកអាចសន្សំលុយដែលរកបាន អ្នកអាចប្រើប្រាស់លុយតាមតម្រូវការចាំបាច់ដូចជាសន្សំដើម្បីវិនិយោគឬចេញរកស៊ីជាដើម ហើយក៏មិនមានជួបបញ្ហាលុយកាក់ដែរដោយសារអ្នកសន្សំជានិច្ច។   ២. រៀនជំនាញបង្កើតចំណូល៖ កុំពឹងតែចំណូលតែមួយប្រភព អ្នកត្រូវរៀនជំនាញថ្មីៗហើយជំនាញដែលអ្នករៀននោះត្រូវប្រាកដថាជាជំនាញដែលអាចបង្កើតចំណូលបានហើយមានជំនាញកាន់តែច្រើនអ្នកនឹងមានឱកាសរកលុយបានកាន់តែច្រើន។   ៣. វិនិយោគលើចំណេះដឹង៖ ត្រង់នេះគឺស្រដៀងទៅនឹងចំណុចទី២ដែលបានរៀបរាប់ខាងលើ។ វិនិយោគលើចំណេះដឹងត្រង់នេះគឺសំដៅដល់ការដុសខាត់ជំនាញដែលខ្លួនឯងមានស្រាប់និងរៀនជំនាញថ្មីៗបន្ថែម។ ការវិនិយោគលើចំណេះដឹងនិងវិនិយោគលើខ្លួនឯងនឹងជួយបង្កើនឥទ្ធិពលរកចំណូលបានកាន់តែច្រើន។   ៤. ធ្វើពិពិធកម្មទ្រព្យរបស់អ្នក៖  ពេលអ្នកវិនិយោគសូមកុំវិនិយោគក្នុងវិស័យតែមួយព្រោះការធ្វើបែបនេះ វាអាចមាននហានិភ័យធ្វើឲ្យអ្នកខាតបង់លុយ។ ឧទារហរណ៍ទោះជាអ្នកស្រលាញ់អចលនទ្រព្យ ក៏អ្នកមិនគួរយកលុយភាគច្រើនមកវិនិយោគអចលនទ្រព្យដែរពោលគឺអ្នកអាចបំបែកលុយវិនិយោគទៅកន្លែផ្សេងៗដើម្បីកាត់បន្ថយហានិភ័យ។   ៥. ចាត់ចែងលុយប្រើក្បូន 50/30/20៖ ក្បួនចាត់ចែងលុយនេះគឺគេពេញនិយមប្រើព្រោះងាយស្រួលអនុវត្តហើយធ្វើឲ្យពួកគាត់មានសេរីភាពក្នុងការចាយលុយហើយកាន់តែកើន។ ក្បួនចាយលុយនេះគឺគេអនុវត្តដូចខាងក្រោមនេះ ១. ៥០%នៃចំណូលសរុបប្រចាំខែបែងចែកសម្រាប់ចំណាយចាំបាច់ ២. ៣%នៃចំណូលសរុបបែងចែកសម្រាប់ចំណាយការចង់បានឬចំណង់ ៣.២០%នៃចំណូលបែងចែកសម្រាប់សន្សំនិងវិនិយោគ។   ក្បួនចាយលុយទាំង៥ដែលបានរៀប់រាប់ខាងលើនេះ បើអ្នកព្យាយាមអនុវត្តតាមបាននោះ ជីវភាពអ្នកនឹងកាន់តែល្អប្រសើរហើយលុយអ្នកកាន់តែកើនទ្រព្យកាន់តែកើនឡើង៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T09:57:25.765Z", "category": "ហិរញ្ញវត្ថុ", "views": 599, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ធ្លាប់បានទៅទេ? ប្រាសាទព្រះវិហារ ស្នាដៃដូនតាខ្មែរ រដូវវស្សាប្រៀបដូចជាឋានសួគ៌ក្រោមមេឃ	https://business-cambodia.com/articles/preah-vihear-temple	បង្ហាញសម្រស់លើកំពូលភ្នំ ជាសំណង់ស្ថាបត្យល្អឯកគ្មានពីរ ប្រាសាទព្រះវិហារ គឺជាប្រាសាទខ្មែរ នៅលើពយតាឌី នៅជាប់ច្រាំងថ្មកម្ពស់៥២៥ ម៉ែត្រ នៃភ្នំដងរែក ក្នុងខេត្តព្រះវិហារ នៃភាគខាងជើងប្រទេសកម្ពុជា។ ប្រាសាទនេះ បានផ្តល់ឈ្មោះដល់ខេត្តព្រះវិហារ និងមានចម្ងាយ១៤០គ.ម ពីប្រាសាទអង្គរវត្ត និងប្រហែល ៣២០គ.ម ពីទីក្រុងភ្នំពេញ។   នៅរដូវវស្សាប្រាសាទព្រះវិហារមានសម្រស់ស្រស់ស្អាតណាស់ តាំងពីផ្លូវឡើងរហូតដល់កំពូលភ្នំ ពោរពេញទៅដោយអ័ព្ទ និងរុក្ខជាតិបៃតង ជាពិសេសគឺសំណង់ប្រាសាទ ស្រស់ស្អាតបំផុតកម្រនឹងឃើញមាននៅប្រាសាទផ្សេងទៀត ដូច្នេះហើយភ្ញៀវទេសចរគួរតែទៅទស្សនា ទៅលេងឱ្យបានច្រើន ដែលជាអនុស្សាវរីយ៍បំភ្លេចមិនបាន។   គួរបញ្ជាក់ផងដែរថា ប្រាសាទ ព្រះវិហារត្រូវបានដាក់បញ្ចូល និងប្រកាសជាបេតិកភ័ណ្ឌពិភពលោក ដោយអង្គការ UNESCO នៅថ្ងៃទី០៨ ខែកក្កដា ឆ្នាំ២០០៨។ ដើម្បីបង្ហាញមោទនភាពនេះ ឱ្យកាន់តែទូលំទូលាយ សូមកូនខ្មែរចូលរួមថែរក្សាសម្បត្តិបេតិកភណ្ឌនេះ ជាពិសេសគួរទៅទស្សនាឱ្យបានច្រើន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T09:46:40.510Z", "category": "អចលនទ្រព្យ", "views": 141, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
ខំសន្សំសំចៃ មិនចាយខ្ជះខ្ជាយ ប៉ុន្ដែនៅតែមិនសល់លុយ នេះជារឿងសំខាន់៤ដែលអ្នកគួរធ្វើជាបន្ទា.ន់	https://business-cambodia.com/articles/how-to-increase-your-money-if-you-have-a-little	បងប្អូនមួយចំនួនប្រហែលជាមានអារម្មណ៍ថាខ្លួនឯងខំសន្សំសំចៃដែរ មិនចំណាយច្រើន ហើយកាហ្វេក៏មិនផឹកផងប៉ុន្ដែនៅតែមិនឃើញសល់លុយសោះ។ តាមពិតទៅជុំវិញការដែលខំសន្សំសំចៃ មិនសូវចាយតែមិនសល់លុយអាចដោយសារចំណូលតិចហើយតម្រូវការច្រើន។  ដើម្បីធ្វើឲ្យជីវិភាពអ្នកកាន់តែប្រសើរឡើងខណៈ អ្នកខំសន្សំសំចៃ តែមិនសល់លុយ ថ្ងៃនេះ Business Cambodia សូមផ្ដល់ជាយោបល់ខ្លះៗដែលបងប្អូនអាចពិចារណាធ្វើដើម្បីឲ្យសល់លុយច្រើនជាងមុនសម្រាប់បង្អូនដែលជាអ្នកធ្វើការឲ្យគេ។ ១. អភិវឌ្ឍន៍ខ្លួននៅកន្លែងធ្វើការ  គេងតែងតែនិយាយថា” ចំណូលរបស់អ្នកបញ្ជាក់ពីសមត្ថភាពដែលអ្នកមាន” ដូច្នេះអ្នកអាចក្រឡេកមកមើលខ្លួនឯងដោយផ្ដើមចេញពីកន្លែងធ្វើការ។ ត្រង់នេះនៅកន្លែងធ្វើការ អ្នកគួរខំប្រឹងប្រែងធ្វើការនិងអភិវឌ្ឍន៍នខ្លួនជាប់ជានិច្ច។ ការខិតខំប្រឹងប្រែងធ្វើការនិងអភិវឌ្ឍន៍នៅកន្លែងធ្វើការ អ្នកនឹងមានឱកាសកើនឡើងប្រាក់ចំណូលតាមរយៈលទ្ធផលការងារដូចជាប្រាក់លើកទឹកចិត្តបន្ថែម ជាពិសេសកាលណាអ្នកមានលទ្ធផលការងារល្អជួយក្រុមហ៊ុនគេរីកចម្រើន អ្នកអាចនឹងទទួលបានតំណែងថ្មីប្រាក់ខែច្រើនជាងមុន ចំណូលកើនជាងមុន។ ២. ជ្រើសរើសក្រុមហ៊ុនធ្វើការ ធ្វើការនៅក្នុងក្រុមហ៊ុនតូចឬធំមិនសំខាន់នោះទេ តែអ្វីដែលសំខាន់ថាតើក្រុមហ៊ុននោះអាចផ្ដល់ឱកាសឲ្យយើងមានឱកាសរីកចម្រើនឬអត់ទើបជារឿងសំខាន់។ ពេលខ្លះអ្នកធ្វើការរាប់ឆ្នាំតែចំណូលអ្នកមិនកើនឡើងអាចដោយសារអ្នកធ្វើការតែមុខតំណែងដដែលៗ។ បើនៅក្រុមហ៊ុនដែលអ្នកធ្វើការមិនបានផ្ដល់ឱកាសរីកចម្រើនចាប់យកឱកាសការងារនិងមុខតំណែងថ្មីៗជាលទ្ធផលគឺចំណូលរបស់អ្នកមិនរីកធំបានឡើយ។ អ៊ីចឹងធ្វើការ អ្នកត្រូវមើលថាតើក្រុមហ៊ុនដែលអ្នកកំពុងធ្វើការនោះអាចផ្ដល់ឱកាសឲ្យអ្នកអភិវឌ្ឍន៍ខ្លួនរីកចម្រើនឬអត់តែបើអត់ទេ អ្នកកុំនៅយូរពេក។ ៣. ចាប់ឱកាសការងារថ្មី  ទាក់ទងនឹងការចាប់ឱកាសការងារថ្មីនេះ អ្នកអាចពិចារណាបានបន្ទាប់ពីអ្នកបានខិតខំប្រឹងប្រែងធ្វើការបានលទ្ធផលល្អតែថៅកែមើលមិនឃើញពីលទ្ធផលការងាររបស់អ្នក ហើយមិនផ្ដល់ឱកាសឲ្យអ្នកអភិវឌ្ឍន៍ខ្លួនរីកចម្រើនឈោងឆាប់តំណែងថ្មីគ្រាន់បង្កើនប្រាក់ចំណូល។ ដូច្នេះអ្នកអាចពិចារណាចាកចេញដើម្បីទៅចាប់ឱកាសការងារថ្មីបាន។ ត្រូវចាំថាបើអ្នកជាមនុស្សពូកែ មានសមត្ថភាពនោះមិនខ្វះតែការងារ ហើយការចាប់ឱកាសការងារថ្មីប្រាក់ខែច្រើនជាងមុនធ្វើឲ្យអ្នកកាន់តែសល់លុយច្រើន។ ៤. បង្កើនចំណេះជំនាញ ត្រូវចាំថាចំណេះធ្វើឲ្យអ្នកចំណេញលុយកាន់តែច្រើន ដូច្នេះវិនិយោគលើចំណេះដឹងឲ្យបានច្រើនបើចង់កើនចំណូល។ ការវិនិយោគលើចំណេះដឹងគឺសំដៅដល់ការដុសខាត់ចំណេះឬជំនាញដែលអ្នកមានក្នុងខ្លួនស្រាប់ដើម្បីអ្នកកាន់តែពូកែ ហើយកាលណាយើងកាន់តែពូកខែចំណូលរបស់យើងក៏កើនតាមហ្នឹង។ ឧទាហរណ៍ នៅក្នុងសង្គមការងារ អ្នកចេះភាសាអង់គ្លេសតែចេះតិចតួច។ ត្រង់នេអ្នកអាចមានឱកាសត្រូវបានគេដំឡើងតំណែងប៉ុន្ដែដោយសារអ្នកមិនសូវចេះភាសាអង់គ្លេស អ្នកអាចបាត់បងឱកាសនេះក៏ថាបាន។ ក្រៅពង្រឹកលើជំនាញដែលមានស្រាប់ អ្នកអាចឆ្លៀតរៀនបន្ថែមជំនាញថ្មីៗ ព្រោះបើពឹងតែលើប្រាក់ខែចំណូលអ្នកមិនងាយបានច្រើនទេ។ បច្ចុប្បន្នគឺលុយនៅលើមេឃ អ៊ីចឹងបើអ្នកមានជំនាញ អ្នកអាចរកលុយតាមអនឡាញបាន។ ឧទាហរណ៍ បើអ្នកចូលចិត្តបញ្ជារទិញទំនិញពីចិនបានតម្លៃធូរ អ្នកអាចច្នៃការចូលចិត្តនេះបង្កើតជាប្រាក់ចំណូលបាន។ ត្រង់នេះ អ្នកអាចបញ្ជាទិញទំនិញពីចិន ហើយបង្កើតហាងលក់អនឡាញតាមបណ្ដាញសង្គមនោះអ្នកអាចនឹងរកផ្លូវបង្កើតចំណូលថ្មី មុខរបរថ្មីសម្រាប់ខ្លួនឯងបាន។ សរុបមកអ្វីដែលបានរៀបរាប់ខាងលើគឺជាគំនិតខ្លះៗ សម្រាប់បងប្អូនដែលសន្សំសំចៃតែមិនសល់លុយ អាចគិតពិចារណាធ្វើនោះចំណូលអ្នកនឹងកើនជាងមុន ហើយគួបផ្សំនឹងអ្នកចេះសន្សំសំចៃទៀតនោះ អ្នកនឹងសល់លុយកាន់តែច្រើន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T09:25:00.000Z", "category": "ហិរញ្ញវត្ថុ", "views": 1762, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស៊ីម៉ងត៍អូដ្ឋ ក្បឿង និងទុយោ ជីប ម៉ុង ជួបជុំដេប៉ូចែកចាយយ៉ាងកក្រើកនៅខេត្តកំពង់ឆ្នាំង	https://business-cambodia.com/articles/meeting-dealer-with-chip-mong	កាលពីថ្ងៃទី១៥ ខែសីហា ឆ្នាំ២០២៤ កន្លងទៅនេះ ក្រុមហ៊ុន ជីប ម៉ុង អ៊ិនស៊ី ស៊ីមេន បានធ្វើការជួបជុំដៃគូអាជីវកម្មដែលជាដេប៉ូចែកចាយនៅខេត្តកំពង់ឆ្នាំង ដើម្បីថ្លែងអំណរគុណដល់កិច្ចសហការយ៉ាងស្អិតរមួតនិងពង្រឹងសម្ព័ន្ធភាពឱ្យកាន់តែប្រសើរ។   នៅក្នុងកម្មវិធីជួបជុំនេះដែរ ក៏មានការចូលរួមពីថ្នាក់ដឹកនាំគ្រប់ជាន់ថ្នាក់ ជាពិសេសគឺលោក ឧកញ៉ា លាង ពៅ ដែលជាប្រធានក្រុមហ៊ុន ជីប ម៉ុង អ៊ិនស៊ី ស៊ីមេន និងលោកជំទាវ គឹម ចាន់ថា ដែលជាអគ្គនាយិកាក្រុមហ៊ុន ជីប ម៉ុង អ៊ីនដាស្រ្ទីស៍។ ហើយចំពោះ កម្មវិធីនេះដែលគឺបានប្រព្រឹត្តទៅអមជាមួយរបាំជូនពរ ភ្លេងឆៃយ៉ាំ ដែលបានញ៉ាំងកម្មវិធីកាន់តែរំភើប និង សប្បាយរីករាយផងដែរ។ ជាមួយគ្នានេះដែរ វត្តមានក្បឿង និងទុយោ ជីប ម៉ុង ក៏បានតាំងបង្ហាញដើម្បីពន្យល់អំពីគុណភាពផលិតផលដែលត្រូវបានផលិតឡេីងពីបច្ចេកវិទ្យាអ៊ីតាលី ស្របតាមស្តង់ដារអន្តរជាតិ ISO 9001:2015 និងមានក្បឿងគ្រប់ប្រភេទពណ៌ ក៏ដូចជាទុយោគ្រប់ខ្នាត គ្រប់កម្រិត ដែលអាចបំពេញបានគ្រប់តម្រូវការ ប្រកបដោយទំនុកចិត្តខ្ពស់។ លើសពីនេះទៅទៀត ក្រមហ៊ុន ជីប ម៉ុង អ៊ិនស៊ី ស៊ីមេន ខបភើរេសិន ធ្លាប់បានវិនិយោគទឹកប្រាក់ប្រមាណជាង ២៦២លានដុល្លារអាមេរិក ដើម្បីបង្កើតរោងចក្រផលិតស៊ីម៉ងត៍ខ្នាតយក្សនេះ កាលពីចុងឆ្នាំ២០១៥ ក្នុងខេត្តកំពត។ ហើយរោងចក្រដែលវិនិយោគឡើងដោយកូនខ្មែរមួយនេះ បាននឹងកំពុងប្រើប្រាស់ម៉ាស៊ីនបំពាក់នូវបច្ចេកវិទ្យាទំនើបចុងក្រោយបង្អស់ រួមទាំងការប្រើប្រាស់វត្ថុធាតុដើមក្នុងស្រុកមានគុណភាពខ្ពស់ ជាពិសេសគិតគូរខ្លាំងបំផុតដល់ផលប៉ះពាល់បរិស្ថាន ដើម្បីធានាឱ្យបាននូវផលិតផលស៊ីម៉ងត៍ស្តង់ដារលំដាប់ពិភពលោក គុណភាពរឹងមាំ ជាប់ធន់ ជាអមតៈ។ គួររំលឹកថា ក្រុមហ៊ុន ជីប ម៉ុង អ៊ីនដាស្ទ្រីស៍ បានបង្កើតរោងចក្រផលិតក្បឿង និងទុយោ ជីប ម៉ុង ដោយខ្លួនឯងផ្ទាល់នៅរាជធានីភ្នំពេញ ដោយបានប្រើប្រាស់បច្ចេកទំនើបចុងក្រោយបង្អស់ ដើម្បីបានផលិតផលគុណភាពល្អបំផុត សម្រាប់ផ្គត់ផ្គង់ទូទាំងប្រទេសផងដែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T09:23:07.587Z", "category": "PR", "views": 355, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
មានទូរស័ព្ទមួយក៏រៀនបាន! ចង់ជាប់វិញ្ញាសារអង់គ្លេស ពេលប្រឡងបាក់ឌុប អាចចុះឈ្មោះរៀនទីនេះដោយឥ.តគិតថ្លៃបាន	https://business-cambodia.com/articles/have-phone-can-study	នារយៈពេលប្រមាណជាង ២ខែទៀតប៉ុណ្ណោះ ការប្រឡងសញ្ញាបត្របឋមសិក្សាទុតិយភូមិនឹងប្រព្រឹត្តិឡើងហើយ ដូច្នេះហើយសម្រាប់ប្អូនៗដែលកំពុងតែត្រៀមប្រឡងហើយចង់បំប៉នភាសាអង់គ្លេសបន្ថែមដើម្បីជាប់វិញ្ញាសារអង់គ្លេស បងប្អូនអាចចុះឈ្មោះរៀនបន្ថែមដោយឥតគិតថ្លៃតាមលីងខាងក្រោមនេះបាន។ ដើម្បីចូលរួមចំណែកអភិវឌ្ឍសមត្ថភាពសិស្សានុសិស្សសាលា CAM-ASEAN នឹងរៀបចំការបំប៉នដោយឥតគិតថ្លៃដើម្បីឲ្យប្អូនៗទាំងអស់ធ្វើការប្រឡងឲ្យបានពិន្ទុខ្ពស់លើមុខវិជ្ជាភាសាអង់គ្លេស។ ដោយបងប្អូនអាចចុះឈ្មោះតាមរយៈ៖ https://forms.gle/hjr9xkhKyuSMRsFQ6 នេះបាន។ គួរបញ្ជាក់ថា សម្រាប់ព័ត៌មានបន្ថែមទាក់ទងជានឹងការសិក្សាបន្ថែមនេះបងប្អូនអាចធ្វើការទំនាក់ទំនងទៅកាន់លេខទូរស័ព្ទ 023 976 999/ 093 900 761 / 085 625 621 / 070 774 450 ឬចូលរួមក្រុម Telegram (https://t.me/camaseanenglishdepartment) ដើម្បីទទួលបានព័ត៌មានថ្មីៗពី CAM-ASEAN បាន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T08:29:59.501Z", "category": "ព័ត៌មានថ្មីៗ", "views": 691, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ជិះក្នុងភូមិ នរណាមិនងាក! តស់មកដឹងតម្លៃរថយន្តកម្លាំងយក្ស មាឌដូចតោ មុខដូចសត្វចម្លែក ខណៈតម្លៃនៅខ្មែរល្អណាស់	https://business-cambodia.com/articles/jeep-wrangler-sport-s-eep-wrangler-sport-s-	សម្រាប់បងប្អូនដែលនិយមចូលចិត្តរថយន្តបែបអំណាច កម្លាំងយក្ស មាឌឌាំង មុខកាច នឹងប្រិយមិត្តដែលនិយមចូលចិត្តការជិះឡើងភ្នំ ចុះទឹក ចូលព្រៃ បើកបរនៅលើផ្លូវដែលមានស្ថានភាពពិបាកៗ ត្រូវប៉ាន់តែម្តង ខណៈនេះជារថយន្ត Jeep ឆ្នាំ២០២៣ ១ម៉ូដែល រូបរាងដូចសត្វចម្លែកតែសង្ហាកប់ ខណៈតម្លៃនៅខ្មែរក៏អេម។ យោងតាមការចុះផ្សាយនៅលើផេកផ្លូវការ Auto US Direct Cambodia កាលពីពេលកន្លងទៅនេះបានឱ្យដឹងថា រថយន្តស៊េរីខ្ពស់ឆ្នាំ ២០២៣ Jeep Wrangler Sport S មានតម្លៃសរុបទាំងអស់ ១៣០,៦១៤ ដុល្លារ (តម្លៃនៅខ្មែរ)។ ទន្ទឹមនឹងនេះដែរសម្រាប់តម្លៃ១០ម៉ឺនដុល្លារជាងនេះត្រូវបានរួមបញ្ចូលនៅដូចជា៖ តម្លៃឡាន ៦៨,៩៩៥ ដុល្លារ តម្លៃពន្ធនាំចូល ៥២,០៧០ដុល្លារ តម្លៃដឹកជញ្ជូន ២,៧៥០ដុល្លារ តម្លៃឯកសារនៅខ្មែរ ៩០០ដុល្លារ តម្លៃកាត់ឈ្មោះនៅអាមេរិក ៨៩៩ដុល្លារ តម្លៃសេវាកម្មរបស់ក្រុមហ៊ុននៅកម្ពុជា ៥០០ដុល្លារ តម្លៃសេវាកម្មរបស់ក្រុមហ៊ុននៅអាមេរិច ៤,៥០០ដុល្លារ តម្លៃសរុបទាំងអស់ ១៣០,៦១៤ ដុល្លារ គួរជម្រាបផងដែរថា រថយន្ត Jeep Wrangler Sport S មួយម៉ូដែលនេះ មានទ្វាចំនួន៤ និងកៅអី៤ តើប្រិយមិត្តយល់យ៉ាងណាដែរសម្រាប់រថយន្តមួយម៉ូដែលនេះ បើមានកញ្ចាប់ត្រឹមប៉ុណ្នេះអី បងប្អូនទិញជិះទេ?	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T08:23:11.760Z", "category": "កំពូលអ្នកលក់", "views": 15, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មិនងាយមានទេ! ប្រទេសកូរ៉េខាងជើងនឹងបើកដំណើរការទទួលភ្ញៀវទេសចរណ៍ ឡើងវិញនៅចុងឆ្នាំនេះហើយ	https://business-cambodia.com/articles/city-samjiyon	ប្រទេសកូរ៉េខាងជើងនឹងបើកទទួលភ្ញៀវទេសចរណ៍អន្តរជាតិឡើងវិញនៅចុងឆ្នាំ ២០២៤ នេះ។ ក្រោយពីបិទមិនទទួលភ្ញៀវរយៈពេលជាង ៥ឆ្នាំ ដោយសារជំងឺរាតត្បាត Covid-19 ។ នេះបើយោងតាមការចុះផ្សាយដោយសារព័ត៌មាន CNN ។   ប្រភពដដែលបានបន្តឱ្យដឹងទៀតថា ក្រុមហ៊ុនទេសចរណ៍ Koryo Tours ដែលមានមូលដ្ឋាននៅទីក្រុងប៉េកាំង និងក្រុមហ៊ុន KTG Tours ដែលមានមូលដ្ឋាននៅទីក្រុង Shenyang បានធ្វើសេចក្តីប្រកាសតាមអ៊ីនធឺណិតថាក្រុមទេសចរណ៍ទាំង២នេះគឺទទួលបានការអនុញ្ញាតឱ្យនាំភ្ញៀវទេសចរណ៍ទៅទស្សនាទីក្រុង Samjiyon ដែលជាកន្លែងកំណើតរបស់មេដឹកនាំកូរ៉េខាងជើងលោកផងដែរ។ ចំពោះទីក្រុង Samjiyon ដែលកូរ៉េខាងជើងបើកទទួលភ្ញៀវទេសចរណ៍នេះដែរ គឺនៅជាប់ព្រំដែនប្រទេសចិន ដែលទីក្រុងនេះគឺស្ថិតនៅជាប់ជើងភ្នំ Paektu ដែលជាភ្នំខ្ពស់បំផុតរបស់កូរ៉េខាងជើងហើយទីនោះ ក៏ជាកន្លែងដែលល្បីលាញនឹងមានទេសភាពស្រស់ស្អាតផងដែរ។ យ៉ាងណាមិញ សម្រាប់ភ្ញៀវទេសចរណ៍ដំបូងគេបង្អស់ដែលបានធ្វើដំណើរទៅកាន់ប្រទេសដ៏ឯកាមួយនេះ គឺភ្ញៀវទេសចរណ៍ជនជាតិរុស្សី ដែលនឹងត្រូវបានធ្វើដំណើរនៅថ្ងៃទី០៩ ខែកុម្ភៈ ខាងមុខនេះ ខណៈការធ្វើដំណើរកំសាន្តនេះគឺមានរយៈពេល ៤ថ្ងៃ។ គួររំលឹកផងដែរថា កាលពីឆ្នាំ២០១៩ កន្លងទៅនេះ កូរ៉េខាងជើងគឺទទួលបានប្រាក់ចំណូលប្រមាណ ១៧៥លានដុល្លារពីវិស័យទេសចរណ៍ ខណៈភ្ញៀវទេសចរណ៍ភាគច្រើនដែលបានទៅលេងកំសាន្តនៅកូរ៉េខាងជើងគឺជាជនជាតិចិន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T07:44:03.401Z", "category": "ចាប់ផ្តើមអាជីវកម្ម", "views": 4557, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធនាគារ ឈីហ្វ ពង្រីកសេវាផ្ទេរប្រាក់ចេញទៅក្រៅប្រទេស និងផ្ទេរចូលពីក្រៅប្រទេសកាន់តែប្រសើរជាងមុន	https://business-cambodia.com/articles/chief-bank-expands-outbound-and-inbound-remittances-to-better	ធនាគារពាណិជ្ជ ឈីហ្វ (ខេមបូឌា) ម.ក បានប្រកាសពង្រីកសេវាផ្ទេរប្រាក់អន្តរជាតិរបស់ខ្លួន ដោយផ្តល់នូវភាពងាយស្រួល និងសុវត្ថិភាពជាងមុនសម្រាប់អតិថិជនក្នុងការផ្ទេរប្រាក់ទូទាំងពិភពលោក។ ដោយប្រើប្រាស់ប្រព័ន្ធ SWIFT ធនាគារ ឈីហ្វ មានគោលបំណងផ្តល់នូវដំណោះស្រាយដែលមានទំនុកចិត្ត និងមានប្រសិទ្ធភាពសម្រាប់ការផ្ទេរប្រាក់ចេញទៅក្រៅប្រទេស និងផ្ទេរប្រាក់ចូលពីក្រៅប្រទេស។ សេវាផ្ទេរប្រាក់ចេញទៅក្រៅប្រទេសរបស់ធនាគារ ឈីហ្វ អនុញ្ញាតឱ្យអតិថិជនផ្ទេរប្រាក់ដោយផ្ទាល់ទៅកាន់គណនីធនាគារទទួលផលនៅទូទាំងពិភពលោក។ សេវាកម្មនេះអាចប្រើបានជារូបិយប័ណ្ណដុល្លារអាមេរិក ជាមួយនឹងសេវា ០,១៥ភាគរយ ដែលគិតថ្លៃផ្ញើអប្បបរមា ២០ ដុល្លារ។ លើសពីនេះ អតិថិជននឹងត្រូវគិតថ្លៃបណ្ដាញ ចំនួន ១៥ ដុល្លារ ខណៈដែលអតិថិជនមានការកែប្រែណាមួយចំពោះប្រតិបត្តិការផ្ទេរប្រាក់នោះ នឹងបន្ថែមប្រាក់សេវា ៣០ ដុល្លារអាមេរិកទៀត។ សេវាកម្មនេះត្រូវបានរៀបចំឡើងសម្រាប់បុគ្គល និងអាជីវកម្មដែលស្វែងរកការផ្ទេរប្រាក់រហ័ស និងសុវត្ថិភាពដើម្បីធ្វើប្រតិបត្តិការលក្ខណៈអន្តរជាតិ។ ជម្រើសដ៏ល្អសម្រាប់អតិថិជនមានបំណងផ្ទេរប្រាក់ក្រៅប្រទេស ដើម្បីជួយសម្រួលដល់ដំណើរការនេះ ធនាគារ ឈីហ្វ បានផ្តល់ទម្រង់ពាក្យស្នើសុំផ្ទេរប្រាក់ចេញទៅក្រៅប្រទេស ដែលអតិថិជនអាចទាញយកពីគេហទំព័ររបស់ធនាគារផ្ទាល់។ ទម្រង់បែបបទត្រូវតែបោះពុម្ពចេញ រួចបំពេញព័ត៌មានលម្អិត ហើយយកទៅកាន់សាខាធនាគារ ឈីហ្វណាមួយ ដើម្បីធ្វើប្រតិបត្តិការ។ បន្ថែមពីលើការផ្ទេរប្រាក់ទៅខាងក្រៅប្រទេស ធនាគារ ឈីហ្វ ក៏ផ្តល់ជូននូវសេវាកម្មផ្ទេរប្រាក់ចូលពីក្រៅប្រទេសមកវិញ តាមរយៈប្រព័ន្ធ SWIFT ផងដែរ។ សេវាកម្មនេះគិតជាដុល្លារអាមេរិក ជាមួយនឹងសេវា ០,០៥ភាគរយ ដែលគិតថ្លៃផ្ញើអប្បបរមា ៥ ដុល្លារអាមេរិក។ គួរបញ្ជាក់ថា ការផ្ទេរប្រាក់ចូលពីក្រៅប្រទេសនេះមិនត្រូវបានគិតថ្លៃបណ្ដាញនោះទេ ទើបធ្វើឱ្យវាក្លាយជាជម្រើសដ៏ទាក់ទាញសម្រាប់អតិថិជនសម្រាប់ការផ្ទេរប្រាក់ក្រៅប្រទេស។ ដើម្បីប្រើប្រាស់សេវានេះបាន អតិថិជនត្រូវតែមានគណនីជាមួយធនាគារ ឈីហ្វ ហើយត្រូវការព័ត៌មានចាំបាច់មួយចំនួនសម្រាប់ការផ្ទេរប្រាក់ចូលពីអ្នកផ្ញើ។ សម្រួលប្រតិបត្តិការឆ្លងប្រទេសសម្រាប់អតិថិជនរបស់ធនាគារ ឈីហ្វ បណ្ឌិត សឿង ម៉ូរ៉ារិទ្ធ ប្រធាននាយកប្រតិបត្តិនៃធនាគារពាណិជ្ជ ឈីហ្វ (ខេមបូឌា) ម.ក មានប្រសាសន៍ចំពោះសេវាកម្មនេះថា៖ «គោលគំនិតចម្បងរបស់យើងគឺផ្តល់ជូនអតិថិជនរបស់យើងនូវសេវាធនាគារប្រកបដោយសុវត្ថិភាព និងប្រសិទ្ធភាព ដែលបំពេញតម្រូវការហិរញ្ញវត្ថុជាសកល។ ប្រព័ន្ធ SWIFT ត្រូវបានទទួលស្គាល់ទូទាំងពិភពលោកប្រកបដោយទំនុកចិត្ត ហើយតាមរយៈការផ្តល់ជូននូវសេវាផ្ទេរប្រាក់ទាំងនេះ យើងមានគោលបំណងធ្វើឱ្យប្រតិបត្តិការឆ្លងប្រទេសមានភាពសាមញ្ញសម្រាប់អតិថិជនរបស់យើង មិនថាផ្ញើ ឬទទួលប្រាក់នោះទេ»។  លោកបានថ្លែងថា៖ «ធនាគារ ឈីហ្វយល់ពីសារៈសំខាន់នៃប្រតិបត្តិការហិរញ្ញវត្ថុរហ័ស និងសុវត្ថិភាពនៅក្នុងទំនាក់ទំនងជុំវិញពិភពលោកនាពេលបច្ចុប្បន្ននេះ។ ជាមួយនឹងការពង្រីកសេវាកម្មផ្ទេរប្រាក់ក្រៅប្រទេស យើងធានាថា អតិថិជនរបស់យើងអាចផ្ទេរប្រាក់ក្រៅប្រទេស មិនថាជាលក្ខណៈអាជីវកម្ម ឬបុគ្គលដោយមានទំនុកចិត្ត»។ ការប្ដេជ្ញាចិត្តរបស់ធនាគារ ឈីហ្វ ក្នុងការបង្កើនបទពិសោធន៍របស់អតិថិជនត្រូវបានពង្រឹងយ៉ាងពិសេសចំពោះសុវត្ថិភាព និងប្រសិទ្ធភាព។ តាមរយៈការរួមបញ្ចូលជាមួយប្រព័ន្ធ SWIFT ដែលត្រូវបានទទួលស្គាល់ជាសកល ធនាគារធានាថា ប្រតិបត្តិការទាំងអស់ត្រូវបានធ្វើឡើងប្រកបដោយស្តង់ដាសុវត្ថិភាពខ្ពស់បំផុត។ សម្រាប់ព័ត៌មានលម្អិត អតិថិជនដែលមានចំណាប់អារម្មណ៍ចំពោះសេវាកម្មនេះសូមអញ្ជើញទៅកាន់សាខាធនាគារ  ឈីហ្វ ណាមួយនៅជិតលោកអ្នកបំផុត។ ធនាគារយកចិត្ដទុកដាក់ខ្ពស់ចំពោះអតិថិជនតាមរយៈ តម្រូវការហិរញ្ញវត្ថុប្រកបដោយការជឿទុកចិត្ដ។ ស្វែងយល់បន្ថែមនៅទីនេះ។ សូមទស្សនាវីដេអូរបស់សេវាផ្ទេរប្រាក់ក្រៅប្រទេស: https://youtu.be/Rd46r4rmPWY?feature=shared Facebook: https://www.facebook.com/ChiefCambodiaBank ☎️ 023 900 878 (ទីស្នាក់ការកណ្ដាល) ☎️ 023 900 879 (សាខាខណ្ឌដូនពេញ - សង្កាត់ផ្សារកណ្ដាលទី២) ☎️ 023 212 878 (សាខាខណ្ឌ ៧ មករា - សង្កាត់វាលវង់) ☎️ 023 230 488 (សាខាខណ្ឌច្បារអំពៅ - សង្កាត់ច្បារអំពៅទី២) ☎️ 023 998 878 (សាខាអ៊ីអនមានជ័យ) Chief Bank Expands International Remittance Services, Streamlining Cross-Border Transactions Chief (Cambodia) Commercial Bank Plc has announced the expansion of its international remittance services, offering a more accessible and secure way for customers to transfer money globally. Leveraging the Society for Worldwide Interbank Financial Telecommunication (SWIFT) system, Chief Bank aims to provide a reliable and efficient solution for both outward and inward remittances. The bank’s International Outward Remittance service allows customers to transfer funds directly to beneficiaries' bank accounts worldwide. This service is available in USD, with a commission rate of 0.15%, subject to a minimum charge of USD 20. Additionally, customers will incur a cable charge of USD 15, while any amendments to the transaction will attract a fee of USD 30. This service is tailored for individuals and businesses seeking a fast and secure method to conduct international transactions. An Attractive Option For Customers Expecting International Payments To facilitate the process, Chief Bank has provided an Outward Remittance Application Form, which customers can download from the bank’s website. The form must be printed, filled out with the required details, and submitted at any Chief Bank branch to complete the transaction. In addition to outward remittances, Chief Bank offers an International Inward Remittance service through the SWIFT network, which enables customers to receive funds from overseas. The service is also available in USD, with a commission rate of 0.05%, subject to a minimum charge of USD 5. Notably, there is no cable charge for this service, making it an attractive option for customers expecting international payments. For customers to utilize the Inward Remittance service, they must hold an account with Chief Bank. The bank requires certain mandatory information for incoming funds transfers, which must be provided to the remitter or sender. Simplify Cross-Border Transactions For Chief Bank Customers Dr. Soeung Morarith, Chief Executive Officer of Chief Bank, commented on the service expansion: “Our focus is on providing our customers with secure and efficient banking services that cater to their global financial needs. The SWIFT network is recognized worldwide for its reliability, and by offering these remittance services, we aim to simplify cross-border transactions for our customers, whether they are sending or receiving funds.” He added, “We understand the importance of swift and secure financial transactions in today’s interconnected world. With the expansion of our international remittance services, we are ensuring that our customers can conduct their business and personal financial activities with confidence.” Chief Bank’s commitment to enhancing customer experience is further reflected in its emphasis on security and efficiency. By integrating with the globally recognized SWIFT system, the bank is ensuring that all transactions are conducted with the highest standards of safety. Customers interested in these services are encouraged to visit the nearest Chief Bank branch for further assistance. The bank continues to prioritize customer satisfaction by offering services that align with their financial needs and expectations. Find out more here. Please watch the video of International Remittance: https://youtu.be/Rd46r4rmPWY?feature=shared Facebook: https://www.facebook.com/ChiefCambodiaBank ☎️ 023 900 878 (Head Office) ☎️ 023 900 879 (Local Branch Khan Doun Penh – Sangkat Phsar Kandal Ti Pir) ☎️ 023 212 878 (Local Branch Khan Prampir Meakkakra – Sangkat Veal Vong) ☎️ 023 230 488 (Local Branch Khan Chbar Ampov – Sangkat Chbar Ampov Ti Pir) ☎️ 023 998 878 (AEON Mean Chey Branch)	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T07:43:55.450Z", "category": "PR", "views": 107, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": null }
នាយករដ្ឋមន្រ្តីថ្មីថៃ ជាស្រ្តីវ័យក្មេង! មកដឹងប្រវត្តិសិក្សានិងជំនួញក្នុងដៃរបស់ លោកស្រី Paetongtarn	https://business-cambodia.com/articles/news-thai-prime-minsiter	លោកស្រី Paetongtarn Shinawatra ត្រូវបានជ្រើសរើសជានាយករដ្ឋមន្រ្តីថ្មីទី៣១ជាផ្លូវការ ក្រោយលោក សេដ្ឋា ថាវីស៊ីន ត្រូវបានរដ្ឋធម្មនុញ្ញថៃដកហូតតំណែង ខណៈលោកស្រីគឺជានាយករដ្ឋមន្រ្តីដែលមានវ័យក្មេងបំផុត។   ជាសមាជិកមកពីគណបក្ស ភឿថៃ លោកស្រី Paethongtarn Shinawatra គឺជាកូនស្រីរបស់អតីតនាយកមន្រ្តីថៃគឺ លោក ថាក់ស៊ីន និងជាក្មួយស្រីរបស់អតីតនាយកមន្រ្តីស្រីទី១ លោកស្រី យីងឡាក់។   មិនត្រឹមតែជាអ្នកនយោបាយវ័យក្មេងនោះទេ កូនស្រីពៅវ័យ៣៧ឆ្នាំ របស់លោកថាក់ស៊ីនរូបនេះ កំពុងកាន់កាប់ជំនួញក្នុងដៃ ហើយក៏ជាម្ចាស់ភាគហ៊ុនធំបំផុតរបស់ SC Asset Corporation ដែលរកស៊ីនៅលើវិស័យអចលទ្រព្យឈានមុខមួយក្នុងប្រទេសថៃ និងក្រុមហ៊ុនចម្រុះវិស័យក្នុងប្រទេស ដូចជា Thaicom និងជាម្ចាស់ភាគហ៊ុននៅក្នុងក្រុមហ៊ុនផ្សេងទៀតផងដែរ រួមមាន Rosewood Bangkok Hotel, Thames Valley Khao Yai និង The Sisters Nails  ។ល។     ក្នុងចំណោមបងប្អូន៣នាក់ លោកស្រីគឺជាកូនស្រីពៅតែម្នាក់ ដែលបានប្រឡូកចូលនយោបាយដូចឪពុកនិងម្តាយមីងដែរ។ លោកស្រីបានទទួលការសិក្សាថ្នាក់វិទ្យាសាស្រ្តនយោបាយពីសកលវិទ្យាល័យជូឡាឡុងកនក្នុងឆ្នាំ២០០៨ និងបានទៅរៀនបន្តថ្នាក់បណ្ឌិតនៅចក្រភពអង់គ្លេសលើជំនាញគ្រប់គ្រងនិងបដិសណ្ឋារកិច្ចពីសាកលវិទ្យាល័យ Surrey។   កាលពីឆ្នាំ២០១៩ លោកស្រីបានរៀបការជាមួយនិងលោក Pitaka suksawat ដោយមានកូនប្រុសស្រីចំនួន២នាក់។ ចំពោះទ្រព្យសម្បត្តិសុទ្ធរបស់លោកស្រីត្រូវបានគេប៉ាន់ប្រមាណថាមានចំនួន៤.៣ពាន់លានដុល្លារ បើយោងតាមប្រភពសារព័ត៌មាន Thai PBS World ដែលចុះផ្សាយកាលពីឆ្នាំ២០២១៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T06:30:55.733Z", "category": "ភាពជាអ្នកដឹកនាំ", "views": 6644, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មហាសេ.ដ្ឋី Elon Musk៖ បើចង់ដឹងគេនិយាយការពិត ឬកុហក ត្រូវសួរសំណួរ១នេះ	https://business-cambodia.com/articles/elon-musk-tell-1-question	ពាក្យចាស់ពោលថា “មនុស្សយកសម្តី ដំរីយកភ្លុក” មើលមនុស្សតាមរយៈការប្រើពាក្យសម្តី។ ខាងក្រោមនេះ គឺជាសំណួរពិសេស១ ដែលអាចជួយឲ្យមើលធ្លុះចិត្តមនុស្ស ដឹងថាគេកំពុងនិយាយការពិត ឬកុហក។   យោងតាមកាសែត New York Post បានបង្ហាញថា មហាសេដ្ឋី Elon Musk ដែលជាម្ចាស់ក្រុមហ៊ុន Tesla និង SpaceX បានសួរសំណួរដូចគ្នាទៅកាន់បេក្ខជនទាំងអស់អំឡុងពេលសម្ភាសន៍ ខណៈសំណួរនោះគឺ «ប្រាប់ខ្ញុំអំពីបញ្ហាលំបាកបំផុតមួយចំនួនដែលអ្នកបានធ្វើការ និងរបៀបដែលអ្នកដោះស្រាយវា?»។ លោក Elon Musk បានអះអាងថា សំណួរនេះបានជួយលោកឲ្យបកស្បែកមុខមនុស្ស ថាតើពួកគេកំពុងនិយាយការពិត ឬកុហក់។   យ៉ាងណាមិញ សំណួរនេះស្ថិតក្នុងបច្ចេកទេសម្ភាសន៍ម្យ៉ាង ហៅថា 'Asymmetric Information Management' (AIM) ដែលត្រូវបានរៀបចំឡើងដើម្បីផ្តល់ឱ្យអ្នកសម្ភាសន៍នូវវិធីមួយដើម្បីបង្ហាញថាពួកគេកំពុងនិយាយការពិតដោយប្រាប់លម្អិតអំពីបទពិសោធន៍របស់ពួកគេ។   ក្នុងនោះ អ្នកនិពន្ធ Cody Porter ក៏បានលើកឡើងផងដែរថា៖ «ប្រសិនបើពួកគេផ្តល់សេចក្តីថ្លែងការណ៍កាន់តែវែង និងលម្អិតបន្ថែមទៀតអំពីព្រឹត្តិការណ៍ដែលចាប់អារម្មណ៍នោះ យើងនឹងអាចរកឃើញថាពួកគេនិយាយការពិត ឬកុហក។ ផ្ទុយទៅវិញ អ្នកកុហកចង់លាក់បាំងកំហុសរបស់ខ្លួន និងមិនហ៊ាននិយាយអំពីចំណុចមិនល្អឡើយ»។   គួរជម្រាបថា ក្រៅពីពាក្យសម្តី មហាសេដ្ឋី Elon Musk ក៏ទាមទារនូវភស្តុតាំងជាក់ស្តែងមួយចំនួន ដែលបញ្ជាក់ថាបុគ្គលនោះ ពិតជាបានឆ្លងកាត់រឿងរ៉ាវដូចជាអ្វីដែលខ្លួនបានរៀបរាប់ពិតប្រាកដមែន ផងដែរ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T04:47:29.054Z", "category": "ភាពជាអ្នកដឹកនាំ", "views": 15293, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
រដ្ឋមន្រ្តីក្រសួងព័ត៌មានគាំទ្រដល់ការរៀបចំវគ្គបណ្តុះបណ្តាលជំនាញសរសេរសារព័ត៌មានសេដ្ឋកិច្ច	https://business-cambodia.com/articles/the-minister-of-information-supports-the-organization-of-a-training-course-on-economic-journalism-writing-skills	ភ្នំពេញៈ រដ្ឋមន្រ្តីក្រសួងព័ត៌មាន លោកនេត្រ ភក្រ្តា បានបង្ហាញនូវការគាំទ្រ ដល់ការរៀបចំបណ្តុះបណ្តាលជំនាញសរសរព័ត៌មានផ្នែកសេដ្ឋកិច្ច ដល់អ្នកសារព័ត៌មានឲ្យបានច្រើន។ លោកមានប្រសាសន៍បែបនេះ ក្នុងពេលអញ្ជើញជាអធិបតី ក្នុងពិធីបើកវគ្គបណ្តុះបណ្តាលជំនាញ សរសេរព័ត៌មានផ្នែកសេដ្ឋកិច្ច និងចំណេះដឹងទាក់ទងនឹងសេវាកម្មពន្ឋដា ដែលរៀបចំឡើង ដោយសមាគមសហគ្រិនសារព័ត៌មាន សេដ្ឋកិច្ចកម្ពុជា(CEMEA )និងសមាគមសហព័ន្ឋសេវាកម្មពន្ឋដាកម្ពុជា(CTAFA)នៅទីស្តីការក្រសួង នាព្រឹកថ្ងៃទី១៥ សីហានេះ។លោកនេត្រ ភត្រាបានបង្ហាញការគាំទ្រ និងជម្រុញឲ្យសមាគមទាំងពី រៀបចំវគ្គបណ្តុះបណ្តាលជំនាញ សរសេរព័ត៌មានផ្នែកសេដ្ឋកិច្ចបន្តទៀត ដោយក្រសួងនឹងផ្តល់ការគាំទ្រជាស្មារតី និងសាលបណ្តុះបណ្តាលនៅទីស្តីការរបស់ក្រសួង។ក្នុងឱកាសនោះ លោករដ្ឋមន្រ្តីបានលើកឡើង ពីបរិបទកម្ពុជា ពិសេសសេដស្ឋកិច្ច និងស្ថានភាពសង្គមកម្ពុជាចាប់តាំងពីក្រោយុថ្ងៃរំដោះ៧មករា ឆ្នាំ១៩៧៩ ដល់សម័យរដ្ឋកម្ពុជា សម័យព្រះរាជាណាចក្រកម្ពុជា តាមរយៈការដាក់ចេញនូវយុទ្ឋសាស្រ្តត្រីកោណ យុទ្ឋសាស្រ្តចតុកោណទាំងបួនដំណាក់កាល ក្រោមការដឹកនាំរបស់សម្តេច អគ្គមហាសេនាបតីតេជោហ៊ុន សែនអតីតនាយករដ្ឋមន្រ្តីនៃកម្ពុជា។ ចំណែកយុទ្ឋសាស្រ្តបញ្ចកោណ ដែលនឹងមាន៥ដំណាក់កាលរយៈពេល២៥ឆ្នាំ ក្រោមការដឹកនាំរបស់សម្តេចធិបតីហ៊ុន ម៉ាណែតនាយករដ្ឋមន្រ្តី នៃព្រះរាជាណាចក្រកម្ពុជា គឺដើម្បីកម្ពុជា អាចធ្វើដំណើរឆ្ពោះទៅកាន់ប្រទេស មានប្រាក់ចំណូលមធ្យមកម្រិតខ្ពស់នៅឆ្នាំ២០២៣០ និងប្រទេសអភិវឌ្ឍន៍នៅឆ្នាំ២០៥០។ វគ្គបណ្តុះបណ្តាលរយៈពេល១ថ្ងៃពេញនេះ មានការអញ្ជើញចូលរួម ពីអ្នកសារព័ត៌មានជាង៥០ស្ថាប័ន នៅរាជធានីភ្នំពេញ និងមកពីបណ្តារាជធានី ខេត្តមួយចំនួនចំនួនជាង១០០នាក់។លោកយិន លាងគង់ប្រធានសមាគមសហគ្រិនសារព័ត៌មានសេដ្ឋកិច្ចកម្ពុជា(CEMEA) បានមានប្រសាសន៍ឲ្យដឹងផងដែរថា សមាគមបង្កើតឡើង  ក្នុងគោលបំណងរួមចំណែកជាមួ យរាជរដ្ឋាភិបាលកម្ពុជា ដើម្បីផ្សព្វផ្សាយព័ត៌មានសេដ្ឋកិច្ចជាតិ ទៅកាន់មជ្ឈដ្ឋានជាតិ អន្តរជាតិឲ្យបានទូលំទូលាយ ស្របតាមគោលនយោបាយ របស់រាជរដ្ឋាភិបាលកម្ពុជា ក្រោមការដឹកនាំរបស់សម្តេចមហាបវរធិបតីហ៊ុន ម៉ាណែតនាយករដ្ឋមន្រ្តីនៃកម្ពុជា។ លោកបន្តថា “សមាគមចង់ផ្សព្វផ្សាយ ពីការអភិវឌ្ឍរបស់រាជរដ្ឋាភិបាល ពីព័ត៌មានសេដ្ឋកិច្ច ពីព័ត៌មានមានលក្ខណៈអប់រំ និងស្ថាបនាដល់សង្គមជាតិ ដើម្បីកាត់បន្ថយព័ត៌មានកន្លែងក្លាយ និងព័ត៌មានមិនផ្តល់តម្លៃដល់សង្គម”។ជាមួយគ្នានេះ លោកអ៊ុ សារ៉ាវុធប្រធានសមាគមសហព័ន្ឋសេវាកម្មពន្ឋដាកម្ពុជា បានមានប្រសាសន៍ទាក់ទងនឹងចំណេះដឹងផ្នែកព័ន្ឋដា ដោយលោកបានចាត់ទុកដា សេវាកម្មពន្ឋដាបានដើរតូនាទីសំខាន់ ក្នុងសេដ្ឋកិច្ចកម្ពុជា និងជាកាតព្វកិច្ចរបស់មនុស្សគ្រប់រូប ពិសេសម្ចាស់អាជីវកម្មនានា ត្រូវស្វែងយល់ពីសេវាកម្មពន្ឋដាឲ្យបានច្បាស់ ដើម្បីចៀសវាងកាផាកពិន័យណាមួយ។ លោកបន្តថា “ពន្ឋដាមានសារៈសំខាន់ សម្រាប់សេដ្ឋកិច្ច និងអ្នកចង់បើកក្រុមហ៊ុន គួរតែស្វែងយល់ឲ្យបានច្បាស់លាស់ពីកាតព្វកិច្ចផ្នែកពន្ឋ ដើម្បីបញ្ចៀសបាននូវការផាកពិន័យ និងមិនបានបង់ពន្ឋត្រឹមត្រូវ ព្រោះការមិនបានបំពេញកាតព្វកិច្ចពន្ឋដា អាចមានទោសព្រហ្មទ័ណ្ឌ”៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T03:54:51.400Z", "category": "PR", "views": 110, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ស្រ្តីម្នាក់នេះ អាចនឹងក្លាយជានាយករដ្ឋមន្ត្រីថៃថ្មី ក្រោយលោក សេដ្ឋា ថាវីស៊ីន ត្រូវបានដកតំណែង	https://business-cambodia.com/articles/paetongtarn-shinawatra-may-become-thailand-new-pm	ភឿងថៃ ដែលជាគណបក្សកាន់អំណាចបច្ចុប្បន្ន បានសម្រេចជ្រើសរើសលោកស្រី Paetongtarn Shinawatra ជាបេក្ខភាពនាយករដ្ឋមន្រ្តីថ្មី ក្រោយលោក សេដ្ឋា ថាវីស៊ីន ត្រូវបានដកហូតតំណែង។ នេះបើយោងតាមទីភ្នាក់ងារសារព័ត៌មាន Reuters ចុះនាថ្ងៃទី១៥ ខែសីហា ឆ្នាំ២០២៤។     មេដឹកនាំនៃសម្ព័ន្ធគណបក្សចំនួន ១១ ដែលដឹកនាំដោយគណបក្សប្រជានិយមភឿថៃរបស់លោកស្រី Paetongtarn បានប្រកាសពីសំឡេងគាំទ្ររបស់ពួកគេចំពោះលោកស្រីនៅក្នុងសន្និសីទសារព័ត៌មានកាលពីថ្ងៃព្រហស្បតិ៍។ ក្នុងឱកាសនោះ លោកស្រីបានសម្តែងការថ្លែងអំណរគុណយ៉ាងជ្រាលជ្រៅ និងបានបញ្ជាក់យ៉ាងដូច្នេះថា៖ «យើងបាននាំគ្នាមកទីនេះ នៅថ្ងៃនេះ ដើម្បីបង្ហាញប្រជាជនយើងថា យើងមានការតាំងចិត្តខ្ពស់ យើងប្តេជ្ញាចិត្ត យើងរួមគ្នាក្នុងការជំរុញប្រទេសទៅមុខជាមួយគ្នា»។     គួរជម្រាបផងដែរថា លោកស្រី Paetongtarn Shinawatra កើតនៅថ្ងៃទី២១ ខែសីហា ឆ្នាំ១៩៨៦ ក្នុងត្រកូលអ្នកនយោបាយថៃ។ លោកស្រី គឺជាកូនស្រីពៅរបស់អតីតនាយករដ្ឋមន្ត្រីលោក Thaksin Shinawatra។ ត្បិតមានសមត្ថភាពខ្លាំង និងកិត្តិនាមល្អលើឆាកនយោបាយ ធ្វើឲ្យលោកស្រីទទួលបានប្រជាប្រិយភាពគួរឲ្យកត់សម្គាល់ រួមទាំងអាចជាប់ជាបេក្ខភាពនាយករដ្ឋមន្ត្រីត្រឹមវ័យ ៣៧ឆ្នាំប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T03:40:29.800Z", "category": "ភាពជាអ្នកដឹកនាំ", "views": 1703, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ពិធីសម្ពោធបើកជាផ្លូវការ “ពិព័រណ៍ពាណិជ្ជកម្មថៃ BCG Thai Festive Fair 2024” ផលិតផលថៃ ជួយដល់ពិភពលោក មិនប៉ះពាល់ដល់បរិស្ថាន	https://business-cambodia.com/articles/bcg-thai-festive-fair-2024	ភ្នំពេញ ១៥ សីហា ២០២៤៖ ពិធីសម្ពោធបើកជាផ្លូវការ “ពិព័រណ៍ពាណិជ្ជកម្មថៃ BCG Thai Festive Fair 2024” ក្រោមអធិបតីភាព ឯកឧត្តម សំហេង បូរ៉ា រដ្ឋលេខាធិការក្រសួងពាណិជ្ជកម្ម នៃព្រះរាជាណាចក្រកម្ពុជា តំណែងដ៏ខ្ពង់ខ្ពស់ លោកជំទាវ ចម និមល រដ្ឋមន្រ្តីក្រសួងពាណិជ្ជកម្ម នៃព្រះរាជាណាចក្រកម្ពុជា និងឯកឧត្តម ឆឺតគៀត អាត់ថៈកន ឯកអគ្គរាជទូតថៃប្រចាំព្រះរាជា ណាចក្រកម្ពុជា។ ពិព័រណ៍ពាណិជ្ជកម្មថៃ BCG THAI FESTIVE FAIR រៀបចំដោយអគ្គនាយកដ្ឋានជំរុញពាណិជ្ជកម្មអន្តរជាតិ នៃក្រសួងពាណិជ្ជកម្មថៃ។ ការរៀបចំតាំងពិព័រណ៍នេះ មានគោលបំណងដើម្បីផ្តល់ជាវេទិកាសម្រាប់ពង្រីកទំនាក់ទំនងពាណិជ្ជកម្ម និងការតភ្ជាប់ពាណិជ្ជកម្មរវាងប្រទេសថៃ និងប្រទេសកម្ពុជា។ ជាពិសេស ប្រជាជនកម្ពុជានឹងមានឱកាសជ្រើសរើសទិញផលិតផលថៃ ដែលមានគុណភាពល្អ និងតម្លៃសមរម្យ។ លើសពីនេះទៅទៀត ពាណិជ្ជករថៃ និងកម្ពុជា នឹងមានឱកាសចាប់ដៃគូពាណ្ជិជកម្ម ជាមួយគ្នាក្នុងអំឡុងពេលការតាំងពិព័រណ៍នេះផងដែរ។ ពិព័រណ៍ពាណិជ្ជកម្មនេះគឺជាការផ្សព្វផ្សាយផលិតផល BCG របស់ប្រទេសថៃ (BCG មានន័យថាជីវ-សេដ្ឋកិច្ច សេដ្ឋកិច្ចជារង្វង់ និង សេដ្ឋកិច្ចបៃតង) ដែលត្រូវបានរៀបចំឡើងជាលើកដំបូងនៅក្នុងប្រទេសកម្ពុជា និងដើម្បីឱ្យប្រជាជនកម្ពុជាបានស្គាល់និងយល់ដឹងពីផលិតផល BCG របស់ប្រទេសថៃ។ ផលិតផល BCG ពាក់ព័ន្ធនឹងការផលិតទំនិញពីធនធានជីវសាស្រ្តកកើតឡើងវិញ និងការបំប្លែងធនធានទាំងនេះទៅជាផលិតផលថ្មីមួយទៀត ហើយប្រែក្លាយទៅជាផលិតផលដែលអាចប្រើប្រាស់ឡើងវិញបាន និងការកែច្នៃវត្ថុធាតុដើម ដើម្បីបង្កើនតម្លៃនៃធនធានដែលមានស្រាប់ទាំងនេះជួយថែរក្សាបរិស្ថានបៃង។ ពិព័រណ៍ពាណិជ្ជកម្មថៃ BCG THAI FESTIVE FAIR ធ្វើឡើងរយៈពេល ៤ ថ្ងៃ គឺចាប់ ពីថ្ងៃទី 15-18 ខែសីហា ឆ្នាំ 2024 ចាប់ពីម៉ោង ៩ ព្រឹក ដល់ម៉ោង ៩យប់ នឹងមានការប្រគុំតន្រ្តីដែលមាន ការចូលរួមពីសំណាក់តារាចំរៀងល្បីៗជាច្រើនប្រចាំព្រះរាជាណាចក្រកម្ពុជា។ក្នុងនោះមានការតាំងបង្ហាញផលិតផលថៃជាង ២៥០ ស្តង់ ដូចជា ១. ផ្នែកចំណីអាហារ & ភេសជ្ជៈ ២. ផ្នែកម៉ូដ សម្លៀកបំពាក់ និងសម្ភារៈប្រើប្រាស់ប្រចាំថ្ងៃ ៣. ផលិតផលសុខភាព & សម្រស់ ៤. សម្ភារៈផ្ទះបាយ និងដេគ័រ សូមអញ្ជើញមកទស្សនា “ពិព័រណ៍ពាណិជ្ជកម្មថៃ BCG Thai Festive Fair 2024” នៅមជ្ឈមណ្ឌលតាំងពិព័រណ៍កោះពេជ្រ រាជធានីភ្នំពេញ ចាប់ពីថ្ងៃទី១៥ ដល់ថ្ងៃទី ១៨ ខែសីហា ឆ្នាំ២០២៤ អោយបានច្រើនកុះករ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-16T02:43:53.226Z", "category": "PR", "views": 168, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
តម្លៃ១.៧ពាន់លានដុល្លារ! តស់មកដឹងចំនួនទុនដែលក្រុមហ៊ុនខ្មែរ និងក្រុមហ៊ុនចិនវិនិយោគក្នុងព្រែកជីកហ្វូណនតេជោ	https://business-cambodia.com/articles/capital-of-funan-techo-canal	គម្រោងព្រែកជីកហ្វូណនតេជោត្រូវបានបើកការដ្ឋានសាងសង់ជាផ្លូវការកាលពីថ្ងៃទី៥ ខែសីហា ឆ្នាំ២០២៤ កន្លងទៅថ្មីៗនេះ។ ដោយគម្រោងគឺមានការវិនិយោគសាងសង់រួមគ្នារវាងក្រុមហ៊ុនក្នុងស្រុក ជាមួយនឹងក្រុមហ៊ុនចិន។ ហើយនៅពេលលេចចេញជារូបរាងត្រូវបានគេរំពឹងថានឹងផ្ដល់ផលប្រយោជន៍យ៉ាងច្រើនសន្ធឹកសន្ធាប់ដល់កម្ពុជា។ ដូច្នេះតើគម្រោងព្រែកជីកហ្វូណនតេជោនេះ ក្រុមហ៊ុនខ្មែរកាន់ទុនវិនិយោគចំនួនប៉ុន្មាន? ហើយក្រុមហ៊ុនចិនកាន់កាប់ទុនវិនិយោគចំនួនប៉ុន្មាន? និងចាយពេលប៉ុន្មានសម្រាប់ការស្ថាបនា? បើតាមការបញ្ជាក់ពីក្រសួងសាធារណការ និងដឹកជញ្ជូន គម្រោងនេះ នឹងប្រើប្រាស់រយៈពេលសាងសង់ប្រមាណ៤៨ខែ និងគ្រោងបញ្ចប់នៅក្នុងអំឡុងឆ្នាំ២០២៨ខាងមុខ ដោយប្រើប្រាស់ទុនវិនិយោគសរុបប្រមាណ ១,៧ ពាន់លាន ដុល្លារអាម៉េរិក ក្នុងនោះទុនវិនិយោគរបស់សហគ្រាសសាធារណៈ និងក្រុមហ៊ុនក្នុងស្រុក មានចំនួន ៥១% និងទុនវិនិយោគរបស់ក្រុមហ៊ុនសាជីវកម្មស្ពាន និងថ្នល់ចិន(CRBC) មានចំនួន ៤៩% ដោយការវិនិយោគនេះនឹងត្រូវអនុវត្តក្រោមរូបភាពសាងសង់-ប្រតិបត្តិការ-ផ្ទេរ (BOT)។ សូមជម្រាបថា ផ្លូវទឹកនេះចាប់ផ្តើមពីព្រែកតាកែវនៃទន្លេមេគង្គ ឆ្លងកាត់តាមព្រែកពោធិ៍ នៃទន្លេបាសាក់ រួចចូលតាម ព្រែកតាហ៊ីងនៃទន្លេបាសាក់ និងបន្តរហូតដល់សមុទ្រខេត្តកែប ដោយឆ្លងកាត់ភូមិសាស្ត្រ ខេត្តចំនួន៤ រួមមាន៖ ខេត្តកណ្តាល ខេត្តតាកែវ ខេត្តកំពត និងខេត្តកែប ដោយនឹងត្រូវសាងសង់ស្ទើរទាំងស្រុងលើតម្រាយខ្សែផ្លូវទឹកធម្មជាតិ និងផ្លូវទឹកបុរាណ ដែលបានបន្សល់ទុកស្រាប់តាំងពីសម័យអាណាចក្រហ្វូណនមកម៉្លេះ ក្នុងនោះផ្លូវទឹក ធម្មជាតិដែលមានស្រាប់ មានប្រវែងប្រមាណ ១៣៥គីឡូម៉ែត្រ ផ្លូវទឹកត្រូវជីកតម្រង់កុំឱ្យកោងពេកមានប្រវែងប្រមាណ ៣៨គីឡូម៉ែត្រ និងផ្លូវទឹកជីកថ្មីមានប្រវែងប្រមាណ ៧គីឡូម៉ែត្រ ដើម្បីកាត់បន្ថយកំណោង និងកាត់បន្ថយចម្ងាយតភ្ជាប់ទៅកាន់សមុទ្រ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T10:01:16.805Z", "category": "អចលនទ្រព្យ", "views": 240, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចេះតែចាយលុយគ្មានផែនការ ចាយតាមអារម្មណ៍ នេះជាវិធី៤ជួយឲ្យអ្នកសល់លុយជាងមុន	https://business-cambodia.com/articles/how-to-stop-impulse-spending-money	មនុស្សជាច្រើនអាចនឹងកំពុងជួបបញ្ហាមួយគឺចេះតែចាយលុយដោយគ្មានផែនការ ចេះតែចាយលុយតាមអារម្មណ៍ដែលជាលទ្ធផលធ្វើឲ្យពួកគាត់មិនដែលសល់លុយហើយថែមទាំងពេលខ្លះជួបញ្ហាខ្វះខាតលុយលើចំណាយចាំបាច់ដោយសារតែចាយលុយគ្មានផែនការនិងចាយតាមអារម្មណ៍។ ទាក់ទងនឹងការចាយលុយតាមអារម្មណ៍ ខាងក្រោមនេះគឺជាវិធីសាស្រ្តមួយចំនួនដែលអ្នកអាចអនុវត្តដើម្បីបញ្ឈប់ការចាយលុយគ្មានផែនការឬចាយលុយតាមអារម្មណ៍។ ១. ធ្វើបញ្ជីមុខទំនិញត្រូវទិញពេលទៅផ្សារ ជាទូទៅពេលអ្នកទៅផ្សារ អ្នកនឹងឃើញទំនិញជាច្រើនដែលធ្វើឲ្យអ្នកចង់ទិញដូច្នេះឱកាសចាយលុយលើសផែនការមានច្រើនពេលអ្នកទៅផ្សារម្ដងៗ។ ត្រង់នេះដើម្បីចៀសវាយការចំណាយលុយទៅលើរបស់ដែលអ្នកមិនត្រូវការ អ្នកត្រូវធ្វើបញ្ជីមុខទំនិញត្រូវទិញពេលទៅផ្សារហើយមិនត្រូវទំនិញណាដែលមិនមានក្នុងបញ្ជីដាច់ខាត។ ២. ពន្យារពេលសម្រេចចិត្តទិញ វិធីនេះក៏ជាវិធីដ៏មានប្រសិទ្ធភាពមួយដែលធ្វើឲ្យអ្នកអាចកាត់ចំណងក្នុងការចាយលុយតាមអារម្មណ៍បាន។ ត្រង់នេះ អ្នកអាចពន្យារពេលទិញ។ ឧទាហរណ៍បើឃើញនាឡិកាស្អាតហើយអ្នកចង់ទិញ អ្នកអាចពន្យារពេលដោយថយក្រោយមួយជំហាន កុំទៅជិតហាងនាឡីកាឬត្រលប់ទៅផ្ទះ។ ការពន្យារពេលទិញអាចជួយអ្នកពីការចាយលុយតាមអារម្មណ៍ ព្រោះអារម្មណ៍មនុស្សពេលខ្លះត្រឹមតែមួយឆាវទេ ពេលអ្នកពន្យារពេលបាននឹងលែងនឹកនាចង់ទិញទៀតហើយ។ ៣. ឆ្លុះបញ្ចាំខ្លួនឯងរកហេតុផលដែលធ្វើឲ្យចេះតែចាយលុយ ត្រង់នេះអ្នកអាចកត់សម្គាល់ថាតើអ្នកងាយនឹងចាយលុយតាមអារម្មណ៍ឬចាយគ្មានផែនការនៅពេលណា ហើយអ្វីដែលធ្វើឲ្យអ្នកចេះតែចាយលុយតាមអារម្មណ៍។ ឧទាហរណ៍ពេលខ្លះចាយលុយដោយតែឃើញគេប្រម៉ូសិនទំនិញនៅលើបណ្ដាញសង្គម។ ត្រង់នេះអ្នកអាចកាត់បន្ថយការប្រើប្រាស់បណ្ដាញសង្គមព្រោះវាជាកត្តាដែលធ្វើឲ្យអ្នកចាយលុយអស់ច្រើន។ ៤. ប្ដូរពីអារម្មណ៍ចាយលុយទៅសកម្មភាពមិនអស់លុយ ជាធម្មតាមនុស្សមួយចំនួនតែងតែចាយលុយនៅពេលដែលពួកគាត់មានអារម្មណ៍តានតឹងឬមិនសប្បាយចិត្ត។ ត្រង់នេះអ្នកអាចប្ដូរពីការដើរទិញអីវ៉ាន់ពេលមានអារម្មណ៍មិនសប្បាយចិត្តទៅជាការលេងកីឡាឬសកម្មភាពផ្សេងៗទៀតដែលមិនចំណាយលុយអស់ច្រើន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T09:59:37.159Z", "category": "ហិរញ្ញវត្ថុ", "views": 439, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជនជាតិជ្វីហ្វពូកែទាំងរកស៊ីនិងចាត់ចែងលុយ! នេះរបៀបចាយលុយតាមក្បួន”ថូ៥” របស់ជូនជាតិជ្វីហ្វ	https://business-cambodia.com/articles/how-jewish-people-spend-their-money	ជនជាតិជ្វីហ្វគឺត្រូវបានគេចាត់ទុកជាជាតិជនដែលពូកែហើយឆ្លាតជាពិសេសគឺពូកែធ្វើជំនួញនិងពូកែរកស៊ី ហើយជនជាតិនេះមិនត្រឹមត្រូវពូកែរកស៊ីនិងធ្វើជំនួញប៉ុណ្ណោះទេប៉ុន្ដែរឿងគ្រប់គ្រងលុយក៏ពូកែផងដែរ។ ខាងក្រោមនេះ Business Cambodia សូមចែករំលែកពីក្បួនចាយលុយតាមក្បួន”ថូ៥” របស់ជនជាតិជ្វីហ្វដែលធ្វើឲ្យជនជាតិនេះអាចកសាងទ្រព្យបាន។   ក្បួនថូទី១ សម្រាប់ក្បួនថូទីមួយនេះគឺពួកគេបានដក១០%នៃចំណូលសរុបប្រចាំខែសម្រាប់យកមកធ្វើបុណ្យឬផ្គត់ផ្គង់ក្នុងសាសនារបស់ពួកគាត់ដែលពួកគាត់ជឿជាក់ថាការផ្គត់ផ្គង់ក្នុងការសាសនានឹងធ្វើឲ្យពួកគាត់រស់នៅសុខសប្បាយ។   ក្បួនថូទី២ ក្បួនថូទី២គឺដក១០%នៃចំណូលសរុបប្រចាំខែសម្រាប់យកមកបរិច្ឆាគទៅដល់អ្នកដទៃ។ ការបរិឆ្ឆាគលុយដល់អ្នកទៃគឺជាវប្បធម៌របស់ជនជាតិនេះហើយ។ ជាទូទៅពួកគាត់បរិច្ឆាគលុយទៅដល់អ្នកដែលគ្មានផ្ទះសំបែង ចាស់ជរា។ ពេលខ្លះពួកគាត់មិនមែនបរិច្ឆាគជាលុយទេប៉ុន្ដែជួយក្នុងរបៀបផ្សេងវិញក៏មាន។   ក្បួនថូទី៣ សម្រាប់ថូទី៣ ជនជាតិនេះដក២០%នៃចំណូលសរុបប្រចាំខែសម្រាប់សន្សំសម្រាប់ផែនការអនាគតហើយផែននេះអាចជាផែនការផ្ទាល់ខ្លួនឬផែនការរួមនៅក្នុងគ្រួសារ។ ការដកសន្សំមួយខែ២០% អាចធ្វើឲ្យជីវភាពរបស់ពួកគាត់ផ្លាស់ប្ដូរបានច្រើនដោយសារពួកគាត់សន្សំជាមួយគោលដៅច្បាស់លាស់។   ក្បួនថូទី៤ ចំពោះក្បួនថូទី៤វិញគឺដក១០%នៃចំណូលសរុបប្រចាំខមកវិនិយោគរយៈពេលខ្លះដើម្បីសម្រេចបានផលរយៈពេលវែងនាពេលអនាគត។ ត្រង់នេះយើងឃើញថាជនជាតិជ្វីហ្វគឺមានទស្សនវែងឆ្ងាយហើយខិតខំប្រឹងប្រែងសន្សំនិងវិនិយោគសម្រាប់សម្រេចគោលដៅរបស់ខ្លួន។   ក្បួនថូទី៥ សម្រាប់ក្បួនថទី៥ដែលជាក្បួនចុងក្រោយគេគឺដក៥០%នៃចំណូលសរុបប្រចាំខែសម្រាប់ចំណាយលើតម្រូវការចាំបាច់ក្នុងការរស់នៅប្រចាំខែ។ នេះគឺជាកញ្ចប់លុយចំណាយច្រើនជាងគេក្នុងការរស់នៅ។ ចំណាយចាំបាច់ក្នុងការរស់នៅគឺជាចំណាយដែលយើងអត់មិនបានដូចជា អាហារហូបចុក ការស្នាក់នៅ ការធ្វើដំណើរ សំលៀកបំពាក់ជាដើម៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T09:39:00.000Z", "category": "ហិរញ្ញវត្ថុ", "views": 1848, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្រុមហ៊ុន Jetour Cambodia បានផ្តល់ជូនប្រាក់ឧបត្ថម្ភ សម្រាប់កម្មវិធីពិនិត្យ និងព្យាបាល ត្រចៀក ច្រមុះ បំពង់ក មិនគិតកម្រៃ ជូនសិស្សានុសិស្សក្រីក្រមានពិការភាព ចំនួន ១៨០ នាក់ និងគ្រូមានពិការភាពចំនួន ៥០ នាក់ សរុបចំនួន ២៣០ នាក់	https://business-cambodia.com/articles/jetour-cambodia-provides-free-subsidies-for-180-poor-students	ភ្នំពេញ កាលពីថ្ងៃ ព្រហស្បត្តិ៏ ទី ១៥ ខែ សីហា ឆ្នាំ ២០២៤ ក្រុមហ៊ុន Jetour Cambodia បានចូលរួម ឧបត្ថម្ភថវិកាតាមរយៈ អង្គការហូប កម្ពុជា សម្រាប់កម្មវិធីពិនិត្យ និងព្យាបាល ត្រចៀក ច្រមុះ បំពង់ក មិនគិតកម្រៃ ជូនសិស្សានុសិស្សក្រីក្រមានពិការភាព ចំនួន ១៨០ នាក់ និងគ្រូមានពិការភាពចំនួន ៥០ នាក់ សរុបចំនួន ២៣០ នាក់ នៅសាលាឡាវ៉ាឡានៃអង្គការសាមគ្គីធម៌ម៉ារីស្ត កម្ពុជា សិ្ថតភូមិព្រែករាំង សង្កាត់កំពង់សំណាញ់ ក្រុងតាខ្មៅ ខេត្តកណ្តាល ដោយមានការចូលរួមពីថ្នាក់ដឹកនាំសំខាន់ៗ របស់ក្រុមហ៊ុន Jetour Cambodia រួមទាំងមានការចូលជាកត្តិយសពីលោកប្រធានអង្គការ និងនាយកសាលា។ ដោយមានការចូលរួមពីថ្នាក់ដឹកនាំ និងបុគ្គលិករបស់ ក្រុមហ៊ុន Jetour Cambodia ក្នុងកម្មវីធីពិនិត្យ និងព្យាបាលដោយឥតគិតថ្លៃ លើត្រចៀក ច្រមុះ បំពង់ក និងការវាស់គំហើញភ្នែកផងដែរ។ ក្នុងការជួយចូលរួមចំណែកការងារសង្គម ក្នុងការថែទាំសុខភាពរបស់កុមារ និងលោកគ្រូអ្នកគ្រូដែលមានពិការភាពជូនដល់ប្អូនៗក្មួយសិស្សានុសិស្សដែលខ្វះខាតដែលពួកគេជាតំពាំងស្នងឬស្សី សំរាប់ការអភិវឌ្ឍដល់សង្គមជាតិ។   ក្រុមហ៊ុន KNN Cambodia បានធ្វើការសប្បុរសធម៌ជាមួយអង្គការ H.O.P.E តាំងពីឆ្នាំ ២០២០ មកម៉្លេះដែរបានចូលរួមចំណែកជួយដល់កុមារ និងជនដែលខ្វះខាតក្នុងការជួយដល់សហគមន៍ និងសង្គមជាតិផងដែរ។ គួរបញ្ជាក់ផងដែរថា ក្រុមហ៊ុន Jetour Cambodia ដែលនៅក្រោមដំបូលរបស់ ក្រុមហ៊ុន KNN CAMBODIA ជាសម្ព័ន្ធក្រុមហ៊ុនដែលមាននូវគុណសម្បត្តិជាច្រើន ដូចជាភាពខ្លាំងក្នុងការផ្តល់សេវាពេលលក់ សេវាជួសជុលថែទាំ និងធានាក្រោយលក់ ជាពិសេសក្រុមហ៊ុននេះ មានបទពិសោធ៍ជាង២០ឆ្នាំលើការចែកចាយផ្តាច់មុខម៉ាកល្បីៗពី កូរ៉េ ជប៉ុន និងអ៊ីរ៉ុប លើវិស័យគ្រឿងចក្រ និងរថយន្តធន់ធ្ងន់ អចលនទ្រព្យ និងផ្សារសហគមន៍។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T09:32:46.948Z", "category": "PR", "views": 81, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
សម្រុកចូល១ម៉ូដែលទៀតហើយ! ស្ងាត់ៗឡានអាមេរិក១ម៉ូដែលទៀតត្រៀមនាំចូលប្រទេសខ្មែរ ខណះតម្លៃនៅល្អខ្លាំង	https://business-cambodia.com/articles/chevrolet-captiva-chevrolet-captiva-	សម្រាប់ប្រិយមិត្តដែលមានសមាជិកច្រើន ចង់បានរថយន្តដែលមានច្រើនកៅអី អាចជិះបានច្រើនហើនាក់ មានបច្ចេកវិទ្យាទំនើបៗត្រូវប៉ាន់តែម្តង។ជាពិសេសបងប្អូនដែលជាហ្វេនរថយន្តអាមេរិកផ្ទាល់ ខណះពេលនេះក្រុមហ៊ុន Chevrolet  ប្រចាំប្រទេសកម្ពុជាត្រៀមនាំយកម៉ូដែលថ្មីរបស់ខ្លួនមកប្រទេសកម្ពុជា១ម៉ូដែលទៀតហើយ ខណៈតម្លៃក៏ល្អ។ យោងតាមការចុះផ្សាយលើផេកផ្លូវការ Chevrolet Cambodia កាលពីពេលកន្លងទៅនេះបានឱ្យដឹងថា ក្រុមហ៊ុនត្រៀមខ្លួនស្វាគមន៍សមាជិកថ្មីដែលនឹងមកដល់ទឹកដីកម្ពុជាឆាប់ៗនេះ។ នោះគឺរថយន្តអាមេរិកប្រភេទគ្រួសារ 𝐒𝐔𝐕 ៧កៅអី 𝐂𝐡𝐞𝐯𝐫𝐨𝐥𝐞𝐭 𝐂𝐚𝐩𝐭𝐢𝐯𝐚 ស៊េរីឆ្នាំ ២០២៥ បំពាក់ដោយកាមេរ៉ា𝟑𝟔𝟎ដឹក្រេ មានគ្រឿងរឹងមាំហាប់ និងប្រព័ន្ធសុវត្ថិភាពខ្ពស់។ រថយន្តនេះមានទំហំតួរខ្លួនសរុប បណ្តោយ ៤.៥ម ទទឹង១.៧ម កំពស់១.៦ម និងគន្លាតកង់មុខក្រោយមានប្រវែង ២.៦ម។ បន្ថែមពីនេះ 𝐂𝐚𝐩𝐭𝐢𝐯𝐚 បានបំពាក់ដោយម៉ាស៊ីន១.៥លីត្រ ៤ស៊ីឡាំង។ បើនិយាយអំពីកម្លាំងសេះវិញ វាមានកម្លាំង១៤៩សេះ ដែលអាចបង្កើតកម្លាំងរមួលបានរហូតដល់ទៅ ២៥៥ Nm ខណះកម្រិតសុីប្រេងជាមធ្យមចាប់ពី៦ទៅ៧លីត្រក្នុងការធ្វើដំណើរ១០០គីឡូ។ គួរជម្រាបផងដែរថា រថយន្តអាមេរិកមួយម៉ូលនេះ ត្រៀមដឹកមកកាន់ប្រទេសខ្មែរឆាប់ៗនេះហើយ ខណៈតម្លៃរបស់វា បើកទទួលកក់ចាប់ពីថ្ងៃនេះតទៅ ក្នុងតម្លៃ39,999$។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T09:19:44.378Z", "category": "កំពូលអ្នកលក់", "views": 1597, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កុមា.រងាយរ.ងគ្រោះ! UNICEF ប្រាប់វិធីរក្សាសុវត្ថិភាពកុមា.រ លើអនឡាញ ឪពុកម្តាយគ្រប់រូបគួរដឹង	https://business-cambodia.com/articles/5-way-to-keep-kids-safe-from-online-	បណ្តេញសង្គម និងវេទិកាឌីជីថលនានាបានបម្រើតម្រូវការរបស់មនុស្សស្ទើរតែគ្រប់វ័យ និងបានជះឥទ្ធិពលទាំងវិជ្ជមាននិងអវិជ្ជមានជាពិសេសចំពោះកុមារ ទៅលើការកម្សាន្ត។   ក្នុងនោះសព្វថ្ងៃនេះការប្រើប្រាស់ប្រព័ន្ធអ៊ីនធឺណិត របស់កុមារកំពុងតែប្រឈមមុខនឹងហានិភ័យកាន់តែខ្ពស់ ទាក់ទងនឹងឯកជនភាពរបស់ពួកគេផងដែរ។   ដូច្នេះដើម្បីធានាសុវត្ថិភាពអនឡាញរបស់កុមារ ឪពុកម្តាយគ្រប់រូបគួរដឹងនូវវិធីរក្សា ការពារឯកជនភាពលើអនឡាញទាំង៥យ៉ាងនេះ ដែលណែនាំដោយអង្គការកុមារ UNICEF។   ១. ពិនិត្យ និងធ្វើបច្ចុប្បន្នភាពសូហ្វវែរ (software) នៃឧបករណ៍ទាំងអស់។   ២. ពិនិត្យការកំណត់ឯកជនភាពក្នុងកម្មវិធីឌីជីថល ឬ ប្រព័ន្ធផ្សព្វផ្សាយសង្គម។   ៣. កំណត់មុខងារគ្រប់គ្រងដោយមាតាបិតា (parental control) នៅលើឧបករណ៍ ហ្គេម ឬ កម្មវិធីផ្សេងទៀត។   ៤. រក្សាសុវត្ថិភាពអនឡាញ ដោយប្រើប្រាស់កម្មវិធី ផ្ទៀងផ្ទាត់អត្តសញ្ញាណ (multi-factor authentication) ឬ កម្មវិធីកម្ចាត់មេរោគ។   ៥. ធ្វើបច្ចុប្បន្នភាព និងកែតម្រូវការកំណត់ឯកជនភាព នៅពេលមានការផ្លាស់ប្តូរថ្មី អប់រំកូន ៗរបស់អ្នក អំពីសុវត្ថិភាពអនឡាញ និងចំណេះដឹងផ្នែកឌីជីថល។   ជាការពិតណាស់សព្វថ្ងៃក្តីបារម្ភដ៏ធំបំផុតរបស់ឪពុកម្តាយគឺខ្លាចកូនត្រូវទទួលរងគ្រោះថា្នក់ដោយសារបណ្តេញសង្គមអូសទាញ មានទំនាក់ទំនងមិត្តភក្តិមិនល្អ ការបោកប្រាស់តាមអនឡាញគ្រប់រូបភាព ការប្រព្រឹត្តិអំពើខុសច្បាប់ ពុលបណ្តេញសង្គម ភ្លេចខិតខំរៀនសូត្រ ជាពិសេសក្មេងៗជំទង់ៗដែលមានអាយុក្រោម១៨ឆ្នាំ ដែលសង្គមយល់ថាជាមនុស្សមិនទាន់ពេញវ័យ ងាយទទួលរងគ្រោះបំផុត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T08:56:09.144Z", "category": "ភាពជាអ្នកដឹកនាំ", "views": 276, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
តើប្រពន្ធរបស់មន្រ្ដីសាធារណៈ ដែលជាសមាជិក ប.ស.ស ពេលសម្រាលកូនទទួលបានប្រាក់បំណាច់ឬទេ?	https://business-cambodia.com/articles/wife-and-husband	នេះជាដំណឹងដ៏ល្អមួយ សម្រាប់សហព័ទ្ធជាប្រពន្ធរបស់មន្រ្ដីសាធារណៈ គឺអាចទទួលបានប្រាក់បំណាច់លំហែមាតុភាពនៅពេលសម្រាលកូនផងដែរ។ នេះបើយោងតាមការចុះផ្សាយដោយបេឡាជាតិសន្តិសុខសង្គម។   ឯកឧត្តម ម៉េង ហុង ប្រតិភូរាជរដ្ឋាភិបាលទទួលបន្ទុកជាអគ្គនាយក ប.ស.ស. នៃក្រសួងការងារ និងបណ្ដុះបណ្ដាលវិជ្ជាជីវៈ បានមានប្រសាសន៍ថា សម្រាប់អ្នកក្នុងបន្ទុកសមាជិក ប.ស.ស. ជាមន្ត្រីសាធារណៈ ដែលរួមមាន សហព័ទ្ធ (ប្ដី ឬប្រពន្ធ) និងកូនៗក្នុងបន្ទុក។ នៅពេលដែលចុះឈ្មោះជាសមាជិក ប.ស.ស. ក្នុងផ្នែកថែទាំសុខភាពតាមរបបភាគទានដោយស្ម័គ្រចិត្ត ពួកគាត់អាចទទួលបានសេវាព្យាបាល និងថែទាំវេជ្ជសាស្ត្រ នៅមន្ទីរពេទ្យរដ្ឋ ឬមន្ទីរពេទ្យឯកជននានា ដែលជាដៃគូ ប.ស.ស. នៅទូទាំងប្រទេស។ គូសបញ្ជាក់ថា សម្រាប់ព័ត៌មានបន្ថែម បងប្អូនអាចធ្វើការសាកសួរផ្ទាល់បាននៅទីស្នាក់ការ ប.ស.ស. ដែលនៅជិតលោកអ្នកទូទាំងប្រទេស ឬទំនាក់ទំនងទៅកាន់លេខ ១២៨៦ នៅរៀងរាល់ម៉ោងធ្វើការ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T08:43:58.070Z", "category": "ព័ត៌មានថ្មីៗ", "views": 948, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្ងាត់ៗ នាយករដ្ឋមន្ត្រីជប៉ុន គ្រោងចុះចេញពីតំណែង និងលែងឈរឈ្មោះជារៀងរហូត ព្រោះរឿងធំ១នេះ	https://business-cambodia.com/articles/fumio-kishida-will-leave-japan-pm	នាយករដ្ឋមន្ត្រីជប៉ុន លោក Fumio Kishida បានប្រកាសថា ខ្លួននឹងចុះចេញពីតំណែងនៅខែកញ្ញា ដោយឲ្យគណបក្សប្រជាធិបតេយ្យសេរីនិយម ឬហៅកាត់ថា LDP (Liberal Democratic Party) ជ្រើសរើសប្រមុខអ្នកដឹកនាំជាថ្មី បន្ទាប់ពីលោកត្រូវបានគេរកឃើញជាប់ពាក់ព័ន្ធជាមួយនឹងរឿងអាស្រូវនយោបាយមួយចំនួន។ នេះបើយោងតាមទីភ្នាក់ងារសារព័ត៌មាន CNN ចុះនាថ្ងៃទី១៤ ខែសីហា ឆ្នាំ២០២៤។     ថ្លែងក្នុងសន្និសីទសារព័ត៌មានមួយកាលពីថ្ងៃពុធ លោក Fumio Kishida បានលើកឡើងយ៉ាងដូច្នេះថា៖ «វាចាំបាច់ក្នុងការបង្ហាញ LDP ជាគណបក្សមានការផ្លាស់ប្តូរ។ ការបោះឆ្នោតប្រកបដោយតម្លាភាព និងបើកចំហ រួមទាំងមានការជជែកដេញដោលដោយសេរី និងខ្លាំងក្លា ពិតជាមានសារៈសំខាន់ជាងពេលណាៗទាំងអស់។ ជំហានដំបូងបំផុតដើម្បីបង្ហាញថា LDP នឹងផ្លាស់ប្តូរ គឺខ្ញុំត្រូវតែដើរចេញ»។   លោកបានបន្ថែមទៀតថា៖ «ខ្ញុំបានសម្រេចចិត្តយ៉ាងម៉ឺងម៉ាត់ជាមួយនឹងបំណងប្រាថ្នាដ៏មុតមាំដើម្បីឆ្ពោះទៅមុខជាមួយនឹងកំណែទម្រង់នយោបាយ ពីព្រោះការជឿទុកចិត្តរបស់ប្រជាជន គឺជាអ្វីដែលធ្វើឱ្យនយោបាយដំណើរការ»។     គួរជម្រាបផងដែរថា លោក Fumio Kishida បច្ចុប្បន្នមានអាយុ ៦៧ឆ្នាំ បានឡើងកាន់តំណែងជានាយករដ្ឋមន្ត្រីជប៉ុនចាប់តាំងពីខែតុលាឆ្នាំ២០២១ ប៉ុន្តែប្រជាប្រិយភាពរបស់នាយករដ្ឋមន្ត្រីរូបនេះបានធ្លាក់ចុះខ្លាំង ពាក់ព័ន្ធនឹងដំណោះស្រាយតម្លៃទំនិញឡើងថ្លៃដែលប៉ះពាល់ដល់ប្រាក់ចំណូលរបស់ប្រជាជនជប៉ុន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T08:11:18.281Z", "category": "ភាពជាអ្នកដឹកនាំ", "views": 1748, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ព្រោះមូលហេតុនេះ ថៃអាចនឹងបាត់ឱកាសក្លាយជាម្ចាស់ Sea Game 2025	https://business-cambodia.com/articles/thai-sea-game	ជោគវាសនា ម្ចាស់ផ្ទះស៊ីហ្គេមឆ្នាំ២០២៥ ហាក់មានភាពស្រពិចស្រពិល ស្របពេលដែលមានការប្រេះឆាបានកើតមានឡើងរវាង OCA និងប្រទេសថៃ ដែលជាម្ចាស់ផ្ទះ Asian Indoor and Martial Arts Games ដោយបញ្ហានេះ អាចនឹងធ្វើឱ្យប្រទេសថៃអាចនឹងរងពិន័យ ព្រមទាំងអាចប៉ះពាល់ដល់ឱកាសរបស់ខ្លួនក្នុងការធ្វើជាម្ចាស់ផ្ទះស៊ីហ្គេមនៅឆ្នាំក្រោយផងដែរ។ នេះបើយោងទៅតាមការចេញផ្សាយរបស់កាសែត បាងកកប៉ុស្ដិ៍។ ប្រភពដដែលបានបញ្ជាក់ថា ក្រុមប្រឹក្សាអូឡាំពិកអាស៊ី (OCA) គ្រោងនឹងគ្រប់គ្រងសិទ្ធិរបស់ប្រទេសថៃក្នុងការធ្វើជាម្ចាស់ផ្ទះកីឡា Asian Indoor and Martial Arts Games នៅនៅថ្ងៃព្រហស្បតិ៍នេះ ដោយមិនមានតំណាងមកពីប្រទេសម្ចាស់ផ្ទះត្រូវបានអញ្ជើញឱ្យចូលរួមក្នុងកិច្ចប្រជុំនោះទេ។ ការដែលលើកបញ្ហានេះមកប្រជុំ ដោយសារតែប្រទេសថៃមានបញ្ហាហិរញ្ញវត្ថុក្នុងការរៀបចំព្រឹត្តិការណ៍កីឡា Asian Indoor and Martial Arts Games ជាហេតុធ្វើឱ្យកាត់បន្ថយប្រភេទកីឡាមួយចំនួន មិនមានភាពច្បាស់លាស់ក្នុងនាមជាម្ចាស់ផ្ទះ។ លោក Chaiyapak Siriwat អនុប្រធាន OCA បានប្រាប់សន្និសីទសារព័ត៌មានកាលពីថ្ងៃអង្គារថា ការសម្រេចចិត្តរបស់ថៃក្នុងការកាត់បន្ថយចំនួនកីឡា បានជះឥទ្ធិពលអវិជ្ជមានជាច្រើន ដោយលោកបានបញ្ជាក់យ៉ាងច្បាស់ថា “ប្រសិនបើប្រទេសថៃបាត់បង់សិទ្ធិធ្វើជាម្ចាស់ផ្ទះ Asian Indoor និង Martial Arts Games នោះ វាក៏អាចប៉ះពាល់ដល់សិទ្ធិរៀបចំការប្រកួតកីឡាស៊ីហ្គេមនៅឆ្នាំក្រោយផងដែរ”។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T07:48:28.696Z", "category": "អចលនទ្រព្យ", "views": 10839, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "tiny", "noisy" ] }
ក្រោយដកតំណែងជានាយករដ្ឋមន្ត្រីថៃ លោក សេដ្ឋា ថាវីស៊ីន លើកឡើងបែបនេះ	https://business-cambodia.com/articles/srettha-thavisin-said	កាលពីម្សិលមិញនេះ តុលាការធម្មនុញ្ញប្រទេសថៃ បានប្រកាសដកលោក សេដ្ឋា ថាវីស៊ីន (Srettha Thavisin) ចេញពីតំណែងនាយករដ្ឋមន្ត្រី ក្រោមបទចោទប្រកាន់ថា លោកបានបំពានរដ្ឋធម្មនុញ្ញ ជុំវិញការតែងតាំងគណៈរដ្ឋមន្ត្រីម្នាក់។ នេះបើយោងតាមទីភ្នាក់ងារសារព័ត៌មាន Reuters ចុះនាថ្ងៃទី១៤ ខែសីហា ឆ្នាំ២០២៤។     ឆ្លើយតបនឹងការសម្រេចខាងលើ លោក សេដ្ឋា ថាវីស៊ីន បានថ្លែងប្រាប់អ្នកសារត័ត៌មានយ៉ាងដូច្នេះថា៖ «ខ្ញុំគោរពសាលក្រម។ ប៉ុន្តែខ្ញុំសូមបញ្ជាក់ឡើងវិញថា អស់រយៈពេលជិតមួយឆ្នាំមកហើយ ដែលខ្ញុំបានកាន់តួនាទីនេះ ខ្ញុំបានព្យាយាមដោយចេតនាល្អ ដើម្បីដឹកនាំប្រទេសដោយភាពស្មោះត្រង់បំផុត»។     គួរជម្រាបផងដែរថា កាលពីខែឧសភា កន្លងទៅសមាជិកព្រឹទ្ធសភាថៃមួយក្រុម បានរួមគ្នាធ្វើញត្តិមួយប្តឹងទៅកាន់តុលាការធម្មនុញ្ញថៃ ដើម្បីទាមទារឲ្យទម្លាក់ លោកនាយករដ្ឋមន្ត្រី សេដ្ឋា ថាវីស៊ីន ចេញពីតំណែង ក្រោមបទពាក់ព័ន្ធនឹងការតែងតាំងរដ្ឋមន្ត្រីម្នាក់ ឈ្មោះ Pichit Chuenban ខណៈបុគ្គលរូបនេះ ធ្លាប់ជាប់ពន្ធនាគារ ពីបទសូកប៉ាន់ និងប្រមាថមើលងាយមកលើប្រព័ន្ធតុលាការ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T07:01:09.632Z", "category": "ភាពជាអ្នកដឹកនាំ", "views": 10888, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រៀនបានលុ.យ! សាលាដ៏ល្បី១នៅ New Zealand ផ្តល់អាហារូបករណ៍ឱ្យនិស្សិតខ្មែររៀនជំនាញ១១ នេះឥ.តគិតថ្លៃ	https://business-cambodia.com/articles/university-of-waikato-	នេះពិតជាដំណឹងដ៏រីករាយមួយសម្រាប់សិស្សនិស្សិតនៅក្នុងប្រទេសកម្ពុជា ដែលមានក្តីស្រមៃចង់ទៅបន្តការសិក្សានៅក្រៅប្រទេស ខណៈពេលនេះមានសាលាដ៏ល្បីឈ្មោះ១នៅ New Zealand កំពុងផ្តល់អាហារូបករណ៍ជាច្រើនកន្លែងដល់និស្សិតខ្មែរ រៀនអត់អស់ថ្លៃហើយបានលុយប្រចាំខែទៀត។   ចំពោះសាលាដែលផ្តល់អាហារូបករណ៍នេះដែរ គឺមានឈ្មោះថា University of Waikato ដោយផ្តល់នៅជំនាញឱ្យសិក្សាដូចជា៖ ១.Arts ២. Business / Management ៣.Computer Science ៤.Mathematics ៥.Education ៦.Health ៧.Engineering ៨.Law ៩.Māori & Indigenous Studies ១០.Science ១១.Social Sciences គួរបញ្ជាក់ថា ចំពោះអាហារូបករណ៍នេះដែរ គឺសាលាចេញឱ្យទាំងថ្លៃបង់សាលា កន្លែងស្នាក់នៅ និងអាហារផងដែរ មិនតែប៉ុណ្ណោះនិស្សិតដែលបានជាប់អាហារូបករណ៍នេះនឹងទទួលបានប្រាក់ខែចំនួន ២ពាន់៥រយក្នុងមួយខែ។ ព័ត៌មានលម្អិតចុចចូល Link ខាងក្រោមដើម្បីសាកសួរព័ត៌មាន និងប្រឹក្សាដោយសេរី និងឥតគិតថ្លៃ៖ https://forms.gle/PT1sVee5qMjXiSr68 ឬអាចទំនាក់ទំនងទៅកាន់លេខទូរស័ព្ទ 060 697078/ 078 995996 ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T06:57:54.968Z", "category": "ចាប់ផ្តើមអាជីវកម្ម", "views": 3991, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ទីតាំងធ្វើប័ណ្ណ ប.ស.ស. ថ្មី១ទៀតនៅភ្នំពេញ នឹងបើកដំណើរការចាប់ពីថ្ងៃទី១៧ ខែសីហា តទៅ	https://business-cambodia.com/articles/national-social-security-fund-new-location	បេឡាជាតិសន្តិសុខសង្គម និងមជ្ឈមណ្ឌលការងារ នឹងសម្ពោធដាក់ឱ្យប្រើប្រាស់ជាផ្លូវការសាខាថ្មី នៅផ្សារទំនើប អ៊ីអន ម៉ល សែនសុខ ស៊ីធី (AEON MALL Sen Sok City) ជាន់ទី២ នៅថ្ងៃទី១៧ ខែសីហា ឆ្នាំ២០២៤ ខាងមុខ ដើម្បីបង្កភាពងាយស្រួលដល់សមាជិក ប.ស.ស. និងសាធារណជនទូទៅ មកចុះឈ្មោះធ្វើប័ណ្ណ ប.ស.ស និងដាក់ឯកសារស្នើសុំ ទូទាត់សំណង ប.ស.ស. ជាដើម។ នេះបើយោងតាមសេចក្ដីជូនដំណឹងក្រសួងការងារ និងបណ្ដុះបណ្ដាលវិជ្ជាជីវៈកាលពីថ្ងៃទី១៣ ខែសីហា។ ក្នុងសេចក្ដីជូនដំណឹងដដែលបានទៀតបញ្ជាក់ថា  ដើម្បីអបអរពិធីខាងលើ ក្រសួងនឹងរៀបចំពិព័រណ៍ការងារ និងមគ្គទេសក៍អាធីពរយៈពេល ៣ថ្ងៃ ចាប់ពីថ្ងៃទី១៦ ដល់ថ្ងៃទី១៨ ខែសីហា ឆ្នាំ២០១៤ ដោយមានកិច្ចសហការជាមួយសហភាពសហព័ន្ធយុវជនកម្ពុជា (ស.ស.យ.ក.)រាជធានីភ្នំពេញ សហគសហព័ន្ធសិស្ស និស្សិតអប់រំបណ្ដុះបណ្ដាលបច្ចេកទេស និងវិជ្ជាជីវៈ និងមាន ការចូលរួមគាំទ្រដោយក្រុមហ៊ុន អ៉ីអន ម៉លយបូឌា) ខូអិលធីឌី និងក្រុមហ៊ុនធំៗចំនួន ២០ ដោយផ្តល់ឱកាសការងារជាង ៥ ០០០កន្លែង ដែលយុវជន សិស្ស និស្សិត អ្នកស្វែងរកការងារ អាចមកដាក់ពាក្យ និងសម្ភាសន៍ដោយផ្ទាល់ផងដរ។ ពិព័រណ៍ការងារនេះ នឹងមានការតាំងបង្ហាញអំពីព័ត៌មានតម្រូវការជ្រើសរើសកម្លាំងពលកម្ម ឱកាសអាហារូបករណ៍ និង កម្មសិក្សាការងារ ពីសហគ្រាស ក្រុមហ៊ុនដែលជាដៃគូសហការ និងគ្រឹះស្ថានអប់រំបណ្ដុះបណ្ដាលបច្ចេកទេស និង វិជ្ជាជីវៈ ព្រមទាំងបានវេទិកាចែករំលែកចំណេះដឹងសម្រាប់ត្រៀបខ្លួនចូលទីផ្សារការងារ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T06:26:20.837Z", "category": "ព័ត៌មានថ្មីៗ", "views": 3843, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
តារារ៉េបវណ្ណដា បានលើកបែបនេះ ក្រោយត្រឡប់មកពីសម្តែង បិទកម្មវិធីកីឡាអូឡាំពិកវិញ	https://business-cambodia.com/articles/vannda-said-after-olympic-paris-performce	ក្រោយបានវិលត្រឡប់ពីការសម្តែងបិទកម្មវិធីកីឡាអូឡាំពិកវិញ ថ្នាក់ដឹកនាំនិងប្រជាជនខ្មែរមានការសាទរនិងមោទនភាពចំពោះសិល្បៈករកម្ពុជា លោក ម៉ាន់ វណ្ណដា ដែលបានឡើងសម្តែងនៅក្នុងព្រឹត្តិការណ៍អូឡាំពិច រុញវប្បធម៌កម្ពុជាទៅកាន់សកលលោក។   ទន្ទឹមនឹងនេះនៅក្នុងបទសម្ភាសន៍និងការចុះផ្សាយរបស់ក្រសួងព័ត៌មានបានឱ្យដឹងថា តារាចម្រៀងរ៉េបលោក ម៉ាន់ វណ្ណដា រូបលោកបានលើកឡើងយ៉ាងដូច្នេះក្រោយត្រឡប់មកពីសម្តែងនៅអូឡាំពិច៖   “ក្នុងនាមជាសិល្បករមួយរូបតំណាងឱ្យផលិតកម្ម បារមី និងក្រុមការងារទាំងអស់ ពួកយើងពិតជាមានមោទកភាពបំផុត ដែលត្រូវបានអញ្ជើញជាកិត្តិយសទៅសម្តែងតំណាង ប្រទេសកម្ពុជានៅលើឆាកនៃកម្មវិធីបិទការប្រកួតកីឡា អូឡាំពិករដូវក្តៅ ២០២៤ នៅទីក្រុងប៉ារីស ប្រទេសបារាំង ហើយពួកយើងនឹងបន្តខំប្រឹងប្រែង ដើម្បីនាំយកសម្លេងតន្ត្រីខ្មែរទៅបង្ហាញឱ្យកាន់តែល្បីរន្ទឺនៅលើឆាកអន្តរជាតិ”។   ក្នុងនោះតារាចម្រៀងវណ្ណដា បានសរសេរនៅលើបណ្តាញសង្គមផ្ទាល់ខ្លួនបន្ថែមទៀតយ៉ាងដូច្នេះថា “ក្នុងនាមជាកូនខ្មែរ នេះជាអ្វីដែលខ្ញុំនិងក្រុមការងារតែងតែ ស្រមៃចង់ធ្វើសម្រាប់ប្រទេសកម្ពុជា ហើយឥឡូវនេះគឺ ពិតជារំភើបដែលបានឃើញពុកម៉ែបងប្អូនទាំងអស់ចូលរួម រីករាយសាទរជាមួយគ្នាក្នុងពេលវេលាដ៏មានន័យនេះ”។   គួរជម្រាបផងដែរថា ក្នុងចំណោមសិល្បករដែលមានវត្តមាននៅក្នុងកម្មវិធី បិទកម្មវិធីកីឡាអូឡាំពិក ឆ្នាំ២០២៤ ដែលប្រារព្ធធ្វើឡើងលើទឹកដីទីក្រុងប៉ារីស ប្រទេសបារាំង កាលពីយប់ថ្ងៃទី១១ ខែសីហា លោក វណ្ណដា ត្រូវបានអញ្ជើញឲ្យឡើងសម្ដែង ដែលមិនត្រឹមតំណាងឲ្យកម្ពុជាប៉ុណ្ណោះទេ ប៉ុន្តែលោកក៏តំណាងឲ្យអាស៊ីទាំងមូលផងដែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-15T04:53:20.997Z", "category": "ភាពជាអ្នកដឹកនាំ", "views": 637, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
នេះជាខ្សែផ្លូវទឹកធម្មជាតិ និងផ្លូវទឹកបុរាណ ដែលគម្រោងព្រែកជីកហ្វូណនតេជោត្រូវសង់ឆ្លងកាត់	https://business-cambodia.com/articles/funan-techo-canal-project-2	ព្រែកជីកហ្វូណនតេជោ ដែលត្រូវតភ្ជាប់ពីទន្លេទៅសមុទ្រ មានប្រវែង ១៨០គីឡូម៉ែត្រ ទទឹងមុខកាត់ផ្នែកខាងលើប្រវែង ១០០ម៉ែត្រ និងមុខកាត់ផ្នែកខាងក្រោមប្រមាណ ៨០ម៉ែត្រ ជម្រៅទឹកប្រមាណ ៥,៤ម៉ែត្រ និងមានគន្លងនាវាចរណ៍ចំនួន ២គន្លង។ គម្រោងនេះត្រូវបានបើកការដ្ឋានសាងសង់កាលពីថ្ងៃទី៥ ខែសីហា ឆ្នាំ២០២៤កន្លងទៅ។ គម្រោងផ្លូវទឹកនេះចាប់ផ្តើមពីព្រែកតាកែវនៃទន្លេមេគង្គ ឆ្លងកាត់តាមព្រែកពោធិ៍ នៃទន្លេបាសាក់ រួចចូលតាម ព្រែកតាហ៊ីងនៃទន្លេបាសាក់ និងបន្តរហូតដល់សមុទ្រខេត្តកែប ដោយឆ្លងកាត់ភូមិសាស្ត្រ ខេត្តចំនួន៤ រួមមាន ខេត្តកណ្តាល ខេត្តតាកែវ ខេត្តកំពត និងខេត្តកែប ដោយនឹងត្រូវសាងសង់ស្ទើរទាំងស្រុងលើតម្រាយខ្សែផ្លូវទឹកធម្មជាតិ និងផ្លូវទឹកបុរាណ ដែលបានបន្សល់ទុកស្រាប់តាំងពីសម័យអាណាចក្រហ្វូណនមកម៉្លេះ ក្នុងនោះផ្លូវទឹក ធម្មជាតិដែលមានស្រាប់ មានប្រវែងប្រមាណ ១៣៥គីឡូម៉ែត្រ ផ្លូវទឹកត្រូវជីកតម្រង់កុំ ឱ្យកោងពេក មានប្រវែងប្រមាណ ៣៨គីឡូម៉ែត្រ និងផ្លូវទឹកជីកថ្មីមានប្រវែងប្រមាណ ៧គីឡូម៉ែត្រ ដើម្បីកាត់បន្ថយកំណោង និងកាត់បន្ថយចម្ងាយតភ្ជាប់ទៅកាន់សមុទ្រ។ គម្រោងនេះនឹងសាងសង់សន្ទះផ្លូវទឹកចំនួន ៣កន្លែង ស្ថិតនៅខេត្តកណ្តាល ខេត្តតាកែវ និងខេត្តកែប ដែលធានាបាននូវប្រសិទ្ធភាពក្នុងការទប់ស្កាត់ការជ្រៀតចូលនៃទឹកប្រៃទៅ ក្នុងបណ្តាញផ្លូវទឹកសាប និងអាចកំណត់បរិមាណ និងអត្រានៃរំហូរទឹកសាបដែលត្រូវ ហូរចេញទៅសមុទ្របានប្រកបដោយប្រសិទ្ធភាពខ្ពស់។ សូមជម្រាបថា គម្រោងព្រែកជីកហ្វូនណនតេជោ នឹងប្រើប្រាស់រយៈពេលសាងសង់ប្រមាណ ៤៨ខែ និងគ្រោងបញ្ចប់នៅក្នុង អំឡុងឆ្នាំ២០២៨ ខាងមុខ ដោយប្រើប្រាស់ទុនវិនិយោគសរុបប្រមាណ ១,៧ ពាន់លាន ដុល្លារអាម៉េរិក ក្នុងនោះទុនវិនិយោគរបស់សហគ្រាសសាធារណៈ និងក្រុមហ៊ុនក្នុងស្រុក មានចំនួន ៥១% និងទុនវិនិយោគរបស់ក្រុមហ៊ុនសាជីវកម្មស្ពាន និងថ្នល់ចិន(CRBC) មានចំនួន ៤៩% ដោយការវិនិយោគនេះនឹងត្រូវអនុវត្តក្រោមរូបភាពសាងសង់-ប្រតិបត្តិការ-ផ្ទេរ (BOT)៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T11:18:07.501Z", "category": "អចលនទ្រព្យ", "views": 417, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធនាគារ ស្ថាបនា សហការជាមួយក្រុមហ៊ុន mom&pop ដើម្បីធ្វើឱ្យអាជីវករអ្នកលក់ដុំ អ្នកលក់រាយ និងអ្នកផ្គត់ផ្គង់អាចប្រើប្រាស់ទិន្នន័យជាក់លាក់ដើម្បីគ្រប់គ្រង និងពង្រីកអាជីវកម្មរបស់ខ្លួនប្រកបដោយប្រសិទ្ធភាព	https://business-cambodia.com/articles/sathapana-bank-and-mom-and-pop	ភ្នំពេញ ថ្ងៃទី១៤ ខែសីហា ឆ្នាំ២០២៤៖ ធនាគារ ស្ថាបនា ដែលជាធនាគារពាណិជ្ជឈានមុខគេមួយនៅក្នុងព្រះរាជាណាចក្រកម្ពុជា បានចាប់ដៃគូជាមួយ mom&pop MP Digital Markets (Cambodia) Co., Ltd. ដែលជាវេទិកាឌីជីថលផ្តល់នូវទិន្នន័យជាក់លាក់សម្រាប់អាជីវកម្ម សមត្ថភាពក្នុងការប្រកួតប្រជែងនៅក្នុងទីផ្សារ និងការប្រើប្រាស់ហិរញ្ញវត្ថុប្រកបដោយប្រសិទ្ធភាពលើការទិញទំនិញ។ តាមរយៈភាពជាដៃគូនេះ mom&pop នឹងផ្តល់នូវយុត្តិសាស្រ្តក្នុងការធ្វើពាណិជ្ជកម្មដល់អាជីវករនៅទូទាំងព្រះរាជាណាចក្រកម្ពុជា ដែលជាជំហានថ្មីមួយក្នុងទីផ្សារហិរញ្ញវត្ថុ។ តាមរយៈការប្រើប្រាស់ទិន្នន័យប្រតិបត្តិការរបស់អ្នកលក់ដុំ និងអ្នកលក់រាយធ្វើជាមធ្យោបាយផ្សព្វផ្សាយទៅកាន់អតិថិជន ហើយអាជីវករក៏អាចទទួលបានឥណទានកាន់តែងាយស្រួលសម្រាប់ការទិញទំនិញក្នុងស្ដុកផងដែរ។ លោក ស៊ុយ សុខលាង នាយក នាយកដ្ឋានធនាគារឌីជីថល នៃធនាគារ ស្ថាបនា បានមានប្រសាសន៍ថា៖ “តាមរយៈការប្រើប្រាស់ឥទិ្ធពលនៃការវិភាគទិន្នន័យបែបឌីជីថល សហគ្រាសធុនតូច និងមធ្យមអាចយល់ដឹងច្បាស់ពីអតិថិជន បង្កើនប្រសិទ្ធភាពយុទ្ធសាស្រ្តទីផ្សារ និងធ្វើការសម្រេចចិត្តផ្អែកលើទិន្នន័យ ដែលអនុញ្ញាតឱ្យអាជីវករអាចបង្កើនសមត្ថភាពប្រកួតប្រជែង និងរីកចម្រើននៅក្នុងទីផ្សារដែលប្រកបទៅដោយការប្រកួតប្រជែងនាពេលបច្ចុប្បន្ននេះ។ សហគ្រាសធុនតូច និងមធ្យមក៏អាចប្រើប្រាស់ទិន្នន័យឌីជីថលដើម្បីបង្កើនប្រសិទ្ធភាពប្រតិបត្តិការ និងកាត់បន្ថយការចំណាយផងដែរ។ ជាងនេះទៅទៀត គោលដៅចម្បងរបស់យើងគឺផ្តល់ឱ្យពាណិជ្ជករគ្រប់ប្រភេទនូវភាពងាយស្រួលក្នុងការទទួលបានហិរញ្ញប្បទានផ្លូវការ ដូច្នេះពួកគេអាចដំណើរការអាជីវកម្មរបស់ខ្លួន និងធានាបាននូវដើមទុនក្នុងការពង្រីកអាជីវកម្មផងដែរ”។  ជាមួយនឹងវេទិកា mom&pop អ្នកលក់ដុំ និងអ្នកលក់រាយទាំងអស់អាចអភិវឌ្ឍហាងរបស់ខ្លួនឱ្យមានលក្ខណៈបែបឌីជីថលបានយ៉ាងងាយស្រួលដោយគ្រាន់តែប្រើប្រាស់កម្មវិធីរបស់ mom&pop នៅលើទូរស័ព្ទដៃចល័តនិងដំឡើងនូវមុខងារស្ទង់មតិ ឬ ការគ្រប់គ្រងទំនិញដែលមានក្នុងស្ដុក បញ្ជីទំនិញ តម្លៃទំនិញ ស្ថានភាពរបស់អ្នកប្រកួតប្រជែង និងការប្រូម៉ូសិន។ លោក Brett Joyal នាយកប្រតិបត្តិ mom&pop MP Digital Markets (Cambodia) បានមានប្រសាសន៍ថា៖ “បេសកកម្មរបស់ mom&pop គឺជាការផ្តល់ជូនអាជីវកម្មលក្ខណៈគ្រួសារនូវបច្ចេកវិទ្យាដែលសមស្របដើម្បីជួយដល់ការសម្រេចចិត្តដែលផ្អែកលើទិន្នន័យ រក្សានូវការនាំមុខក្នុងការប្រកួតប្រជែង និងរក្សានិរន្ដរភាពអាជីវកម្មសម្រាប់កូនចៅជំនាន់ក្រោយ។ ភាពជាដៃគូថ្មីជាមួយ ធនាគារ ស្ថាបនា អនុញ្ញាតឱ្យអាជីវករអាចប្រើប្រាស់ទិន្នន័យផ្ទាល់ខ្លួនរបស់ពួកគេដើម្បីស្នើសុំឥណទានបាន។  នេះគឺជាការបោះជំហានប្រកបដោយភាពច្នៃប្រឌិតថ្មីមួយទៀតសម្រាប់ហាងលក់ទំនិញបែបប្រពៃណីនៅក្នុងព្រះរាជាណាចក្រកម្ពុជា។ យើងពិតជាមានភាពសប្បាយរីករាយខ្លាំងណាស់ដែលបានសហការជាមួយនឹងក្រុមការងារនៃ ធនាគារ ស្ថាបនា ដែលផ្តោតសំខាន់លើបច្ចេកវិទ្យា”។ អំពីធនាគារ ស្ថាបនា ធនាគារ ស្ថាបនា គឺជាធនាគារពាណិជ្ជឈានមុខគេមួយនៅកម្ពុជា ដែលមានទ្រព្យសកម្មសរុបជាង ២,៨ ពាន់លានដុល្លារអាមេរិក និងមានបុគ្គលិកជាង ៤.៤០០ នាក់។ យើងមានបណ្តាញសាខាយ៉ាងទូលំទូលាយនៅទូទាំងប្រទេសដែលមានសាខា ១៧៥ សាខា ស្ថាបនា ព្រីមារណ៍ចំនួន ៣ និងម៉ាស៊ីនអេធីអឹមជាង ៣៤០។ យើងផ្តល់ជូនសេវាធនាគារយ៉ាងពេញលេញដូចជា៖ សេវាឥណទាន សេវាដាក់ប្រាក់បញ្ញើ សេវា S2Biz ធនាគារចល័ត ប័ណ្ណឥណពន្ធ និងប័ណ្ណឥណទាន សេវាផ្ទេរប្រាក់ក្នុងប្រទេស និងក្រៅប្រទេស សេវាផ្ទេរប្រាក់ឆ្លងប្រទេសងជាមួយ SWIFT Thunes និងវីសា ម៉ាស្ទ័រកាត Western Union Thunes ហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងទៀត។   ដើម្បីគាំទ្រដល់ការរីកលូតលាស់នៃមីក្រូសហគ្រាស ធុនតូច និងមធ្យមនៅកម្ពុជា ធនាគារ ស្ថាបនាក៏ផ្តល់ជូននូវដំណោះស្រាយទទួលយកការទូទាត់ជាច្រើនតាមរយៈកម្មវិធីដូចជា៖ Sathapana Tutort សម្រាប់ដៃគូអាជីវកម្ម Sathapana Gateway Sathapana POS និងសេវាឌីជីថលជាច្រើនទៀត។ ហើយក្នុងឆ្នាំ ២០២៣ ធនាគារ ស្ថាបនា ទទួលបានពានរង្វាន់ឆ្នើមចំនួន ៣ ពីក្រុមហ៊ុនម៉ាស្ទ័រកាតដូចជា ពានរង្វាន់ “First Launch in Market 2023”ក្នុងការដាក់ឱ្យដំណើរការប័ណ្ណ CSS co-badged មុនគេ ពានរង្វាន់ “Leadership in Debit Growth 2023” លើការផ្តល់ដំណោះស្រាយហិរញ្ញវត្ថុដ៏សម្បូរបែប និងពានរង្វាន់ “Innovation Breakthrough 2023” លើការបើកដំណើរការមុខងារ Tap on Phone។ ក្នុងឆ្នាំជាមួយគ្នានោះដែរ  ធនាគារ ស្ថាបនា ពិតជាមានមោទនភាពយ៉ាងក្រៃលែងដែលទទួលបានពានរង្វាន់ឆ្នើមចំនួន 4 ពី VISA ដូចជា “Champion In Innovation 2023” សម្រាប់ការផ្តល់ជូននូវមុខងារ Tap on Phone ដែលជាដំណោះស្រាយទូទាត់ប្រកបដោយភាពងាយស្រួល “Leadership In Active Net New Merchant Onboarded 2023” លើការឈានមុខគេក្នុងការពង្រីកទំនាក់ទំនងជាមួយអាជីវករ និងពង្រឹងអាជីវកម្មអនឡាញកាន់តែច្រើន “Leadership In Total Active Terminal 2023” លើការឈានមុខគេក្នុងការប្រើប្រាស់ម៉ាស៊ីនឆូតប័ណ្ណនៅលើទីផ្សារ និង“Leadership In Ecommerce Merchant Sales Volume 2023” លើការឈានមុខគេនៃការកើន ឡើងរបស់សេវាកម្ម e-commerce និងការលើកម្ពស់សេដ្ឋកិច្ចបែបឌីជីថលនៅកម្ពុជា។ ក្នុងឆ្នាំ ២០២២ ធនាគារ ស្ថាបនា ទទួលបានពានរង្វាន់ Best Mobile Banking App ឆ្នាំ2022 និង Mobile Banking & Payment Initiative of the Year ពីទស្សនាវដ្ដី Global Brands Magazine របស់ប្រទេសអង់គ្លេស និង Asian Banking & Finance Retail Banking Awards សម្រាប់កម្មវិធី ស្ថាបនា ម៉ូបាលរចនាបទថ្មី ដែលផ្ដល់នូវសេវាកម្មរហ័ស ងាយស្រួល និងសុវត្ថិភាពជាងមុនជូនដល់អតិថិជន។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T09:54:05.894Z", "category": "PR", "views": 153, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុន រ៉ូយ៉ាល់គ្រុប អន្តរជាតិ និង Marriott International ប្រកាសពីការនាំយកយីហោសណ្ឋាគារ & រេស៊ីដេនលំដាប់ផ្កាយ6 The Ritz-Carlton ចូលមកប្រទេសកម្ពុជា	https://business-cambodia.com/articles/royal-group-international-and-marriott-international-	ក្រុមហ៊ុន រ៉ូយ៉ាល់គ្រុប អន្តរជាតិ ដែលជាក្រុមហ៊ុនអាជីវកម្មចម្រុះឈានមុខគេនៅកម្ពុជាមានសេចក្តីរំភើបរីករាយក្នុងការប្រកាសពីការចុះហត្ថលេខាកិច្ចព្រមព្រៀងភាពជាដៃគូដ៏សំខាន់ជាមួយ Marriott International ដើម្បីនាំយកម៉ាកយីហោ The Ritz-Carlton មកកាន់រាជធានីភ្នំពេញ។ នេះជាព្រឹត្តិការណ៍ដ៏អស្ចារ្យដែលម៉ាកយីហោប្រណីតល្បីល្បាញលំដាប់ថ្នាក់ពិភពលោក The Ritz-Carlton ឈានជើងចូលមកក្នុងព្រះរាជាណាចក្រកម្ពុជា។ ម៉ាកយីហោសណ្ឋាគារ & រេស៊ីដេន The Ritz- Carlton ទាំងពីរនេះបានត្រៀមខ្លួនរួចជាស្រេចដើម្បីលើកកម្ពស់ស្តង់ដានៃប្រណីតភាព និងភាពល្អឥតខ្ចោះនៅក្នុងប្រទេសកម្ពុជា។ ឧកញ៉ា គិត ស៊ូឡា នាយកគ្រប់គ្រងផ្នែកប្រតិបត្តិការ នៃក្រុមហ៊ុន រ៉ូយ៉ាល់គ្រុប អន្តរជាតិ មានមោទនភាពក្នុងការប្រកាសពីកិច្ចព្រមព្រៀងថ្មីនេះ។ ឧកញ៉ា គិត ស៊ូឡា បានមានប្រសាសន៍ថា៖ "នេះគឺជាលទ្ឋផលការងារយ៉ាងសកម្មរយៈពេល 6 ខែ ដើម្បីកំណត់ទីតាំងយុទ្ឋសាស្ត្រនៃការអភិវឌ្ឍរបស់យើង។ ការជ្រើសរើសដៃគូជាមួយ The Ritz-Carlton បានឆ្លុះបញ្ចាំងពីមហិច្ឆតាលើឧត្តមភាព និងស្របតាមចក្ខុវិស័យនៃការផ្លាស់ប្តូរតាមរយៈការបង្កើតស្នាដៃថ្មីៗ។ កិច្ចព្រមព្រៀងនេះគឺជាព្រឹត្តិការណ៍ដំបូងដ៏សំខាន់នៃសករាជថ្មីលើវិស័យបដិសណ្ឋារកិច្ចកម្ពុជា!"។ ស្ថិតនៅចំបេះដូងនៃរាជធានី សណ្ឋាគារ Ritz-Carlton Phnom Penh នឹងផ្តល់នូវទស្សនីយភាពជាមួយទេសភាពនៃអគារដ៍ល្បីក្នុងទីក្រុងភ្នំពេញ រួមមានព្រះបរមរាជវាំង និងទន្លេមេគង្គដ៏ធំ និងមានភាពស្រស់ស្អាត។ ការអភិវឌ្ឍដ៏មានកិត្យានុភាពនេះបានត្រៀមខ្លួនក្លាយជាទីតាំងកំណត់ថ្មីមួយសម្រាប់បដិសណ្ឋារកិច្ចដ៏ប្រណិតនៅកម្ពុជានិងក្នុងតំបន់អាស៊ីអាគ្នេយ៍ផងដែរ។ អ្នកឧកញ៉ា គិត ម៉េង ប្រធានក្រុមប្រឹក្សាភិបាល និងជាអគ្គនាយកប្រតិបត្តិ នៃក្រុមហ៊ុន រ៉ូយ៉ាល់ គ្រុប មានសោមនស្សក្រៃលែងចំពោះការចុះកិច្ចព្រមព្រៀងដ៍សំខាន់នេះ ដោយមានប្រសាសន៍ថា ៖ "យើងមានក្ដីរីករាយយ៉ាងខ្លាំងក្នុងការប្រកាសអំពីការបើកដំណើរការ The Ritz-Carlton Phnom_Penh ដែលជាគម្រោងអភិវឌ្ឍន៍ក្នុងវិស័យអចលនទ្រព្យដែលតំណាងឱ្យចក្ខុវិស័យ របស់យើងក្នុងការស្វែងរកឱកាសថ្មីៗ និងបង្កើនស្តង់ដាក្នុងកម្រិតដែលមិនធ្លាប់មានពីមុនមក។ ការអភិវឌ្ឍដ៏ល្អឥតខ្ចោះនេះមិនត្រឹមតែលើកស្ទួយវិស័យបដិសណ្ឋារកិច្ចនិងអចលនទ្រព្យនៅកម្ពុជាប៉ុណ្ណោះទេ ប៉ុន្តែថែមទាំងផ្តល់នូវបទពិសោធន៍ដ៏ប្រណីតមិនគួរឱ្យជឿដល់អតិថិជនផងដែរ។ យើងប្តេជ្ញាក្នុងការផ្តល់នូវភាពល្អឥតខ្ចោះលើគ្រប់វិស័យ ដោយធានាថា The Ritz-Carlton Phnom Penh នឹងក្លាយជានិមិត្តសញ្ញាដ៏មានភាពលេចធ្លោនៅក្នុងតំបន់។" កិច្ចព្រមព្រៀងនេះបង្ហាញពីការប្ដេជ្ញាចិត្តរបស់ក្រុមហ៊ុន រ៉ូយ៉ាល់គ្រុប ក្នុងការគាំទ្រនូវចក្ខុវិស័យសេដ្ឋកិច្ច និងវិស័យទេសចរណ៍របស់សម្ដេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃព្រះរាជាណាចក្រកម្ពុជា។ សម្តេចនាយករដ្ឋមន្ត្រីបានធ្វើឱ្យវិស័យទេសចរណ៍ក្លាយជាចំណុចសំខាន់ក្នុងការលើកស្ទួយសេដ្ឋកិច្ចជាតិ។ គម្រោងអចលនទ្រព្យថ្មីនេះបានចាប់ផ្ដើមការសាងសង់ហើយ ដែលនឹងដើរតួនាទីក្នុងការធ្វើឱ្យព្រះរាជាណាចក្រកម្ពុជាក្លាយជាទិសដៅមួយយ៉ាងសំខាន់សម្រាប់អ្នកធ្វើដំណើរបែបស៊ីវិល័យនៅក្នុងតំបន់អាស៊ីអាគ្នេយ៍ រួមទាំងជួយលើកកម្ពស់ប្រទេសកម្ពុជានៅលើឆាកអន្តរជាតិ និងលើកស្ទួយទីក្រុងភ្នំពេញឱ្យក្លាយជា "ទីក្រុងគុជនៃអាស៊ី"។ ជាងនេះទៅទៀត ការអនុវត្តគម្រោងនេះគឺស្របទៅនឹងគោលនយោបាយរបស់រាជរដ្ឋាភិបាលកម្ពុជាក្នុងការអភិវឌ្ឍទីក្រុង ការធ្វើឱ្យសេដ្ឋកិច្ចកាន់តែរីកចម្រើន និងការធានាស្ថេរភាពសង្គម តាមរយៈការវិនិយោគទុនដ៏សំខាន់ និងការបង្កើតការងារថ្មី។ The Ritz-Carlton Phnom Penh សន្យាថានឹងផ្តល់នូវបទពិសោធន៍ស៊ីវិល័យបំផុតដោយរចនាយ៉ាងរស់រវើក ដើម្បីបម្រើអារម្មណ៍អតិថិជន។ ការអភិវឌ្ឍដ៏អស្ចារ្យនេះនឹងបង្ហាញពីប្រណីតភាពគ្រប់ជ្រុងជ្រោយ ចាប់ពីសេវាកម្មដែលស្របតាមតម្រូវការរហូតដល់បទពិសោធន៍ដែលប្លែកមិនធ្លាប់មានរបស់អតិថិជន ស្ថិតនៅលើមហាវិថីដ៏មានកិត្យានុភាពបំផុតនៅក្នុងទីក្រុងភ្នំពេញ ភោជនីយដ្ឋានលំដាប់កំពូលចំនួនប្រាំ នឹងផ្តល់ជូននូវកន្លែងទទួលទានអាហារ រួមជាមួយស្ថាបត្យកម្មដ៏អស្ចារ្យដែលមានភាពទាក់ទាញ និងបរិក្ខារទំនើបឈានមុខគេលើសពីការរំពឹងទុក។ ការអភិវឌ្ឍអចលនទ្រព្យនេះគឺស្ថិតនៅលើមហាវិថីព្រះនរោត្ដម និងជាផ្នែកមួយនៃគម្រោងអភិវឌ្ឍន៍អចលនទ្រព្យបែបពហុអគារដែលមានសណ្ឋាគារ លំនៅឋាន និងការិយាល័យ។ ទាំងនេះនឹងក្លាយជាបទពិសោធថ្មីស្រឡាងនៅលើវេហានៃទីក្រុងភ្នំពេញ។ នៅពីក្រោយភាពជាដៃគូអន្តរជាតិនេះ ក្រុមហ៊ុន រ៉ូយ៉ាល់គ្រុប អន្ដរជាតិ មានគោលដៅក្នុងការស្ដារឡើងវិញនូវគុណភាពនៃស្តង់ដានៅក្នុងវិស័យអចលនទ្រព្យ និងពង្រឹងទំនុកចិត្តរបស់វិនិយោគិនអន្តរជាតិផងដែរ។   អំពីក្រុមហ៊ុនរ៉ូយ៉ាល់គ្រុប ក្រុមហ៊ុន រ៉ូយ៉ាល់គ្រុប គឺជាក្រុមហ៊ុនចម្រុះឈានមុខគេនៅកម្ពុជាក្នុងការបង្កើតវិស័យអភិវឌ្ឍន៍គម្រោងអចលនទ្រព្យ។ ក្រុមហ៊ុន រ៉ូយ៉ាល់គ្រុប គឺជាក្រុមហ៊ុនគ្រប់គ្រងការវិនិយោគ ជាយុទ្ឋសាស្រ្តរបស់ប្រទេសកម្ពុជាហើយត្រូវបានទទួលស្គាល់ថាជាក្រុមហ៊ុនអាជីវកម្មដែលមានថាមពល និងភាពចម្រុះបំផុតរបស់ប្រទេស ដែលមានបុត្រសម្ព័ន្ធអាជីវកម្មជាច្រើនរួមមាន ការអភិវឌ្ឍ អចលនទ្រព្យ ថាមពល ទូរគមនាគមន៍ ការដឹកជញ្ជូន ព័ត៍មាននិងការកម្សាន្ត ធនាគារនិងហិរញ្ញវត្ថុ ការធានារ៉ាប់រង សណ្ឋាគារនិងរមណីយដ្ឋាន ការអប់រំ និងផ្នែកថែទាំសុខភាព។ ក្រុមហ៊ុន រ៉ូយ៉ាល់គ្រុប គឺជាក្រុមហ៊ុនការវិនិយោគជាយុទ្ឋសាស្រ្តរបស់កម្ពុជាដោយមានប្រវត្តិជោគជ័យលើភាពជាដៃគូឈានមុខគេក្នុងទីផ្សារសេរីដែលគ្របដណ្តប់លើអាជីវកម្មជាច្រើន និង ផ្តល់នូវសក្តានុពលវិនិយោគយ៉ាងល្អប្រសើរក្នុងតំបន់ទន្លេមេគង្គនៃអាស៊ី។ ក្រុមហ៊ុន រ៉ូយ៉ាល់គ្រុប ជាតួអង្គយ៉ាងសំខាន់នៃកំណើនសេដ្ឋកិច្ចរបសកម្ពុជា។ អំពីក្រុមហ៊ុន Marriott International: Marriott International, Inc. គឺជាក្រុមហ៊ុនបម្រើសេវាបដិសណ្ឋារកិច្ចឈានមុខគេដែលមាន អចលនទ្រព្យជាង 8,900 ជុំវិញ 141 ប្រទេស និងក្នុងតំបន់។ ផលប័ត្ររបស់ក្រុមហ៊ុនរួមមានម៉ាក ល្បីៗដូចជា The Ritz-Carlton ដែលត្រូវបានទទួលស្គាល់ថាជាសណ្ឋាគារដែលផ្តល់នូវបទពិសោធស្នាក់នៅដ៏ល្អឥតខ្ចោះនិងគ្មានគូប្រៀបលំដាប់ថ្នាក់សកល។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T09:40:54.127Z", "category": "PR", "views": 371, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្តៅៗ! នាយករដ្ឋមន្រ្តីថៃ លោក សេដ្ឋា ថាវីស៊ីន ត្រូវបានតុលាការរដ្ឋធម្មនុញ្ញថៃ ប្រកាសដកតំណែង	https://business-cambodia.com/articles/thailand-prime-minister-news	តាមប្រភពពីកាសែត Nikkei Asai បានឱ្យដឹងថាតុលាការធម្មនុញ្ញប្រទេសថៃ នៅថ្ងៃពុធ ទី១៤ ខែសីហា ឆ្នាំ២០២៤នេះ បានដកប្រកាសដកតំណែងលោកនាយករដ្ឋមន្រ្តី សេដ្ឋា ថាវីស៊ីន (Srettha Thavisin) ក្រោមចោទប្រកាន់ថា លោកបានបំពានរដ្ឋធម្មនុញ្ញ ជុំវិញការតែងតាំងគណៈរដ្ឋមន្ត្រីកាលពីខែមេសា។   ក្នុងនោះការចុះផ្សាយរបស់សារព័ត៌មាន CNN ក៏បានបន្ថែមថា ឥឡូវនេះរដ្ឋាភិបាលថ្មីនឹងត្រូវតែបង្កើតឡើង ហើយក្រុមចម្រុះដឹកនាំដោយគណបក្សភឿថៃ នឹងតែងតាំងបេក្ខជនថ្មីសម្រាប់នាយករដ្ឋមន្ត្រី ដែលនឹងត្រូវបានបោះឆ្នោតដោយសភាដែលមាន ៥០០ អាសនៈ។   យ៉ាងណាមិញចំពោះ ការសម្រេចចិត្តរបស់តុលាការធម្មនុញ្ញនាគ្រានេះ នឹងក្លាយជាការរង្គោះរង្គើដល់រដ្ឋាភិបាលថៃ ខណៈពេលបច្ចុប្បន្ន ថៃកំពុងតស៊ូដើម្បីចាប់ផ្តើមសេដ្ឋកិច្ចដែលមិនទាន់ដំណើរការល្អនៅឡើយ ជាពិសេសពាក់ព័ន្ធនឹងកិច្ចសន្យាផ្ដល់សាច់ប្រាក់ដល់ប្រជាជន ៥០លាននាក់។   គួរជម្រាបផងដែរថា កាលពីខែឧសភា កន្លងទៅសមាជិកព្រឹទ្ធសភាថៃមួយក្រុម បានរួមគ្នាធ្វើញត្តិមួយប្តឹងទៅកាន់តុលាការធម្មនុញ្ញថៃ ដើម្បីទាមទារឲ្យទម្លាក់ លោកនាយករដ្ឋមន្ត្រី សេដ្ឋា ថាវីស៊ីន ពីតំណែង ក្រោយបទពាក់ព័ន្ធនឹងការតែងតាំងរដ្ឋមន្ត្រីម្នាក់ ឈ្មោះ Pichit Chuenban ខណៈបុគ្គលរូបនេះ ធ្លាប់ជាប់ពន្ធនាគារ ពីបទសូកប៉ាន់ និងប្រមាថមើលងាយមកលើប្រព័ន្ធតុលាការ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T09:32:46.463Z", "category": "ភាពជាអ្នកដឹកនាំ", "views": 6943, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុនរបស់អ្នកឧកញ៉ា គិត ម៉េង ប្រកាសនាំយកសណ្ឋាគារលំដាប់ផ្កាយ ៦ មកកាន់កម្ពុជា	https://business-cambodia.com/articles/the-ritz-carlton	ក្រុមហ៊ុន រ៉ូយ៉ាល់គ្រុប និងក្រុមហ៊ុន រ៉ូយ៉ាល់គ្រុប អន្ដរជាតិរបស់អ្នកឧកញ៉ា គិត ម៉េង បានប្រកាសពីការនាំយកយីហោសណ្ឋាគារលំដាប់ផ្កាយ ៦ The Ritz-Carlton របស់ក្រុមហ៊ុន Marriott International មកកាន់ប្រទេសកម្ពុជា។ យោងតាមសេចក្ដីប្រកាសរបស់ រ៉ូយ៉ាល់គ្រុប នៅថ្ងៃទី១៤ ខែសីហា ឆ្នាំ២០២៤ បានបញ្ជាក់ថា «ក្រុមហ៊ុន រ៉ូយ៉ាល់គ្រុប និងក្រុមហ៊ុន រ៉ូយ៉ាល់គ្រុប អន្តរជាតិ មានមោទនភាពក្នុងការប្រកាសពីការមកដល់នៃម៉ាកយីហោប្រណីតល្បីល្បាញលំដាប់ថ្នាក់ពិភពលោក The Ritz-Carlton នៅក្នុងប្រទេសកម្ពុជា ជាមួយនឹងទីតាំងសំខាន់នៅក្នុងរាជធានីភ្នំពេញ។ ដោយមានភាពជាដៃគូជាមួយ Marriott International គម្រោងនេះបញ្ជាក់ពីការយកចិត្តទុកដាក់របស់ក្រុមហ៊ុនក្នុងការបង្កើតស្នាដៃថ្មីៗលើសពីការរំពឹងទុក លើកកម្ពស់ស្តង់ដានៃប្រណីតភាព និងភាពល្អឥតខ្ចោះ នៅក្នុងប្រទេសកម្ពុជា»។ ក្នុងនោះដែរអ្នកឧកញ៉ា គិត ម៉េង ប្រធានក្រុមប្រឹក្សាភិបាល និងជាអគ្គនាយកប្រតិបត្តិ នៃក្រុមហ៊ុន រ៉ូយ៉ាល់ គ្រុបបានមានប្រសាសន៍ថា ៖ "យើងមានក្ដីរីករាយយ៉ាងខ្លាំងក្នុងការប្រកាសអំពីការបើកដំណើរការ The Ritz-Carlton Phnom_Penh ដែលជាគម្រោងអភិវឌ្ឍន៍ក្នុងវិស័យអចលនទ្រព្យដែលតំណាងឱ្យចក្ខុវិស័យ របស់យើងក្នុងការស្វែងរកឱកាសថ្មីៗ និងបង្កើនស្តង់ដាក្នុងកម្រិតដែលមិនធ្លាប់មានពីមុនមក។ ការអភិវឌ្ឍដ៏ល្អឥតខ្ចោះនេះមិនត្រឹមតែលើកស្ទួយវិស័យបដិសណ្ឋារកិច្ចនិងអចលនទ្រព្យនៅកម្ពុជាប៉ុណ្ណោះទេ ប៉ុន្តែថែមទាំងផ្តល់នូវបទពិសោធន៍ដ៏ប្រណីតមិនគួរឱ្យជឿដល់អតិថិជនផងដែរ។ យើងប្តេជ្ញាក្នុងការផ្តល់នូវភាពល្អឥតខ្ចោះលើគ្រប់វិស័យ ដោយធានាថា The Ritz-Carlton Phnom Penh នឹងក្លាយជានិមិត្តសញ្ញាដ៏មានភាពលេចធ្លោនៅក្នុងតំបន់។" សូមជម្រាបថា ការអភិវឌ្ឍអចលនទ្រព្យនេះ គឺស្ថិតនៅលើបណ្ដោយមហាវិថីព្រះនរោត្តម និងជាផ្នែកមួយនៃគម្រោងអភិវឌ្ឍន៍អចលនទ្រព្យបែបពហុអគារដែលមាន សណ្ឋាគារ លំនៅឋាន និងការិយាល័យ។ ទាំងនេះនឹងក្លាយជាបទពិសោធន៍ថ្មីស្រឡាង នៅលើមហាវិថីនៃទីក្រុងភ្នំពេញ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T09:26:06.101Z", "category": "អចលនទ្រព្យ", "views": 3509, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
វ័យខ្ទង់២០ឆ្នាំ អនាគតមានទ្រព្យសម្បត្តិហូរហៀរ សេដ្ឋីវ័យ៦៣ឆ្នាំប្រាប់ឲ្យខំផ្ដោតធ្វើរឿង២នេះឲ្យខ្លាំងបំផុត	https://business-cambodia.com/articles/two-things-you-have-to-focus-on	លោក Dave Ramsey គឺជាសេដ្ឋីហិរញ្ញវត្ថុដ៏ល្បីរបស់អាមេរិកហើយតែងតែចែករំលែកទាក់ទងនឹងចំណេះដឹងហិរញ្ញវត្ថុដើម្បីឲ្យប្រជាជនអាមេរិកក៏ដូចជាប្រជាជនទូទាំងពិភពលោកអាចគ្រប់គ្រងលុយបានល្អហើយជីវភាពកាន់តែល្អប្រសើរ។   ថ្ងៃមួយនៅក្នុងកម្មវិធីវិទ្យុរបស់លោកមានយុវជនវ័យខ្ទង់២០ឆ្នាំម្នាក់បានខលទូរស័ព្ទចូលហើយសួរគាត់ថាតើធ្វើម៉េចទើបគាត់អាចកសាងទ្រព្យសម្បត្តិដើម្បីសល់លុយសល់ទ្រព្យចិញ្ចឹមជីវិត។ ជាការឆ្លើយតបទៅនឹងសំណួរ លោក Dave Ramsey បានចែករំលែកដូចខាងក្រោមនេះ៖   ១. ស្រូបយកចំណេះដឹងឲ្យបានច្រើនបំផុត ត្រង់ចំណុចនេះលោក Dave Ramsey បានណែនាំថាអ្នកត្រូវយកចិត្តទុកដាក់នូវអ្វីដែលអ្នកកំពុងធ្វើ។ ហើយអ្វីដែលសំខាន់នោះគឺត្រូវតែស្រូបយកចំណេះដឹងជំនាញឲ្យបានច្រើនបំផុតតាមដែលអាចធ្វើទៅបាន។ ការវិនិយោគលើចំណេះដឹងនិងជំនាញគឺជាផ្លូវក្នុងការបង្កើនឥទ្ធិពលឲ្យខ្លួនឯងរកចំណូលបានកាន់តែច្រើនដែលជាស្ពានឈានទៅរកការកសាងទ្រព្យសម្បតិ្តសម្រាប់ជីវិត។ ២. ការមានផែនការ ការមានផែនការច្បាស់គឺជួយអ្នកបានច្រើនជាពិសេសផែនការជាមួយលុយរបស់អ្នកពោលគឺពេលអ្នកមានផែនការជាមួយលុយនឹងធ្វើឲ្យអ្នកចាត់ចែងលុយកាក់បានល្អ  ហើយជួយឲ្យអ្នករស់នៅចំណាយតិចជាងចំណូល ជាពិសេសគឺធ្វើឲ្យអ្នកចៀសវាងពីការធ្លាក់នៅក្នុងបញ្ហាបំណុលធ្ងន់ធ្ងរ។   ការមានផែនការជាមួយលុយច្បាស់គឺជាកត្តាសំខាន់ដែលអាចជួយអ្នកក្នុងការកសាងទ្រព្យសម្បត្តិ។ ជាក់ស្ដែងពេលអ្នកចេះគ្រប់គ្រងលុយបានល្អអ្នកនឹងសល់លុយហើយចេះប្រើប្រាស់លុយឲ្យកើតកូនកើតចៅតាមរយៈការលុយទៅវិនិយោគលើចំណេះជំនាញ យកលុយទៅវិនិយោគលើវិស័យផ្សេងៗនិងធ្វើជាទុនរកស៊ីជាដើម។ ហើយជាលទ្ធផលអ្នកអាចកសាងទ្រព្យសម្បតិ្តសម្រាប់ជីវិតនិងក្រុមគ្រួសារ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T09:23:27.706Z", "category": "ហិរញ្ញវត្ថុ", "views": 613, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ពូកែណាស់! អង្គុយថតតែវីដេអូនៅផ្ទះសោះ YouTuber រូបនេះអាចរកចំណូលបានខ្ទ.ង់ពា.ន់ដុល្លារក្នុងមួយខែ	https://business-cambodia.com/articles/youtuber-hamzy	Hamzy គឺជា YouTuber ដ៏ល្បីឈ្មោះមួយរូបនៅប្រទេសកូរ៉េ ដែលនាងគ្រាន់តែចំណាយពេលតែទៅផ្សារទិញម្ហូបមកធ្វើញ៉ាំនៅមុខកាំមេរ៉ាប៉ុណ្ណោះ ប៉ុន្តែនាងអាចរកចំណូលបានមួយខែៗប្រមាណជាង ៦ពាន់ដុល្លារឯណោះ។   យោងតាមការចុះផ្សាយដោយសារព័ត៌មាន Korea Time បានឱ្យដឹងថា Hamzy បានចាប់ផ្តើមបង្ហាញខ្លួននៅលើ YouTube តាំងពីឆ្នាំ ២០១២ មកម្ល៉េះ ដែលជានិច្ចជាកាលនាងតែងតែផុសវីដេអូទាក់ទងនឹងការញ៉ាំអាហារលើយូធូប ហើយតាមរយៈការផុសនេះធ្វើឱ្យនាងអាចរកចំណូលបានគ្រាក់ៗរាល់ថ្ងៃពីអ្នកទស្សនាវីដេអូរបស់់នាង។ ហើយនាពេលបច្ចុប្បន្ននេះ Channel YouTube របស់ Hamzy មានអ្នកតាមដានជិត ១៣លាននាក់ហើយ ។ហើយជារៀងរាល់ថ្ងៃមានអ្នកចុចចូលមើលវីដេអូ Mukbang របស់នាងប្រមាណជា ៣លាននាក់ឯណោះក្នុងមួយថ្ងៃ។ ក្នុងនោះដែរ បើគិតពីចំណូលប្រចាំថ្ងៃរបស់នាងវិញ គឺគ្រាន់តែអង្គុយញាំម្ហូបអាហារបែបធម្មតាៗទេ តែក្នុងមួយខែវិញនាងអាចរកលុយបានរហូតដល់ទៅជាង៦ពាន់ដុល្លារឯណោះ។ យ៉ាងណាមិញ Hamzy ត្រូវបានគេដឹងថាជានាងជា Youber ដ៏ល្បីម្នាក់នៅកួរ៉េ ដែលអាចរកចំណូលបានច្រើនខ្លាំងបំផុតពីវីដេអូញ៉ាំអាហារ។ចំណែកឯមូលហេតុដែលធ្វើឱ្យវីដេអូរបស់តារា YouTube រូបនេះមានអ្នកចុចចូលមើលច្រើន ដោយសារតែគ្រប់គ្នាចូលចិត្តសកម្មភាពធ្វើអាហាររបស់នាង ដោយនាងបានបង្ហាញពីរបៀបធ្វើអាហារកូរ៉េជាច្រើនប្រភេទ ហេតុនេះហើយទើបធ្វើឱ្យអ្នកមើលពេញចិត្តនិងចង់ចូលមើល រហូតមកដល់ពេលនេះមានទ្រព្យសម្បត្តិប្រមាណជិត ១០លានដុល្លារហើយ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T08:34:25.531Z", "category": "ចាប់ផ្តើមអាជីវកម្ម", "views": 4074, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចាប់ពីថ្ងៃស្អែក ដល់ថ្ងៃអាទិត្យ ខណ្ឌចំនួន៨ នឹងមានការរអាក់រអួលភ្លើង តំបន់ខ្លះដាច់ ព្រឹកនិងល្ងាច	https://business-cambodia.com/articles/edc-news-in-cambodia-	ដោយមានការអនុវត្តការងារជួសជុល ផ្លាស់ប្តូរដំឡើងបរិក្ខារនានា និងរុះរើគន្លងខ្សែបណ្តាញអគ្គិសនីរបស់អគ្គិសនីកម្ពុជា ដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ នៅថ្ងៃទី១៥ ខែសីហា ដល់ថ្ងៃទី១៨ ខែសីហា ឆ្នាំ២០២៤ អគ្គិសនីកម្ពុជាបានធ្វើសេចក្តីជូនដំណឹងថា ខណ្ឌមួយចំនួន នឹងមានការរអាក់រអួលភ្លើង ទៅតាមតំបន់ពេលវេលានិងទីកន្លែងដូចខាងក្រោមនេះ៖   ១. ថ្ងៃព្រហស្បតិ៍ទី១៥ ខែសីហា ឆ្នាំ២០២៤   (ក)-ក្នុងចន្លោះម៉ោង០៨:00 ព្រឹក ដល់ម៉ោង ១៣:00 រសៀលនៅ:   -ខណ្ឌដូនពេញ: តំបន់ភ្លើងលេខ ប.គ080 ស្ថិតនៅក្នុងសង្កាត់ចតុមុខ (សាខាវត្តភ្នំ)   -ខណ្ឌចំការមន តំបន់ភ្លើងលេខ OP026 ស្ថិតនៅក្នុងសង្កាត់ទួលទំពូងទី២ (សាខាចាក់ អង្រែក្រោម)   -ខណ្ឌសែនសុខ តំបន់ភ្លើងលេខ PT2270 ស្ថិតនៅក្នុងសង្កាត់ឈ្មួញ (សាខាវត្តភ្នំ)   -ខណ្ឌឫស្សីកែវ តំបន់ភ្លើងលេខ P1336, P2745, P4388 ស្ថិតនៅក្នុងសង្កាត់ច្រាំងចំរេះទី១ (សាខាវត្តភ្នំ)។   (ខ)-ក្នុងចន្លោះម៉ោង០៨:00ព្រឹក ដល់ម៉ោង១៦: 00ល្ងាច នៅ:   -ខណ្ឌសែនសុខ តំបន់ភ្លើងមួយចំនួនដែលស្ថិតនៅក្នុងសង្កាត់ក្រាំងធ្នង់(សាខាអូរដឹម)   -ខណ្ឌព្រែកព្នៅ តំបន់ភ្លើងមួយចំនួនដែលស្ថិតនៅក្នុងសង្កាត់គោករកា សង្កាត់ព្រែកព្នៅ(សាខាអូរដើម និងសាខាវត្តភ្នំ)   -ខណ្ឌជ្រោយចង្វារៈ តំបន់ភ្លើងមួយចំនួនដែលស្ថិតនៅក្នុងសង្កាត់ព្រែកតាសេក (សាខាវត្តភ្នំ)។   ២. ថ្ងៃសុក្រទី១៦ ខែសីហា ឆ្នាំ២០២៤   (ក)-ក្នុងចន្លោះម៉ោង០៨:០០ព្រឹក ដល់ម៉ោង១៣:០០រសៀល នៅ:   -ខណ្ឌដូនពេញ តំបន់ភ្លើងលេខ ប.ត034 ស្ថិតនៅក្នុងសង្កាត់ផ្សារចាស់ (សាខាវត្តភ្នំ)   -ខណ្ឌចំការមន តំបន់ភ្លើងលេខ ប.ត315 ស្ថិតនៅក្នុងសង្កាត់ទួលទំពូងទី២(សាខាចាក់ អង្រែក្រោម)   (ខ) -ក្នុងចន្លោះម៉ោង០៨: ០០ ព្រឹក ដល់ម៉ោង១៦:០០ល្ងាច នៅ:   ១-ខណ្ឌពោធិ៍សែនជ័យ: តំបន់ភ្លើងមួយចំនួនដែលស្ថិតនៅក្នុង សង្កាត់ចោមចៅទី១ សង្កាត់ចោមចៅទី២ (សាខាទួលពង្រ)។   ៣.ថ្ងៃសៅរ៍ទី១៧ ខែសីហា ឆ្នាំ២០២៤   (ក)-ក្នុងចន្លោះម៉ោង០៨:០០ព្រឹក ដល់ម៉ោង១៦: ០០ល្ងាច នៅ:   -ខណ្ឌសែនសុខ តំបន់ភ្លើងមួយចំនួនដែលស្ថិតនៅក្នុងសង្កាត់ក្រាំងធ្នង់ សង្កាត់គោកឃ្លាង (សាខាអូរដើម)   -ក្រុងតាខ្មៅ ខេត្តកណ្តាល: តំបន់ភ្លើងមួយចំនួនដែលស្ថិតនៅក្នុងសង្កាត់តាខ្មៅ សង្កាត់ព្រែកហូរ សង្កាត់កំពង់សំណាញ់ (សាខាចាក់អង្រែក្រោម)។    ៤.ថ្ងៃអាទិត្យទី១៨ ខែសីហា ឆ្នាំ២០២៤   (ក)-ក្នុងចន្លោះម៉ោង០៨:០០ព្រឹក ដល់ម៉ោង១៦:០០ល្ងាច នៅ:   ១-ខណ្ឌសែនសុខ តំបន់ភ្លើងមួយចំនួនដែលស្ថិតនៅក្នុងសង្កាត់ក្រាំងធ្នង់(សាខាអូរដឹម)។   អាស្រ័យដូចបានជម្រាបជូនខាងលើសូមប្រជាពលរដ្ឋជ្រាបជាដំណឹង និងអធ្យាស្រ័យនិងអភ័យទោសទទុកជាមុនពីសំណាក់អគ្គិសនីកម្ពុជា បើទោះជាមានការខិតខំថែរក្សាមិនឱ្យមានការប៉ះពាល់ដល់ការ ផ្គត់ផ្គង់អគ្គិសនីធំដុំក្តី ប៉ុន្តែការផ្គត់ផ្គង់ចរន្តអគ្គិសនីនៅតំបន់ខាងលើអាចនឹងមានការរអាក់រអួលខ្លះៗជៀសមិនផុត៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T07:50:38.683Z", "category": "ព័ត៌មានថ្មីៗ", "views": 2295, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
BYD កាន់តែកាច! តស់មកស្គាល់រថយន្ត១ម៉ូដែលរបស់ BYD ប្រភេទ Off-Road សាកថ្មក៏បាន ប្រើសាំងក៏បាន ខណៈតម្លៃត្រឹម៣ម៉ឺន$ជាង	https://business-cambodia.com/articles/plug-in-hybrid-off-road-suv-	នេះជារថយន្ត Leopard 5 ត្រូវបានគេស្គាល់ផងដែរថាជា Fang Cheng Bao Leopard 5 ជាភាសាចិន គឺជារថយន្តប្រភេទ Plug-in Hybrid Off-Road SUV របស់ក្រុមហ៊ុនខ្នាតយក្ស BYD ។ រថយន្តនេះត្រូវបានដាក់ជាយានជំនិះ Off-Road ដ៏ប្រណិត ហើយទទួលបានការចាប់អារម្មណ៍យ៉ាងខ្លាំងសម្រាប់លក្ខណៈពិសេស និងតម្លៃប្រកួតប្រជែងរបស់វា។ បើនិយាយអំពីទំហំតួរខ្លួនរបស់ Leopard 5 ១ម៉ូដែលនេះមានទំហំតួខ្លួន បណ្តោយ៤.៨ម ទទឹង ១.៩ម កំពស់ ១.៩ម និងគន្លាតកង់មុខក្រោយ ២.៨ម។ Leopard 5 ត្រូវបានបំពាក់នូវម៉ាស៊ីនសាំង 1.5 លីត្រ ជាមួយនឹងម៉ូទ័រអេឡិចត្រិចពីរ ដែលផ្តល់នូវទិន្នផលសរុប 505 kW ដែលអាចបង្កើតកម្លាំងបង្វិល 760 N.m ។ ជាមួយគ្នានេះដែររថយន្ត១ម៉ូដែលនេះ ជាន់ល្បឿនពី 0 ទៅ 100 គីឡូម៉ែត្រក្នុងមួយម៉ោង ប្រើពេលត្រឹមតែ 4.8 វិនាទីតែប៉ុណ្នោះ ជាមួយនឹងល្បឿនអតិបរមា 180 គីឡូម៉ែត្រក្នុងមួយម៉ោង។ ហើយបើនិយាយអំពីសម្ថភាពសាកថ្មរបស់វាវិញ វាអាចរត់បានដល់ទៅ ១២៥គីឡូ ក្នុងការសាកថ្មម្តង។ ទន្ទឹមនឹងនេះដែរ Leopard 5 មានតម្លៃសរុបចាប់ពី $39,800 - $48,400 USD នៅក្នុងទីផ្សារប្រទេសចិន។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T07:41:58.361Z", "category": "កំពូលអ្នកលក់", "views": 940, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កម្ពុជាស្វាគមន៍! សេដ្ឋីកំពង់ផែឥណ្ឌា ចាប់អារម្មណ៍វិនិយោគនៅកម្ពុជា	https://business-cambodia.com/articles/india-invester	ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា បានអនុញ្ញាតឱ្យលោក Capt Sandeep Mehta នាយកប្រតិបត្តិ កំពង់ផែអន្តរជាតិ នៃក្រុមហ៊ុន Adani Ports and Special Economic Zone Ltd. និងសហការី ចូលជួបសម្ដែងការគួរសម និងពិភាក្សាការងារ នារសៀលថ្ងៃអង្គារ ទី១៣ ខែសីហា ឆ្នាំ២០២៤នេះ។ ឆ្លៀតនាឱកាសនោះ ឯកឧត្តមឧបនាយករដ្ឋមន្ត្រី បានជម្រាបជូនដល់គណៈប្រតិភូអំពីផែនការអភិវឌ្ឍន៍របស់កម្ពុជា ពិសេសលើការរៀបចំហេដ្ឋារចនាសម្ព័ន្ធកំពង់ផែ និងភស្ដុភារកម្ម ដែលសុទ្ធសឹងតែពាក់ព័ន្ធនឹងមុខសញ្ញាវិនិយោគរបស់ក្រុមហ៊ុនស្រាប់។ ក្រៅអំពីផែនការអភិវឌ្ឍន៍ ឯកឧត្តមឧបនាយករដ្ឋមន្ត្រី ក៏បានជម្រាបជូនអំពីបរិយាកាសវិនិយោគនៅកម្ពុជា ដែលផ្ដល់ភាពបើកចំហរជូនចំពោះវិនិយោគិន មានការគាំទ្រពីរាជរដ្ឋាភិបាលនិងមានក្រុមប្រឹក្សាអភិវឌ្ឍន៍កម្ពុជាជាសេនាធិការជួយសម្របសម្រួលកិច្ចការងារវិនិយោគ ពិសេសកម្ពុជាជាប្រទេសមានសុខសន្តិភាព ស្ថិរភាពនយោបាយ និងលំនឹងម៉ាក្រូសេដ្ឋកិច្ចល្អប្រសើរ ផ្ដល់លទ្ធភាពខ្ពស់ដល់ជោគជ័យភាពរបស់ធុរកិច្ចឯកជន។ លោក Capt Sandeep Mehta បានថ្លែងអំណរគុណឯកឧត្តមឧបនាយករដ្ឋមន្ត្រី ដែលបានជម្រាបជូនអំពីផែនការអភិវឌ្ឍន៍វិនិយោគនៅកម្ពុជា ដោយក្នុងនោះលោកក៏បានបន្តស្នើសុំកិច្ចសម្របសម្រួលបន្ថែមទៀតពីក្រុមប្រឹក្សាអភិវឌ្ឍន៍កម្ពុជា ដើម្បីអាចក្រុមហ៊ុនបានសិក្សាលម្អិត និងធ្វើការវាយតម្លៃលើកាលានុវត្តភាព និងសក្ដានុពលដែលកម្ពុជាអាចផ្ដល់ជូនបានសម្រាប់ការវិនិយោគ ពិសេសលើហេដ្ឋារចនាសម្ព័ន្ធពាក់ព័ន្ធ កំពង់ផែ និងភស្ដុភារកម្ម៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T07:36:57.594Z", "category": "អចលនទ្រព្យ", "views": 507, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
មកទៀតហើយ! ស្ងាត់ RMA សង្ងំនាំយកឡាន អគ្គិសនីថ្មីមកខ្មែរ ប្រភេទ Sedan កាត់ស្ព័រ ខណៈរូបរាងស្អាតកប់	https://business-cambodia.com/articles/deepal-l07-deepal-l07-deepal-l07-	នេះគឺជារថយន្តអគ្គិសនី 𝐃𝐄𝐄𝐏𝐀𝐋 𝐋𝟎𝟕 ជាប្រភេទ Sedan កាត់ស្ពរ ដែលមាន រូបរាងដ៏ស្រស់ស្អាត និងទាក់ទាញ ១ម៉ូដែលរបស់ក្រុមហ៊ុនផលិតរថយន្តយក្ស Changan ដែលនាំចូលមកកាន់ប្រទេសកម្ពុជាដោយក្រុមហ៊ុន RMA Cambodia ។ រថយន្តនេះមានទំហំតួរខ្លួន បណ្តោយ 4.8ម៉ែត្រ ទទឹង 1.8ម៉ែត្រ កំពស់ 1.4ម៉ែត្រ និងគន្លាតកង់ 2.9ម៉ែត្រ។ មិនត្រឹមតែមានប្រវែងដ៏គួរឱ្យចាប់អារម្មណ៍តែប៉ុណ្នឹងទេ 𝐃𝐄𝐄𝐏𝐀𝐋 𝐋𝟎𝟕 មានថាមពលថ្ម ៦៨kwh ដោយសាកថ្មមួយពេញ អាចរត់បានចម្ងាយជាង ៥៣០ គីឡូម៉ែត្រ។ ហើយអ្វីដែលកាន់តែអស្ចារ្យនោះ រថយន្តនេះបង្កើនល្បឿនពី 0 ទៅ 100 គីឡូម៉ែត្រក្នុងមួយម៉ោង ប្រើរយៈពេលត្រឹមតែ 6.9 វិតែប៉ុណ្ណោះ។ ជាមួយគ្នានេះដែរបើនិយាយអំពីប្រវិត្តក្រុមហ៊ុន Changan Automobile វិញ ក្រុមហ៊ុននេះមានវត្តមានតាំងពីឆ្នាំ១៩៥៩ មកម្ល៉េះ ដែលមានទីស្នាក់ការកណ្តាលនៅ ប្រទេសចិន។ នៅឆ្នាំ ១៩៨៤ Changan Automobile ចាប់ផ្តើមផលិតរថយន្តធុនតូច ដែលត្រូវបានគាំទ្រដោយរដ្ឋាភិបាលចិន។ CHANGAN មានលក់រថយន្តជាច្រើនប្រភេទ ដូចជា រថយន្តដឹកអ្នកដំណើរ, រថយន្តពាណិជ្ជកម្ម, រថយន្ត SUV និងរថយន្តអគ្គិសនីជាដើម។ តើប្រិយមិត្តយល់យ៉ាងណាដែរ សម្រាប់រថយន្តមួយម៉ូដែលនេះ ចាប់អារម្មណ៍ទេ បើសម្រាប់នាងខ្ញុំ ពិតជាពេញចិត្តជាមួយភាពសន្សំសំចៃ រត់បានឆ្ងាយ ជាមួយរូបរាងដ៏ស៊ីវីល័យរបស់វាខ្លាំងមែនទែន។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T07:29:21.516Z", "category": "កំពូលអ្នកលក់", "views": 1450, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ថ្មីៗនេះ ក្រុមហ៊ុន Panasonic Cambodia បានចូលរួមដាំដើមឈើដើម្បីថែរក្សាបរិស្ថាននៅសហគមន៍ទេសចរណ៍ធម្មជាតិចំបក់ ខេត្តកំពង់ស្ពឺ	https://business-cambodia.com/articles/recently-panasonic-cambodia-participated-in-planting-trees-to-preserve	Panasonic Cambodia members/ គម្រងរូបភាពបុគ្គលិកក្រុមហ៊ុន Panasonic Cambodia ក្រុមហ៊ុន Panasonic ពិតជាមានក្ដីសោមនស្សរីករាយយ៉ាងខ្លាំង ដែលបានផ្ដួចផ្ដើមរៀបចំការដាំដើមឈើបានយ៉ាងជោគជ័យនាពេលថ្មីៗនេះនៅក្នុងតំបន់សហគមន៍ទេសចរណ៍ធម្មជាតិចំបក់ ខេត្តកំពង់ស្ពឺ តាមរយៈគម្រោងមួយហៅថា Eco Relay ដោយមានការជួយជ្រោមជ្រែងពីបងប្អូនក្នុងសហគមន៍ បុគ្គលិក Panasonic ទាំងអស់គ្នាបានចូលរួមដាំកូនឈើសរុបចំនួន ១២០ដើម ហើយធានាបានថា កូនឈើទាំងនេះលូតលាស់បានយ៉ាងល្អ និងផ្ដល់ផលប្រយោជន៍យ៉ាងសម្បូរបែបដល់បរិស្ថាន។ គម្រោង Eco Relay នេះបានបង្ហាញពីការប្តេជ្ញាចិត្តរបស់ក្រុមហ៊ុន Panasonic ចំពោះការអភិវឌ្ឍ និងលើកស្ទួយសហគមន៍ប្រកបដោយចីរភាព។ Panasonic Cambodia members planting trees / សកម្មភាពបុគ្គលិកកំពុងដាំដើមឈើ តាមរយៈគម្រោងនេះផងដែរ បានបង្ហាញឱ្យឃើញពីការប្តេជ្ញាចិត្តរបស់បុគ្គលិក Panasonic និងប្រជាជនក្នុងតំបន់ទាំងអស់គ្នា ក្នុងការធ្វើឱ្យប្រសើរឡើងនូវជីវចម្រុះ និងការថែរក្សាប្រព័ន្ធអេកូឡូស៊ីប្រកបដោយតុល្យភាព។ ដោយការដាំដើមឈើនេះ ពួកយើងសង្ឃឹមថាយើងបានចូលរួមជាផ្នែកមួយយ៉ាងសំខាន់ក្នុងការអភិវឌ្ឍធនធានធម្មជាតិនៅក្នុងតំបន់នេះ និងលើកកម្ពស់អត្ថប្រយោជន៍នៃបរិស្ថានក្នុងរយៈពេលយូរអង្វែង។ Hisakazu Maeda, the Chief Representative of Panasonic Cambodia / លោក Hisakazu Maeda អគ្គនាយកក្រុមហ៊ុន Panasonic Cambodia លោក Hisakazu Maeda អគ្គនាយកក្រុមហ៊ុន Panasonic Cambodia មានប្រសាសន៍ថា “ព្រឹត្តិការណ៍ថ្ងៃនេះបានបង្ហាញពីការប្តេជ្ញាចិត្តយ៉ាងមោះមុតរបស់ក្រុមហ៊ុនយើងចំពោះនិរន្តរភាពនៃបរិស្ថាន។ ពួកយើងមានមោទនភាពណាស់ ដែលបានឃើញអ្នកទាំងអស់គ្នាខិតខំប្រឹងប្រែងក្នុងការសហការគ្នាដើម្បីលើកកម្ពស់ដល់គម្រោងនេះ។ សកម្មភាពទាំងអស់នេះ គឺជាការជំរុញស្មារតីអ្នកផ្សេងទៀតឱ្យចូលរួមជាមួយគ្នាក្នុងការធ្វើឱ្យប្រសើរឡើងនៃបរិស្ថានរបស់យើង។” គម្រោង Eco Relay គ្រាន់តែជាចំណែកមួយក្នុងចំណោមគម្រោងផ្សេងទៀត ដែលពួកយើងកំពុងខិតខំធ្វើដើម្បីបង្កើតអនាគតដ៏ប្រសើរប្រកបដោយចីរភាព។ តាមរយៈសកម្មភាពទាំងអស់នេះ ពួកយើងក៏មានគោលបំណងក្នុងការផ្សព្វផ្សាយការយល់ដឹងអំពីសារៈសំខាន់នៃការការពារបរិស្ថានទៅដល់ប្រជាជនក្នុងតំបន់ផងដែរ។ Panasonic Cambodia members planting trees / សកម្មភាពបុគ្គលិកកំពុងដាំដើមឈើ ក្រុមហ៊ុន Panasonic Cambodia មានការប្តេជ្ញាចិត្តក្នុងការធ្វើឱ្យប្រសើរឡើងនៃការរស់នៅ ដោយអភិវឌ្ឍផលិតផលឱ្យស្របទៅតាមគោលការណ៍នៃការការពារបរិស្ថាន។ ការផ្ដើមគំនិតនេះ ត្រូវបានជំរុញដោយឆន្ទៈប្រកបដោយនិរន្តរភាព និងការប្ដេជ្ញាខ្ពស់ក្នុងការផ្ដល់ផលជាវិជ្ជមាន។ ទន្ទឹមនឹងនេះផងដែរ យើងសូមចូលរួមគាំទ្រគោលដៅអភិវឌ្ឍន៍ប្រកបដោយចីរភាពរបស់អង្គការសហប្រជាជាតិ SDGs ដោយបន្តខិតខំអនុវត្តសកម្មភាពឱ្យបានខ្លាំងក្លា ដើម្បីសម្រេចគោលដៅទាំងនេះនៅពេលអនាគតខាងមុខ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T07:16:56.262Z", "category": "PR", "views": 910, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ល្អណាស់! ក្រុមហ៊ុនធំ១នៅចិន ចង់មកបង្កើតរោងចក្រច្នៃផ្លែឈើនៅខ្មែរ នាំចេញទៅប្រទេសធំៗ៤នេះ	https://business-cambodia.com/articles/domi-biotechnology-	នេះជាដំណឹងដ៏រីករាយមួយសម្រាប់ប្រជាជនកម្ពុជា ខណៈនាពេលនេះក្រុមហ៊ុនធំ១របស់ចិន គឺក្រុមហ៊ុន DOMI Biotechnology Co.,Ltd បានបង្ហាញចំណាប់អារម្មណ៍ក្នុងការវិនិយោគបង្កើតរោងចក្រកែច្នៃផ្លែឈើស្រស់ ជាពិសេសគឺផ្លែដូងនៅកម្ពុជា ដើម្បីនាំចេញផងដែរ។   ជាក់ស្តែង បើយោងតាមការចុះផ្សាយរបស់ក្រុមប្រឹក្សាអភិវឌ្ឍន៍កម្ពុជា បានឱ្យដឹងថា កាលពីកន្លងទៅនេះ ឯកឧត្តម ជា វុទ្ធី ដែលជាអគ្គលេខាធិការគណៈកម្មាធិការវិនិយោគកម្ពុជារួមជាមួយសហការីបានទទួលបានជួបពិភាក្សាការងារជាមួយលោក WAN YANHU ដែលជាប្រតិភូក្រុមហ៊ុន DOMI Biotechnology Co.,Ltd។ នៅក្នុងជំនួបនេះដែរ គឺប្រតិភូក្រុមហ៊ុន DOMI Biotechnology Co.,Ltd ចង់មកស្វែងយល់ឱកាសវិនិយោគបង្កើតរោងចក្រនៅកម្ពុជា។ ជាកិច្ចឆ្លើយតប ឯកឧត្តមអគ្គលេខាធិការគណៈកម្មាធិការ បានសម្តែវនូវការស្វាគមន៍ចំពោះគម្រោងវិនិយោគបង្កើតរោងចក្រកែច្នៃផ្លែឈើស្រស់ ពិសេសផ្លែដូង និងបានជម្រុញលើកទឹកចិត្តឱ្យក្រុមហ៊ុនខិតខំធ្វើការកែច្នៃឱ្យអស់លទ្ធភាព នៅពេលបើកដំណើរការរោងចក្រ ដើម្បីចូលរួមចំណែកលើកកម្ពស់តម្លៃបន្ថែមក្នុងស្រុកផងដែរ។   គូសបញ្ជាក់ថា ក្រុមហ៊ុន DOMI Biotechnology Co.,Ltd គឺជាក្រុមហ៊ុនចិនវិនិយោគកែច្នៃផ្លែឈើស្រស់ ពិសេសផ្លែដូ និងទុរេនដែលមានទីតាំងវិនិយោគនៅប្រទេសថៃ ហើយភាគច្រើននៃផលិតផលរបស់ក្រុមហ៊ុនត្រូវបាននាំចេញទៅប្រទេសចិន សហរដ្ឋអាមេរិក អូស្រ្តាលី មជ្ឈិមបូពា៌ និងអុីតាលីផងដែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T07:03:50.737Z", "category": "ចាប់ផ្តើមអាជីវកម្ម", "views": 348, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់រកលុ.យបន្ថែម! នេះជាការងា.រក្រៅម៉ោងទាំង៥ អាចរកចំណូ.លបានច្រើនជាងគេ នៅកម្ពុជា	https://business-cambodia.com/articles/5-part-time-job-in-cambodia	«ចង់ធូរធារ ត្រសៀលក្បែរមាន ត្រូវបណ្តុះលំហូរលុយចាប់ពីពីរច្រកឡើងទៅ» ចំណូលបន្ថែមខ្ទង់ពាន់ដុល្លារ ដោយមិនចាំបាច់ឈប់ពីការងារពេញម៉ោង អ្វីដែលអ្នកត្រូវការបំផុតត្រឹមមានអ៊ីនធឺណេតគ្រប់គ្រាន់ និងជំនាញច្បាស់លាស់មួយប៉ុណ្ណោះ។ ខាងក្រោមនេះ គឺជាការងារក្រៅម៉ោងទាំង៥ អាចរកចំណូលបានច្រើន និងពេញនិយមបំផុតនៅកម្ពុជា យោងតាម Talent 4 U គិតត្រឹមឆ្នាំ២០២៤នេះ៖   ១/. ទីប្រឹក្សាផ្នែកព័ត៌មានវិទ្យា និងវិស្វកម្ម (IT and Engineering Consultants)៖ ស្របពេលក្រុមហ៊ុនជាច្រើនកំពុងពង្រីកសមត្ថភាពផ្នែកឌីជីថលរបស់ខ្លួន ជាពិសេសក្នុងតំបន់រាជធានីភ្នំពេញ ទើបធ្វើឲ្យអ្នកប្រឹក្សាផ្នែកព័ត៌មានវិទ្យា និងវិស្វកម្មក្រៅម៉ោង មានតម្រូវការទីផ្សាខ្ពស់ រួមទាំងអាចរកចំណូលបានចន្លោះពី ១០-៣០ ដុល្លារក្នុងមួយម៉ោង។   ២/. អ្នកវិទ្យាសាស្ត្រទិន្នន័យ (Data Scientists)៖ អ្នកវិទ្យាសាស្ត្រទិន្នន័យក្រៅម៉ោងអាចរកចំណូលបានចន្លោះពី ២០-៤០ ដុល្លារក្នុងមួយម៉ោង។ ជាមួយនឹងវិស័យបច្ចេកវិទ្យាដែលកំពុងរីកចម្រើននៅក្នុងប្រទេសកម្ពុជា ក្រុមហ៊ុននានាកំពុងវិនិយោគកាន់តែខ្លាំងឡើងក្នុងការសម្រេចចិត្តដែលជំរុញដោយទិន្នន័យ ដែលធ្វើឱ្យវាក្លាយជាវិស័យដែលរកប្រាក់បានច្រើន។   ៣/. គ្រូបង្រៀនភាសាអង់គ្លេស (English Language Instructors)៖ គ្រូបង្រៀនភាសាអង់គ្លេសក្រៅម៉ោងដែលមានបទពិសោធន៍អាចរកចំណូលបានពី ១០-២០ ដុល្លារក្នុងមួយម៉ោង។ ប៉ុន្តែចំនួននេះអាចប្រែប្រួល អាស្រ័យលើលក្ខណៈសម្បត្តិរបស់គ្រូបង្រៀនផ្ទាល់ និងស្ថាប័នដែលពួកគេធ្វើការ។ ការបង្រៀនឯកជនក៏អាចផ្តល់អត្រាប្រកួតប្រជែងខ្ពស់ផងដែរ។   ៤/. អ្នករចនាក្រាហ្វិក (Graphic Designers)៖ អ្នករចនាក្រាហ្វិកឯករាជ្យនៅកម្ពុជាអាចរកចំណូលបានពី ១៥-២៥ដុល្លារក្នុងមួយម៉ោង ជាពិសេសអ្នកដែលមានជំនាញផ្នែកឌីហ្សាញ និងម៉ាកយីហោដែលមានតម្រូវការខ្ពស់។   ៥/. អ្នកគ្រប់គ្រងគម្រោងក្នុងបច្ចេកវិទ្យា (Project Managers in Tech)៖ អ្នកគ្រប់គ្រងគម្រោងក្រៅម៉ោងនៅក្នុងឧស្សាហកម្មបច្ចេកវិទ្យាអាចរកប្រាក់បានរហូតដល់ ២៥ ដុល្លារក្នុងមួយម៉ោង ជាពិសេសអ្នកដែលមានបទពិសោធន៍ក្នុងការគ្រប់គ្រងការអភិវឌ្ឍន៍កម្មវិធី និងគម្រោងផ្លាស់ប្តូរឌីជីថល។   យ៉ាងណាមិញ ចំពោះរបរក្រៅម៉ោងទាំង៥ខាងលើនេះ កំពុងពេញនិយមខ្លាំងក្នុងប្រទេសកម្ពុជាបច្ចុប្បន្ន។ ចូររៀនចាប់ឱកាសនៅក្នុងសម័យកាលឧស្សាហកម្ម ៤.០ ប្រឹងសម្រួចជំនាញទាញចំណូល រៀនបង្កើតលំហូរសាច់ប្រាក់ក្រៅពីប្រាក់ខែគោល និងចេះចាត់ចែងធនធានដែលអ្នករកបាន ទៅបង្កាត់កូនពូនជាចៅ នោះអនាគតអ្នកនឹងធូរធារក្នុងសម័យជឿនលឿនមិនខាន៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T07:00:18.618Z", "category": "ភាពជាអ្នកដឹកនាំ", "views": 11974, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ជនជាតិជប៉ុន ពូកែទាក់ទាញមនុស្ស ឱ្យចូលចិត្តធ្វើការរកស៊ីជាមួយ ព្រោះរឿង៥យ៉ាងនេះ	https://business-cambodia.com/articles/japan-and-culture-of-meeting-new	ជនជាតិជប៉ុនត្រូវបានគេឱ្យតម្លៃនិយាយពីមាត់មួយទៅមាត់មួយថាជាតិសាសន៍មួយនេះមានវិន័យនិងទម្លាប់ ទោះទៅដល់ទីណាក៏មានការគោរពដែរ។   ប្រទេសដែលមានបណ្តោយវែងសន្ធឹង ប្រជុំទៅដោយដែនកោះ មួយនេះមានប្រជាជនប្រមាណជាង ១២៥.៨ លាននាក់ (សិ្ថតិឆ្នាំ ២០២០) មានប្រព័ន្ធអប់រំខ្លាំងបំផុតមួយនៅអាស៊ី ដោយជនជាតិនេះ ត្រូវបានគេទទួលស្គាល់ថាពូកែទាក់ទាញមនុស្សឱ្យចូលចិត្តធ្វើការងារនិងវិនិយោគជាមួយខ្លាំងបំផុតដោយសារឿងទាំង៥យ៉ាងនេះ។   ១.ការឪនក្បាលគោរព៖ ជប៉ុនមានវប្បធម៍មួយគឺឱនក្បាលគោរពគ្នាទៅវិញទៅមក។ ការឱនក្បាលត្រូវបានគេប្រើជាមធ្យោបាយ នៃការបង្ហាញការគោរព ចំពោះមនុស្សដែលខ្លួនបានជួបជាលើកដំបូង ។ ដូច្នេះហើយបានជាជំនួបនានាមិនថាដៃគូសហការរកស៊ី ដៃគូវិនិយោគ គឺតែងតែពេញចិត្តនូវសីលធម័រស់នៅរបស់ជនជាតិនេះ។ មិនត្រឹមតែប៉ណ្ណោះកាយវិការនេះក៏បង្ហាញអំពីការដឹងគុណ និងសុំទោសផងដែរ។   ២. គិតប្រយោជន៍រួមជាធំ៖ នៅក្នុងក្រុមហ៊ុននានារបស់ជប៉ុនគេ ពួកគេចូលចិត្តគិតប្រយោជន៍រួមជាធំ រាល់ពេលដែលមានវិបត្តិម្ដងៗប្រជាជនជប៉ុនស្រុះដៃស្រុះជើងជួយគ្នាខ្លាំងណាស់ មិនថាជាលុយកាក់ ឬការសាងសង់ហេដ្ឋារចនាសម្ព័នផ្សេងៗនោះទេ។ ដូច្នេះហើយពួកគេត្រូវបានចាត់ទុកជាគោលដៅវិនិយោគនិងការប្រកបការងារជាមួយ ព្រោះពួកគេមិនដែលគិតតែផលចំណេញតែមួយមុខនោះទេ។   ៣.សកម្មភាពមុន៥នាទី៖ សកម្មកាពរយៈពេលមុន៥ នាទីឬច្រើនជាងនេះដើម្បីបង្ហាញពួកគេមិនមែនជាមនុស្សខ្ជិលច្រអូសនោះទេ។ គេប្រកាន់ខ្ជាប់នូវសកម្មភាពមុនប្រាំនាទី នេះជាកាយវិការបង្ហាញថាពួកគេហ្មត់ចត់ជាមួយការងារ។សីលធម៍មួយនេះ គឺគេតែងតែអនុវត្តន៍ជានិច្ចមិនថានៅតាម សាលារៀន ក្រុមហ៊ុនឬសហគ្រាស។ ការមកដល់ម៉ោងគត់ពេក អាចបង្ហាញថាគេមិនបានរៀបរយខ្លាំងសម្រាប់ការងារទេ។   ៤.កសាងទំនាក់ទំនង៖ ជនជាតិជប៉ុនជឿទុកចិត្តលើនរណាម្នាក់មុនពេលពួកគេរកស៊ីជាមួយហើយ ដូច្នេះពួកគេចូលចិត្តទំនាក់ទំនង និងរាប់អានដោយមិនប្រកាន់ ទោះទើបជួបគ្នាជាលើកទីមួយ ។ ហើយទំនាក់ទំនងរបស់ជនជាតិនេះត្រូវបានបង្កើតឡើងតាមរយៈការជួបជុំសង្គមក្រៅផ្លូវការដែល ជាជំនួបនៃការញ៉ាំបាយជាមួយគ្នា ឬការផឹកតែជាដើម។ ជាពិសេសពួកគេចូលចិត្តដៃគូសន្ទានាអាចយល់ដឹងពី វប្បធម៍និងទំនៀមទម្លាប់របស់ប្រទេសជប៉ុន។   ៥.នាមប័ណ្ណជំនួញ៖ ពួកគេមានទម្លាប់ផ្លាស់ប្តូរនាមប័ណ្ណគ្នានៅវិនាទីដំបូងក្រោយការគោរពគ្នា ការធ្វើដូចនេះវាបានបង្ហាញឱ្យឃើញថា សមាសភាពពួកគេមកពីណា ធ្វើអ្វី និងមានគោលជំហរក្នុងការសន្ទានាដែលមានបទដ្ឋានរឹងមាំមួយ។ ការធ្វើបែបនេះរបស់ជនជាតិជប៉ុនវាបង្ហាញអំពីការគោរពចំពោះវត្តមានរបស់នរណាម្នាក់។   យ៉ាងណាមិញកត្តារួមផ្សំទាំងនេះហើយ ដែលជួយឱ្យជនជាតិជប៉ុនធ្វើការខ្លាំង និងត្រូវបានពិភពលោកមិនថាអាស៊ីអឺរ៉ុបនោះទេតែងតែមានការស្ងើចសរសើរ អំពីអត្តចរិត ផ្នត់់គំនិតនិងវិន័យរបស់ជនជាតិនេះជារឿយៗ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T06:39:26.167Z", "category": "ភាពជាអ្នកដឹកនាំ", "views": 446, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សម្តេចក្រឡាហោម ស ខេង៖ ខ្មាំងសត្រូវធំៗ៣នេះ អ្នកត្រូវកម្ចាត់ចោលក្នុងសម័យសន្តិភាព	https://business-cambodia.com/articles/3-enemys-in-life	សត្រូវខាងក្រៅពុំមែនជាឧបសគ្គធំ តែសត្រូវខាងក្នុង ប្រៀបដូចជាជំងឺមហារីកដែលត្រូវព្យាបាលបន្ទាន់។ ខាងក្រោមនេះ គឺជាខ្មាំងសត្រូវធំៗ៣ ដែលត្រូវកម្ចាត់ចោលក្នុងសម័យសន្តិភាព តាមប្រសាសន៍របស់ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ៖   ១/. ភាពល្ងិតល្ងង់៖ ភាពល្ងង់ខ្លៅ គឺជាខ្មាំងសត្រូវដ៏ធំរបស់មនុស្សគ្រប់រូប។ សម្តេចក្រឡាហោម បានមានប្រសាសន៍ថា៖ «ល្ងង់ខ្លៅយើងធ្វើអ្វីមិនកើត អានអក្សរក៏មិនកើត ចង់ចេះចង់ដឹងអ្វី ព័ត៌មានអ្វីក៏មិនកើត។ វាធ្វើឲ្យខ្លួនយើងរួញ មិនអាចទៅមុខបាន មិនអាចអភិវឌ្ឍន៍បានទេ ទាំងជីវភាពយើង ជីវភាពគ្រួសារយើង»។   ២/. ភាពក្រីក្រ៖ ភាពក្រីក្រ ជាសត្រូវធ្វើឲ្យអ្នកបាត់បង់ឱកាសជាច្រើន ហើយបើបូកថែមខ្ជិលមួយទៀត វានឹងកាន់តែធ្ងន់ធ្ងរ។ សម្តេចក្រឡាហោម បានលើកឡើងថា៖ «ភាពក្រីក្រក៏ជាខ្មាំងសត្រូវរបស់យើងដែរ។ ដើម្បីវាយកម្ចាត់ភាពក្រីក្របាន ត្រូវតែរៀនឲ្យចេះដឹង និងឧស្សាហ៍ព្យាយាម នោះភាពក្រីក្រប្រាកដជាទៅបាត់ហើយ»។   ៣/. ខ្លួនឯង៖ សម្តេចក្រឡាហោម បានថ្លែងយ៉ាងដូច្នេះថា៖ «ចង់ច្បាំងឈ្នះគេ ត្រូវឈ្នះខ្លួនឯងជាមុនសិន។ ឈ្នះចិត្តឆេវឆាវ ចិត្តលោភលន់ ចិត្តអំណួតអួតអាង មើលងាយមើលថោកអ្នកដទៃ នោះហើយជាខ្មាំងសត្រូវ»។ ឈ្នះអ្វីមិនស្មើឈ្នះខ្លួនឯង ឈ្នះអ្នកដទៃបានមួយគ្រាតែប៉ុណ្ណោះ ឯការឈ្នះខ្លួនឯងវិញគឺជារៀងរហូត។   យ៉ាងណាមិញ សម្តេចក្រឡាហោម ស ខេង ក៏បានគូសបញ្ជាក់ផងដែរថា ក្រៅពីខ្មាំងសត្រូវទាំង៣ខាងលើនេះ អ្នកក៏ត្រូវកម្ចាត់ចោលការគិតខុស មោទកភាពហួសហេតុ ឬការមិនទទួលស្គាល់នូវកំហុសរបស់ខ្លួនជាដើម ដូចសុភាសិតខ្មែរបុរាណបានចែងថា “រោគអ្វីមិនស្មើនឹងគម្លាន គ្មានអ្វីពុំស្មើគ្មានប្រាជ្ញា ចំណាប់អ្វីមិនស្មើនឹងទោសា ជាអ្វីពុំស្មើនឹងចិត្តជា”៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-14T04:24:52.991Z", "category": "ភាពជាអ្នកដឹកនាំ", "views": 12818, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនងាយមានទេ! ថ្ងៃសម្ពោធជាផ្លូវការ ហាងសម្លៀកបំពាក់ VCam Fashion នឹងចែកសម្លៀកបំពាក់ជាង ១ពាន់ឈុត	https://business-cambodia.com/articles/v-cam-fashion-	ភ្នំពេញ៖ កាលពីថ្ងៃទី១១ ខែសីហា ឆ្នាំ២០២៤ ថ្មីៗនេះ ហាងសម្លៀកបំពាក់ VCam Fashion បានធ្វើការសម្ពោធហាងជាផ្លូវការដែលមានទីតាំងស្ថិតនៅអគារលេខ4B ផ្លូវលេខ៤៣២ សង្កាត់បឹងត្របែក ខណ្ឌចំការមន រាជធានីភ្នំពេញ នៅជាប់ផ្សារ Lucky Express សាខាបឹងត្របែកទល់មុខក្រុមហ៊ុន SEATEL។ នៅក្នុងកម្មវិធីសម្ពោធហាងសម្លៀកបំពាក់ VCam Fashion ជាផ្លូវការនេះដែរ គឺមានការអញ្ជើញចូលរួមពីនាយកគ្រប់គ្រង បុគ្គលិកគ្រប់ជាន់ថ្នាក់ ក៏ដូចជាមហាជនអ្នកគាំទ្រជាច្រើន និងតារា Tik Tok មួយចំនួនធំផងដែរ។ អ្វីដែលកាន់តែអស្ចារ្យទៀតនោះ នៅថ្ងៃសម្ពោធហាងជាផ្លូវការនេះដែរ ហាងសម្លៀកបំពាក់ VCam Fashion ក៏មានការចែកជូនសម្លៀកបំពាក់ចំនួន 1500 ឈុតជាមួយគូប៉ុងមានទឹកប្រាក់3$ ចំនួន ៥ពាន់សន្លឹកនិងការបញ្ចុះតម្លៃពី 10% ដល់59% លើគ្រប់ម៉ូតសម្លៀកបំពាក់ទាំងអស់ ដែលគិតចាប់ពីថ្ងៃទី១១ដល់ថ្ងៃទី១៥ ខែសីហា ឆ្នាំ២០២៤ ។ គួរបញ្ជាក់ថា ហាងសម្លៀកបំពាក់ VCam Fashion បានសម្រេចបើកសម្ពោធគឺនឹងមានលក់ជាប្រភេទសម្លៀកបំពាក់នារីដែលមានគុណភាពសាច់ក្រណាត់លំដាប់ខ្ពស់ សម្រាប់ចូលរួមកម្មវិធី ឈុតធ្វើការ និងសម្រាប់ដំណើរកំសាន្ត មានគ្រប់ម៉ូត គ្រប់ទំហំជាមួយនឹងគ្រឿងលម្អផ្សេងទៀតដូចជា៖ ស្បែកជើង កាបូប ខ្សែក ក្រវិល កងដៃ។ល។ ដូចនេះហើយនារីៗ លែងបារម្ភក្នុងការជ្រើសរើសសម្លៀកបំពាក់ហើយព្រោះ VCam Fashion មានគ្រប់ម៉ូតគ្រប់តម្រូវការ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T12:43:04.272Z", "category": "PR", "views": 1017, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន foodpanda និង PassApp បានចាប់ដៃគ្នាពង្រឹងកិច្ចសហប្រតិបត្តិការក្នុងការបង្កើតយុទ្ធសាស្ដ្រថ្មីដើម្បីធ្វើឱ្យជីវិតប្រចាំថ្ងៃរបស់អ្នកប្រើប្រាស់ កាន់តែងាយស្រួល និងប្រសើរឡើង!	https://business-cambodia.com/articles/foodpanda-and-pass-app-have-teamed-up-to-strengthen-cooperation	រាជធានីភ្នំពេញ ថ្ងៃទី 26 ខែកក្កដា ឆ្នាំ 2024៖ foodpanda ដែលជាក្រុមហ៊ុនដ៏ល្បីល្បាញក្នុងវិស័យអាជីវកម្មដឹកជញ្ជូនចំណីអាហារ បានចាប់ដៃគ្នាជាមួយនឹងផាសអ៊ែប (PassApp) ជាក្រុមហ៊ុនផ្ដល់សេវាកម្មកក់ការធ្វើដំណើរក្នុងស្រុក ដើម្បីពង្រឹងកិច្ចសហប្រតិបត្ដិការក្នុងគោលបំណងរួមគ្នាបង្កើននូវភាពងាយស្រួល និងការបញ្ចុះតម្លៃជាច្រើន សម្រាប់អ្នកប្រើប្រាស់ ដោយផ្ដល់ជូននូវប្រូម៉ូសិនពិសេសៗ និងអត្ថប្រយោជន៍បន្ថែមរាល់ពេលធ្វើដំណើរ តាមរយៈ PassApp និងកម្មង់អាហារតាមរយៈ foodpanda ។ ចំពោះការធ្វើសមាហរណកម្មប្រកបដោយភាពរលូនក្នុងសម្ព័ន្ធភាពយុទ្ធសាស្ត្រនេះ បានជួយជំរុញឱ្យអ្នកប្រើប្រាស់កម្មវិធីទាំងពីរទទួលបានភាពងាយស្រួលកាន់តែទូលំទូលាយ និងស្រួលប្រើប្រាស់ទាំងសេវាកម្មកក់ការធ្វើដំណើរ និងសេវាកម្មកុម្ម៉ង់អាហារ និងគឿងទេសដោយអាចសន្សំសំចៃបានច្រើន និងទទួលបានការផ្ដល់ជូនដ៏ពេញចិត្តជាច្រើនសន្ធឹកសន្ធាប់។ យុទ្ធសាស្រ្តនៃកិច្ចសហប្រតិបត្ដិការនេះ នឹងពង្រីកបន្តទៀតនាពេលអនាគត ដើម្បីគាំទ្រដល់ការរីកចម្រើន របស់ក្រុមហ៊ុន PassApp នៅក្នុងប្រទេសកម្ពុជា និងដើម្បីបម្រើអ្នកប្រើប្រាស់ប្រកបដោយនិរន្តរភាព។ ប្រូម៉ូសិនពិសេស សមាជិកថ្មីប្រើប្រាស់កម្មវិធី foodpanda អាចរីករាយនឹងការបញ្ចុះតម្លៃ 60% សម្រាប់ការកុម្ម៉ង់អាហារដោយបញ្ចូលកូដបញ្ចុះតម្លៃ “PASSAPP” ។ សមាជិកថ្មី និងសមាជិកចាស់របស់ pandapro អាចរីករាយនឹងការបញ្ចុះតម្លៃ 20% សម្រាប់ការកក់ការធ្វើដំណើរជាមួយ PassAppដោយបញ្ចូលគូប៉ុងកូដបញ្ចុះតម្លៃ “PANDAPRO” ។    អំពីក្រុមហ៊ុន foodpanda ក្រុមហ៊ុន foodpanda ផ្តល់សេវាកម្មដឹកជញ្ជូនឈានមុខគេនៅតំបន់អាស៊ី ដែលបំពេញតម្រូវការដល់អ្នកប្រើប្រាស់ដោយដឹកជូននូវម្ហូបអាហារ គ្រឿងទេស និងសម្ភារៈប្រើប្រាស់ផ្សេងៗយ៉ាងរហ័សទាន់ចិត្ត និងមានភាពងាយស្រួល។ តាមរយៈដំណើរការដោយប្រើប្រាស់នូវបច្ចេកវិទ្យា និងប្រតិបត្តិការដ៏ល្អឥតខ្ចោះ ក្រុមហ៊ុន foodpanda បានរីកកចម្រើនយ៉ាងឆាប់រហ័សក្នុងវិស័យពាណិជ្ជកម្ម (q-commerce) ទូទាំងតំបន់ជាមួយនឹងបណ្តាញហាងដៃគូអាជីវកម្ម ដើម្បីផ្តល់នូវជម្រើសតាមតម្រូវការលើសពីជម្រើសសេវាកម្មដឹកជញ្ជូនអាហាររាប់លាន។ ក្រុមហ៊ុន foodpanda បានប្រតិបត្តិការនៅក្នុងទីក្រុងជាង 400 នៅទូទាំង 11 ទីផ្សារក្នុងតំបន់អាស៊ីដូចជា សិង្ហបុរី ហុងកុង ថៃ ម៉ាឡេស៊ី ប៉ាគីស្ថាន តៃវ៉ាន់ ហ្វីលីពីន  បង់ក្លាដែស ឡាវ កម្ពុជា និងមីយ៉ាន់ម៉ា។ foodpanda គឺជាក្រុមហ៊ុនបុត្រសម្ព័ន្ធរបស់ Delivery Hero ដែលជាក្រុមហ៊ុនឈានមុខគេក្នុងពិភពលោកក្នុងវិស័យដឹកជញ្ជូនអាហារ។    សម្រាប់ព័ត៌មានបន្ថែម សូមទំនាក់ទំនងមកកាន់គេហទំព័ររបស់ក្រុមហ៊ុន  https://www.foodpanda.com.kh ។ Media Contacts saung.nwe@foodpanda.com.mm   អំពីក្រុមហ៊ុន PassApp ផាសអ៊ែប ( PassApp ) គឺជាកម្មវិធីទូរសព្ទដៃដែលផ្ដល់សេវាកម្មកក់ការធ្វើដំណើរតាមអនឡាញឈានមុខគេក្នុងប្រទេសកម្ពុជា ហើយត្រូវបានដាក់ឱ្យដំណើរការតាំងពីឆ្នាំ 2017 ។ PassApp  បានត្រៀមខ្លួនជាស្រេចដើម្បីបម្រើមធ្យោបាយធ្វើដំណើរដ៏ល្អបំផុតសម្រាប់លោកអ្នក រាល់ពេលដែលលោកអ្នកត្រូវការសេវាកក់ការធ្វើដំណើរនៅគ្រប់ទីតាំង និងគ្រប់ពេលវេលារបស់អ្នក ដែលមានដំណើរការសេវាកម្មគ្របដណ្ដប់ក្នុងខេត្តក្រុងចំនួន 9 រួមមាន ភ្នំពេញ សៀមរាប ព្រះសីហនុ បាត់ដំបង កំពង់ចាម កំពង់ស្ពឺ កំពត កណ្ដាល និងបន្ទាយមានជ័យ ដោយផ្តល់នូវជម្រើសមធ្យោបាយកក់ការធ្វើដំណើរជាច្រើនប្រភេទតាមតម្រូវការអ្នកប្រើប្រាស់ដូចជា រ៉ឺម៉កកង់បី(Tuk Tuk) កង់បីឥណ្ឌា រថយន្ដតូច និងរថយន្ដ SUV ជាដើម៕ យើងប្តេជ្ញាផ្ដល់ជូននូវសេវាកក់ការធ្វើដំណើរដ៏ងាយស្រួលបំផុតគ្រប់ពេលវេលា និងគ្រប់ទីកន្លែងតាមតម្រូវការរបស់លោកអ្នក ដោយស្របតាមពាក្យស្លោករបស់យើង “គ្រប់ពេលវេលា គ្រប់ទីកន្លែងជាមួយ PassApp”។ សេវាកម្មរបស់យើងធានានូវភាពងាយស្រួលក្នុងការកក់តាមប្រព័ន្ធអនឡាញ លឿន និងមានតម្លៃសមរម្យ ដែលឆ្លុះបញ្ចាំងពីការយកចិត្តទុកដាក់របស់យើងក្នុងការបំពេញតម្រូវការចម្រុះរបស់អ្នកប្រើប្រាស់នៅទូទាំងបណ្ដាខេត្តក្រុងផ្សេងៗគ្នា។គ្រប់ស្ថានភាព ទៅធ្វើការ សាលារៀន  ត្រូវការធ្វើដំណើរដោយផាសុខភាពទៅអាកាសយានដ្ឋាន ឬមធ្យោបាយធ្វើដំណើរកម្សាន្ដជុំវិញទីក្រុងនោះទេ PassApp តែងតែនៅទីនេះជានិច្ច ។ សម្រាប់ព័ត៌មានបន្ថែម សូមទំនាក់ទំនងមកកាន់ហ្វេសប៊ុករបស់ក្រុមហ៊ុន   https://www.facebook.com/passapptaxis	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T10:39:09.685Z", "category": "PR", "views": 954, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ប៉ុន្មានឆ្នាំនេះស្រ្តេសខ្លាំង មកដឹងពីក្បួនធ្វើឱ្យខ្លួនរីករាយ ហើយចំណូលកើនឡើងទ្វេដង	https://business-cambodia.com/articles/how-to-boost-your-income	ប៉ុន្មានឆ្នាំកន្លងមកនេះ វិបត្តិសេដ្ឋកិច្ចសកលដែលបង្កឡើងដោយជំងឺរាតត្បាតកូវីដ-១៩ និងកត្តារួមផ្សំជាច្រើនទៀត បានវាយបំបាក់ផ្លូវចិត្តមនុស្សស្ទើរមួយផែនដីឱ្យក្រពុលមុខ ស្ត្រេស ជាពិសេសប៉ះពាល់ផ្នែកហិរញ្ញវត្ថុធ្ងន់ធ្ងរ បញ្ហាការងារស្មុគស្មាញជាដើម។ ពាក់ព័ន្ធនឹងបញ្ហានេះដែរ Business Cambodia សូមលើកបង្ហាញពីក្បួនធំៗ៥ អាចជួយឱ្យអ្នករីករាយជាងមុន ហើយចំណូលកើនឡើង ក្រោយរីងរៃអស់រយៈពេល ២-៣ឆ្នាំមកនេះ៖ ១. ដឹកនាំជីវិត VS ជីវិតដឹកនាំ «ពេលជីវិតអាប់អួរ កុំអាប់អួរតាមជីវិត» អ្នកមិនអាចគ្រប់គ្រងសភាវៈឬមជ្ឈដា្ឋនខាងក្រៅបានទេ តែអ្នកអាចគ្រប់គ្រងការគិត និងសកម្មភាពរបស់អ្នកបាន។ ភាពគ្មានជម្រើសនេះហើយ ដែលបង្ខំឲ្យអ្នកត្រូវតែខិតខំប្រកបដោយស្មារតីតស៊ូ កុំចាញ់ក្រាប និងពុំគួរអោនលំទោនចំពោះបញ្ហាឡើយ។ រៀបចំផែនការជីវិតសារជាថ្មី ដើរទៅមុខដោយបញ្ញា អ្វីៗនឹងប្រសើរទៅតាមនោះដែរ។   ២. ចំណាយពេលជាមួយខ្លួនឯងឱ្យច្រើនជាងមុន ព្រោះតែជីវភាព និងទំនួលខុសត្រូវ អ្នកប្រហែលជាបានប្រឹងប្រែងខ្លាំងរហូតទុកខ្លួនឯងចោលមួយឡែកសិន ធ្វើយ៉ាងណាត្រូវដោះស្រាយបញ្ហានៅចំពោះមុខឲ្យបាន។ រឿងដែលត្រូវធ្វើអ្នកបានធ្វើអស់ហើយ ពេលនេះគួរដកឃ្លាបន្តិចហើយចំណាយពេលជាមួយខ្លួនឯងឱ្យបានច្រើនជាងមុន។ ការធ្វើដូច្នេះវាមិនត្រឹមតែឱ្យអ្នកមានអារម្មណ៍ថាបានសាកថ្មថាមពលជីវិតនោះទេ អ្នកនឹងស្គាល់ខ្លួនឯងកាន់តែច្បាស់តាមរយៈការឆ្លុះបញ្ចាំងរឿងរ៉ាវដែលអ្នកបានធ្វើនិងឆ្លងកាត់ ថាមិនត្រូវអ្នកអាចមើលឃើញផ្លូវដើរឬមធ្យោបាយថ្មីល្អជាងនេះក៏ថាបាន។   ៣. ផ្តោតទៅលើឱកាស មានពាក្យមួយឃ្លាគេតែងនិយាយថា៖ «ក្នុងបញ្ហាតែងបង្កប់ឱកាស ហើយរាល់បញ្ហាទាំងអស់សុទ្ធតែផ្តល់មេរៀន និងបង្រៀនអ្នកឲ្យឆ្លាតជាមុន» ខណៈពេលដែលអ្នកដទៃទៀតកំពុងផ្តោតទៅលើបញ្ហា អ្នកគួរតែផ្តោតលើឱកាស។ វាជាពេលវេលាដ៏ល្អបំផុតមួយដែលអ្នកអាចលត់ដុំខ្លួនឯង អភិវឌ្ឍន៍សមត្ថភាពទាំងបញ្ញាស្មារតី អ្វីដែលសំខាន់ជាងនេះអ្នកអាចនឹងមានគំនិតថ្មីលើរបររកស៊ី ឬការប្រកបការងារផ្សេងៗតាមរយៈការសង្កេតឃើញបញ្ហាមនុស្សក្នុងជ្រុងណាមួយដែលជាប្រភពនៃការកសាងទ្រព្យសម្បត្តិ។   ៤. ពង្រឹង ឬរៀនជំនាញបន្ថែម «ចំណូល និងតួនាទី មិនអាចលើសពីសមត្ថភាពដែលអ្នកមានឡើយ» ចំណូលនៅតិច អាចមកពីសមត្ថភាពនៅមានកម្រិត។ អ្វីដែលអ្នកចេះកាលពី១០ឆ្នាំមុន ៥ឆ្នាំមុន ១ឆ្នាំមុន អាចនឹងហួសដឺឡេ ឬប្រើការលែងកើត ត្បិតពិភពលោកដើរទៅមុខឥតឈប់ឈរ ហើយបញ្ហាថ្មីៗបន្តកើតមានជាហូរហៀរ។ ឆ្លៀតក្នុងឱកាសនេះ អ្នកគួរពង្រឹង ឬរៀនជំនាញថ្មីបន្ថែម ព្រោះសមត្ថភាពដោះស្រាយបញ្ហា ជាកត្តាបញ្ជាក់ពីចំនួនលុយនៅក្នុងកុងធនាគាររបស់អ្នក។   ៥. សេពគប់មនុស្សវិជ្ជមាន និងបុគ្គលជោគជ័យ ការសេពគប់មនុស្សនៅជុំវិញខ្លួនគឺជារឿងសំខាន់ណាស់ ប្រសិនបើអ្នកសេពគប់មនុស្សអវិជ្ជមាន មិនយូរមិនឆាប់ក្នុងរយៈពេលណាមួយអ្នកនឹងក្លាយទៅជាមនុស្សអវិជ្ជមានដូចជាពួកគេដែរ ព្រោះពួកគេគឺជាផ្នែកមួយនៃជីវិតរបស់អ្នក។ ចូររាប់អាន ឬហ៊ុំព័ទ្ធខ្លួនឯងជាមួយមនុស្សវិជ្ជមាន និងបុគ្គលជោគជ័យ ព្រោះមនុស្សទាំងនោះនឹងជះឥទ្ធិពលវិជ្ជមានឲ្យអ្នកមានភាពរីកចម្រើនពីមួយកម្រិតទៅមួយកម្រិត៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T09:59:48.216Z", "category": "ហិរញ្ញវត្ថុ", "views": 705, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
សល់ដី ចង់សង់ផ្ទះឱ្យត្រូវចិត្ត ត្រូវគិតឱ្យច្បាស់ លើ៥ចំណុចនេះសិន	https://business-cambodia.com/articles/build-dream-home	តម្រូវការលំនៅឋាននៅតែជាភាពចាំបាច់សម្រាប់មនុស្ស ខណៈពេលដែលនៅក្នុងស្រុកខ្មែរផ្ទាល់ ប្រជាជនមួយចំនួនធំពុំមានផ្ទះនៅឡើយ។ដូច្នេះទើបបច្ចុប្បន្ន គេឃើញមានការសម្រុកសាងសង់លំនៅឋានជាច្រើនផងដែរ។ក៏ប៉ុន្ដែ អ្នកមួយចំនួនដែលមានដីសល់ទំនេរ ឬក៏បានទិញទុក ក៏បង្វែរទិសដៅចង់សាងសង់ផ្ទះផ្ទាល់ខ្លួន ដើម្បីទទួលបានផ្ទះមួយដែលពេញចិត្ត ព្រមទាំងអាចសាងសង់តាមតម្រូវការផងដែរ។ថ្ងៃនេះខ្ញុំបាទនឹងបង្ហាញចំណុចសំខាន់មួយចំនួនដែលធ្វើឱ្យអ្នកសាងសង់ផ្ទះទទួលបានជោគជ័យនិងកាត់បន្ថយហានិភ័យដូចជា៖ជ្រើសរើសប្រភេទផ្ទះ៖ ចំណុចនេះគឺអាស្រ័យទៅលើកត្តាផ្ទាល់ខ្លួន ថាគួរជ្រើសរើសប្រភេទផ្ទះរបៀបណា ដែលអាចបង្កភាពងាយស្រួល ក៏ដូចជាតម្រូវតាមការចង់បាន ជាមួយនឹងសមាជិកគ្រួសារ ដើម្បីទទួលបានផ្ទះមួយដែលពេញចិត្ត។នាពេលបច្ចុប្បន្ន គេសង្កេតឃើញថា អ្នកដែលមានដីនៅតាមខេត្តមួយចំនួន បានបង្វែរទិសដៅដោយសាងសង់ផ្ទះ តាមបែបបុរាណដែលល្អគយគន់ និងស៊ីអារម្មណ៍តាមបែបស្រុកស្រែផងដែរ។រៀបចំប្លង់ផ្ទះ៖ បន្ទាប់ពីគិតពីប្រភេទផ្ទះដែលចង់បានហើយ អ្នកគួរតែពិភាក្សាជាមួយជាង ឬមេការសំណង់ដែលមានបទពិសោធន៍ ប្រសិនផ្ទះមានទំហំធំ ឬស្មុគស្មាញពេក អ្នកគួរតែទាក់ទងជាមួយក្រុមហ៊ុន ឬក្រុមការងារស្ថាបត្យករ ដើម្បីពិភាក្សាស៊ីជម្រៅបន្ថែម ឱ្យកាន់តែច្បាស់ និងកាត់បន្ថយហានិភ័យផ្សេងៗនៅពេលក្រោយ។គិតពីការឌីស្សាញនិងតុបតែង៖ ដើម្បីទទួលបានផ្ទះមួយដែលស្រស់ស្អាតពោរពេញទៅដោយផាសុកភាពអ្នកគួរតែសិក្សាបន្ថែមទៅលើការឌីស្សាញ និងតុបតែងទាំងខាងក្នុងនិងខាងក្រៅ ដើម្បីឱ្យផ្ទះទាំងមូលកាន់តែមានសោភ័ណ្ឌភាពបន្ថែម។ការរៀបចំរបៀបនេះអាចជួយឱ្យផ្ទះ កាន់តែតម្លៃ និងកាន់តែមានភាពអស្ចារ្យផងដែរ។ជាការផ្ដល់យោបល់ អ្នកគួរតែមានគំនិតច្នៃប្រឌិតបន្ថែម កុំតុបតែងឱ្យលើសលប់ ឬជ្រុលពេក ដែលចំណាយហួសប្រមាណ។រៀបចំផែនការហិរញវត្ថុ៖ បន្ទាប់ពីពិភាក្សាជាមួយអ្នកជំនាញ ក៏ដូចជាជ្រើសរើសនូវទម្រង់ផ្ទះ ការតុបតែងហើយ អ្នកត្រូវពិចារណាពីហិរញ្ញវត្ថុម្ដង ដោយគិតពីការចំណាយឱ្យគ្រប់ជ្រុងជ្រោយ ដើម្បីកុំឱ្យមានភាពខ្វះខាត ឬមានបញ្ហាជាមួយមេការសំណង់ដោយប្រការណាមួយ។គីតពីគុណសម្បត្តិនិងគុណវិបត្តិ៖ ជាចុងបញ្ចប់លោកអ្នកក៏គួរតែគិតគូរទៅលើផលប៉ះពាល់ ក៏ដូចជាគុណវិបត្តិនានា។ជាពិសេសលោកអ្នកគួរតែ ត្រូវដឹងផ្នែកច្បាប់ ដោយសុំការអនុញ្ញាតពីអាជ្ញាធរឱ្យបានត្រឹមត្រូវ មុននឹងសាងសង់ផ្ទះឱ្យត្រូវតាមច្បាប់កំណត់ ជាងនេះទៅទៀតលោកអ្នកក៏គួរពិចារណាទៅលើរយៈពេលនៃការសាងសង់ផងដែរ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T09:58:16.071Z", "category": "អចលនទ្រព្យ", "views": 1008, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "tiny", "noisy" ] }
សាលារៀនវ៉េស្ទឡាញន៍ សាខាទី១១ និងសាលាភាសាលីដឺលែន សាខាទី២ ក្រុងតាខ្មៅ ដាក់សម្ពោធជាផ្លូវការ	https://business-cambodia.com/articles/westline-opening-new-campus-at-takmao	នៅព្រឹកថ្ងៃទី១២ ខែសីហា ឆ្នាំ២០២៤ សាលារៀនវ៉េស្ទឡាញន៍ សាខាទី១១ និងសាលាភាសាលីដឺលែន សាខាទី២ ស្ថិតនៅក្រុងតាខ្មៅ បានសម្ពោធជាផ្លូវការហើយ ក្រោមអធិបតីភាព ឯកឧត្តម គួច ចំរើន អភិបាល នៃគណៈអភិបាលខេត្តកណ្តាល។ ឧកញ៉ា ប៉ិច បូឡែន អគ្គនាយកបណ្តាញគ្រឹះស្ថានអប់រំ វេសឡាញ អេឌ្យូខេសិន គ្រុប មានប្រសាសន៍ថា  វិស័យអប់រំ គឺជាវិស័យអាទិភាពក្នុងចំណោមវិស័យអាទិភាពនានារបស់រាជរដ្ឋាភិបាលព្រោះថាការអប់រំ គឺជាឆ្អឹងខ្នងនៃការអភិវឌ្ឍវិស័យផ្សេងៗទៀតដែលធ្វើឱ្យសេដ្ឋកិច្ចជាតិមានការរីកចម្រើនជាបន្តបនន្ទាប់។ លោកឧកញ៉ា ប៉ិច បូឡែន បានបញ្ជាក់ថា តាមរយៈកិច្ចសហប្រតិបត្តិការដៃគូវិនិយោគ បណ្តាញគ្រឹះស្ថានអប់រំ វេសឡាញ អេឌ្យូខេសិន គ្រុប បានចូលរួមចំណែកក្នុងការអភិវឌ្ឍវិស័យអប់រំនៅតាមបណ្តាខេត្តបន្ថែមរួមមាន ខេត្តបាត់ដំបង ខេត្តកណ្តាល និងខេត្តកំពង់ស្ពឺ ។ ហើយសម្រាប់ខេត្តកណ្តាល ក្រៅពីបណ្តាញសាលារៀនវ៉េស្ទឡាញន៍ សាខាទី១១ ក្រុងតាខ្មៅនេះ វេសឡាញគ្រោងនឹងពង្រីកសាខាបន្ថែមទៀតនៅតាមបណ្តាស្រុក ជាពិសេស គឺការពង្រីកសាលារៀនសហគមន៍២១ ដែលផ្តោតទៅលើការអប់រំជំនាញវិជ្ជាជីវៈ។ ក្នុងឱកាសនោះ ឯ .ឧ គួច ចំរើន អភិបាល នៃគណៈអភិបាលខេត្តកណ្តាលបានសំដែងនូវអបអរសាអទរចំពោះការបើកសាខាសាលារៀនវ៉េស្ទឡាញន៍ សាខាទី១១ និងសាលាភាសាលីដឺលែន សាខាទី២ ស្ថិតនៅក្រុងតាខ្មៅនាពេលនេះ ហើយនេះក៏ជាការរីកចម្រើនថ្មីមួយទៀតផងដែរសម្រាប់ក្រុងតាខ្មៅ ដែលទទួលបាននូវសាលាដែលមានកម្មវិធីដ៏សម្បូរបែប ក្នុងការចូលរួមចំណែកបណ្តុះបណ្តាលធនធានមនុស្សរបស់យើង។ លើសពីនេះ  ឯកឧត្ដមអភិបាលខេត្ត បានចាត់ទុកការអប់រំ គឺពិតជាមានសារៈសំខាន់សម្រាប់ការកសាងធនធានមនុស្សបន្តវេន និងដើម្បីអភិវឌ្ឍប្រទេសជាតិឱ្យមានការរីកចម្រើន ជាពិសេសគឺខណៈពេលប្រទេសជាតិយើង និងពិភពលោកកំពុងតែដើរនៅលើបរិបទនៃការរីកចម្រើននៃបច្ចេកវិទ្យា។ រាជរដ្ឋាភិបាលនីតិទី៧ នៃរដ្ឋសភា ក្រោមការដឹកនាំប្រកបដោយភាពស្វាហាប់ ពោរពេញដោយ ថាមពល និងចក្ខុវិស័យដ៏ត្រឹមត្រូវរបស់ សម្តេចមហាបវរធិបតី ហ៊ុន ម៉ាណែត ជានាយករដ្ឋមន្ត្រី បាននឹងកំពុងបន្តថែរក្សាសុខសន្តិភាព ជំរុញកំណើនសេដ្ឋកិច្ច និងការអភិវឌ្ឍ ក្នុងចក្ខុវិស័យដឹកនាំប្រទេស និងប្រជាជនឱ្យមានកិត្យានុភាពជាតិ ដោយប្រែក្លាយខ្លួនជាប្រទេសមានចំណូលមធ្យមកម្រិតខ្ពស់នៅឆ្នាំ២០៣០ និងឆ្ពោះទៅសម្រេចជាប្រទេសមាន ចំណូលខ្ពស់នៅឆ្នាំ២០៥០ តាមរយៈការដាក់ចេញយុទ្ធសាស្ត្របញ្ចកោណដំណាក់កាលទី១ ដើម្បីកំណើន, ការងារ, សមធម៌, ប្រសិទ្ធភាព និងចីរភាព និងកំណត់យកនូវអាទិភាពគន្លឹះ ចំនួន ៥ គឺ៖ មនុស្ស, ផ្លូវ, ទឹក, ភ្លើង និងបច្ចេកវិទ្យា។ សូមជម្រាបថា សាលារៀនវ៉េស្ទឡាញន៍ សាខាទី១១ និងសាលាភាសាលីដឺលែន សាខាទី២ ក្រុងតាខ្មៅ បានបើកដំណើរការរយៈពេល៣ខែមកហើយ ដោយមានសិស្សចូលរៀនសរុបចំនួន ១៥០នាក់ និងមានបុគ្គលិកចំនួន២៣នាក់។ ក្រៅពីអនុវត្តកម្មវិធីសិក្សាគោលរបស់ក្រសួងអប់រំ យុវជន និងកីឡា សាលារៀនបានបន្ថែមកម្មវិធីសិក្សាដែលមកពីក្រៅប្រទេស ដោយផ្តោតទៅលើជំនាញបំណិនសតវត្សរ៍ទី២១ ដើម្បីជួយឱ្យសិស្ស អាចសម្របខ្លួនទៅនឹងបម្រែបម្រួលបរិបទសង្គម សេដ្ឋកិច្ច ក៏ដូចជាសម្រាប់ទីផ្សារការងារនៅពេលអនាគត។ បច្ចុប្បន្ន សាលារៀនវ៉េស្ទឡាញន៍ និងសាលាភាសាលីដឺលែន សាខាក្រុងតាខ្មៅ មានកម្មវិធីសិក្សា ដូចជា ១. កម្មវិធីថែទាំ និងអប់រំកុមារតូច (អាយុ១៨ខែឡើង), ២.កម្មវិធីមត្តេយ្យភាសាខ្មែរ អង់គ្លេស ចិន, ៣. កម្មវិធីភាសាអង់គ្លេស-ចិន សម្រាប់កុមារ, ៤.កម្មវិធីចំណេះទូទៅខ្មែរ អង់គ្លេស ចិន , ៥.កម្មវិធីសាភាអង់គ្លេសសម្រាប់សិស្សធំ និង ៦.កម្មវិធីភាសាចិន។ សម្រាប់សិស្សកម្មវិធីភាសាអង់គ្លេស សាលាផ្តល់ជូនដោយមិនគិតថ្លៃនូវការប្រឡងតេស្តអន្តរជាតិ TOEFL iBT ដែលមានការទទួលស្គាល់ជាង ១៥០ប្រទេស ហើយសិស្សអាចយកលទ្ធផលតេស្តទៅប្រើ ដើម្បីដាក់ពាក្យអាហារូបករណ៏ក្រៅប្រទេស និងការងារនៅក្រុមហ៊ុនអន្តរជាតិនានា។ សូមបញ្ជាក់ថា បណ្តាញគ្រឹះស្ថានអប់រំ វេសឡាញ អេឌ្យូខេសិន គ្រុប បានចាប់ផ្តើមជាមួយនឹងសិស្សចំនួន៦០០នាក់ និងគ្រូបង្រៀន ព្រមទាំងបុគ្គលិកចំនួន៧០នាក់ក្នុងឆ្នាំ២០០៨ ហើយបាននឹងកំពុងពង្រីកវិសាលភាពអប់រំរបស់ខ្លួនរហូតដល់២៨ទីតាំង បុគ្គលិកចំនួនជាង ១៤០០នាក់ និងមានសិស្សានុសិស្សចំនួន ១៥០០០នាក់ក្នុងឆ្នាំ២០២៤។ បណ្តាញគ្រឹះស្ថានអប់រំ វេសឡាញ ត្រូវបានទទួលស្គាល់យ៉ាងទូលំទូលាយថា ជាស្ថាប័នអប់រំឈានមុខគេមួយ និងទទួលបានសមិទ្ធផលរំភើបចិត្តដល់ស្ថាប័នជាតិ និងអន្តរជាតិជាច្រើន។ រហូតមកដល់ពេលនេះ គ្រឹះស្ថានអប់រំ និងបណ្តុះបណ្តាល ជាបុត្រសម្ព័ន្ធរបស់វេសឡាញមានដូចជា សាលារៀនវ៉េស្ទឡាញន៍ សាលារៀនណត្សឡាញន៍ វិទ្យាស្ថានអភិវឌ្ឍវិស័យ អប់រំ មជ្ឈមណ្ឌលភាសាចិនឆានឈីង សាលាអន្តរជាតិហ្វររ៉េសហៀល សាលាភាសាលីដឺលែន និងសាលារៀនសហគមន៍២១៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T09:10:05.304Z", "category": "PR", "views": 166, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
Update CV ទៅ! ក្រុមហ៊ុនល្បីៗចំនួន ២០ នឹងផ្តល់ការងាររាប់ពា.ន់កន្លែង ដាក់ភ្លាមសម្ភាន៍ភ្លាមៗ	https://business-cambodia.com/articles/update-cv	យុវជនដែលកំពុងតែស្វែងរកការងារធ្វើត្រៀម CV ឱ្យហើយទៅនៅថ្ងៃទី១៦ ដល់ទី១៨ ខែសីហា ឆ្នាំ២០២៤ ចាប់ពីម៉ោង ៩ព្រឹក ដល់ ដល់៨យប់ នឹងមានក្រុមហ៊ុនធំៗចំនួន២០ នឹងនាំយកឱកាសការងារថ្មីចំនួន ៥ ៣១០កកន្លែងជូនអ្នកទាំងអស់គ្នា។   យោងតាមការចុះផ្សាយនៅលើហ្វេសប៊ុកផេកផ្លូវការរបស់ National Employment Agency បានឱ្យដឹងថា ក្រុមហ៊ុនចំនួន២០ នឹងមកបន្តសហការជាមួយ NEA ដោយមានការរៀបចំឱកាសការងារជាច្រើននៅថ្ងៃទី១៦ ដល់ទី១៨ ចាប់ពីម៉ោង៩ព្រឹក ដល់៨ល្ងាច នៅក្នុងផ្សារទំនើប អ៊ីអន សែនសុខ។ គួរបញ្ជាក់ថា សម្រាប់ក្រុមហ៊ុនធំៗទាំង២០នោះបងប្អូនអាចមើលតាមលិខិតខាងក្រោមនេះ។ សូម យុវជន សិស្ស/និស្សិត អ្នកស្វែងរកការងារ និងសាធារណជន អញ្ជើញចូលរួមឲ្យបានច្រើនកុះករ និង កុំភ្លេចរៀបចំ CV ចូលរួមដាក់ពាក្យភ្លាម សម្ភាសភ្លាមៗជាមួយតំណាងក្រុមហ៊ុនធំៗទាំង ២០។ សូមទាក់ទងមក NEA តាមរយៈលេខ 077 232378 / 016 786655 (Telegram) ឬគេហទំព័រ www.nea.gov.kh និងទំព័រ Facebook (neakhmer)៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T07:36:20.164Z", "category": "ព័ត៌មានថ្មីៗ", "views": 6399, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កីឡាអូឡាំពិចរដូវក្តៅជាអ្វី? មកដឹងអំពីអត្ថន័យរបស់ កងទាំង៥លើទង់ ព្រឹត្តិការណ៍អូឡាំពិច	https://business-cambodia.com/articles/olympic-flag-meaning	កីឡា Olympic គឺជាកីឡាលំដាប់ថ្នាក់ពិភពលោក ដែលមានអត្តពលិកមកពី២០៣ប្រទេសជុំវិញពិភពលោកចូលរួម មាន៣២ប្រភេទកីឡា និង៣២៩វិញ្ញាសាប្រកួត។   ព្រឹត្តិការណ៍នេះគេធ្វើវិលជុំរៀងរាល់៤ឆ្នាំម្តង ឆ្លាស់គ្នា២ឆ្នាំម្តងរវាងកីឡារដូវក្តៅនិងរដូវរងារ ដោយកីឡាអូឡាំពិចរដូវក្តៅគឺជាព្រឹត្តិការណ៍ដែលមានប្រភេទកីឡាសម្រាប់លេងនៅរដូវក្តៅ ហើយអូឡាំពិចរដូវរងារគឺជាព្រឹត្តិការណ៍ដែលមានប្រភេទកីឡាសម្រាប់លេងនៅរដូវត្រជាក់ធ្លាក់ទឹកកក។   ចំពោះទង់ព្រិត្តិការណ៍ដែលជានិមិត្តសញ្ញារបស់អូឡាំពិចបាន បង្កើតឡើងនៅក្នុងឆ្នាំ១៩១២ ហើយកងរង្វង់ទាំង៥នៅលើទង់អូឡាំពិច ដែលមានពណ៌ចម្រុះនិងប្រទាក់គ្នាពីមួយទៅមួយគឺជានិមិត្តរូបនៃសម្ព័ន្ធភាពកីឡារវាងទ្វីបទាំង៥នៅលើសកលលោកមាន ទ្វីបអាមេរិក អាស៊ី អឺរ៉ុប អាហ្វ្រីក និងទ្វីបអូសេអានី។   ដោយកងពណ៌ក្រហមតំណាងឱ្យទ្វីបអាមេរិក ពណ៌លឿងតំណាងឱ្យទ្វីបអាស៊ី ពណ៌ខៀវតំណាងឱ្យទ្វីបអឺរ៉ុប ពណ៌ខ្មៅតំណាងឱ្យទ្វីបអាហ្វ្រិកនិងពណ៌បៃតងតំណាងឱ្យទ្វីបអូសេអានី ហើយរាល់ពណ៌នីមួយៗនិងផ្ទៃសរបស់ទង់នេះ គឺសុទ្ធតែមានរំលេចនៅលើទង់ជាតិរបស់បណ្តាប្រទេសនានាលើពិភពលោក។   យ៉ាងណាមិញសម្រាប់ព្រឹត្តិការណ៍អូឡាំពិករដូវក្តៅ ឆ្នាំ២០២៤ គឺបានធ្វើឡើងនៅទីក្រុងប៉ារីស ប្រទេសបារាំង ចាប់ពីថ្ងៃទី២៦ ខែកក្កដា ដល់ថ្ងៃទី១១ ខែសីហា ឆ្នាំ២០២៤ ដោយបារំាងបានចំណាយលុយតិចជាងម្ចាស់ផ្ទះមុនៗ ក្នុងទំហំទឹកប្រាក់ក្រោម១០ពាន់លានដុល្លារអាមេរិកប៉ុណ្ណោះ ក្នុងនាមជាម្ចាស់ផ្ទះលើកទី៣៣នេះ។   គួរជម្រាបផងដែរថាប្រទេសបារាំងទទួលបានឱកាសធ្វើជាម្ចាស់ផ្ទះព្រឹត្តិការណ៍កីឡា Olympic ចំនួន៣លើកមកហើយ ដោយលើកទី១នៅក្នុងឆ្នាំ១៩០០ លើកទី២នៅក្នុងឆ្នាំ១៩២៤ ជាកីឡាអូឡាំពិករដូវរងារ និងលើកទី៣នៅឆ្នាំ២០២៤នេះ ពោលបារាំងបានចំណាយពេលជាង១០០ឆ្នាំ ទើបអាចធ្វើជាម្ចាស់ផ្ទះម្តងទៀត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T07:24:04.153Z", "category": "ភាពជាអ្នកដឹកនាំ", "views": 212, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ផ្កាយរះកម្ពុជា! តារារ៉េបវណ្ណដា បង្ហើប៤ចំណុច ជាស្នូលជីវិត ធ្វើឱ្យខ្លួនជោគជ័យលើវិស័យតន្រ្តី	https://business-cambodia.com/articles/vannda-interview-success-secret-	ពីក្មេងប្រុសស្រេកឃ្លានក្តីស្រមៃមានលុយ១០០$ ជាប់ខ្លួន ជម្នះគ្រួសារ ឡើងឡានចេញពីស្រុក ស្ថិតក្នុងខេត្តព្រះសីហនុមកភ្នំពេញ រត់តាមគោលដៅ ក្លាយជាកំពូលតារាលំដាប់ប្រទេសនិងតំបន់អាស៊ីទទួលស្គាល់ លោក ម៉ាន់ វណ្ណដា បច្ចុប្បន្នគឺកំពូលតារារ៉េបកម្ពុជាលំដាប់អាស៊ី ទទួលបានជោគជ័យយ៉ាងខ្លាំងលើវិស័យតន្រ្តី Hip Hop។   យ៉ាងណាមិញនៅក្នុងកម្មវិធីបទសម្ភាសន៍មួយឈ្មោះថា UNLOCKED MEN លោក វណ្ណដា បានបង្ហើបឱ្យដឹងថានៅពីក្រោយភាពជោគជ័យរបស់លោកលើវិស័យតន្រ្តីគឺផ្តើមចេញពីក្តីស្រមៃនិងចំណុចស្នូលធំៗ៤គឺទី ១. ការតាំងចិត្តធ្វើការងារ ២. រៀបចំកុំធ្វើឱ្យខ្លួនឯងមានអំនួតខ្ពស់ ទី៣. គោរពនិងឱ្យតម្លៃគ្រប់គ្នាដែលនៅជុំវិញខ្លួន ៤. ត្រូវឆ្លងកាត់ពេលវេលាលំបាកបំផុតទើបអាចធ្វើរឿងអស្ចារ្យបំផុតបាន ហើយអ្វីដែលលោកចង់បានក្នុងវិស័យនេះ គឺអាចផលិតចម្រៀងល្អៗដល់អ្នកស្តាប់ និងបំផុសគំនិតអ្នកគាំទ្រខ្លួនអាចស្វែងរកភាពលេចធ្លោជារបស់ខ្លួនឯងបាន។   ចូលប្រឡូកក្នុងវិស័យសិល្បៈនៅឆ្នាំ ២០១៤ លោក ម៉ាន់ វណ្ណដា ត្រូវបានគេស្គាល់ច្រើនតាមរយៈការ Upload បទចម្រៀងរបស់លោកនៅលើបណ្ដាញសង្គម YouTube ។ រហូតដល់ឆ្នាំ២០១៦ ទើបលោកអាចទទួលបានការចាប់អារម្មណ៍ ចាប់ផ្ដើមមានគេទទួលស្គាល់និងល្បីល្បាញតាមរយៈចម្រៀងមួយបទមានចំណងជើងថា “គេជាអ្នកណា”។   រហូតដល់បច្ចុប្បន្នចម្រៀងដំបូងដែលធ្វើឱ្យលោកមានភាពល្បីល្បាញខ្លាំងទៅលំដាប់អាស៊ី អាចបំបែកកំណត់ត្រា១០០លានដងនៅលើយូធូបគឺបទ “Time to Rise” ជាកំណត់ត្រាដែលមិនធ្លាប់មាននៅក្នុងចង្កោមសិល្បៈកម្ពុជា។   ស្នាដៃល្បីលំដាប់អន្តរជាតិនេះ ផលិតឡើងតាមដោយការច្របាច់បញ្ចូលគ្នារវាងសិល្បៈវប្បធម៌ខ្មែរចាប៉ីដងវែងរបស់ លោកតា ព្រឹទ្ធាចារ្យ គង់ ណៃ មរតកមនុស្សរស់របស់កម្ពុជា ជាមួយនឹងតន្រ្តី Hip Hop ដោយមានលោកបានចាត់ទុក បិតាចាប៉ីដងវែង  ព្រឹទ្ធាចារ្យ គង់ណៃ គឺជានិមិត្តរូបរបស់លោកផងដែរ។   នៅពីក្រោយការងារអស់ទាំងនេះលោកក៏បានលើកឡើងថា “គោលបំណងធំបំផុតគឺខ្ញុំចង់ឲ្យគេស្គាល់ខ្មែរយើងកាន់តែច្រើន ហេតុផលមួយនោះគឺខ្ញុំចង់ឈរនៅលើឆាកអន្តរជាតិ ខ្ញុំអត់ចង់ត្រឹមតែនៅស្រុកខ្មែរ ខ្ញុំត្រូវតែពង្រីក ត្រូវតែឲ្យគេស្គាល់ ត្រូវតែឲ្យគេរៀនភាសាយើង អ្វីដែលខ្ញុំអាចធ្វើបាន ខ្ញុំនឹងធ្វើវាឲ្យអស់”។   គួរជម្រាបផងដែរថាកាលពីពេលថ្មីៗនេះ តារាចម្រៀងកម្ពុជាវ័យ២៧ឆ្នាំរូបនេះ បានធ្វើឱ្យមហាជនភ្ញាក់ផ្អើលយ៉ាងខ្លាំង ក្រោយលោកបានឡើងច្រៀងនៅក្នុងកម្មវិធីបទព្រឹត្តិការណ៍អូឡាំពិច២០២៤ នៅប៉ារីស ខណៈនេះជាលើកទី១ហើយសម្រាប់ប្រវត្តិសាស្រ្តសិល្បៈចម្រៀងកម្ពុជា៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T06:01:03.743Z", "category": "ភាពជាអ្នកដឹកនាំ", "views": 579, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនបាច់បង់ថ្លៃ! អង្គការល្បី១ កំពុងបើកបង្រៀនជំនាញធ្វើនំ និងបង្អែមបែបបរទេស រៀនគ្មានអស់លុយ១រៀល	https://business-cambodia.com/articles/no-pay-for-school	ឱកាសល្អ បានមកដល់ហើយខណៈពេលនេះអង្គការបាយ័ន អប់រំ និងអភិវឌ្ឍន៍ បានប្រកាសដល់ប្អូនៗ យុវជន យុវនារី និងសាធារណជនដែលមានបំណងចង់រៀនវគ្គបណ្តុះបណ្តាលជំនាញវិជ្ជាជីវៈលើមុខជំនាញចំនួន២ រៀនឥតគិតថ្លៃជំនាញទាំងនោះមានដូចជា៖ ១.ជំនាញធ្វើនំ និងបង្អែម (បែបបរទេស និងខ្មែរ)  ២. ជំនាញកសិកម្មអេកូឡូស៊ី (ការដាំដុះ ចិញ្ចឹមសត្វ និងកែច្នៃចំណីអាហារ) គួរបញ្ជាក់ថា ការចាប់ផ្តើមទទួលពាក្យចូលរៀន ចាប់ពីថ្ងៃនេះ រហូតដល់ថ្ងៃទី ៣០ ខែតុលា ឆ្នាំ២០២៤ ហើយថ្ងៃចូលរៀនគឺនៅដើម ខែមករា ឆ្នាំ២០២៥។ សម្រាប់តំណរភ្ជាប់ដើម្បីដាក់ពាក្យ និងសាកសួរព័ត៏មានបន្ថែម https://t.me/Bayon_TVET_schools ទំនាក់ទំនង លោក គុណ តាក់/ វ៉ិត ឆវិន ៖ ០៧៧ ៨០៦ ២៣៧/ ០៩៦ ៩៩ ៥០០ ២៨៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T03:56:45.957Z", "category": "ចាប់ផ្តើមអាជីវកម្ម", "views": 4750, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ខ្លាំងមែន! ប្រទេស១នេះ ឈ្នះមេដាយច្រើនជាងគេបំផុត ក្នុងព្រឹត្តិការណ៍កីឡាអូឡាំពិក ២០២៤	https://business-cambodia.com/articles/usa-win-most-of-medals-in-2024-paris-olympic	មហាព្រឹត្តិការណ៍កីឡាអូឡាំពិក ឆ្នាំ២០២៤ ដែលធ្វើឡើងនៅទីក្រុងប៉ារីស ប្រទេសបារាំង បានបញ្ចប់ទៅដោយជោគជ័យកាលពីយប់ថ្ងៃទី១១ ខែសីហា ខណៈសិល្បករខ្មែរលោក ម៉ាន់ វណ្ណដា ក៏បានលេចវត្តមានសម្តែងក្នុងការបិទកម្មវិធីផងដែរ។     យ៉ាងណាមិញ ចំពោះប្រទេសដែលឈ្នះមេដាយច្រើនជាងគេបំផុតក្នុងព្រឹត្តិការណ៍នេះគឺ សហរដ្ឋអាមេរិក ដោយទទួលបានមេដាយសរុបចំនួន ១២៦ រួមមាន មេដាយមាសចំនួន ៤០, មេដាយប្រាក់ចំនួន ៤៤ និងមេដាយសំរឹទ្ធចំនួន ៤២។     គួរជម្រាបផងដែរថា ក្នុងព្រឹត្តិការណ៍កីឡាអូឡាំពិក ឆ្នាំ២០២៤ មានការចូលរួមពីអត្តពលិកប្រហែល ១០,៥០០នាក់ មកពី ២០៦ប្រទេស ជុំវិញពិភពលោក និងត្រូវប្រកួតលើ ៣២ប្រភេទកីឡា រួមទាំងចំណាយទឹកប្រាក់សរុបអស់ ៩.៧ពាន់លានដុល្លារអាមេរិក។ នេះបើយោងតាមគេហទំព័រ Olympics.com៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T03:54:02.434Z", "category": "ភាពជាអ្នកដឹកនាំ", "views": 4223, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សម្តេចតេជោ ហ៊ុន សែន មានប្រសាសន៍បែបនេះទៅកាន់ វណ្ណដា ក្រោយបានឡើងសម្តែងបិទកម្មវិធីកីឡាអូឡាំពិក	https://business-cambodia.com/articles/samdech-hun-sen-said-to-vannda	ជារឿងដ៏គួរឲ្យភ្ញាក់ផ្អើលមួយដែលសិល្បករខ្មែរលោក ម៉ាន់ វណ្ណដា បានលេចវត្តមានក្នុងមហាព្រឹត្តិការណ៍បិទកម្មវិធីកីឡាអូឡាំពិក ឆ្នាំ២០២៤ ដែលប្រារព្ធធ្វើឡើងលើទឹកដីទីក្រុងប៉ារីស ប្រទេសបារាំង កាលពីយប់ថ្ងៃទី១១ ខែសីហា។     ក្នុងនោះសម្តេចតេជោ ហ៊ុន សែន អតីតនាយករដ្ឋមន្ត្រីនៃកម្ពុជា បានបង្ហោះរូបភាពលោក ម៉ាន់ វណ្ណដា នៅលើបណ្តាញសង្គម Facebook Page ផ្ទាល់ខ្លួន ដោយភ្ជាប់ជាមួយសារយ៉ាងដូច្នេះថា៖ «សូមអបអរសាទរ និងអរគុណដល់សិល្បករកម្ពុជា កូនប្រុស វណ្ណដា-Vann Da សម្រាប់ការបង្ហាញវត្តមានលើឆាក នៃកម្មវិធីបិទការប្រកួតកីឡាអូឡាំពិករដូវក្តៅ ក្រុងប៉ារីស ប្រទេសបារាំង ឆ្នាំ២០២៤ ដោយបានជួយលើកតម្កើងមុខមាត់ប្រទេសនៅលើឆាកអន្តរជាតិ»។   សម្តេចតេជោ បានបន្ថែមទៀតថា៖ «ពុកពិតជាមានការភ្ញាក់ផ្អើលដែលកូនបានធ្វើកិច្ចការសម្រាប់កិត្តិយសជាតិបែបនេះ។ សូមជូនពរកូនជួបតែសេចក្តីសុខ សេចក្តីចម្រើន»។     គួរជម្រាបផងដែរថា ក្នុងចំណោមសិល្បករដែលមានវត្តមាននៅក្នុងកម្មវិធីនេះ លោក វណ្ណដា ត្រូវបានអញ្ជើញឲ្យឡើងសម្ដែងមិនត្រឹមតំណាងឲ្យកម្ពុជាប៉ុណ្ណោះទេ ប៉ុន្តែក៏តំណាងឲ្យអាស៊ីទាំងមូលផងដែរ។ អ្វីដែលកាន់តែពិសេស ឈុតសម្លៀកបំពាក់ដែលលោកគ្រងកាលពីយប់ម្សិលមិញនេះ បានរំលេចនូវរចនាបទខ្មែរយ៉ាងប្រណិត ទទួលបានការចាប់អារម្មណ៍យ៉ាងខ្លាំងពីសំណាក់សាធារណជនទាំងជាតិ និងអន្តរជាតិ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T02:37:46.016Z", "category": "ភាពជាអ្នកដឹកនាំ", "views": 10424, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប.ញ្ចុះតម្លៃ៥០%ភ្លាមៗរាល់ការទិញសំបុត្រកុនពីគ្រប់រោងភាពយន្តលេជេនតាមរយៈអេបWingmall	https://business-cambodia.com/articles/wingmall-and-legent	Wingmall ដែលជាថ្នាលទិញទំនិញតាមអ៊ីនធឺណិតដ៏ពេញនិយមមួយនៅកម្ពុជា បានប្រកាសភាពជាដៃគូយុទ្ធសាស្រ្តជាមួយរោងភាពយន្តលេជេន ដែលធ្វើឱ្យបទពិសោធន៍នៃការទស្សនាភាពយន្តកាន់តែងាយស្រួល ហើយអាចសន្សំសំចៃបានច្រើនថែមទៀត។ លោក ម៉ានូ រ៉ាចាន់ អគ្គនាយកក្រុមហ៊ុន Wing Inter Logistics Technologies ដែលជាក្រុមហ៊ុនមេនៃ Wingmall បានលើកឡើងថា៖ “យើងខ្ញុំពិតជាមានសេចក្តីសោមនស្សរីករាយ ដែលផ្តល់ជូនអតិថិជននូវភាពងាយស្រួល និងការសន្សំសំចៃបានកាន់តែច្រើនតាមរយៈភាពជាដៃគូដ៏មានសក្តានុពលរបស់យើងជាមួយរោងភាពយន្តលេជេន។” ឥឡូវនេះ អ្នកចូលចិត្តទស្សនាភាពយន្តទាំងអស់អាចកក់សំបុត្រកុនតាម Wingmall បានយ៉ាងងាយស្រួល ហើយអាចជ្រើសរើសកៅអីអង្គុយដែលពេញចិត្តទុកមុន ដោយមិនចាំបាច់ប្រញាប់ទៅទិញសំបុត្រនៅរោងភាពយន្តដោយផ្ទាល់ ឬខកខានក្នុងការទិញសំបុត្រទស្សនាភាពយន្តដែលកំពុងពេញនិយមនោះឡើយ។ បន្ថែមលើនេះ អតិថិជនក៏អាចទូទាត់ដោយផ្ទាល់នៅរោងភាពយន្តលេជេនជាមួយ Wingpay ឬទូទាត់តាមWingpoint ដែលប្រមូលបានពីការប្រើប្រាស់ KHQR របស់ធនាគារ វីងផងដែរ។ លោក ម៉ានូ រ៉ាចាន់ បានន្ថែមថា៖ “តាមរយៈការរួមបញ្ចូលសេវាកម្មនេះ យើងបានសម្រួលដំណើរការកក់កុន ដោយធានាឲ្យបានថាការទស្សនាភាពយន្តគឺជាពេលដ៏រីករាយផុត។ ជាមួយគ្នានេះ អតិថិជនធនាគារ វីង ទាំងអស់ក៏អាចប្រមូល Wingpoint ដោយទូទាត់តាម KHQR ធនាគារ វីង ហើយប្រើប្រាស់ Wingpoint នោះទាំងស្រុង ឬមួយចំនួន ដើម្បីទូទាត់នៅគ្រប់រោងភាពយន្តលេជេន។” ដើម្បីអបអរសាទរកិច្ចសហការនេះ អ្នកប្រើប្រាស់អេបWingmall ទាំងអស់អាចរីករាយជាមួយនឹងការបញ្ចុះតម្លៃ ៥០% ភ្លាមៗតែម្តងលើគ្រប់ប្រភេទសំបុត្រកុនទាំងអស់ចាប់ពីថ្ងៃនេះរហូតដល់ថ្ងៃទី ៣១ ខែតុលា ឆ្នាំ២០២៤ ដោយគ្រាន់តែទូទាត់តាមគណនីធនាគារ វីង ឬ វីង វីសាកាត។ ដើម្បីទទួលបានការផ្តល់ជូននេះ អតិថិជនគ្រាន់តែវាយបញ្ចូលប្រូម៉ូសិនកូដ “popcorn” សម្រាប់ការប្រើប្រាស់គណនីធនាគារ វីង និងប្រូម៉ូសិនកូដ “movie” សម្រាប់ វីង វីសាកាត នៅរាល់ពេលទិញសំបុត្រកុនតាមអេបWingmall។ បន្ថែមពីលើនេះ អតិថិជនទាំងអស់ដែលឈ្នះរង្វាន់ពីកម្មវិធី “បើហិបឈ្នះរង្វាន់” ពីធនាគារ វីង ក៏អាចប្តូរយករង្វាន់ជាច្រើននៅរោងភាពយន្តលេជេនផងដែរ ដែលរង្វាន់ទាំងនោះរួមមាន៖ ការបញ្ចុះតម្លៃ ២០% លើអាហារសម្រន់ ការបញ្ចុះតម្លៃ ៣០% លើសំបុត្រកុន2D និងការទិញមួយថែមមួយលើសំបុត្រកុននៅថ្ងៃខួបកំណើតផងដែរ។ លោក MICHAL CHAI នាយកប្រត្ដិបត្តិនៃរោងភាពយន្ត លេជេន បានលើកឡើងថា៖ “យើងខ្ញុំជឿជាក់ថា អតិថិនជនរបស់យើងនឹងទទួលបានគុណតម្លៃជាច្រើនពីកិច្ចសហប្រតិបត្តិការក្នុងភាពជាដៃគូដ៏សំខាន់នេះ។” ដំណើរការនៃការកក់សំបុត្រគឺមានភាពងាយស្រួលមែនទែន។ អ្នកប្រើប្រាស់គ្រាន់តែបើកអេប Wingmall រួចហើយជ្រើសរើសមុខងារ Movies បន្ទាប់មកជ្រើសរើសភាពយន្តដែលចូលចិត្តនិងទីតាំងរោងភាពយន្តនៅដែលចង់បាន ជ្រើសរើសកៅអង្គុយ ហើយទូទាត់រួចជាការស្រេច។ ពោលគឺគ្រប់យ៉ាងដំណើរការនៅលើចុងម្រាមដៃបានយ៉ាងងាយស្រួល។ លោក Michael Chai បានបន្ថែមថា៖ “ភាពជាដៃគូជាមួយ Wingmall នាពេលនេះ គឺជាការបោះជំហានដ៏សំខាន់មួយបង្ហាញពីការប្តេជ្ញាចិត្តរបស់យើងខ្ញុំដែលធ្វើឱ្យបរិយាកាសទស្សនាភាពយន្តកាន់តែរីករាយ ដែលឆ្លុះបញ្ចាំងពីការយកចិត្តទុកដាក់របស់យើងខ្ញុំ ដើម្បីបំពេញកំណើនតម្រូវការអតិថិជនរបស់យើងឱ្យកាន់តែប្រសើរក្នុងយុគសម័យឌីជីថល។” រោងភាពយន្ត លេជេន (Legend Cinema) គឺជារោងភាពយន្តចំណាត់ថ្នាក់លេខ ១ លំដាប់ស្តង់ដារអន្តរជាតិដំបូងគេបង្អស់នៅប្រទេសកម្ពុជាដែលបានបង្កើតឡើងដោយស្នាដៃកូនខ្មែរ និងបានបើកដំណើរការតាំងពីឆ្នាំ ២០១១ រហូតដល់សព្វថ្ងៃនេះ។ ការរីកចម្រើន និងការពង្រីកយ៉ាងឆាប់រហ័សរបស់រោងភាពយន្តមួយនេះ ចាប់ពីទីតាំងទី ១ ដល់ ១២ទីតាំង ក្នុងរយៈពេល ១៣ ឆ្នាំកន្លងមក គឺបានបង្ហាញពីវឌ្ឍនភាពខ្លាំងខ្លារបស់ខ្លួនក្នុងការផ្តល់នូវសេវាកម្ម និងការចែកចាយខ្សែភាពយន្ត ហើយមានឥទ្ធិពលខ្លាំងនៅក្នុងវិស័យភាពយន្ត។  សព្វថ្ងៃនេះ រោងភាពយន្ត លេជេន បានអនុវត្ត ជាមួយបច្ចេកវិទ្យាភាពយន្តកម្រិតខ្ពស់ដ៏ជោគជ័យ ដែលបានធ្វើឱ្យកម្រិតនៃការផ្តល់ជូនលើសពីបទដ្ឋាននៃរោងភាពយន្ត។ ក្រុមការងាររបស់រោងភាពយន្ត លេជេនប្តេជ្ញាផ្តល់នូវបទពិសោធន៍ភាពយន្តដ៏អស្ចារ្យលំដាប់កំពូល ជាមួយសេវាកម្ម និងអាហារសម្រន់ដ៏ល្អឥតខ្ចោះ ព្រមទាំងបដិសណ្ឋារកិច្ចបែបខ្មែរ។ មិនត្រឹមតែប៉ុណ្ណោះរោងភាពយន្ត លេជេន មានយុទ្ធសាស្ដ្រថ្មីសម្រាប់ជំរុញការអភិវឌ្ឍន៍ថ្មីៗនៅក្នុងវិស័យភាពយន្តលើសពីការរំពឹងទុក។ អតិថិជនដែលទិញសំបុត្រកុនមានជម្រើសជាច្រើនក្នុងការទូទាត់។ ក្នុងនោះ ពួកគាត់អាចទិញសំបុត្រនៅតាមរោងកុនដោយផ្ទាល់ ហើយទូទាត់ដោយសាច់ប្រាក់ ឬតាមអេប  Wing Bankក៏បាន។  ជាមួយអេប Wing Bank អតិថិជនអាចជ្រើសរើសទូទាត់ដោយប្រើសមតុល្យសាច់ប្រាក់នៅក្នុងគណនី ឬទូទាត់តាម Wingpoint ក៏បាន។ សម្រាប់អតិថិជនមិនមាន Wingpoint គ្រប់គ្រាន់លើការចំណាយទាំងអស់ ពួកគាត់ក៏អាចប្រើលុយនៅក្នុងគណនីខ្លះ និង Wingpoint ដែលមានស្រាប់ដើម្បីបង្គ្រប់ក្នុងការទូទាត់ក៏បាន។ ដើម្បីទទួលបាន Wingpoint អតិថិជនគ្រាន់តែប្រើអេប Wingmall ដើម្បីទិញផលិតផលជាច្រើនទៅតាមតម្រូវការ។ នៅលើអេប Wingmall មានបណ្តាញដៃគូអាជីវកម្មប្រមាណ ៥០.០០០ ហាងនៅទូទាំងប្រទេសកម្ពុជា ដែលអតិថិជនទាំងអស់អាចចាយWingpoint សម្រាប់បញ្ជាទិញផលិតផលបានជារៀងរាល់ថ្ងៃយ៉ាងងាយស្រួល។  Wingmall ដែលជាផ្នែកមួយនៃក្រុម Wing Inter Logistics Technologies ផ្តល់នូវថ្នាលទិញទំនិញតាមអ៊ីនធឺណិតមួយដ៏សម្បូរបែប ដែលមានរាប់ពាន់ហាង និងអ្នកដឹកជញ្ចូនជាង ១.០០០ នាក់ទៀតផង។ ជាមួយនឹងការផ្តល់ជូននូវផលិតផលរាប់ពាន់មុខ ហើយមានការទូទាត់ច្រើនជម្រើសព អេបWingmall ធ្វើឱ្យបទពិសោធន៍ទិញទំនិញតាមអ៊ីនធឺណិតកាន់តែអសា្ចរ្យ ដោយមានការបញ្ចុះតម្លៃពិសេសៗជាច្រើន៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-13T02:00:25.181Z", "category": "PR", "views": 775, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សារព័ត៌មានបារាំង សរសើរ វណ្ណដា បែបនេះ ក្រោយឡើងសម្តែងបិទកម្មវិធីកីឡាអូឡាំពិក នៅទីក្រុងប៉ារីស	https://business-cambodia.com/articles/vannda-at-olympics-2024	ជារឿងដ៏គួរឲ្យរំភើបមួយ ដែលសិល្បករខ្មែរលោក ម៉ាន់ វណ្ណដា បានលេចវត្តមានក្នុងមហាព្រឹត្តិការណ៍បិទកម្មវិធីកីឡាអូឡាំពិក ឆ្នាំ២០២៤ ដែលប្រារព្ធធ្វើឡើងលើទឹកដីទីក្រុងប៉ារីស ប្រទេសបារាំង កាលពីយប់ម្សិលមិញនេះ។ ក្នុងនាមជាសិល្បករខ្មែរដំបូង ដែលបានសម្តែងក្នុងព្រឹត្តិការណ៍ដ៏អស្ចារ្យខាងលើ លោក ម៉ាន់ វណ្ណដា ត្រូវបានសារព័ត៌មានបារាំង Le Parisien ចុះផ្សាយសរសើរយ៉ាងដូច្នេះថា៖ «មានកេរ្តិ៍ឈ្មោះល្បីខ្លាំងនៅតំបន់អាស៊ីអាគ្នេយ៍ ដោយមានអ្នក Subscribes ជាង៤លាននាក់ នៅលើ Youtube លោក វណ្ណដា គឺជាតារាចម្រៀងរ៉េបជនជាតិខ្មែរ អាយុ ២៧ឆ្នាំ ដែលច្រៀងលាយភាសាអង់គ្លេស និងភាសាខ្មែរ។ ថ្ងៃអាទិត្យនេះលោកបានសម្តែងក្នុងពិធីបិទការប្រកួតកីឡាអូឡាំពិក»។ ប្រភពដដែលបានបន្ថែមទៀតថា៖ «ក្នុងខែមិថុនា កន្លងទៅថ្មីៗនេះ លោកក៏ជាសិល្បករខ្មែរដំបូងគេដែលបានបង្ហាញខ្លួនក្នុងមហោស្រពតន្ត្រី Sabaidee Fest នៅសហរដ្ឋអាមេរិកផងដែរ។ មិនតែប៉ុណ្ណោះ កាលពី៣ឆ្នាំមុន បទចម្រៀងចំណងជើង “Time to Rise” របស់លោកមានអ្នកចូលមើលចំនួនដល់ទៅជាង ១២៣លានដងនៅលើ Youtube និងជាបទចម្រៀងខ្មែរតែមួយគត់ ដែលមានអ្នកមើលដល់ចំនួន ១០០លានដង។ ការលាយបញ្ចូលគ្នានូវតន្ត្រីបុរាណ និងតន្ត្រីរ៉េបទំនើប ដែលអមដោយឧបករណ៍បុរាណ គឺជាចំណុចពិសេសមួយនៃការងាររបស់លោក វណ្ណដា។ គំនិតនេះ គឺដើម្បីលើកកម្ពស់ការយល់ដឹងដល់យុវជនអំពីបេតិកភណ្ឌវប្បធម៌កម្ពុជា»។ គួរជម្រាបថា ក្នុងចំណោមសិល្បករដែលមានវត្តមាននៅក្នុងកម្មវិធីនេះ លោក វណ្ណដា ត្រូវបានអញ្ជើញឲ្យឡើងសម្ដែងមិនត្រឹមតំណាងឲ្យកម្ពុជាប៉ុណ្ណោះទេ ប៉ុន្តែក៏តំណាងឲ្យអាស៊ីទាំងមូលផងដែរ។ អ្វីដែលកាន់តែពិសេស ឈុតសម្លៀកបំពាក់ដែលលោកគ្រងកាលពីយប់ម្សិលមិញនេះ បានរំលេចនូវរចនាបទខ្មែរយ៉ាងប្រណិត ទទួលបានការចាប់អារម្មណ៍យ៉ាងខ្លាំងពីសំណាក់សាធារណជនទាំងជាតិ និងអន្តរជាតិ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:01", "date_created": "2024-08-12T10:30:11.883Z", "category": "ភាពជាអ្នកដឹកនាំ", "views": 12672, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុន អ អិម អេ ខេមបូឌា ត្រូវបានតែងតាំងជាអ្នកផ្តល់សេវាកម្មផ្នែកថែទាំ និងជួសជុលរថយន្តម៉ាក JEEP/RAMពី Stellantis Brands Jeep និង RAM នៅកម្ពុជា	https://business-cambodia.com/articles/rma-cambodia	ភ្នំពេញ ថ្ងៃទី 12 ខែសីហា ឆ្នាំ 2024 – Stellantis បានប្រកាសថា ក្រុមហ៊ុន អ អិម អេ (ខេមបូឌា) ម.ក. គឺជាដៃគូសេវាកម្មផ្នែកថែទាំ និងជួសជុល សម្រាប់រថយន្តម៉ាក Jeep® និង RAM នៅកម្ពុជា ដែលមានប្រសិទ្ធភាពចាប់ពីថ្ងៃនេះតទៅ។ Jeep ត្រូវបានបង្កើតជាកេរ្តិ៍ដំណែលដ៏អស្ចារ្យនៅក្នុងអំឡុងពេលជាង ៨០ឆ្នាំកន្លងមកនេះ ដែលបង្ហាញថារថយន្ត Jeep គឺជារថយន្តប្រភេទ SUV ដែលមានសមត្ថភាព ភាពប៉ិនប្រសប់ និងអាចសម្របគ្រប់ស្ថានភាពផ្លូវសម្រាប់បំពេញតម្រូវការ ធ្វើដំណើរដែលល្អឥតខ្ចោះ។ ចំណែកឯរថយន្ត RAM គឺជាប្រភេទរថយន្តPick Up ប្រភេទធំ ដែលត្រូវបានគេដឹងថាជាប្រភេទរថយន្តដែលធន់ និងអាចប្រើប្រាស់បានយូរបំផុតនៅ សហរដ្ឋអាមេរិក ដែលនេះសរបញ្ជាក់ថា រថយន្តនេះអាចប្រើប្រាស់បានលើសពីដែនកំណត់ ប្រកបដោយភាពងាយស្រួល និងបច្ចេកវិទ្យាទំនើប។ លោក ងន សាំង អគ្គនាយកនៃក្រុមហ៊ុន អ អិម អេ ខេមបូឌា មានប្រសាសន៍ថា៖ «យើងពិតជាមានសេចក្តីសោមនស្សរីករាយជាខ្លាំងសម្រាប់ ការទទួលសិទ្ធិផ្តាច់មុខលើការផ្តល់សេវាកម្មថែទាំ និងជួសជុលរថយន្តម៉ាក Jeep® និង RAM ដល់អតិថិជននៅកម្ពុជា។ ក្រុមការងារយើងខ្ញុំមានជំនាញយ៉ាងច្បាស់លាស់ ព្រោះគាត់ទំាងអស់គ្នាសុទ្ធតែទទួលបានការបង្ហាត់បង្រៀន និងទទួលស្គាល់ពីសមត្ថភាពក្នុងការផ្តល់សេវាកម្ម និងបម្រើជូនអតិថិជនស្របតាមស្តង់ដាត្រឹមត្រូវរបស់ម៉ាកទាំងពីរនេះ។ «ស្របតាមការប្តេជ្ញាចិត្តរបស់ពួកយើងក្នុងការផ្តល់នូវគុណភាពសេវាកម្មដល់អតិថិជន កិច្ចសហការការងារជាដៃគូជាមួយក្រុមហ៊ុន អ អិម អេ (ខេមបូឌា) ម.ក. នឹងពង្រឹងបទពិសោធន៍សេវាកម្មក្រោយការលក់ចំពោះការថែទាំ និងជួសជុល រថយន្ត Jeep® និង RAM ជូនដល់អតិថិជនក្នុងប្រទេសកម្ពុជាឱ្យកាន់តែប្រសើរជាងមុន។ ក្រុមការងាររបស់យើងខ្ញុំមានភាពជឿជាក់យ៉ាងពេញទំហឹង ក្នុងការផ្តល់ជូនអតិថិជនរបស់យើងនូវជំនួយផ្នែកសេវាកម្មកម្រិតខ្ពស់បំផុត ដើម្បីធានាថា រថយន្តម៉ាក Jeep® និង RAM នៅតែបន្តផ្តល់នូវដំណើរការដ៏ពិសេសដែលឆ្លុះបញ្ចាំងពីគុណភាព និងភាពជឿជាក់ចំពោះម៉ាកល្បីទាំងពីរនេះដូចដែលគេបានស្គាល់កន្លងមក។» នេះជាប្រសាសន៍បន្ថែមដែលបានរៀបរាប់ដោយលោក Daniel Gonzalez, COO, ASEAN, Stellantis ។ អតិថិជនអាចមកកាន់មជ្ឈមណ្ឌលសេវាកម្មថែទាំ និងជួសជុលរថយន្តម៉ាក Jeep® និង RAM នៅកែងមហាវិថីឧកញ៉ា ហ៊ុន នាង និងមហាវិថីសម្តេច ហ៊ុន សែន (ផ្លូវ៦០ម៉ែត្រ)។ សម្រាប់ព័ត៌មានបន្ថែម ឬធ្វើការណាត់ជួប សូមទំនាក់ទំនងមកលេខ 089 888 117 ។ អំពីក្រុមហ៊ុន អ អិម អេ ខេមបូឌា ម.ក ក្រុមហ៊ុន អ អិម អេ ខេមបូឌា ម.ក. មានវត្តមាននៅក្នុងព្រះរាជាណាចក្រកម្ពុជាអស់រយៈពេល ៣២ ឆ្នាំមកហើយចាប់តាំងពីឆ្នាំ១៩៩២ ក្នុងការផ្តល់ជូននូវសេវាកម្ម និងនាំយកផលិតផលល្បីៗលើពិភពលោកមកកាន់ទីផ្សារកម្ពុជា រួមមាន៖ វិស័យយានយន្ត កសិកម្ម ហេដ្ឋារចនាសម្ព័ន្ធ ឃ្លាំង សេវាកម្មហិរញ្ញវត្ថុ និងសេវាកម្មជួលរថយន្ត។ ក្រុមហ៊ុននេះជាក្រុមហ៊ុនដែលនាំចូល និងចែកចាយផ្តាច់មុខនូវផលិតផលម៉ាកល្បីៗជាច្រើនដូចជា៖ រថយន្តហ្វដ (Ford) ដែលជារថយន្តជាប់ចំណាត់ថ្នាក់លេខ ១ ក្នុងទីផ្សារឧស្សាហកម្មយានយន្តកម្ពុជារយៈពេល ៥ ឆ្នាំជាប់ៗគ្នា ដែលភាពជោគជ័យរបស់វិស័យយានយន្តហ្វដនេះ ជំរុញឱ្យមានការបើកនូវរោងចក្រតំឡើងរថយន្តហ្វដ នៅក្នុងខេត្តពោធិ៍សាត់កាលពីឆ្នាំ២០២២ បន្ថែមពីនេះក៏មានរថយន្តម៉ាក Land Rover រថយន្ត ChangAn សេវាកម្មជួលជុល និងថែទាំរថយន្ត Mercedes-Benz គ្រឿងចក្រធុនធ្ងន់ម៉ាកជេស៊ីប៊ី (JCB)  រថយន្តដឹកទំនិញFUSO គ្រឿងយន្តកសិកម្មចនឌារ (John Deere) កង់បីព្យាចូ (Piaggio) អាគុយRB ថ្នាំពណ៌RM ម៉ាស៊ីនលើកដាក់ទំនិញម៉ាកTCM ឧបករណ៍សម្អាត និងផលិតផលជាច្រើនទៀតផងដែរ។ អំពី Stellantis Stellantis N.V. (NYSE: STLA / Euronext Milan: STLAM / Euronext Paris: STLAP) គឺជាក្រុមហ៊ុនដែលឈានមុខគេបំផុតក្នុងពិភពលោកសម្រាប់ការផលិតនិងចែកចាយរថយន្ត។ ប្រវត្តិ និងភាពលេចធ្លោពីម៉ាកដ៏ល្បីនេះ បានឆ្លុះបញ្ចាំងពីទស្សនៈនិងចក្ខុវិស័យរបស់ស្ថាបនិកយីហោនេះ អំពីការបំពេញតម្រូវការអតិថិជននាពេលបច្ចុប្បន្ន ក្នុងការផលិតនិងថែទាំចំពោះម៉ាកល្បីៗមួយចំនួនរួមមាន Abarth, Alfa Romeo, Chrysler, Citroën, Dodge, DS Automobiles, Fiat, Jeep®, Lancia, Maserati, Opel, Peugeot, Ram, Vauxhall, Free2move និង Leasys។ ដោយសារឥទ្ធិពលនៃភាពចំរុះម៉ាកបែបនេះហើយ ដែលធ្វើអោយក្រុមហ៊ុនយើងខ្ញុំនៅតែឈានមុខគេ ក្នុងការជំរុញអោយក្លាយជាក្រុមហ៊ុនបច្ចេកវិទ្យាយានយន្តដែលល្អជាងគេបំផុត បើទោះបីមិនមែនជាក្រុមហ៊ុនដែលធំបំផុតក៏ដោយ ហើយយើងខ្ញុំនឹងនៅតែបន្តបង្កើតតម្លៃបន្ថែមសម្រាប់អ្នកពាក់ព័ន្ធទាំងអស់ ក៏ដូចជាសហគមន៍។ សម្រាប់ព័ត៌មានបន្ថែម សូមចូលទៅកាន់គេហទំព័រ www.stellantis.com ។ For more information, contact: (Stellantis) Shuk Yin CHEGNE:  +6016 225 7830 – shukyin.chegne@stellantis.com www.stellantis.com	{ "spider_name": "businesscambodia", "scrape_at": "2025-06-14_19:40:01", "date_created": "2024-08-12T08:32:53.945Z", "category": "PR", "views": 332, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឱសថស្ថានយូឃែរ បានពង្រីកសាខារបស់ខ្លួននៅខណ្ឌជ្រោយចង្វារ ក្នុងរាជធានីភ្នំពេញ	https://business-cambodia.com/articles/ucare-pharmacy-expands-its-reach-with-new-store-in-chroy-changvar	នៅថ្ងៃទី១៥ ខែឧសភា ឆ្នាំ២០២៤ ឱសថស្ថានយូឃែរ បានបើកសម្ពោធហាងថ្មីរបស់ខ្លួន នៅខណ្ឌជ្រោយចង្វារ។ ការបើកដំណើរការសាខាទី២៤នេះ គឺក្នុងគោលបំណងផ្តល់ជូននូវសេវាកម្មសុខាភិបាលឈានមុខគេ ក្នុងប្រទេសកម្ពុជា។ ឱសថស្ថានយូឃែរ សាខាជ្រោយចង្វារ ស្ថិតនៅលើផ្លូវជាតិលេខ6A ជាង៣៥០ម៉ែត្រពីស្ពានជ្រោយចង្វារ ដែលងាយស្រួលក្នុងការស្វែងរក សម្រាប់អ្នកដែលឆ្លងកាត់ ធ្វើដំណើរទៅកាន់បណ្តាខេត្តផ្សេងៗ។ ទន្ទឹមនឹងការបើកសម្ពាធនេះដែរ លោក Pascal Catry នាយកប្រតិបត្តិរបស់ឱសថស្ថានយូឃែរ បានមានប្រសាសន៍មកថា “យើងពិតជាមានសេចក្តីរំភើប និងមោទនភាព ក្នុងការនាំយកឱសថស្ថានយូឃែរ មកកាន់តំបន់ជ្រោយចង្វារ ដែលមានតម្រូវការជាយូរមកហើយ ដើម្បីផ្តល់ឱ្យអតិថិជននូវភាពងាយស្រួលលើការជ្រើសរើសប្រើប្រាស់ផលិតផលថែទាំសុខភាព ប្រកបដោយគុណភាព”។ នៅសាខាថ្មីនេះ លោកអ្នកអាចជួបផ្ទាល់ជាមួយឱសថការីជំនាញ ដែលនឹងផ្តល់ការប្រឹក្សា ណែនាំ និងដំណោះស្រាយអំពីបញ្ហាសុខភាព និងផលិតផលថែរក្សាសម្រស់។ មិនត្រឹមតែប៉ុណ្ណោះ លោកអ្នកអាចស្វែងរកនូវទំនិញជាច្រើនជម្រើស ដូចជាថ្នាំពេទ្យ ផលិតផលថែរក្សាស្បែក ផលិតផលជំនួយសុខភាព ដែលមកពីម៉ាកល្បីៗ។ អំពីសាខាថ្មីរបស់ឱសថស្ថានយូឃែរ សាខាជ្រោយចង្វារ៖ ទីតាំង៖ នៅតាមបណ្ដោយផ្លូវជាតិលេខ 6A ជាង៣៥០ម៉ែត្រពីស្ពានជ្រោយចង្វារ ខណ្ឌជ្រោយចង្វារ រាជធានីភ្នំពេញ ម៉ោងបើកដំណើរការ៖ ចាប់ពីម៉ោង ៨:០០ ព្រឹក ដល់ ១០:០០ យប់ រៀងរាល់ថ្ងៃ សូមអតិថិជនដែលស្ថិតនៅតំបន់ជ្រោយចង្វារទាំងអស់ អញ្ជើញមកកាន់សាខាថ្មីនេះ ដើម្បីស្វែងរកនូវ ផលិតផលសុខភាព និងសម្រស់ទៅតាមតម្រូវការរបស់លោកអ្នក។ គួរជម្រាបផងដែរថា ឱសថស្ថានយូឃែរគឺជាឱសថស្ថានឈានមុខគេ ដែលផ្តល់ជូននូវផលិតផលថែរក្សាសុខភាពនិងសម្រស់នៅក្នុងប្រទេសកម្ពុជា។ ឱសថស្ថានយូឃែរ មានសាខាសរុបចំនួន២៤ នៅទូទាំងព្រះរាជាណាចក្រកម្ពុជា ហើយដឹកនាំដោយ លោក Pascal Catry ដែលជាឱសថការី និងជានាយកប្រតិបត្តិ ជនជាតិបារាំង ចាប់តាំងពីឆ្នាំ២០១៦ មក។ ឱសថស្ថានយូឃែរប្តេជ្ញាចិត្ត ក្នុងការផ្ដល់នូវសេវាកម្មអតិថិជន ដែលល្អឥតខ្ចោះ ដើម្បីជួយអោយអតិថិជនរស់នៅប្រកបដោយសុខភាពល្អ។	{ "spider_name": "businesscambodia", "scrape_at": "2025-06-14_19:40:01", "date_created": "2024-08-12T08:13:29.481Z", "category": "PR", "views": 184, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ដំណឹងល្អ! ក្រុមហ៊ុនធំ១នឹងបើកការដ្ឋានសាងសង់រោងចក្រដំឡើងរថយន្ដនៅខ្មែរលើផ្ទៃដី ១០ ហិកតាក្នុងខែសីហានេះ	https://business-cambodia.com/articles/zo-motors	រោងចក្រដំឡើងរថយន្តអគ្គិសនី ប្រភេទដឹកទំនិញ របស់ក្រុមហ៊ុន ZO MOTORS (CAMBODIA) CO.,LTD នឹងមានវត្តមានក្នុងពេលឆាប់ៗនេះ លើផ្ទៃដីអភិវឌ្ឍន៍ប្រមាណ១០ហិកតា នៅតំបន់សេដ្ឋកិច្ចពិសេសក្រគរ ស្ថិតក្នុងភូមិសារវ័ន ឃុំស្នាអន្សា ស្រុកក្រគរ ខេត្តពោធិ៍សាត់។ នេះបើតាមការដកស្រង់ពីរដ្ឋបាលខេត្ដកាលពីថ្ងៃទី១១ ខែសីហា ឆ្នាំ២០២៤។ តាមការបញ្ជាក់ពិធីបើកការដ្ឋានជាផ្លូវការ នៃរោងចក្រដំឡើងរថយន្តអគ្គិសនីខាងលើ នឹងត្រូវធ្វើឡើង នាថ្ងៃទី១៨ ខែសីហា ឆ្នាំ២០២៤ខាងមុខ ក្រោមអធិបតីភាព ឯកឧត្តម កែវ រតនៈ រដ្ឋមន្ត្រីក្រសួងរ៉ែ និងថាមពល និងជាប្រធានក្រុមការងាររាជរដ្ឋាភិបាល ចុះជួយមូលដ្ឋានខេត្តពោធិ៍សាត់។ សូមជម្រាបថា នេះជារោងចក្រដំឡើងរថយន្ដទី២ ហើយនៅក្នុងខេត្ដកំពោធិ៍សាត់ ខណៈកាលពីឆ្នាំ២០២៤ កន្លងទៅ រោងចក្រដំឡើងរថយន្ដ Ford ក៏បានបើកសម្ពោធរោងចក្រដំឡើងរថយន្ដរបស់ខ្លួននៅក្នុងខេត្ដមួយនេះដែរ ដោយមានទុនប្រមាណ២១លានដុល្លារមានទីតាំងស្ថិតនៅភូមិសាវ័ន ឃុំស្នាអន្យា ស្រុកក្រគរ ខេត្តពោធិ៍សាត់ផងដែរ៕	{ "spider_name": "businesscambodia", "scrape_at": "2025-06-14_19:40:01", "date_created": "2024-08-12T03:47:38.059Z", "category": "ព័ត៌មានថ្មីៗ", "views": 4806, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
តម្លៃធូរជាងអឺរ៉ុបទៀត! ខលិកសិនថ្មីរបស់នាឡិកាដៃ Ice-Watch ស្អាតៗជាច្រើនទើបមកដល់កម្ពុជាក្តៅៗ! ជាមួយគុណភាពល្អ និងតម្លៃទន់ជាងទីផ្សារអឺរ៉ុប!	https://business-cambodia.com/articles/ice-watch-new-collection-	នាឡិកាដៃ Ice-Watch ជាប្រភេទនាឡិកាដៃប្រទេសប៊ែលហ្សិក បែបយុវវ័យដែលមានការរចនាម៉ូតចម្រុះពណ៌។ ដោយទទួលបានការគាំទ្រជាច្រើនពីសំណាក់អតិថិជន និងការសរសើរមិនដាច់ពីមាត់អំពីសោភណភាព និងគុណភាពរបស់ផលិតផល ថ្មីៗនេះនាឡិកាដៃ Ice-Watch បានប្រារព្ធកម្មវិធីថ្មីស្រឡាងមួយមានឈ្មោះថា « ពេលវេលាសម្រាប់ផ្លាស់ប្តូរយុទ្ធសាស្ត្រនៃការធ្វើអាជីវកម្ម » ឬ ‘It is time to change the way we do business’ កាលពីថ្ងៃទី៩ ខែសីហា ឆ្នាំ២០២៤ នៅផ្សារទំនើបអ៊ីអនម៉លសែនសុខស៊ីធី ជាមួយវត្តមាន Influencers អ្នកបង្កើតមាតិកា និងអ្នកចូលរួមជាច្រើនកុះករ។ កម្មវិធីនេះត្រូវបានធ្វើឡើងក្នុងគោលបំណងបង្ហាញពីទំព័រសករាជថ្មីនៃការធ្វើអាជីវកម្មនាឡិកាដៃហ្វាសិននៅកម្ពុជា និងគោលជំហរដ៏មុតមាំរបស់ក្រុមហ៊ុនក្នុងការ «ផ្តល់ជូននូវទំនិញសុទ្ធដែលស្អាតប្រណិត ជាមួយនិងគុណភាពខ្ពស់ស្តង់ដាលំដាប់ថ្នាក់អន្តរជាតិ ក្នុងតម្លៃមួយដ៏សមរម្យ» ។  លោក សួង ស៊ីម នាយកប្រតិបត្តិរបស់ក្រុមហ៊ុន Watch Empire  បានមានប្រសាសន៍ថា « យើងមិនត្រឹមតែធានាឲ្យបានថាអតិថិជននឹងទទួលបាននូវផលិតផលដែលមានសោភណភាព និងគុណភាពខ្ពស់ប៉ុណ្ណោះទេ  ប៉ុន្តែយើងក៏រក្សាតម្លៃនាឡិកាដៃឲ្យសមស្របសម្រាប់ការចំណាយរបស់ប្រជាជនកម្ពុជាផងដែរ។ »  លោកក៏បានបន្តទៀតថា « ដោយមើលឃើញពីចន្លោះប្រហោងនៃទីផ្សារនាឡិកាដៃហ្វាសិនក្នុងប្រទេសកម្ពុជា Ice-Watch  នឹងបន្តអនុវត្តនូវគោលការណ៍របស់ក្រុមហ៊ុនដោយផ្តល់ជូនលើសពីតម្លៃ និង ទទួលខុសត្រូវលើសពីការរំពឹងទុក តាមរយៈការផ្តល់ជូននាឡិកាដៃក្នុងតម្លៃធូរជាងទីផ្សារអឺរ៉ុប និងធានាការថែទាំនាឡិកាដៃរហូតដល់ទៅ២ឆ្នាំ ជាមួយនិងការប្តូរថ្មឥតគិតថ្លៃពេញមួយជីវិត។ » នៅក្នុងកម្មវិធី ភ្ញៀវកិត្តិយស និងសាធារណជនមានឱកាស ល-មើលនាឡិកាម៉ូតថ្មីៗស្អាតៗ ទើបមកដល់ក្តៅៗ ជាមួយនិងការបញ្ចុះតម្លៃពិសេស និងការលេងហ្គេមឈ្នះរង្វាន់សប្បាយៗជាច្រើនថែមទៀតផង។ កាន់តែពិសេស ក្នុងពាក់កណ្តាលឆ្នាំ ២០២៤ នេះ នាឡិកាដៃ Ice-Watch បាននាំចូលស្តុកខលិកសិនថ្មីៗ សម្រាប់ទាំងបុរស នារី និងកុមារតូចៗ ដូចជា ICE Boliday, ICE Digit Retro, ICE Smart 2.0, ICE Smart Junior 2.0, ICE Glitter, ICE Cosmo, ICE Tie and Dye, ICE Duo Chic, Ice Generation, ICE Digit Ultra និង ICE Fantasia ដែលកំពុងដាក់លក់ក្នុងទីផ្សារក្នុងតម្លៃសមរម្យ ដែលបងប្អូនអាចទទួលបានការផ្តល់ជូនពិសេសនេះតែនៅប្រទេសកម្ពុជាមួយតែប៉ុណ្ណោះ! បងប្អូនដែលចាប់អារម្មណ៍អាចជាវបានតាមរយៈ ៖ https://www.watchempire.com.kh/link-in-bio ចង់បាននាឡិកាដៃស្អាតៗ គុណភាពខ្ពស់? កុំភ្លេចនាឡិកាដៃ Ice-Watch! Ice-Watch ជាជម្រើសនាឡិកាល្អបំផុតសម្រាប់យុវវ័យ!	{ "spider_name": "businesscambodia", "scrape_at": "2025-06-14_19:40:01", "date_created": "2024-08-10T13:04:28.406Z", "category": "PR", "views": 544, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.